
1936 m. K. V. C. konferencijoje šios knygos autoriui teko 
skaityti paskaitą apie socijalinį katalikų teisingumą. Prelegen- 
tas nė iš tolo nenujautė, kad paskaitos mintys ras tokio pla- 
taus, deja, negilaus atgarsio pačioje Lietuvoje ir už josios sie- 
nų, Paskaitos mintis atpasakojo beveik visa spauda, pradedant 
katalikų ir baigiant nelegaliais komunistų organais. Nusistaty- 
mas paskaitos atžvilgiu buvo labai įvairus: vieni iškeltoms min- 
tinms pritarė, kiti jas neigė, treti laikėsi rezervuotai. Palankiau- 
sia buvo kairioji spauda, ypatingai Vilniaus krašte, labiausiai 
pasipriešino Amerikos Kunigų Vienybės organas „Forum“ (15 
—17 nr. 1937 m.), kuris, nesugebėdamas paskaitos minčių net 
padoriai atpasakoti, puolė ne tiek iškeltas idejas, kiek patį 
prelegentą. 

Autorius niekam neatsakinėjo ir nieko neaiškino. Jis norėjo 
dar sykį viską permąstyti, patikrinti, patvirtinti arba atmesti. 
Šitas darbas pareikalavo beveik ištisų metų, ir jo rezultatas yra 
skaitytojo turima knyga. Joje yra dėstomos tos pačios mintys, 
tik žymiai praplėstos, papildytos ir pagilintos. 

Vis dėlto ir ši knyga yra dar tik užbraiža. Konstruktyvinėje 
savo dalyje (III skyrius) ji kelia tik pačius principus ir kalba 
apie jų realizavimą tik katalikų gyvenime, Nurodyti konkrečius 
būdus ir konkrečias priemones keliamiems principams realizuoti 
platesnėje visuomenėje šiuo tarpu dar negalima, nes mes dar 
nesusitariame dėl pačių principų. Tik tada, kai mums bus aiš- 
kūs socijalinio gyvenimo pagrindai, kai mes patys savo dvasio- 
je jausimės pasisavinę Krikščionybės socijalinį turinį, tik tada 
galėsime kalbėti ir kitiems. Šiuo tarpu mes dar turime kalbėtis 
tarp savęs. l 


Ši knyga yra sykiu paaiškinimas ir atsakymas. 
A. Maceina 


Kaunas, 1937 metais, spalių 15 d. 

ĮVADAS 


SOCIJALINĖ PROBLEMA 


SOCIJALINĖS PROBLEMOS POBŪDIS 


1. Socijalinė problema ir ekonominis skurdas 


Socijalinė problema, kaip tokia, yra naujas dalykas. Josios 
nežinojo nei senovė nei viduriniai amžiai. Ne todėl, kad anais 
laikais nebūtų buvę skurdo. Jau ir Kristus, atsakydamas į apaš- 
talų priekaištą, kam eikvojamas brangus tepalas, kurį galima 
parduoti ir pinigais sušelpti vargšus, pastebėjo, kad „beturčių 
jūs visuomet turite su savim“ (Mat. 26, 11). Ekonominis skir- 
tingumas yra įsišaknijęs visoje prigimtoje santvarkoje, ir būtų 
utopija svajoti apie visiško lygumo laikus. Visais amžiais ir 
visuose kraštuose esama karitatyvinių darbų, kurie aiškiai rodo, 
kad pagalbos reikalingų žmonių visados buvo ir bus. Tai yra 
neišvengiama mūsų gyvenimo blogybė. Kaip net ir didžiausia ; 
medicinos pažanga nepašalins iš pasaulio ligų, kaip net ir di- 
džiausias eugenikos kultyvavimas nepanaikins visiško nenorma- 
lių kūdikių gimimo, taip lygiai net ir teisingiausia socijalinė, 
santvarka visiškai nepakirs skurdo šaknų. Nuodėmingoje mūsų 
tikrovėje, kur vyrauja ne tik klaida ir silpnumas, bet dažnai 
pikta valia ir aistra, niekados nebus galima sulaukti poetų ap- 
dainuoto ir mistikų pasiilgto aukso amžiaus. Tokio amžiaus atė- 
jimas reikalauja perkeisti žmogaus ir pasaulio prigimtį. Pir- 
mykštis Dievo prakeikimas slegia visą ekonominį mūsų gyve- 
'nimą (plg. Gen. 3, 17), ir žemė dažnai mums želdo tik usnis. 
Kaktos prakaite pelnyto grūdo nevisados užtenka mums ir mū- 
sų vaikams. 


Skurdas yra toks pat senas, kaip ir pasaulis. G. Thibonas 
gražiai yra pasakęs, kad „krizė prasidėjo su pirmykščia nuodė- 
me“, Senovėje ir viduriniais amžiais vargšų ir beturčių būta 
labai daug. Tokių, kurie mito trupiniais nuo sinjorų stalo, kurie 


1 Cit. Marcel Malcor, Au delà du machinisme, XII p. Paris 1937. 

gyveno kalnų urvuose ir priemiesčių lūšnelėse, Europos istorija 
yra pakankamai mačiusi. Ir vis dėlto socijalinė problema yra 
naujas dalykas. Socijalinei problemai atsirasti reikia kaž ko 
daugiau, negu tik skurdas, Ekonominis skurdas yra tik sąlyga 
| jai iškilti ir pasirodyti. Bet ne jis sudaro josios esmę. Kas stebi 
"šių dienų mases, ne taip jau sunkiai gali suprasti, kad jos trokšta 
žymiai daugiau, negu tik, tegul ir žmoniško, pragyvenimo. So- 
cijalinė dabarties kova nėra tiktai kova už savo asmens ir už 
savo šeimos ekonominę gerovę. Šioje kovoje yra aktyvūs ir va- 
dovaują, kaip tik tie, kurie yra bent minimaliai aprūpinti ir 
kuriems pragyvenimo klausimas yra antraeilis. Be abejo, reikia 
pripažinti, kad mūsų dienomis jau yra per daug žmonių, kurie 
neturi net reikalingiausių savo pragyvenimui dalykų. Jie gyvena 
tokiame skurde, kurio prigimtosios santvarkos netobulumu pa- 
teisinti nebegalima ir kuris sudaro gėdą mūsų vadinamajai 
„aukštai“ civilizacijai. Bet ne šitie žmonės ir ne materijalinis 
jų aprūpinimas stovi socijalinės problemos centre. Jeigu soci- 
jalinė problema išsispręstų tiktai ekonominio minimumo parū- 
pinimu tiems, kurie jo neturi, tuomet reiktų tik labiau suorga- 
nizuoti karitatyvinių darbų tinklą, tik dar truputį suminkštinti 
turtingųjų širdis, ir pasauliui gręsianti katastrofa praeitų 
savaime. 


Seniau taip ir būdavo. Kai atsirasdavo kuriais nors istorijos 
perijodais daugiau vargšų, kai nelaimės — karas, maras, ugnis — 
nuniokodavo ištisas apylinkes, tuomet pakakdavo labiau apeliuoti 
i žmonių gailestingumą, labiau pabrėžti išmaldos reikalą, ir klau- 
simas būdavo išsprendžiamas. Apie socijalinę problemą papras- 
tai net nebūdavo kalbama. Tokia kryptimi kai kas norėtų eiti ir 
dabar. Kai kas mano, kad gailestingumą pažadinus ir dabar so- 
cijalinė problema būtų galima išspręsti, Uolus susirūpinimas 
karitatyviniais darbais, šitų darbų organizavimas rodo, kad dau- 
gelis socijalinę problemą supranta tik kaip ekonominį skurdą, 
kurį galima pašalinti karitatyviniu veikimu ir materijalinėmis 
gėrybėmis. Daugelis nori eiti senųjų amžių pėdomis ir savo 
darbais pratęsti senus karitatyvinius žygius. Visa tai yra labai 
gera ir reikalinga. Bet šitos pastangos socijalinės problemos 
neišspręs. Socijalinis mūsų dienų gyvenimas eina pro karitaty- 
vinio veikimo šalį. Socijalinės problemos šaknys siekia daug 
giliau, negu tik ekonominis skurdas. Ekonominis skurdas yra 

"tik žaizda, kurią padarė neregimos bacilos. 

2. Socijalinės problemos moralumas 


Socijalinė problema pirmoje eilėje yra Žmogaus problema. 
Ne apie tai sukasi mūsų dienų mintys, kad daug kam stinga 
pragyvenimo, kad daugelis skursta ir alksta, bet pirmoje eilėje 
apie tai, kad ekonominiai trūkumai yra palietę žmogų, „kaip as- 
menj, kad jie yra žmogų paniekinę ir pažėminę. Žmogus gali 
gyventi ir dideliame neturte, bet kol jis jaučia žmogiškąją savo: 
vertę, kol neturtas nesikėsina ant žmogiškojo kilnumo, tol jis“ 
yra tik atsitiktinis dalykas, kuris gyvenimo problemos nesudaro. 
Anachoretų ir griežtųjų vienuolių neturtas nėra problema ne 
tik dėl to, kad šitie žmonės jį prisiėmė laisva valia, bet ir dėl to, 
kad šitas neturtas dar labiau pakelia žmogaus vertę. Kai žmo- 
gus skursta tik kūnu, jis nedaug apie tai galvoja ir nedaug sie- 
lojasi. Jis tuomet pajaučia tik šios tikrovės netobulumą ir atsi- 
mena Kristaus žodžius, kad vargšų pasaulyje visados bus. 

Bet žmogus gali skursti ir savo dvasia. Ne dėl savo negabu- 
mų, bet dėl to, kad jis yra ekonomiškai neturtingas. Dėl ekono- 
minių trūkumų jam gali būti uždarytos aukštesnio gyvenimo 
sritys. Jis gali likti neišsilavinęs, gali būti išstumtas iš tikrųjų 
vertybių pasaulio, gali neturėti lygių teisių su kitais, gal būti 
paniekintas ir pažemintas. Todėl socijalinė problema turi dvi 
puses: ekonominę - materijalinę ir dvasinę - moralinę. 

Mūsų dienomis socijalinė problema kaip tik pirmoje eilėje 
ir yra iškilusi šita dvasinė - moralinė puse. Seniau skurdas 
dažniausiai būdavo tik materijalinis. Žmonės skursdavo, bet jie 
nesijausdavo pažeminti ir atstumti. Tikrumoje jų niekas nė ne- 
žemindavo. Tiesa, puikybės nuodėmių būta visais laikais. Visa- 
dos atsirasdavo žmonių, kurie iš aukšto žiūrėdavo į neturtin- 
guosius. Bet tai nebuvo bendras nusiteikimas. Neturtingieji ne- 
buvo nustumti į žemesnę klasę, tarsi, parijai Indijoje, Išmaldos 
davimas anais laikais nebuvo sujungtas su savotiška psichologi- 
ne aversija. Atvirkščiai, daugeliui krikščionių vargšas buvo 
Kristaus atstovas'a. Priimti vargšą į namus reiškė garbę. „Hos- 
pes sicut Christus accipiatur“ — svečias tebus priimamas kaip 
Kristus. Šitas svečias galėjo būti turtingas, galėjo būti ir 
vargšas. Mes žinome daugybę pavyzdžių, kai vargšai būdavo so- 
dinami prie vieno stalo su, vyskupais, su kunigaikščiais ir kara- 
liais. Didžiojo Ketvirtadienio kojų plovimo apeigos, kuriose da- 


'a „Pascere se credens Christum sub paupere forma“ (Fortunatus) 


lyvauja dvylika elgetų, vaizduojančių dvylika apaštalų, yra 
prasminga religinė liekana iš anų gražių laikų. Išvidinis nusista- 
tymas neturtingųjų atžvilgiu tuo metu buvo visiškai kitoks. Ne- 
turtas nenustelbė žmogiškumo, ir neturtingas artimas taip lygiai 
buvo pergyvenamas, kaip ir turtuolis. 

Tuo tarpu dabar jau yra kitaip. Socijalinė problema ekono- 
mine savo puse vargiai yra esmingai pasikeitusi. Jeigu mūsų die- 
nomis padidėjo vargšų skaičius, tai taip pat padidėjo ir bendra 
žmonių suma. Bet mūsų laikais pasikeitė moralinis nusistatymas 
neturtingųjų atžvilgiu. Jeigu šiandien mes ir duodame išmaldos, 

"tai toji dvasia, kuri šitą išmaldą lydi, vargšo ne tik nepaguodžia, 
\ bet kelia jame pyktį, nes gautame duonos kąsnyje jis jaučia 
įdiegtą aversiją ir paniekinimą. Mūsų išmalda dažnai yra tik 
noras kuo greičiau prašančiuoju nusikratyti. Mes įspraudžiame 
į ištiestą ranką keletą centų koridoriuje, neįsileisdami vargšo nė 
į kambarį. Kad vargšas valgytų prie vieno stalo ne tik su vysku- 
pu ar prezidentu, bet tegul ir su dešimtos kategorijos valdinin- 
ku, šiandien negirdėtas dalykas. Darbininkai mūsų dienomis 
gyvena atskiruose kvartaluose, turi atskiras kavines, atskirus 
restoranus, atskirus klubus, atskiras skaityklas ir žaidimams 
aikštes. Mūsų laikų darbininkija, kuri kaip tik ir sudaro socija- 
"linės problemos branduolį, vis labiau virsta savotiška parijų kla- 
\ se, kuri izoliuojama nuo aukštesnių sluoksnių, aukštesnių ne 
kuo kitu, kaip ekonominių gėrybių skaičiumi. Šiandien krautu- 
vės pardavėja, ištekėjusi už savo šeimininko, siunčia savo vai- 
kus į vad. „inteligentų darželį“, tuo tarpu josios broliai lanko 
biednuomenės darželius. Turtingumas vis labiau virsta inteli- 
gentiškumo ženklu, o suplyšę ar darbo sutepti drabužiai yra nie- 
kinami ir vengiami. Paslėpta panieka ir išvidinė aversija ma- 
tyti kiekviename turtingųjų santykyje su neturtingaisiais. Mū- 
sų dienų karitatyvinis veikimas gal kaip tik dėl to yra nesėk- 
mingas, kad jis nešioja tik vardą: jo esmėje nėra caritas, nėra 
meilės, kuria dvelkė senųjų amžių išmaldos žygiai. Duonos 
į} kasnis, - paduotas..atbula.-ranka,..-gali pasotinti kūną. Bet jis 
uždega dvasią ir. ją pripildo keršto jausmu. Už grynai ekonomi- 
ne išmaldą nėra dėkojama: už ją yra žudoma. Atbuloje rankoje 
„ glūdi mūsų dienų revoliucijos žiaurumų paslaptis, 
Štai kas sudaro socijalinės mūsų dienų problemos esmę. So- 
` cijalinė problema mūsų laikais visų pirma yra moralinė problema. 
Tai savotiškas nusistatymas žmogaus atžvilgiu ir sykiu kova 
prieš šitą nusistatymą: kova paslėpta, bet sunki ir žiauri. Komu- 

nizmas turi pasisekimo masėse ne tiek ekonominėmis savo iliu- 
zijomis, kurios vis labiau griūva, kiek tuo, kad jis kyla, kaip 
protestas, prieš neturtingųjų pažeminimą iš buržuazijos pusės. 
Socijalinė šių dienų kova yra kova ne tik už ekonominį pragyve- 
nimą, bet ir už žmogiškąjį savo kilnumą, už žmogiškosios vertės 
pripažinimą, už tinkamą vietą dvasinėje gyvenimo sąrangoje, už 
galėjimą naudotis lygia pagarba ir lygia meile. Galima todėl su- 
tikti su N. Berdiajevu, kuris sako, kad „socijalinė problema yra 
mūsų civilizacijos teismas ir senojo pasaulio pasmerkimas“, Iš 
tikro, socijalinė problema reiškia atskyrimą dviejų pasaulėžiūrų 
ir dviejų kultūrų: senosios, kuri išaugo iš individualizmo ir kuri 
nusigrįžo nuo masės, ir naujosios, kuri kaip tik iš šitos masės 
gema, kuri yra kuriama proletarijato, liaudies, darbininkijos, 
vadinasi, tų, kurie ilgus dešimtmečius buvo tiktai įrankiai su- 
technintoje mūsų civilizacijoje. Socijalinė kova šiandien yra ko- 
va tarp atpalaiduoto individo ir masės. Mes artinamės į visiškai 
naują gyvenimo supratimą ir į visiškai naują gyvenimo santvar- 
Ea 


3. Socijalinės problemos išsprendimas 


Ekonomine savo puse socijalinė problema niekados nebus 
išspręsta. Mes niekados neįstengsime sukurti tokios santvarkos, 
kurioje skurdo ir vargo visiškai nebūtų. Toks bandymas peržen- 
gia žmogaus galias. Bet ekonominė problema galima išspręsti 
moraline puse. Šitas išsprendimas yra būtinas. Ir jis turi būti 
radikalus. Mūsų laikai reikalauja greitai ir griežtai pakeisti 
santykius su plačiomis masėmis, kurios daugiau ar mažiau skur- 
sta ir vargsta. Socijalinėje kovoje turi žlugti tas nelemtas tur- 
tingųjų atsiskyrimas nuo neturtingųjų, toji panieka, toji aver- 
sija, kuri šiandien laiko pažabojusi aukštesniuosius sluoksnius. 
Čia turi laimėti žmoniškumas, artimo meilė ir pagarba. Krikš- 
čionybės dėsnis „mylėk savo artimą, kaip pats save“ turi būti 
iškeltas, apvalytas ir vėl iš naujo įdegintas į žmonių protus ir šir- 
dis. Štai kodėl Berdiajevas ir sako, kad „socijalinė problema 
tampa dvasine ir moraline problema, problema gimimo naujo 
žmogaus ir naujų santykių tarp individų“; arba kad „klasių 
kovos problema, be abejo, turi labai svarbių ekonominių, juridi- 


* Le Christianisme et la lutte des classes, 83 p. Paris 1932. 
3 Op. cit. 166 p. 


nių ir techninių atžvilgių, bet visų pirma ji yra dvasinė ir mo- 
ralinė problema, problema naujo, krikščioniško nusistatymo 
žmogaus ir visuomenės atžvilgiu, problema religinio žmonijos 
renesanso“*. Žmogaus sudyvasinimas yra pagrindinis uždavinys 
mūsų dienų socijalinei problemai išspręsti. 

"Šitas žmogaus sudvasinimas turi eiti dvejopu keliu. Visų 
pirma turi būti sudvasintas nusistatymas žmogaus atžvilgiu. 
Reikia, kad žmogus žmoguje vėl pajaustų brolį, kad neturtas ar 
nežinojimas nebūtų žmogiškosios vertės matas, kad toji krikš- 
čioniškojo bendravimo ideja, kuri apsupa visą žmoniją ir net 
visą pasaulį, vėl būtų pastatyta žmogaus moralinio nusiteikimo 
centran. Krikščionys tiki į Šv. Bendravimą ir šitą tikėjimą kas- 
dien išreiškia, kalbėdami Credo. Reikia, kad šitas tikėjimas at- 
gytų, kad jo išpažinimas nebūtų tik žodinis, kad jis pasida- 
rytų apčiuopiamas ir konkrečiame gyvenime, Tai tinka turtin- 
giesiems. Bet nemažiau tai tinka ir vargšams. Turtingieji stu- 
mia šiandien neturtinguosius į atskirą klasę, kuri savaime pra- 
dedama laikyti žemesne. Tuo tarpu neturtingieji ugdo savo dva- 
sioje pyktį ir kerštą turtingųjų atžvilgiu. Krikščioniškojoje 
bendruomenėje tokio antagonizmo neturėtų būti, ir kol jis yra, 
socijalinė problema negali būti išspręsta.  Pakelti pažiūras į 
žmogų, parodyti, kad kiekvienas žmogus yra brolis ir artimas — 
štai pagrindinis dabarties uždavinys. Jeigu mes jo neįveiksime, 
mūsų laukia neišvengiamas masių kerštas, kuris išsiverš visame 
pasaulyje, kaip jau išsiveržė kai kuriuose kraštuose. 

Antras kelias į žmogaus sudvasinimą eina per pakeitimą pa- 
žiūrų į turtą. Dabartinė ekonominė mūsų sistema yra išaugusi iš 
liberališkojo individualizmo. Nuosavybės suabsoliutinimas, pa- 
goniškas „ius uti et abuti“ principas, nekrikščioniškos pažiūros 
į pinigą — štai kas sudaro ekonominę socijalinės problemos pu- 
sę. Reikia tad atskleisti kitokį turto supratimą. Reikia pabrėžti, 
kad nuosavybė yra tik administravimas, kad ji yra tik tam tikra 
visuomenės funkcija, kad pinigas yra nešvarus, kaip būdavo sa- 
koma seniau, kad perteklius yra neturtingųjų dalis ir kad cari- 
tas yra ne nuotaikos dalykas, bet griežta visuomeninė pareiga. 
Reikia mums atgaivinti pirmųjų krikščionių dvasią, kada į tur- 
tinguosius būdavo žiūrima, kaip į priemonę padėti neturtingie- 
siems, o vargšai budavo laikomi Apvaizdos siųstais duoti turtin- 
giesiems progos įsigyti antgamtinių nuopėlnų. Turto pažiūrų 


* De la Destination de ‘Homme, 246 p. Paris 1935. 


revizija yra būtina, Senomis sąvokomis negalima kalbėti apie 
naujus dalykus. 

Rovoliucijos keliu socijalinė problema negali būti išspręsta. 
Revoliucija visados yra keršto ir neapykantos išsiveržimas. So- 
cijaliniu atžvilgiu tai reiškia norą velnią išvarytį belzebubo pa- 
galba. Socijalinė problema gali būti išspręsta tik nuo- 
latine evoliucija ir reikalingomis reformomis — visų pirma žmo- 
gaus dvasios viduje, o paskui ir išviršinėje santvarkoje. Krikš- 
čioniškoji etika ir krikščioniškoji ekonomika yra pašauktos da- 
lyvauti šioje evoliucijoje ir parengti reikalingų reformų. 
Krikščioniškoji etika turi atnaujinti ir išvystyti pažiūras į žmo- 
gų, o krikščioniškoji ekonomika turi perkeisti žmonių nusista- 
tymą turto atžvilgiu. Žmogaus problema ir turto problema yra 
dvi socijalinės problemos pusės, į kurias reikia tinkamai atkreip- 
ti dėmesio ir kurias reikia pirmoje eilėje išspręsti. 


BAŽNYČIOS VAIDMUO SOCIJALINĖS PROBLEMOS 
SPRENDIME 


1. Bažnyčios teisė dalyvauti socijalinėje problemoje 


Visais laikais Bažnyčia teigė ir tebeteigia, kad raktas socija- 
linei problemai išspręsti yra josios rankose. „„Socijalinės krikš- 
čioniškosios reformos, sako, J. Messneris, visoje savo istorijoje 
buvo palaikomos įsitikinimo, kad socijalinis klausimas negali 
būti išspręstas nedalyvaujant Bažnyčiai“. Nuo Leono XIII 
laikų šitas įsitikinimas dar labiau sustiprėjo. Kai šitas „socijali- 
-nis popiežius“ išleido encikliką „Rerum Novarum“, kurioje so- 
cijalinė problema buvo pastatyta visų platumu, kiekvienam ka- 
talikui pasidarė aišku, kad Bažnyčia socijaliniu atžvilgiu nebe- 
gali būti abejinga, kad ji turi įsikišti į socijalinės problemos 
sprendimą, „kad ilgesnis tylėjimas šiuo atveju neatrodytų parei- 
gos apleidimu““. Tiesa, jau Leonas XIII pastebėjo, jog Baž- 
nyčia mano neturinti teisės be reikalo kištis į žemiškuosius da- 
lykus, kiek jie yra žemiški ir kiek jų tvarkymas liečia techniki- 
nę jų pusę. Bet, kaip jau buvo minėta, socijalinėje problemoje 
šalia grynai ekonominės - technikinės pusės esama dvasinės - 
moralinės pusės. Todėl esminiais klausimais, sako Pijus XI, 
„Mes turime teisę ir pareigą apie šiuos reikalus, būtent, ekono- 
minius ir socijalinius, tarti savo sprendimą su aukščiausiu au- 
toritetingumu““. 


Socijalinė problema, būdama žmogaus problema, tuo pačiu 
yra moralinė ir dvasinė problema, kurioje Bažnyčios dalyvavi- 
mas yra būtinas. Jeigu socijalinės kovos būtų tiktai kovos už 
didesnį ar mažesnį uždarbį, už ilgesnį ar trumpesnį darbo laiką, 


* Die soziale Frage der Gegenwart, 459 p. Insbruck 1934. 
° Quadragesimo anno, liet. vert. 6 p. Kaunas 1931. 
7 Quadragesimo anno, 14 p. 


už vienokias ar kitokias darbo sutartis, Bažnyčia neturėtų tei- 
sės čion kištis ir faktiškai nesikištų, kaip nesikiša į įvairių kon- 
cernų ar akcinių bendrovių vidaus santvarką. Bet tasai žmogaus 
( pažeminimas, kuris kyla iš jo nuskurdinimo, toji neapykanta ir 
'aversija, kuri trykšta iš turtingųjų, tasai išnaudojimas, kuris 
slegia visą naujosios civilizacijos parijų klasę, negali Bažnyčiai 
nerūpėti, nes tai yra moralinis klausimas. Ekonominė socijali- 
nės problemos pusė yra tik išplauka iš dvasinės pusės. Socijali- 
„nėje srityje, kaip.ir visur kitur, „įvykiai visų pirma įvyksta 
dvasios realybėje,.kaip sako N. Berdiajevas, o tik paskui pasi- 
rodo išviršinėje istorijos realybėje“. Jieškodami dabartinės 


| socijalinės problemos šaknų, mes turime eiti į žmogaus dvasios 


vidų. Jau minėjome G. Thibono žodžius, kad krizė prasidėjo su 
pirmykšte nuodėme. Išvystydamas savo mintį, Thibonas sako 
toliau: „Dabartinės situacijos originalumas ir rimtumas glūdi 
štai kame: nuodėmė vis labiau ir labiau pradėjo leisti šaknis į 
grynosios dorovės paviršių; nusileidusi į individualinę ir kolek- 
tyvinę pasąmonę, ji suardė savaimingą gyvybinių instinktų ir 
socijalinių santykių žaismą: moralinė netvarka virto ontologine 
netvarka“. Socijalinis pakrikimas nėra žmonijai primestas iš 
viršaus. Jis yra išaugęs iš pačios josios vidaus, jis yra visos mo- 
derniosios dvasinės istorijos rezultatas. Socijalinė problema ry- 
mo ant metafizinių - religinių pagrindų. | Štai kodėl Bažnyčia 
imasi ją spręsti. „Bažnyčia, kaip pastebi O. Schillingas, kuri ne- 
vadovautų savo nariams tokioje tiesioginėje ir taip labai įtakin- 
goje srityje, kaip ekonominės ir socijalinės problemos, išsiža- 
dėtų pati savęs ir paneigtų Kristaus dvasią, nes ji atsisakytų 
veikti kaip tik ten, kur apsauga nuo klaidų, kur patarimas ir 
parama yra labiausiai reikalingi“?", 


2. Bažnyčios dalyvavimo būdai 


Dviem būdais gali reikštis Bažnyčios dalyvavimas socija- 
linės problemos sprendime: nušviečiant socijalinio gyvenimo 
principus ir sukuriant tinkamą moralinę atmosferą šiems prin- 
cipams vykdyti, 


* Un nouveau Moyen Age, 4 p. Paris 1934, 
* Op. cit. ibd. 
2 Katholische Wirtschaftsethik, 322 p. München 1933, 

Socijaliniai principai yra pasaulėžiūriniai principai. Jie 
kyla iš žmogaus nusistatymo pasaulio bei gyvenimo atžvilgiu. 
Todėl nors iš sykio atrodo, kad jie yra toli nuo Bažnyčios moks- 
lo, bet tikrumoje jie sudaro integralinę šito mokslo dalį. Socija- 
linės pažiūros glūdi įvystytos Bažnyčios dogmose. Štai kodėl 
"Bažnyčia yra priversta kartas nuo karto pasisakyti vienu ar kitu 
socijaliniu klausimu. Socijaliniai principai ne tik dažnai palie- 
čia bažnytinės bendruomenės santvarką, bet jie paprastai iš- 
plaukia iš kurios nors religinės tiesos. Nuosavybės, pavyzdžiui, 
supratimas atrodo liečiąs grynai ekonominę sritį. Bet Bažnyčia 
aiškiai dėl jo pasisako, nes vienokia ar kitokia nuosavybės są- 
voka iš esmės yra susijusi su žmogaus paskyrimu žemėje. Kaip 
tik dėl šitokio nevienodo žmogaus paskyrimo žemėje supratimo 
nei kapitalizmas nei socijalizmas nesiderina su Bažnyčios 
doktrina, nors iš sykio ir gali atrodyti, kad šios sistemos yra tik- 
tai ekonominės. Pasisakydama prieš kapitalizmą ir prieš soci- 
jalizmą, Bažnyčia gina ne vienokią ar kitokią grynai ekono- 
minę sistemą, bet savas pažiūras į žmogų ir į jo gyvenimą pa- 
saulyje, nes iš šitų pažiūrų paneigimo arba iškreipimo kaip 
tik ir kyla vienašališkas individualizmas, kuris veda į kapita- 
lizmą, ir vienašališkas kolektyvizmas, kuris veda į socijaliz- 
mą. Bažnyčiai dažnai reikia kalbėti socijaliniais klausimais, 
kad paaiškėtų pasaulėžiūrinis jų pobūdis ir kad Bažnyčios na- 
riai nebūtų suviliojami neva grynai profaninių principų. Nie- 
kas negali būti profaninis, kas liečia žmogų. Žmogaus asmens 
sritis yra sakralinė sritis ir tuo pačiu Bažnyčios sritis. Tuo 
tarpu socijalinė sritis yra iš esmės žmogaus sritis: žmogaus su- 
kurta ir žmogui skiriama, Ji todėl savo pagrindais yra sakralinė, 
ir joje Bažnyčia taria savo žodi su didžiausiu autoritetingumu. 

Bažnyčia taip pat yra vienintelė, galinti prablaivinti tąją 
moralinę atmosferą, kuri yra reikalinga socijaliniams princi- 
pams įvykdyti ir socijalinėms reformoms pravesti. Socijalinėje 
kovoje reikia ne tik principinio atsparumo bei griežtumo, bet 
ir didelio moralinio blaivumo, kad ši kova nevirstų brutaliomis 
rungtynėmis, kuriose žmogiškoji asmenybė esti nustumiama į 
šalį, pirmenybę atiduodant grubiai jėgai. Socijalinė kova, kaip 
jau minėjome, yra visų pirma kova už žmogiškojo kilnumo ir 
žmogiškosios vertės pripažinimą bei lygų traktavimą. Kiek tad 
reikia turėti savyje šito kilnumo ir šitos vertės, kad, už ją ko- 
vojant sau pačiam, ji nebūtų paneigta kitam. Mūsų dienų soci- 
jalinėse rungtynėse labai dažnai šio išvidinio kilnaus nusiteiki- 

mo ir trūksta. Įpykusios masės, kurioms žmogiškasis kilnumas 
ir žmogiškoji vertė kitų yra paneigta, keršija tuo būdu, kad, pa- 
čios laimėjusios, žmogiškąjį kilnumą, už kurį jos kovojo, panei- 
gia pralaimėjusiems. Jos išniekina turtinguosius net dar labiau, 
negu šie buvo jas išniekinę. Iš kitos pusės, ten, kur persvarą 
turi turtingieji, masių reikalavimai suteikti joms žmogiškąsias 
teises yra brutaliai gniaužiami, nors tuo pačiu yra labai smar- 
kiai kovojama už savas privilegijas. Kova tarp masių ir aukš- 
tesnių turtingesniųjų sluoksnių vyksta tokioje atmosferoje, 
kurioje žmoniškumo yra kuo mažiausia. Suprantama, kodė! vie- 
nos ar antros pusės laimėjimas yra netikras ir menkavertis. 
Bažnyčia tad turi įsikišti į šią kovą ir stengtis sudaryti to- 
kią atmosferą. kurioje žmoniškumas pirmoje eilėje būtų pabrė- 
žiamas ir už kurį pirmoje eilėje būtų kovojama. „Krikščionybės 
uždavinys, pastebi Berdiajevas, nėra nustatyti šitos kovos tech- 
niką ir metodus. Bet Krikščionybė gali sukurti dvasinę ir mo- 
ralinę atmosferą toms sieloms, kurios kovoje dalyvauja, kad 
pergalėtų nuodėmę, gimdančią demoniškumą“"'. Be Krikščiony- 
bės paramos šitokios atmosferos sukūrimas yra negalimas ir tuo 
pačiu socijalinės problemos sprendimas pasilieka nevaisingas. 
Savo doktrina, bet pirmoje eilėje savo praktikomis, Bažnyčia 
turi sušvelninti santykius tarp besirungiančiųjų ir tuo pačiu įsta- 
tyti kovą į tinkamas vėžes. Šiuo tarpu socijalinė kova yra gy- 
vybės kova, nes pralaimėjusieji paprastai esti išnaikinami. At- 
imti kovojantiems: plėšrius instinktus, išnaikinti norą žudyti 
bei ardyti yra Bažnyčios galioje, nes ji yra vienintelė aukštes- 
„nių antgamtinių priemonių turėtoja, kurios teikiamų malonių 


> 
h 


„pagalba Saulius virsta Pauliumi. 


3. Bažnyčios uždaviniai socijalinėje srityje 


Mūsų dienomis Bažnyčia turi atlikti du uždavinius, jei 
norime, kad josios dalyvavimas socijalinės problemos sprendime 
būtų vaisingas: eiti į darbininkijos sluoksnius ir saugoti žmo- 
giškąją asmenybę. Čia būtų per sunku įrodinėti, kad mes vis la- 
biau artinamės prie kolektyvo viešpatavimo laikų. Fr. W. Foers- 
teris kalba apie apokaliptinį kolektyvo žvėrį, kuris apvaldys pa- 
saulį ir pavergs žmogaus asmenį. „Mes artinamės, sako Foerste- 
ris, prie kolektyviško žvėries laikų ir kartu prie didžiųjų krikš- 


= Le Christianisme et la lutte des classes, 156 p. 

čionių bandymų ir kvotimų“'*. Kolektyvas šiuo metu kyla, kaip 
protestas ir kaip reakcija, prieš perdėtą ir vienašališką individo 
įsigalėjimą. Masės atsigavimas ir.josios kova su individu reiškia 
visos Europos sąmonės persiorijentavimą kitokio principo lin- 
kui. Daugelis ženklų rodo, kad masė šitą kovą laimės. Masės 
pergalė bus kai kuriais atžvilgiais išganinga. Ji daug kur grą- | 
žins gyvenimui organinį jo pobūdį, kuris individualizmo buvo 
paneigtas. Bet, iš kitos pusės, kai kuriais atžvilgiais šita masės 
pergalė gali būti ir pražūtinga. Ji gali lengvai, tramdydama in- 
dividą, pasikėsinti ir prieš žmogaus asmenį. Kai kuriuose kraš- 
tuose šitas pasikėsinimas mūsų dienomis jau yra visai realiai 
jaučiamas. Todėl Bažnyčia kaip tik ir turi budėti šioje kovoje. 
Jii siekdama pilnatvės ir sintezės, negali nusigrįžti nuo masės 
ir nepaisyti josios reikalavimų. Bet ji taip pat negali nematyti 
tų pavojų, kurie gręsia žmogaus asmenybei iš atsigaunančios 
masės. Bažnyčia turi aiškiai pasisakyti prieš individo iškrypi- 
mus ir sykiu ginti nelygstamą asmens vertę. 

Masės atstovė, josios reikalavimų vykdytoja ir josios prin- 
cipų reiškėja šiandien yra darbininkija, Jau pats darbininkijos 
charakteris rodo josios masiškumą. Darbininkijos galybė glūdi 
josios masėje. Ji yra reikšminga tuo, kad josios yra daug, kad 
ji veikia masiškai, kad josios valia yra masės valia. Darbinin- 
kijos kovos yra masinės kovos. Individualiniai skirtumai ir rei- 
kalai čia nyksta, užleisdami vietą masės vienodumui ir masės 
psichologijai. Atskiras darbininkas šiandien nedaug tereiškia. 
Jis yra reikšmingas tik tuo, kad jis yra masės atstovas ir jo- 
sios valios reiškėjas. Mūsų amžiaus darbininkija kovoja prieš 
individualizmą ir vykdo masės principą gyvenimo santvarkoje. 
Ekonominis ir dvasinis liberalizmas, izoliavęs darbininkiją nuo 
vad. aukštesnių sluoksnių, savaime suvedė paskirus darbinin- 
kus į vieną krūvą, sukūrė tarp jų tam tikro solidarumo ryšių, 
apgyvendino juos vienoje vietoje taip pat krūvomis ir tuo būdu 
realizavo masės principą. Šiuo metu masės principas darbinin- 
kijos yra išnešamas iš pigių butų kolonijų į viešojo gyvenimo 
santvarką. Liberalizmas pats save žudo savo sukurtu darbinin- 
kijos gyvenimo tipu. Darbininkijos pergalė šiandien yra beveik 
tikra. „Ateities visuomenė, sako Berdiajevas, bus darbininkiška““*, 


2 Kristus ir žmogaus gyvenimas, 233 p. Kaunas 1931. 
* Op. cit, 153 p. 

Bet mūsų dienų darbininkija yra stipriai persunkta anti- 
bažnytinės ir antireliginės dvasios. Bažnyčios atstovų kai kurios 
klaidos pastūmėjo darbininką į atejistinį komunizmą ir tuo 
pačiu atitolino ją nuo Bažnyčios. Darbininkijos nureliginimas 
yra aiškus ir beveik visuotinis. Ir jeigu Bažnyčia nesuskubs 
laiku laimėti darbininkijos, ji neteks tokios galybės, kuriai 
lemta sukurti ateities socijalinio gyvenimo santvarką. Savaime 
suprantama, kad šitoje santvarkoje nebebus vietos nei Bažnyčiai 
nei Dievui, Štai kodėl Bažnyčia šiandien turi atkreipti ypatingo 
dėmesio į darbininkiją. Darbininkijos laimėjimas religijai yra 
vienintėlė priemonė, kuri gali sėkmingai likviduoti socijalines 
kovas ne tuo, kad darbininkija vėl bus nulenkta aukštesniems 
sluoksniams, bet tuo, kad galės būti sukurta toji moralinė at- 
mosfera, be kurios socijalinės problemos išsprendimas yra ne- 
galimas. i 

"Buržuazinė visuomenė, su kuria Bažnyčią susiejo Europos 
istorija, artinasi prie neišvengiamo galo. Josios žlugimas jau 
turi galop praktiniame savo gyvenime išsivaduoti iš buržuazijos 
pinklių ir savo veikimą koncentruoti darbininkijos sluoksniuose. 
Tik tokiu būdu Bažnyčios skelbiami socijalinio gyvenimo prin- 
cipai ir reikalaujamos reformos bus išgirsti ir josios skleidžiama 
blaivi atmosfera ras tinkamą aplinką. Šių dienų buržuazija Baž- 
nyčios balso negirdi, Šių dienų darbininkija Bažnyčios žodžio 
neklauso ir juo nepasitiki. Štai kodėl socijalinės popiežių min- 
tys ligi šiol praktiniame gyvenime tiek maža yra realizuotos. 
Buržuazija, kuriai priklauso labai platūs ir katalikų sluoksniai, 
jų nerealizuoja todėl, kad jos reiškia paties buržuazinio prin- 
cipo pasmerkimą. Darbininkija jų nerealizuoja todėl, kad ji yra 
nusiteikusi antibažnytiškai ir antireligiškai. Todėl jau mūsų 
dienomis Bažnyčia pasilieka viena su savo principais. Autorite- 
tingai skelbiamos idejos neranda klausytojų ir vykintojų. Jeigu 
situacija nepasikeis, ateitis gali būti dar blogesnė. Silpdama 
buržuazija Bažnyčiai nepadės nė tiek, kiek lig šiol padėjo. Lai- 
mėdama darbininkija dar labiau kovos su Bažnyčia ir neitrali- 
zuos šiosios įtaką plačiose masėse. Darbininkija, Bažnyčios ne- 
laimėta, gali tikrai tapti apokaliptiniu religijos priešu. Tai ne- 
bus tik individualios erezijos pasipriešinimas. Tai bus toji ma- 
sinė apostazija, apie kurią Apokalipsė kaip tik ir kalba. Štai 
dėl ko Bažnyčia turi darbininkija susirūpinti žymiai labiau ir 
radikaliau, negu kitais visuomenės sluoksniais. 

Bet „jei krikščionybė, sako Berdiajevas, socijaliniame kon- 
flikte imasi ginti darbininkų klasę, ji turi tai daryti ne šitos 
klasės vardu, bet vardu žmogaus, vardu darbininko kilnumo, 
vardu jo žmogiškųjų teisių ir jo sielos. kapitalizmo sunaikin- 
tos“!*, Žmogiškumas ir žmogiškoji asmenybė — štai kas yra pir- 
masis Bažnyčios dėmesio objektas, nes žmoniškumas kaip tik 
ir yra socijaliniame gyvenime paneigtas bei paniekintas. As- 
menybės problema mūsų laikais darosi vis aštresnė. Ateina die- 
na, ir ji gal jau nebetoli, kada reikės rašyti asmenybės apolo- 
giją. Išsivystęs kapitalizmas sunaikino žmogiškosios asmeny- 
bės vertę. Vėliau matysime, kad visa kapitalistinė santvarka — 
darbas, pelnas, kapitalas, ūkinė sistema — yra valdoma neasme- 
ninio principo. Asmuo. kaip toks, žmogus, kaip asmenybė, ka- 
pitalizmui neturi reikšmės. Viskas čia yra paremta ekonominių 
gėrybių mase. Šitas neasmeninis masės principas yra palaikomas 
ir darbininkijos sąjūdyje, kaip reakcijoje prieš kapitalizmą. 
Darbininkija, kaip masės atstovė, rengiasi perkeisti pasaulio 
veidą. 

Šitas perkeitimas eina nepalankia asmenybei kryptimi. Ma- 
sės principo įsigalėjimas socijalinėje santvarkoje sudaro labai 
didelį pavojų, kad žmogiškasis asmuo taip lygiai gali būti pa- 
vergtas klasės reikalams, kaip ligi šiol jis buvo pavergtas kapi- 
talo interesams. Kas stebi masės atbudimą ir josios reiškimąsi 
komunizmo ir nacijonalizmo pavidalais, gali aiškiai pamatyti, 
kad asmenybei vietos ten iš tikro nedaug teduodama. Kiek ka- 
pitalizmas reikalavo, kad žmogus savo asmenybę paaukotų eko- 
nomijos pažangai ir ekonomijos reikalavimams, tiek komuniz- 
mas ir nacijonalizmas reikalauja, kad asmuo nusilenktų klasės 
ar tautos psichologijai ir josios instinktams. IPinigo valia čia 
yra keičiama klasės ar tautos valia, Kapitalizmas žmogaus dva- 
sią slėgė materijaline būties sritimi. Komunizmas ir nacijona- 
lizmas ją slegia psichine sritimi. Išsilaisvinusi iš ekonomijos 
priklausomybės, žmogaus asmenybė mūsų laikais lengvai gali 
patekti į instinktų vergiją. Šitas pavojus darosi realus tuo la- 
biau, kad net ir filosofijoje dvasia yra stumiama į antrąją vietą, 
o pirmoji yra atiduodama gyvybiniams veiksniams (L. Klages). 

Bet jau Goethė yra pasakęs, kad asmenybė yra didžiausia 
žemės vaikų laimė. Asmenybės nuslėgimas visados yra nenor- 
malybė. Gali ji ateiti, kaip savaiminga reakcija; tuomet psicho- 


* Op. cit. 156 p. 

logiškai ji yra suprantama. Bet ji negali būti padaryta gyvenimo 
santvarkos principu. Žmogaus prigimtis niekados nesutiks, kad 
aukščiausia visos būties vertybė — asmuo būtų palenktas masei, 
vadinasi, žemesniam principui. Asmens pajungimas masei nieko 
gero nežada nei žmogui nei kultūrai. Žmogus yra vertingas tik 
tiek, kiek jis yra asmenybė. Kultūra taip pat tinkamai išsivysto 
tik tada, kai ji yra kuriama ne pagal masės įgeidžius, bet pagal 
asmens giliausio įsitikinimo reikalavimus. Kūrėjas yra tik as- 
muo, ne masė. Masė gali būti tiktai kūrybos sąlyga ir aplinka. 
Bet kai ji diktuoja savo valią, kūryba nejučiomis nuslenka į 
instinktų sritį ir iš refleksinės aukštosios kultūros pereina į 
savaimingą pirmykščią kultūrą. Masės vyravimas kūryboje reiš- 
kia barbarėjimo pradžią. 

Bažnyčia kaip tik ir yra pašaukta ginti asmens primatą, 
tuo pačiu ginti žmogų ir kultūrą. Bažnyčia daug kartų išgel- 
bėjo kultūrą nuo barbarų. Mūsų laikais šitas darbas jai reikės 
dar sykį atlikti. Tik šiuo tarpu barbarai ateina ne iš miškų, ne 
iš tolimų šalių, bet jie kyla iš paties žmogaus pirmykščių masės 
instinktų. Gamtinis žmogaus pradas kėsinasi prieš dvasią ir 
prieš josios sukurtas vertybes. Kiekvienas žmogus šiuo atžvil- 
giu yra barbaras. Todėl kiekvienas yra reikalingas pašvenčia- 
mojo Bažnyčios krikšto. Bet jo ypatingai reikalingi yra tie, 
kurie masės principui atstovauja ir už jo įvykdymą kovoja. Tai 
yra darbininkija. Bažnyčia, eidama į darbininkiją, tuo pačiu 
įneš jon asmens branginimo ideją. Žmogaus asmuo Krikščiony- 
bėj turi absoliutinės vertės, Asmenybės laisvė yra aukščiausias 
principas, kurį respektuoja net pats Dievas. Gražiausios miste- 
rijos, kaip Įsikūnijimas, Atpirkimas, Malonė, Pašventimas, yra 
pagrįstos asmenybės nelygstamumu ir josios laisve. Todėl dar- 
bininkijos sukrikščioninimas būtų tuo pačių jau ir asmenybės 
laimėjimas, pašalinant tą pavojų, kuris šiuo metu tyko žmogaus 
asmenį. Juo labiau masė bus persunkta krikščioniškaisiais prin- 
cipais, tuo labiau asmenybė galės išsivystyti ir veikti. Tuomet 
ir pati masė galės būti vaisingesnė, nes paliaus buvusi akla jėga 
ir virs organizuota visuomene. 

Minėti tad Bažnyčios uždaviniai, kuriuos ji turi atlikti, 
spręsdama socijalinę problemą, būtent, eiti į darbininkiją ir 
saugoti žmogaus asmenybę, yra susiję vienas su antru iš esmės. 
Juo labiau darbininkija atitrūksta nuo Krikščionybės, juo labiau 
ji kovoja prieš Bažnyčią, tuo labiau auga joje masės principas 
ir tuo labiau jis graso žmogaus asmenybei. Ir atvirkščiai, juo 


16 


labiau darbininkijos sluoksniai bus sukrikščioninti, tuo labiau 
masės principas bus įvestas į tinkamus rėmus ir tuo labiau as- 
menybė bus apsaugota. Tuo pačiu bus apsaugotas žmogus ir jo 
kuriama kultūra. Bažnyčios tad dalyvavimas socijalinėje pro- 
blemoje nėra atsitiktinis. Šiuo metu nėra jokio kito veiksnio, 
kuris galėtų masės principą, vis labiau besireiškiantį ir vis įžu- 
liau grasinanti, sutvarkyti ir sunormuoti, sykiu neneigdamas 
jo reikšmės ir vertės, kaip Bažnyčia. Krikščionybė yra vienin- 
telė personalistinė pasauležiūra ir todėl vienintelė atrama prieš 
materijalinį, bijologinį ar nacijonalinį kolektyvizmą. Štai kodėl 
daug kas yra įsitikinęs, kad socijalinė problema be Bažnyčios 
negali būti išspręsta, Mūsų laikais šitas įsitikinimas yra žymiai 
labiau pagrįstas, negu kada nors anksčiau. 

PIRMAS SKYRIUS 


KAPITALISTINIO AMŽIAUS BRUOŽAI 


„Velnias vėl paėmė jį į labai 
aukštą kalną, parodė jam visas pa- 
saulio karalystes ir jųjų garbingu- 
mą ir jam tarė: Aš visa tai tau duo- 
siu, jei parpuolęs pagarbinsi mane“. 

Mat, 4,8—10. 


KAPITALIZMO CHARAKTERISTIKA 


1. Kapitalizmas, kaip dvasinis nusiteikimas 


Werneris Sombartas, baigdamas didelį savo veikalą „Der 
Bourgeois. Zur Geistesgeschichte des modernen Menschen“ 
(München u. Leipzig 1923) kelia klausimą, kas iš ko gema: ka- 
pitalizmas iš kapitalistinės dvasios ar kapitalistinė dvasia iš ka- 
pitalizmo. Jau pats šio klausimo iškėlimas parodo, kad kapita- 
lizmas yra labai komplikuota problema, kad joje esama dviejų 
pusių:Žobjektyvinės, kuri apsireiškia tam tikra ekonomine ir 
socijaline sistema, isubjektyvin ės, kurią sudaro išvidinis nu- 
siteikimas ir nusistatymas materijalinių gėrybių ir naudingumo 
vertybių atžvilgiu. IJieškodamas santykio tarp šitų dviejų kapi- 
talistinės problemos pusių, Sombartas vis dėlto teigia, kad kapi- 
talistinė dvasia yra pirmesnė už kapitalistinę sistemą, nes šitoji 
kapitalistinė dvasia kaip tik esanti kapitalistinės organizacijos 
priežastis (plg. 443 p.). Tiesa, Sombartas pripažįsta, kad „juo 
toliau kapitalizmas išsivysto, tuo didesnės reikšmės jis turi 
kapitalistinei dvasiai suformuoti, kol galop pasiekia tokį 
tašką, kada šią dvasią jis vienas formuoja ir kuria“ (445 p.). 
Vadinasi, žmogaus dvasioje turi būti. tam tikrų kapitalistinės 
dvasios užuomazgų, kurios, objektyvuodamosi tikrovėje, kaip tik 
ir sukuria kapitalistinę santvarką. Šitoji santvarka savo ruožtu 
esti prisiimama į žmonių sielas, nuobjektyvinama, paverčiama 
išvidiniu nusiteikimu, kuris esmėje kaip tik ir yra anoji pir- 
mykštė kapitalistinė dvasia. Kapitalizmas gema iš kapitalistinės 
dvasios, bet paskiau jis šitą dvasią ir pats gimdo. Norint tad 
charakterizuoti kapitalizmą apskritai, visų pirma reikia ištirti 
tas užuomazgas, kurios maitina kapitalizmo šaknis ir kurios 
glūdi pasislėpusios žmogaus dvasios gelmėse. Kapitalizmo pro- 
blema pirmoje eilėje yra žmogaus dvasinės struktūros problema. 

a. Kapitalistinės dvasios esmė 


Kapitalistinė dvasia savo esme yra buržuazinė dvasia. Bur- 
žuaziškumas reiškia pastovų įsigyvenimą šioje tikrovėje. Žmo- 
gaus dvasia, vietoje kėlusi akis į kalnus, nuo kurių nužengia 
išganymas, kaip sakoma psalmėje, jas nukreipia žemėn, čia 
jieško savo tėvynės ir čia pastoviai įsigyvena. Buržuazinės dva- 


sios kryptis yra kryptis žemyn. Buržuazinė dvasia yra, kaip sa- 
koma, reali dvasia, Ji nesivaiko „utopojų, iliuzijų ir svajonių“. 


Ji nesiilgi to, kas yra anapus šios matom matomo ioa as Amžinybės 
ir antgamtės ilgesio buržuazinė dvasia nepažįsta. Buržujui lai- 
kas yra vertesnis už amžinybę ir ši žemė yra vertesnė už pra- 
rastą rojų. Aukso amžiaus mitas buržuazinės dvasios nevilioja. 
Išvidinis susijimas su regima ir apčiuopiama realybe yra pagrin- 
dinis buržuazinės dvasios nusiteikimas. 

Šitas nusiteikimas kaip tik ir sudaro plačiausią kapitalisti- 
nės dvasios pagrindą. Vis dėlto tarp kapitalistinės ir buržuazi- 
nės dvasios negalima padėti lygybės ženklo. Kapitalistinė dva- 
sia yra tik viena buržuazinės dvasios apraiška. Buržuaziškumas 
yra platesnė kategorija, negu kapitalizmas. Buržuaziškumas 
gali reikštis visame gyvenimo plote: ir fizinėje, ir dorinėje, ir 
mokslinėje, ir estetinėje ir net religinėje srityje. Kur tik žmo- 
gaus dvasia neįstengia pakilti aukščiau regimos realybės, visur 
ten 'buržuaziškumas ir leidžia savo šaknis. Tuo tarpu 
kapitalistinė dvasia liečia tiktai ekonominę gyvenimo sritį. Ka- 
'pitalistinė dvasia yra ı ekonominis buržuaziškumas. Kapitalistas 
yra ekonominis buržujus. Jis pastoviai įsigyvena materijalinių 
gėrybių sferose, iš jų laukia pasaulio išganymo, jomis labiausiai 
pasitiki ir savo jėgą bei galybę vertina ekonominiu turtingumu. 

Pirmaeilė kapitalistinės dvasios vertybė yra naudingumas. 
Ekonominis buržujus visas vertybes suskirsto pagal naudingu- 
mą ir nenaudingumą. Visas gyvenimas, visos jo sritys: mokslas, 
menas, dora ir net religija yra apsprendžiamos naudos matu. 
Vertinga yra visa tai, kas yra naudinga — štai kapitalistinės 
dvasios vertybinė pasaulėžiūra. Ekonominio buržujaus etika yra 
utilitaristinė. Pragmatizmas yra charakteringa viso jo veiki- 
mo žymė. 

Naudingumas yra specifiška daiktų vertybė. Nei asmuo, nei 
meno kūrinys, net nei gyvas daiktas nėra naudingas tikra pras- 
me, Pats primityvusis vertybių pergyvenimas parodo, kad nau- 
dingumas yra susijęs su kaina, o kaina tinka tiktai daiktams. 

Tiesa, seniau buvo pardavinėjami ir žmonės. Bet mums šian- 
dien yra aišku, kad žmogaus kaina reiškė ne jo tikrąją vertę, bet 
tai buvo tik nelemtas istorinių sąlygų padaras. Šiandien dar yra 
pardavinėjami meno kūriniai. Bet niekas, tur būt, neneigs, kad 
jų kaina taip pat reiškia ne estetinę jų vertę, bet senumą, retu- 
mą, garsą ir kitas su kūrinio estetiškumu nesusijusias ypatybes. 
Mūsų laikais yra pardavinėjami ir gyvi daiktai. Bet gyvo daik- 
to vertingumas nustatyta kaina neišsisemia. Gyvas daiktas yra 
vertingas tuo, kiek jis yra išskleidęs vitalinį savo pradą, o ne 
tuo, kiek jis yra įkainuojamas ir kiek jis yra kam nors naudin- 
gas. Kainos susijimas su naudingumu mus veda į negyvus daik- 
tus. Naudingumas yra specifiškai kilęs iš daiktų kategorijos‘. 

Kapitalistinė dvasia, atsirėmusi į naudingumą, kaip į daiktų 
vertingumo apraišką, savaime yra stumiama į daiktų sritis. Ka- 
pitalistas yra specifiškai daikto žmogus. Jei nelinksta nei į vita- 
linį kilnumą, kaip aristokratija, nei į gražumą, kaip meninin- 
kas, nei į šventumą, kaip asketas. Jis pasitenkina žeme ir deda 
pastangas, kad nuimtų pirmykštį Dievo prakeikimą ir usnis 
paverstų kviečiais. Daiktas, kuris gali būti pavartotas ir suvar- 
totas, kapitalistą traukia ir žavi. Štai dėl ko kapitalistinė dva- 
sia yra susijusi su ekonomine gyvenimo sritimi. Ekonominė 
sritis yra daiktų sritis Ir tuo pačiu naudos sritis sritis. Kapitalistas 
joje jaučiasi, kaip namie, nes daiktų santvarka, į jų Žymės ir jų 
reikalavimai atitinka išvidinę jo dvasios struktūrą. Ekonominio 


naudingumo primatas gyvenimo sąrangoje sudaro kapitalistinės 


dvasios esmę. 
P a Si 
b. Kapitalistinės dvasios žymės 


Kapitalistinė dvasia nėra atsitiktinė žmogaus nusistatymo 
apraiška. Ji kyla iš pačių sielos gelmių, kuriose nuolatos glūdi 
buržuaziškumo pradų.  Buržuaziškumas, kaip dvasios kryptis 
žemyn, yra amžinas žmogaus dvasinio gyvenimo tipas. Žmogus 
yra ne tik Dievo, bet ir šio pasaulio padaras. Su gamtine tvarka, 
su šia jaučiama ir apčiuopiama realybe jis yra suaugęs ligi pat 
gelmių. Žemės dvasia žmoguje kalba labai galingai. Jos balsas 
negali būti nuslopintas. Ir šitoji dvasia kaip tik stumia žmogų į 
šią tikrovę, atitraukia jį nuo aukštesnės realybės ir paverčia 
jį buržujumi. 


3 Plg. S.. Behn, Philosophie der Werte, 72—73p. München 1930. 

Bet mūsų gyvenama tikrovė, mūsų nuodėminga žemė susi- 
deda iš dviejų pagrindinių pradų: iš gyvybės ir iš medžiagos. 
Gyvybė ir medžiaga yra dvi pagrindinės mūsosios tikrovės bū- 
tys, kurios mus traukia ir riša. Buržuazinio nusiteikimo žmonės 
abiems šioms būtims jaučia didelės simpatijos. Jie abi jas myli, 
abiem jomis rūpinasi ir net jas adoruoja. Buržujus niekados 
negali paneigti nei kūno nei kūną supančio pasaulio. Asketinės 
pirmųjų Krikščionybės amžių anachoretų praktikos ir neturto 
įžadas dabarties vienuolynuose buržujui yra sunkiai supranta- 
mi dalykai. Buržujus myli kūną ir myli žemę. 


Vis dėlto šita meilė gali būti ir faktiškai yra nevienoda. 
Buržuaziškumas savo meilės ir prisirišimo prie šios tikrovės at- 
žvilgiu pasidalina į du stambius tipus: vienas tipas labiau kryps- 
ta į gyvybę, antras tipas labiau prisirišą prie medžiagos. Pir- 
masis buržujaus tipas yra kūno žmogus arba bijologinis bur- 
žujus. Antrasis tipas yra žemės žmogus arba ekonominis bur- 
žujus. Šis pastarasis kaip tik ir yra ne kas kita, kaip kapitalistas. 
Vadinasi, kapitalizmas, kaip dvasinis nusiteikimas, kyla iš žmo- 
gaus sajų su prigimtąja tikrove, kiek ji yra materijalinė ir kiek 
ji yra naudinga. Medžiaga ir nauda yra du kapitalistinės dva- 
sios objektai. Utilitaristinis materijalizmas yra pagrindinė ir 
plačiausia kapitalistinės dvasios žymė. 


Utilitaristinį materijalizmą reikia skirti nuo idealistinio 
materijalizmo, kuris priklauso jau ne buržuaziškam, bet prome- 
tejiškam dvasios nusiteikimui. Kai žmogus tarnauja medžiagai, 
kaip tokiai, kai jis yra apsėstas medžiagos idejos, jis tampa 
šios idejos pranašu ir skelbėju. Toks žmogus netelpa buržua- 
zijos kategorijoje. Jo kuriamas gyvenimo stilius neturi buržu- 
azinių žymių. Tokiu atveju žmogus gali susikurti net savotišką 
materijos religiją ir materijos mistiką, kaip šiandien matyti 
įsitikinusių komunistų sąjūdyje. Bolševikų kuriamas gyvenimo 
stilius yra materijalistinis ligi pat šaknų. Bet jo negalima būtų 
pavadinti buržuaziniu, nes jame nematyti utilitarizmo žymių. 
Tasai stilius yra persunktas aukštu, tegul ir savotišku, idealiz- 
mu. Medžiagos gelmėse glūdi įvystyta ideja. Kas savo gyve- 
nimą šita ideja apsprendžia, to negalima laikyti buržuazijos at- 
stovu. Materijalistas buržujumi tampa tik tada, kai jis prikim- 
ba prie medžiagos paviršiaus ir kai medžiagos ideją jis iškeičia 
į medžiagos duodamą naudą. Utilitaristinė dvasia iš esmės yra 
buržuazinė ir kapitalistinė dvasia. 

Bijologinio buržujaus vertybių kategorijos yra malonumas 
ir nemalonumas, ekonominio buržujaus arba kapitalisto — nau- 
dingumas ir nenaudingumas. Bijologinis buržujus yra hedonis- 
tas, ekonominis buržujus — utilitaristas. Malonumo pakeitimas 
naudingumu savotiškai perkeičia ir visą išvidinį kapitalisto nu- 
siteikimą. Kas yra vedamas malonumo, tas yra apsprendžiamas 
jausmo, nes malonumas priklauso pajautimo kategorijai. Bijo- 
loginis buržujus yra jausmų ir pojūčių žmogus. Tuo tarpu kas 
yra vedamas naudingumo, tas turi šitą naudingumą suvokti, turi 
jo jieškoti ir mokėt jo pasigaminti. Praktiškas protas čia turi 
paimti viršų ir nuslėgti kartais net labai neracijonalų jausmą. 
Šiuo atžvilgiu bijologinis buržujus yra aklas: jis eina paskui 
savo pojūčius dažnai be jokios atodairos. Tuo tarpu ekonomi- 
nis buržujus, atvirkščiai, gerai apsidairo ir pagalvoja, kokios 
sritys ir koki veiksmai jam gali būti naudingiausi. Todėl E. 
Sprangeris teisingai sako, kad „ekonominis Aš yra ne kas kita, 
kaip matąs ir mąstąs bijologinis Aš“*. Praktinio proto įtrauki- 
mas į savo reikalų sferą bijologinį buržujų paverčia ekonominiu 
buržujumi, kuris pramato, sprendžia ir skaičiuoja. Apskaičia- 
vimas yra pirmoji specijalesnė kapitalistinės dvasios žymė. 

“Su apskaičiavimu iš esmės yra surištas racijonalizmas. Ka- 
pitalistas yra racijonalistas. Naudingumas yra tokia vertybė, 
kuri neglūdi daikte, kaip tokiame, bet kuri yra pagrįsta daikto 
santykiu su žmogumi. J. Hessenas teisingai sako, kad naudin- 
gumo vertybės „tuo skiriasi nuo kitų vertybių, kad jos nėra 
vertybės savyje, bet kad jos yra išvestinės vertybės“. Kad žmo- 
gus galėtų žinoti, kas jam naudinga, o kas ne, jis turi mąstyti; 
jis turi praktiškai patirti, nes jausmų ir instinktų sritis jam 
pasako tik tai, kas yra malonu ir kas nemalonu. Apie naudingu- 
mą instinktai sprendžia labai neaiškiai. Todėl E. Sprangeris 
ir sako, kad „naudingumas nėra tas pat, kas ir malonumas. Ma- 
lonumas reiškia trumpą jausmų pažadinimą, kuris yra džaugs- 
mingai pergyvenamas, net nepaisant, kad tolimesnėje laiko per- 
spektyvoje jis gali būti kenksmingas. Tuo tarpu naudingumas 
visados atsiremia į teoretinį daiktų ir psichologinių gyvenimo 
sąlygų supratimą. Sprendimas, kas yra naudinga, kas nenau- 
dinga yra pagrįstas racijonalumu““. Todėl ir kapitalistinė dva- 
sia, kuriai naudingumas stovi pirmoje vietoje, iš esmės yra ra- 


2 Lebensformen, 100 p. Halle 1930. í 
* Wertphilosophie, 79 p. Paberborn 1937. 
* Op. cit 156 p: 

cijonalistinė dvasia. Racijonalizmas eina ranka rankon su kapi- 
talizmu. Kapitalizmas yra negalimas tokiame amžiuje, kuriame 
vyrauja intuityvinis — mistinis nusiteikimas. Štai kodėl apie ka- 
pitalizmą negalima kalbėti tikraisiais viduriniais amžiais, kada 
platoniškoji — augustiniškoji filosofija buvo apvaldžiusi mąsty- 
mą ir kada išvidinė prasmė daugiau buvo vertinama, negu išvir- 
šinis tikslas. Tuo tarpu kai nuo tryliktojo šimtmečio Europos 
dvasia pradėjo eiti vis didesnio racijonalizmo kryptimi, kai iš- 
vidinį prasmingumą vis labiau pakeitė išviršinis tikslingumas, 
kelias kapitalizmui pasidarė atviras. 

Kapitalistinė organizacija žmogaus dvasios linkimą i raci- 
jonalizmą išvysto ligi pat galo. W. Sombartas sako, kad „šian- 
dien tūkstančių tūkstančiai žmonių neveikia nieko kito, kaip tik 
galvoja išrasti ir įvykdyti kuo geriausius prekiavimo metodus, 
pradedant aukštųjų mokyklų ekonomijos profesoriais ir bai- 
giant visa armija revizorių, skaičiuotojų, registruotojų, skaičia- 
vimo, rašomųjų mašinėlių fabrikantų, laiškų tvarkytojų ir t.t. 
Net patys tarnautojai ir didelių įmonių darbininkai yra premijo- 
mis įtraukiami į šito ekonominio racijonalizmo gamybą “5. Bet 
šita visa šių dienų kapitalizmo racijonalistinė mašina yra išau- 
gusi iš tų racijonalistinių užuomazgų, kurios glūdi žmogaus 
dvasios gelmėse. Pelnas yra gaunamas tik iš racijonaliai sutvar- 
kytos įmonės, Bet pats pelno noras jau suponuoja racijonalisti- 


nį nusiteikimą. Racijonalizmas yra antrą specijalesnė kapitalis- 
tinės dvasios žymė. 

Malonumas paprastai atsiranda pasisavinant kokį nors daik- 
tą ir juo patenkinant kūno reikalavimus. Jis nėra išsikovojamas, 
nes kova žadina nemalonumą. "Todėl bijologinis buržujus nėra 
kovos žmogus. Jis kovos vengia ir net josios bijo. Jis ima tai, 
ką jam duoda pati gamta. Jis smaguriauja. Visai kitaip yra su 
naudingumu.  Naudingumas yra ne tiek gamtos davinys, kiek 
žmogaus padaras. Neapdirbtų, nekultyvuotų daiktų naudingu- 
mas yra labai menkos vertės. Naudingų daiktų žmogus turi dau- 
giausiai pasigaminti pats, įdėdamas į juos tokių elementų, kurių - 
gamta neturi, Naudinga vertybė jau yra (a žmogaus ki kūrinys. To- 
dėl ekonominis buržujus, j jieškodamas pasaulyje visų pirma nau- 
dos, eina į šį pasaulį nusiteikęs kovoti, priversti gamtą jam nu- 
silenkti, pakeisti daiktus, juos apdirbti, kad galėtų jais tinka- 
mai pasinaudoti. E. Sprangeris teisingai pastebi, kad „grynai 


5 Der Bourgeois, 446 p. 

ekonomiškai orijentuoto Aš pasaulėžiūra remiasi nuolatine kova 
su medžiaga“. Ekonominis buržujus priverčia pasaulį ir jį taip 
sutvarko, kad jis duotų, jam kuo daugiausiai naudos. Ekonominis 
buržujus yra kovos žmogus. Naudingumo jieškojimas yra didelis 
materijalinės kultūros veiksnys. Laukinė žemė, kai tik į ją įžen- 
gia utilitaristiškai nusiteikęs žmogus, tuojau apsisupa kultūri- 
nėmis formomis. Pasaulio apvaldymas yra jaučiamas kiekviena- 
me kapitalistinės dvasios žingsnyje. Ir tai yra trečia specijales- 
nė šios dvasios žymė. 

Vis dėlto kapitalistinis pasaulio apvaldymas yra savotiškas. 
Kapitalistinė dvasia stengiasi pasaulį apvaldyti ne iš vidaus, bet 
iš viršaus. Kapitalizmui nesvarbu gamtinį principą palenkti 
žmogaus dvasiai, Jam tik svarbu, kad šitas gamtinis principas 
reikštųsi tokiomis formomis, kurios duotų žmogui naudos. Kon- 
krečiai kalbant, kapitalistinė dvasia stengiasi pasaulį apvaldyti 
tokiu būdu, kad susitaupytų kuo daugiausiai laiko ir energijos. 
Kapitalistinė pasaulio pergalė yra taupanti pergalė. Ekonominis 
buržujus, taupydamas energiją, išranda mašinas, kurios medžia- 
gą geriau, lengviau ir greičiau apdirba, negu, tegul ir labai to- 
bula, žmogaus ranka. Mašina čia tampa priemone naudingumui 
didinti. Erdvė reikalauja laiko, todėl ekonominis buržujus pa- 
sigamina greito susisiekimo priemonių, kad laiką sutaupytų, nes 
„laikas yra pinigai“. Mašina padeda kapitalistui apgalėti pasau- 
lį. Kapitalistinė pasaulio pergalė įvyksta per mašiną. Pasaulio 
ir gyvenimo sutechninimas lydi šitą pergalę ir sudaro ketvirtą 
kapitalistinės dvasios žymę. Niekas taip greit ir taip tiksliai ne- 
panaudoja technikos laimėjimų, kaip kapitalizmas. Mūsų laikais 
net atrodo, kad šitie laimėjimai tam tik ir kuriami, kad tarnautų 
kapitalistinei ūkio santvarkai. Savaime suprantama, kad iš ka 
pitalistinės dvasios kilusi ir kapitalistinei sistemai tarnaujanti 
technika turi grynai pragmatinio pobūdžio, Čia jai nėra skiria- 
mi kitoki uždaviniai, kaip tik sutaupyti ekonominiam buržujui 
laiko ir energijos. Kosminė technikos prasmė, technika, kaip pir- 
mas medžiaginio pasaulio transfigūracijos ženklas, kapitalisti- 
nei dvasiai yra nesuprantama. Automobilis, kuriuo niekas neva- 
žinėja, ir lėktuvas, kuriuo niekas neskraido, ekonominiam bur- 
žujui yra neprasmingi dalykai, nes nenaudingi. Technikos lai- 
mėjimai čia yra kuriami tik tam, kad naudingi dalykai būtų ga- 
lima pigiau pasigaminti: pigiau laiko, energijos, rūpesčio ir pi- 


6’ Op. cit. 101 p. 

nigų atžvilgiu. Iš kapitalizmo kyląs gyvenimo sutechninimas 
yra utilitaristinis. Štai kodėl jis taip labai slėgia pasaulį ir žmo- 
su. 

Gyvenimo sutechninimas yra surištas su taupumu, Kapita- 
listinė dvasia kuria techniką tikrumoje tam, kad galėtų taupyti. 
Taupumas yra kapitalistinės dvasios praktinio gyvenimo forma 
ir penkta josios žymė. Ekonominis buržujus taupo viską: savo 
sveikatą, savo jėgas, savo laiką, savo meilę, savo neapykantą ir 
sayo pinigus. Neišleisti, kuo daugiausia turėti, kuo. daugiau- 
sia surinkti yra pagrindiniai ekonominio buržujaus rūpesčiai. 
Bet čia pat reikia pastebėti, kad kapitalistinės dvasios taupumas 
yra visiškai skirtingas nuo to, ką mes vadiname taupumo dory- 
be. Taupumo dorybė yra protingas atsargos rinkimas savo rei- 
kalams. Taupus žmogus neišleidžia tik to, kas jam yra reikalin- 
ga. Reikalas čia apsprendžia taupumo kiekį ir tempą. Tuo tarpu 
ekonominis buržujus taupo anaiptol ne reikalui. Buržujus taupo 
tam, kad turėtų. Pats turėjimo faktas yra taupumo motyvas. Ką 
su savo turtu ekonominis buržujus veiks, kur jį padės, jis ne- 
daug galvoja arba galvoja vėliau. Visų pirma jam rūpi, kad tik 
„jis turėtų ir gausiai turėtų. Šiuo atžvilgiu MA dvasia 
gali daug ko atsisakyti. Ji gali gyventi net labai kukliai. Ji gali 
būti net savotiška asketė. N. Berdiajevas pastebi, kad „klasiki- 
nėje buržuazijoje galima rasti tam tikro asketinio elemento. Bet 
buržujus dirba ne sau; jis dirba tam, kad, padidintų ir pagau- 
sintų ekonomines vertybes ir gėrybes“". Iš tikro, charakteringų 
ekonominių buržujų gyvenime galime sutikti didelio kuklumo 
ir net šykštumo pavyzdžių. Bet jie dar anaiptol nerodo, kad eko- 
nominė buržuazija arba kapitalistinė dvasia būtų iš vidaus at- 
sijusi nuo materijalinių gėrybių. „Net ir taupumas, sako Fr. W. 
Foersteris, daugelio žmonių, kurie sau daug ką paneigia ir ku- 
rie sunkiai išleidžia pinigus, nevisados yra vertingas aukštesne 
prasme. Dažnai jis yra tik išraiška aukso rinkimo aistros““. 
Taupumas psichologiškai normalus ir moraliai vertingas yra tik 
tada, kai jis tarnauja reikalui. Bet ekonominės buržuazijos gy- 
venime apie reikalą negali būti nė kalbos, nes kur yra surinkti 
tūkstančiai ar milijonai, ten nebėra reikalo daugiau rinkti ir 
taupyti. Kapitalistinis taupumas savo šaknis turi visai kur ki- 


T Le Christianisme et la lutte des classes, 133 p. 
? Lebensführung, 117 p. Zürich u. Leipzig 1930. 

tur. Kapitalistas taupo tam, kad turėtų, ir tai yra visai kas kita, 
negu taupyti reikalui, 
Kapitalistinis taupumas yra viena iš šykštumo rūšių, kuri 


yra charakteringa „ataumo arba kalvas, meile Šykštumas gali 
būti dvejopas: šykštuolis gali mylėti metalą ir jis gali mylėti 
krūvą. Metalo meilė yra senesnis dalykas. Ją gražiai yra cha- 
rakterizavęs E. Hello: „Šykštuolis turi fizinę metalo meilę. Jis 
myli auksą ir sidabrą, kaip tokius, dėl jų pačių. Jis juos myli 
materijaliai. Jis jų yra traukiamas. Kontaktas su metalu jį džiu- 
gina ir teikia jam fizinio smagumo ... Kartais jis aukso gaba- 
lus vadina vardais, kartais glosto. Jų žvangėjimas palietus pri- 
verčia jį drebėti“. Visai analogiškai galima mylėti ekonominių 
gėrybių krūvą. Tai yra naujesnioji šykštumo rūšis. Aukso ir si- 
'dabro privačiame gyvenime mūsų laikais yra maža. Todėl senoji 
šykštumo forma, apie kurią rašo Hello ir kurią labai gražiai yra 
pajuokęs Moličras, šiandien daugumoje yra pasikeitusi kita rū- 
šimi, būtent krūvos meile, Krūva ekonominį buržųjų džiugina ir 
traukia. Buržujus myli kiekį, kaip tokį ir dėl jo paties. Žinoji- 
mas, kad jis turi daug, suteikia jam psichologinio pasitenkini- 
mo. Savo atramą pasaulyje jis jaučia materijalinių gėrybių gau- 
sume. Todėl jis jas renka ir krauna, visiškai nepaisydamas, kad 
jam jų seniai nebereikia ir kad tik mažą jų dalį jis panaudoja 
kultūros ar visuomenės reikalams. 

dy manijoje. Rekordai sporte yra tik išraiška bendro nusiteiki- 
mo žavėtis skaičiumi ir tais daiktais, kurie gali būti skaičiuoja- 
mi. Modernųjį žmogų žavi visa, kas tik yra išreiškiama dideliu 
skaičiumi, vistiek ar tai bus gyventojų suma, ar trobėsio auk- 
štis, ar tilto ilgis, ar nutųkusio žmogaus svoris, ar išgyvento; 
amžiaus ilgis, ar per metus įvykdytos žmogžudystės. Tie kultū-* 
ros žygiai, kurie skaičiumi nėra ir negali būti išreiškiami mūsa- 
jame kapitalistiniame amžiuje neįgyja tokio garso, koks jiems 
priderėtų pagal išvidinę jųjų vertę. Mokslo ir meno laimėjimai, 
herojiški doros žygiai menkai tėra populiarūs dėl to, kad krūvą 
mėgstanti masė šitų žygių ir laimėjimų negali išskaičiuoti. Kai 
tokia krūvos meilė susikoncentruoja ekonominėje srityje, mes 
kaip tik ir gauname tąją kapitalistinio taupumo formą, kuri to- 
kiems kapitalistinės dvasios fenomenams, kaip Rockfeleris, iš 
nieko sukrovė milijardus. Kiekio meilė ir prisirišimas prie krū- 


9 L'Homme, 9 p. Paris 1930, 

vos sudaro paskutinę ir, gal būt, charakteringiausią kapitalisti- 
nės nės dvasios žymę. 

Reikia pastebėti, kad pačiose savo gelmėse šitas gausumo 
noras yra begalinės žmogaus dvasios išraiška. Žmogaus dvasia 
niekados negali pasitenkinti tuo, kas yra apibrėžta. Ji siekia ligi 
„ie Bet šitas siekimas, pakreiptas į materijalinį pasaulį, 
/ pažemina josios osios begalybės troškimą ir išjuokia ją pačią, Dvasios 
V begalybė yra patenkinama tik vidaus turtingumu. Išviršinė ma- 
terijos krūva yra tik faux pas kelyje į realią žmogaus begalybę. 


| Moderniojo žmogaus sieloje taip pat gyvena toksai begalybės 


troškimas. Jis stengiasi jį patenkinti vis naujais išradimais, vis 
didesniais statiniais, vis naujomis sistemomis. Skaičius ir rekor- 
das yra šito troškimo apraiškos. Deja, jos yra nevykusios. Jos 
rodo, kiek moderniojo žmogaus siela kapitalizmo įtakoje yra 
paklydusi ir sykiu kiek ji stengiasi iš šito paklydimo išsivaduoti. 
Atsirandąs dvasioje nepasitenkinimas skaičiumi bei krūva ir są- 
monėje sušvitęs ar tik nebus paskutinis amagies visai kapitalisti- 


\ nei mūsų santvarkai. 


c. Kapitalistinės dvasios šaltinis 


Psichologiškai kapitalistinė dvasia kyla iš žmogaus prisi- 
rišimo prie žemės, prie materijalinių gėrybių, prie to, kas yra 
naudinga. Todėl kapitalistinio nusiteikimo žmonių būta visais 

a ————————————> 
amžiais. Visados atsiranda asmenų, kuriems ekonominės verty- 
bės yra ypatingai brangios ir kurie jas laiko pirmaeilėmis bei 
svarbiausiomis, Jeigu šitų žmonių nusiteikimas nesusikristali- 
zavo objektyvinę ūkio sistema, tai tik dėl to, kad bendrojoje vi- 


„suomenės nuotaikoje ilgus amžius buvo tokių veiksnių, kurie 


žmogaus linkimą į žemę pajėgdavo atsverti ir palenkti kita kryp- 
timi. Žemės balsas negalėdavo būti išgirstas pro dvasios ir Die- 
vo balsą. Iš kitos pusės, jeigu pastaraisiais laikais šitas žemės 
balsas vis dėlto buvo išgirstas, jeigu kapitalistinis dvasios nu- 
siteikimas pajėgė susiformuoti ištisa ekonomine sistema, tai 
matyt, kad tie veiksniai, kurie šitą nusiteikimą apgalėdavo, nu- 
silpo arba ir visai išnyko. Šiandien kapitalistinė dvasia nebėra 
tik atskirų individų nusiteikimas. Ji apima plačius visuomenės 
sluoksnius, ji yra įsiskverbusi į žmonių santykius, į pažiūras, į 
valstybę, net į religinę „bendruomenę. Ekonominis buržuazišku- 
mas Šiandien yra ekonominio veikimo forma. Kapitalistinės 
dvasios prasiveržimas į viešąjį gyvenimą ir jo apvaldymas jau 

yra ne psichologinis, bet istorinis faktas. Kapitalistinė dvasia 
turi savą istorinį šaltinį, iš kurio ji kilo, ir savus istorinius veiks- 


"snius, kurie ją visuomenėje įtvirtino. 


„Kapitalizmas, sako W. Sombartas, išaugo iš Europos dva- 
sos giliausių pagrindų. Toji pati dvasia, iš kurios gimė nauja 
valstybė, nauja religija, naujas mokslas ir nauja technika, sukū- 
rė ir naują ūkinį gyvenimą, Mes žinome, kad tai yra žemės ir 
pasaulio dvasia. Tai dvasia, kuri turi nepaprastą jėgą sugriauti 
senus prigimtus pavidalus, senus santykius, senas sienas, bet ku- 
ri taip pat yra stipri kurti naujas gyvenimo formas ir dirbtinius, 
tikslingus pavidalus. Tai dvasia, kuri, besibaigiant viduriniams 
amžiams, ištraukė žmones iš ramių, organiškai suaugusių mei- 
lės ir bendruomenės santykių ir pastūmėjo į triukšmingą savi- 
meilės ir savitaigos kelią“!?, Šitoji dvasia yra ne kas kita, kaip 
renesanso dvasia. „Naujųjų laikų kapitalistinis žmogus, teigia J. 
Messneris, yra tik viena atšvaita to naujo žmogiškumo, kuris 
renesanso metu pasirodė istorijoje. Socijalinio ir ekonominio 
gyvenimo istorija parodė, kad renesansas nebuvo, kaip ilgai bu- 
vo manoma, tik meninio ir literatinio gyvenimo apsireiškimas, 
bet kad tai buvo vieningos kultūros gyvenimas, kuris savyje tu- 
rėjo valstybinį ir ekonominį gyvenimą“. Europos dvasios pa- 
sisukimas, kuris įvyko renesanso metu, buvo visuotinis: jis 
apėmė visą žmogų ir visą gyvenimą. Jeigu jis prasidėjo estetine 
sritimi, tai čia buvo tik atsitiktinis dalykas. Po šituo estetiniu - 
literatiniu sąjūdžiu glūdėjo visiškai naujos pažiūros ir nauji 
žmogaus santykiai su pasauliu. 

Vidurinių amžių filosofai ir teologai skelbė, kad pasaulis 
yra sutvertas žmogui, kad žmogus yra pasaulio centras — ne tik 
erdvinis ir kinetinis, bet ir teleologinis. Žmogus čia naudojosi 
gamtos duodamais dalykais, nesistengdamas josios per daug pa- 
vergti, nenorėdamas per daug atskleisti josios paslapčių ir ištir- 
ti josios dėsnių. Žmogus gyveno gamtoje, ja naudojosi ir dėkojo 
Dievui už suteiktas dovanas, 5 

Visai kitaip pasidarė renesanso metu. Senojo geocentrinio 
pasaulėvaizdžio griuvimas buvo pirmas žingsnis žmogui atsisto- 
ti šalia gamtos. Renesanso metu gamta išsilaisvino iš žmogaus 
. priklausomybės ir atsistojo šalia jo. Reikia pripažinti, kad re- 
nesanso žmogus šitą gamtos išsilaisvinimą sutiko labai džiaugs- 


“ Der moderne Kapitalismus I, 327 p. München u. Leipzig 1921. 
11 Die soziale Frage der Gegenwart, 12 p. 

mingai. 'Jis, tarsi, nujautė, kad šalia jo atsirado objektas, kurį 
jis galės panaudoti atbudusioms is kūrybinėms savo galioms. Jau 
šv. Pranciškaus Asyziečio saulės himne girdėti renesansiškojo 
gamtos jausmo motyvų, nors jie čia dar yra labai ankštai susiję 
su antgamtiniu gyvenimu. Vėliau šitie saitai buvo nutraukti, ir 
gamta džiugino žmogų ne kaip Dievybės išraiška, bet tokia, ko- 
kia ji yra. Viduriniais amžiais gamta buvo scena, kurioje vyko 
Žmogaus drama: jo puolimas, atpirkimas ir perkeitimas. „Dabar, 
sako E. v. Asteris, gamta tapo didžiule, nepažįstama paslaptin- 
ga sritimi, kurioje žmogus jieško ne dieviškojo veikimo pėdsa- 
kų, bet stengiasi patenkinti žinojimo ir jėgos troškulį ir su- 
prasti savo paties būtybę, kuri jam virto problema. Gamta čia 
yra jau labai išplėsta, o su ja sykiu ir akiratis žmogaus, kuris 
šitą gamtą tyrinėja, į ją įsijaučia, kai yra vadamas nuo Kolumbo 
per Koperniką prie Giordano Bruno. Prie naujų žemės dalių at- 
radimo prisišlieja mintis apie begalybę pasaulio, kuriame žemė 
yra tik maža žvaigždė tarp kitų žvaigždžių“... Šitasai žmogaus 
džiaugsmas laisvoje gamtoje eina per visas renesansiškojo gyve- 
nimo sritis. Gamtos moksluose jam atstovauja Kolumbas, Ko- 
pernikas ir Galilejus, poezijoje — Petrarka, Tasso ir Ariosto, fi- 
losofijoje — Giordano Bruno, pedagogikoje — Vittorino da 
Feltre, kurio „Casa giocosa“ buvo, tarsi, simbolis visam renesan- 
(so laikotarpiui. Laisvas žmogus laisvoje gamtoje — štai kas 
, džiugino renesanso metu Europos dvasią. 

Žmogaus santykių pasikeitimas su gamta išvystė ir atpa- 
laidavo tas užuomazgas, kurios snaudė dvasios gelmėse ir ku- 
„Tios vėliau susiformavo kapitalistinio , nusiteikimo pavidalu. 

|E: Ekonominio gyvenimo struktūra visados yra susijusi su žmo- 
"gaus us nusistatymu gamtos atžvilgiu. Kaip žmogus gamtą per- 
gyvena, kaip jis su ja santykiauja, kaip jis ją panaudoja savo 
reikalams, taip jis kuria ir savo ūkį, nes ūkis, kaip prof. St. Šal- 
kauskis prasmingai yra pastebėjęs, yra ne kas kita, kaip gam- 
tos ir prigimties santykiavimas’. Ūkio srityje susitinka išvidi- 
nė žmogaus prigimtis su išviršine gamta. Todėl ūkinė struk- 
tūra priklauso ne tik nuo gamtos sąlygų, bet ir nuo žmogaus 
prigimties nusiteikimo. Šitas dėsnis galima pastebėti visoje kul- 
tūros istorijoje. Vadinamoje pagrindo kultūroje,  (Grundkul- 
tur), kai žmogus buvo lyg ir gamtos vaikas, kai gamta jam pa- 


* Geschichte der Philosophie, 380 p. Berlin 1925. 
* Plg. Kultūros filosofijos metmens, 49—52 p. Kaunas 1929. 

ruošė stalą. o jis tik ėmė ir valgė, kai jis nuo gamtos psicholo- 
giškai nebuvo atsiskyręs, ir jo ūkis buvo grynai pasisavinama- 
sis: vyras medžiojo gyvulius, o moteris rinko augmenis. Kamie- 
no kultūroje (Stammkultur), kai žmogus pasijautė esąs lygus su 
gamta, gamtos brolis, kai jis gamtoje matė įsikūnijusias aukštes- 
nio pasaulio būtybes, kai jam visas pasaulis buvo gyvas ir net 
įdvasintas, pasikeitė ir ūkinio gyvenimo formos: gyvulių me- 
džioklė iš vienos pusės virto gyvulių auginimu, iš kitos — or- 
ganizuota medžiokle su totemizmo ženklu, o augmenų rinkimas 
išsivystė į augmenų auginimą. Aukštoje kultūroje (Hochkul- 
tur), kai žmogus pasijautė esąs gamtos valdovas, kai jis atsisto- 
jo priešais gamtą, kaip subjektas priešais objektą, jo ūkio sant- 
varka įgijo pastovią ir organizuotą formą, kuri pamažu plėtėsi 
ligi pasaulinės organizacijos.'*/ 

Pačioje aukštojoje kultūroje galima taip pat atskirti dve- 
jopą nusistatymą gamtos atžvilgiu ir tuo pačiu dvejopą ūkio 
struktūra. Žmogus gali gamtą laikyti tokiu objektu, kuris yra“ 
verčia šie reikalai. Tai yra vidurinių amžių pažiūra, kuri gimdo 
vad. reikalo ūkį. Bet žmogus gali gamtą laikyti ir tokiu objek- 
tu, kuris skirtas jo kūrybai. Tada žmogus gamtą apdirba ne tik 
tiek, kiek jam pačiam reikia, bet jis ją apdirbinėja dėl jos pa- 
čios, dėl tų gėrybių, kurios iš šito apdirbinėjimo kyla. Ekonomi- 
nėje srityje šitoks nusistatymas veda į ūkio atpalaidavimą nuo 
žmogaus reikalų ir į ekonominę kūrybą dėl josios pačios. Tai 
yra renesanso pažiūra, kuri sukūrė vad. pelno ūkį. Apie reikalo 
ir pelno ūkio principus kalbėsime vėliau. Šiuo tarpu tik konsta- 
tuojame ūkinės santvarkos priklausomybę nuo žmogaus nusista- 
tymo gamtos atžvilgiu. 

Todėl kai renesanso metu pasikeitė žmogaus santykiai su 
gamta. galima buvo laukti, kad pasikeis ir ūkinė Europos sant- 
varka, tuo labiau kad renesanso išsivystymo metu buvo paža- 
dintos visos tos dvasinės užuomazgos „kurios charakterizuoja 
kapitalistinę dvasią. Visų pirma renesanso istorija buvo kelias 
į racijonalizmą. Intujityvinis — mistinis Platono ir šv. Augus- 
tino pasaulio ir Dievo pažinimo būdas jau buvo pasibaigęs su 
šv. Alberto ir su šv. Tomo Akviniečio filosofijos įsigalėjimu. 
„Pranciškoniškoji mokykla dar ilgai kovojo, bet platonizmo at- 
gaivinti nebeįstengė. Į žemę, į praktiką, į daiktą, į formą palin- 


14“ Plg. R. Thur waki "i Esnie iptimitlve , Paris 1937. 

kęs Aristotelis vis labiau apvaldė Vak. Europos sąmonę. Atitrū- 
kusi nuo amžinųjų idejų ir normų filosofija, kuri jau rėmėsi 
daiktais, greitai perėjo į sąvokų sritį nominalizmo pavidalu ir 
užsisklendė psichinėje sferoje su Dekarto „cogito ergo sum“. 
Tarp šv. Augustino ir Dekarto abejojimo yra milžiniškas skir- 
tumas. Šv. Augustinas abejoja egzistenciškai: nuo šitos abejo- 
nės išsprendimo priklauso jo likimas. Dekartas abejoja tik me- 
todiškai: jo abejonė kyla ne iš išvidinės jo tragikos, bet iš noro 
surasti naują punktą, kuriuo jis galėtų pagrįsti filosofines savo 
spekuliacijas. Dekarto abejonė ir visas jojo metodas yra racijo- 
nalistinis. Kelias nuo nominalizmo ligi racijonalizmo ir vėliau 
ligi fikcijonalizmo Vaihingerio filosofijoje yra visiškai tiesus. 
Tuo tarpu tai yra renesanso kelias. 

Teoretinis racijonalizmas filosofijoje į praktiką eina per 
skaičiavimą. Intujityvinis pažinimo būdas aprėpia būtį sykiu i: 
visumoje. Racijonalinis pažinimas žengia palaipsniui ir dalimis. 
Praktikoje šitas laipsninis ir dalinis pažinimas yra ne kas kita, 
kaip skaičiavimas, skaičiavimas laiko, erdvės, medžiagos, pinigų 
ar žmonių. Renesanso metu šitas skaičiavimas kaip tik ir apsi- 
reiškė visu smarkumu. Gamtos ir matematikos mokslų atsigavi- 
mas, žemės apvaldymas kelionėmis, įsiskverbimas į kosmo sant- 
varką per naują pasaulėvaizdį—visa tai skatinte skatino žmogaus 
troškimą skaičiuoti ir davė jam nepaprastai daug ir nepapras- 
tai dėkingos medžiagos. Mechanistinis pasaulėvaizdis ir mecha- 
nistinis gamtos supratimas bei aiškinimas yra pagrįstas skaičiu- 
mi. 

Perkelkime filosofinį racijonalizmą ir mokslinį skaičiavi- 
mą į ekonomijos sritį, ir gausime praktiško proto sutvarkytą, 
planingai vedamą, iš anksto pramatantį ir apskaičiuojantį ūkį, 
kuris ir bus ne kas kita, kaip kapitalistinis ūkis. Ekonominio 
buržujaus apskaičiavimas „kuris sudaro, kaip minėjome vieną iš 
kapitalistinės dvasios žymių, yra kilęs arba bent išvystytas re- 
nesansiškojo racijonalizmo. 

Renesanso kelias buvo kelias ne tik į žmogų, bet ir į pasaulį: 
į pasaulio apvaldymą ir jo pergalėjimą. Renesanso žmogus, kaip 
jau buvo sakyta, gamtoje matė objektą savo kūrybai. Reikėjo 
tad šitą objektą apvaldyti, kad jis pasidarytų tinkamas idejai 
išreikšti ir įkūnyti. Gamtos apvaldymas eina ranka rankon su 
renesanso istorija. Gamtos mokslų išsivystymas atidarė kelią 
technikai, o technika pavergė žmogui visą žemę. Paskutiniųjų 
laikų technikos laimėjimai ir visas dabartinis gyvenimo sutech- 

ninimas yra ne kas kita, kaip nuoseklus renesansiškojo žmogaus 
nusistatymo padaras. Mes gyvename tuo, kas buvo užbrėžta 
prieš penketą šimtų metų. Todėl ir toji kapitalistinės dvasios 
žymė, kurią pavadinome taupančia pasaulio pergale, iš renesan- 
so istorijos gavo labai daug s skatinančių akstinų. "Tiesa, 1 rene- 
sansiškasis pasaulio apvaldymo būdas nebuvo buržuazinis. Tai 
buvo prometejiškos pastangos realizuoti tai, kas skirta tik 
vienam Dievui. Bet kai šitas prometejizmas susitelkė ekonomi- 
nėje srityje, jis virto buržuažiškumu, ir idealistinis pasaulio ap- 
valdymas pasikeitė utilitaristiniu. 

Renesanso metu randame ir nepaprastą didybės norą. Vi- 
duriniais amžiais tik vienas Dievas buvo begalinis. Pasaulis ir 
žmogus buvo aprėžti padarai, kuriems buvo nurodytos ribos ir 
sienos. Tuo tarpu renesanso metu žmogus ir pasaulis pralaužė 
savo užtvaras ir perėjo į begalybę. Kopernikiškasis pasaulėvaizdis 
panaikino pasaulio sienas. Kosmas dabar pasidarė neaprėpiamas, 
neištiriamas, nesuvokiamas. Niekas negalėjo pasakyti, kur jis 
prasideda ir kur baigiasi. Bandymas išreikšti skaičiais pasaulio 
dydį nevyko, nes šitie skaičiai kiekvieną sykį vis augo, tobuli- 
nant stebėjimo instrumentus: teleskopą ir mikroskopą. Prieš 
žmogaus akis atsivėrė pasaulio begalybė, kuri žmogų džiugino 
ir žavėjo, nes tuomet ir pats žmogus jautėsi esąs begalinis, mi- 
krokosmas, kuris savo sąmonėje aprėpia nepaprastą pasaulio 
įvairumą. Tai buvo žmogaus dvasios didybės trijumfas. Bet per- 
kelkime šitą didybės norą į ūkio sritį, ir gausime tąjį šykštumą, 
kuris kaip tik ir yra charakteringas kiekio arba krūvos meile. 
Galima gėrėtis pasaulio didingumu, nes šitas pasigėrėjimas yra 
nesuinteresuoto estetinio pobūdžio. Bet negalima trokšti ekono- 
minių gėrybių gausumo nesuinteresuotai. Ekonominės gėrybės 
ir žmogaus nauda yra surištos savo esmėje. Didybės troškimas 
ekonominiame gyvenime neišvengiamai veda į neaprėžtą turto 
krovimą, į kapitalo nesaikingą didinimą. Todėl nors renesansiš- 
kasis gėrėjimasis didybe ir kiekiu buvo savo esmėje visiškai su- 
prantamas ir pateisinamas, bet kai tik jis perėjo į ekonominę 
sritį (o pereiti jis turėjo būtinai, nes renesansas, kaip jau minė-- 
ta, buvo ne viena kuri gyvenimo sritis, bet visas kultūros komp- 
leksas), tuojau šitas kiekio troškimas virto ekonominių gėrybių 
neaprėžta produkcija. 

Renesanso dvasia buvo tokia, kuri atitiko kapitalistinės 
dvasios užuomazgas ir jas išvystė. Pasikeitimas žmogaus santy- 
kių su gamta pakeitė ūkinę santvarką, o renesanso istorijoje 

atsiradęs ir išsiskleidęs racijonalizmas, pasaulio apvaldymas ir 
kiekio troškimas suformavo šitą santvarką a siste- 
mos pavidalu. 


2. Kapitalizmas, kaip ūkinė sistema 


Kai kapitalistinė dvasia o objektyvuojasi regimomis ekonon ekonomi- 
"nio gyvenimo formomis, mes gauname kapitalizmą, kaip ūkinę 
"namą Elnias nepalano, kad š šitoji sistema yra pasaulyje 
vyraujanti ir kad ji, kaip voratinklis, yra apsupusi visą žemę. 

Tai pažymėjo ir popiežius Pijus XI, kalbėdamas apie tuos eko- 
nominius pasikeitimus, kurie įvyko po Leono XIII. „Drauge su 
milžinišku industrijalizmo kilimu, sako "popiežius, smarkiais 
šuoliais ėjo priekin ir kapitalistinė ekonomijos santvarka, kuri, 
ką tik išleidus Leono XIII encikliką, taip išsiplėtė po visą pa- 
saulį, kad faktiškai smarkiai palietė ir tuos ekonominio ir soci- 
jalinio gyvenimo santykius, kurie nebuvo atsirėmę kapitalu ir 
ten padarydama žymios įtakos kaip savo progresu, taip nemažiau 
S liūdnomis pasėkomis ir žalingais vaisiais“. Kapitalizmas, 

aip objektyvinė ekonominio gyvenimo santvarka, šiandi. šiandien yra 
vis galybė, kuri valdo ne tik grynai ūkinį gyvenimą, bet 


sykiu kuri apsprendžia visą kultūros eigą ir net daugelio žmo- 
nių mąstymą. Tai savotiškas, kaip M. Weberis yra pasakęs, kos- 


mos, į kurį kiekvienas yra įvedamas ir be kurio daugelis nesu- 
geba nei veikti nei gyventi. Kapitalistinės sistemos griuvi- 
mas mūsų laikais reikštų nemažesnį Europos istorijos pasisuki- 
mą, kaip tas, kuris įvyko senovėje arba renesanso metu. 

Kapitalizmą, kaip ūkinę sistemą W. Sombartas taip apibrė- 
žia: „Kapitalizmo vardu mes vadiname tokią ūkio sistemą, kuri 
yra charakteringa šiomis žymėmis: tai yra tokia ūkinė organi- 
zacija, kurioje bendrai dirba dvi gyventojų klasės: produkcijos 
priemonių savininkai, kurie sykiu yra ir vedėjai ir ūkio subjek- 
tai, ir nuosavybės neturį gryni darbininkai (kaip ūkio objektai), 
surišti rinkos principais. Šioji organizacija yra valdoma pelno 
principo ir ekonominio racijonalizmo“““, Šitoje plačioje api- 
brėžtyje glūdi ir pati kapitalistinės sistemos esmė ir specijales- 
nės žymės, kuriomis šita esmė praktikoje apsireiškia. Apie tai 
reikia skyrium pakalbėti. 


* Quadragesimo anno, 29 p. 
Der moderne Kapitalismus I, 319 p. 

a. Pelnas, kaip kapitalistinės sistemos esmė) 


Ekonominėje Europos istorijoje yra skiriami du pagrindi- 
niai ūkiniai periodai: reikalo ūkis, kuris truko ligi vidurinių 
amžių pabaigos, ir pelno ūkis, kuris prasidėjo ir išsivystė naujai- 
siais laikais. Dr, Josef Kulischeris reikalo ūkyje skiria dar du 
smulkesnius tarpsnius; ankstybųjų ir vėlybųjų vidurinių amžių. 
Ankstybųjų vidurinių amžių nuo 1 ligi 11 šimtmečio ūkis buvo 
namų ūkis. „Persverianti tyrinėtojų dauguma, sako Kulische- 
ris, remiasi pažiūra, kad tuo metu (1 p.) atskiras ūkis visų pir- 
ma buvo apdirbamas jam priklausančių žmonių reikalui, kad ši- 
tie' žmonės daugiausiai patys pasigamindavo ir tik spragos bū- 
davo mainais užpildomos (2 p.)... Ankstybųjų vidurinių amžių 
ūkį, kaip kaimo taip ir dvaro, mes vadiname uždaru namų ūkiu 
(Hauswirtschaft) ta prasme, kad mainai čia užima tik antrą vie- 
tą, palyginus su nuosava produkcija, ir turi tik menkos reikš- 
mès“, Vėlybųjų vidurinių amžių ūkis yra vadinamas miesto 
ūkiu (Stadtwirtschaft) arba amato ūkiu (Wirtschaftssystem 
des Handwerks — W. Sombart). J. Messneris nurodo tris šito 
ūkinio tarpsnio žymes: 1, atskiro amatininko interesų palenki- 
mas bendruomenės interesams, 2. korporacinė ūkio santvarka ir 
3. teisingumas, kaip reguliuojąs principas, ypač kainų srityje **. 
Vienas dalykas yra charakteringas šio perijodo ūkiui, tai vis 
didesnis pinigo įsigalėjimas. Ankstybųjų vidurinių amžių ūkis 
buvo daugiau natūrinis ūkis: mainai vykdavo daiktais. Tuo tar- 
pu „vėlyvaisiais viduriniais amžiais, sako Kulischeris, pinigo 
ūkis vis labiau skverbėsi į visas ekonominio veikimo sritis“??, 
Šitas ekonominio Europos gyvenimo tarpsnis sudaro, tarsi, perė- 
jimą nuo gryno reikalo ūkio prie gryno pelno ūkio. Jis traukėsi 
ligi 16 šimt. ir jo metu susiformavo kapitalistinės sistemos prad- 
menys. 

Reikalo ūkio esmę sudaro išlaidos, kurios atsiranda dėl to, 
kad žmogus turi patenkinti vienokius ar kitokius savo reikala- 
vimus. Čia žmogus ekonominių gėrybių gamina tiek, kiek jis jų 
sunaudoja; jis stengiasi pelnyti tiek, kiek jam reikia išleisti. 


17 Allgemeine Wirtschaftsgeschichte I, 1, 2, 3 p. München u. Ber- 
lin 1928. 

* Die soziale Frage der Gegenwart, 9 p. 

29 Op. cit. 315 p. 

Todėl W, Sombartas šitą ūkį teisingai vadina išlaidų ūkiu, nes 
čia visų pirma yra žiūrima išlaidų, pagal kurias yra apskaičiuoja- 
mos ir pajamos”. Žmogaus reikalų pobūdis ir jų apimtis ap- 
sprendė išlaidas ir tuo pačiu savotiškų žymių įspaudė visam šio 
tarpsnio ūkiui. Tiesa, žmogaus reikalai buvo nevienodi. Jie ga- 
lėjo būti išpūsti ir nenatūralūs. Praktinės lygybės čia nebuvo, 
kaip nėra visoje šioje prigimtoje tvarkoje. Vis dėlto savo pa- 
jamas reikalo ūkio žmogus pergyveno, kaip reikalo pajamas ir 
tik reikalu jas pateisino. Sinjorai spaudė savo valdinius, kuni- 
gaikščiai ir hercogai savo vasalus, nes jiems pinigų reikėjo. Jie 
daug išleisdavo, todėl daug turėjo ir surinkti. Bet reikalas čia 
stovėjo pirmoje vietoje. 

Reikalų mastas šio ekonominio perijodo metu buvo luomi- 
nis pragyvenimas. Išlaidos ir tuo pačiu pajamos čia nebuvo pa- 
liktos atskiro asmens nuožiūrai. Individualinė sauvalia čia buvo 
palenkta socijaliniams junginiams arba luomui. Luominio pra- 
gyvenimo ideja buvo reikalo ūkio tvarkytoja ir apsprendėja. 
Kas peržengė luomo reikalus, buvo laikoma išlaidumu ir eikvo- 
jimu. Kas norėjo gauti daugiau, negu jam reikėjo, buvo laiko- 
mas šykštuoliu. Kadangi jau nuo pat senovės laikų buvo susi- 
formavę du luomai: diduomenė ir liaudis, tai reikalo ūkyje taip 
pat buvo aiškios dvi normos: viena diduomenei, antra liaudžiai. 
Pirmoji norma buvo tokia, kad ji patenkino ne tik fizinius, bet 
ir dvasinius žmogaus reikalus. Tai buvo norma, kuri galėjo pa- 
tikrinti žmogui gyvenimą. Antroji norma buvo tokia, kad jos 
užteko tik žmogaus mitybai. Čia žmogus ne gyveno tikra pras- 
me, bet tik vegetavo. Liaudis reikalo ūkyje nebuvo turtingesnė, 
negu mūsų laikų ūkininkai, kurių ekonomikoje reikalas dar ir 
dabar yra labai žymus. Luominio pragyvenimo ideja perskycė 
žmones į dvi labai nelygias dalis, į du sluoksnius, kurių gyve- 
nimo būdas, kaip pastebi Sombartas, yra labai charakteringas 
visam prieškapitalistiniam buvimui: „ponai ir liaudies masės, 
turtingieji ir vargšai, sinjorai ir ūkininkai, amatininkai ir ka- 
rabelninkai, žmonės, kurie gyvena laisvą, nepriklausomą gyve- 
nimą be ekonominio darbo, ir tie, kurie savo veido prakaitu pe!l- 
no duoną — ūkio žmonės““. Sombartas gražiai vaizduoja, 
ką reiškė gyventi pagal pirmosios normos reikalus. „Gyventi 
sinjorišką gyvenimą reiškia gyventi iš pilnumos ir daugeliui 


20 Der Bourgeois, 11 p. Der moderne Kapitalismus I, 31 p. 
* Der moderne Kapitalismus I, 32. 

leisti gyventi, reiškia savo dienas leisti karuose, o naktis — 
linksmuose rateliuose, žaidžiant kaulais arba gražių moterų glė- 
byje; reiškia statyti pilis ir bažnyčias, parodyti visą savo pui- 
kumą ir liuksusą turnyruose ir kitomis iškilmingomis progomis, 
kiek tai leidžia turimos priemonės ir net viršum jų. Išlaidos vi- 
suomet didesnės, negu pajamos. Todėl reikia ir šias gausinti. .. 
Sinjoras pinigus niekina, Jie yra jam nešvarūs, kaip nešvarus 
yra kiekvienas pelningas darbas. Pinigai yra išleisti: usus 
pecuniae est in emissione ipsius (S. Thomas). Taip gyveno 
pasauliniai, taip ilgus laikus gyveno ir dvasiniai sinjorai““*, 
Luominio pragyvenimo ideja perskėlė žmones į du sluoksnius 
ir jų reikalavimus įtvirtino net etikoje. Gyventi pagal savo luo- 
mą buvo laikoma dorybe. Kas peržengė luomo ribas, buvo nusi- 
dėjėlis; „in excessu huius mensurae consistit peccatum“, 

Reikalo Ūkio veikėjas yra amatininkas, o jo priemonė — 
įrankis. Fabriko ir mašinos šio meto ekonominis ; gyvenimas ne- 
žinojo. Todėl iš amatininko rankų išėjęs daiktas turėjo visai 
kitokią prasmę ir buvo pagamintas su kitokiu ethos, negu fab- 
riko ir mašinos gaminys. Reikalo ūkio veikėjas, vistiek ar jis 
buvo ūkininkas ar amatininkas, gaminti nesiskubino. Produkci- 
jos tempas ir laikas buvo apspręstas dviejų dalykų: paties dir- 
bamo daikto ir jį dirbančio žmogaus. Darbininkas reikalo ūkyje 
daiktą dirbo tol, kol jis jį gerai pagamino, ir dirbo tokiu tempu, 
koks jam buvo prieinamas ir pakeliamas. Daikto gaminimas rei- 
kalavo, kad jo kūrėjas jį savotiškai išgyventų. Iš kitos pusės, 
darbininkas reikalavo, kad produkcija nekliudytų jam atlikti 
jo žmogiškųjų pareigų. Todėl reikalo ūkyje produkcijos tem- 
pas buvo gana lėtas. Tai rodo ir tas faktas, kad viduriniais am- 
žiais iš 365 metuose esančių dienų tik 263 buvo dirbamos. Kitos 
buvo švenčiamos. Švenčių sumažėjimas mūsų laikais kaip tik 
ir buvo pareikalautas produkcijos tempo. Bet anuo metu žmogus 
savo religines pareigas laikė pirmoje vietoje. Tik atšventęs šven- 
tą dieną, jis ėmėsi darbo. 

Dirbdamas reikalui ano meto ekonominis veikėjas į savo 
darbą žiūrėjo visiškai kitaip, negu šių dienų fabrikantas, Rei- 
kalo ūkio gaminiai yra kūrybiniai gaminiai. „Tikro ūkininko 
taip lygiai, kaip ir tikro amatininko darbai, sako Sombartas, yra 
nepakartojami kūriniai, Tyliai įsigilinęs jis atsideda savo dar- 

* Op. cit. 32—33 p. 

2 S. Thomas, S. Th. 2 2ae, g. 118, a. 1. 

bui. Jis gyvena savo gaminyje, kaip menininkas savo kūrinyje. 
Geriausia jam būtų savo darbo neparduoti... Jei vis dėlto jis 
yra parduodamas, tai šita sukurta gėrybė turi būti verta josios 
kūrėjo. Ūkininkas ir amatininkas slypi už savo darbų; jie atsto- 
vauja jiems su menininko garbe“**, Todėl reikalo ūkis natūra- 
liai nemėgsta surogatų ir falsifikatų. Jų neleidžia amatininko ir 
ūkininko etika ir garbė. Visa, kas čia yra gaminama, turi paten- 
kinti ne tik gamintojo norą uždirbti, bet ir objektyvų tikslą, ku- 
riam daiktas yra skiriamas. Reikalo ūkio veikėjas stengiasi už- 
dirbti savo gaminių gerumu. Gaminių gerumas sudaro jam: gar- 
są ir laiduoja jam gerą uždarbį. Jis pelno per daikto kokybę ir 
per jojo originalumą, vadinasi, per kūrybinį savo darbo pobūdį. 
Kūrybiškumas yra aiški reikalo ūkio žymė. | 

Vadinasi, reikalas, kaip ekonominio veikimo tikslas ir pa- 
grindas, Iluominis pragyvenimas, kaip turto mastas, ir lėta kū- 
rybinė produkcija, kaip ekonominio veikimo forma, yra pagrin- 
dinės reikalo ūkio žymės. i 


Visai kitaip yra pelno ūkyje. Ekonominio veikimo tikslas 
čia nebėra žmogaus ar jo luomo reikalai, bet pelnas arba, kitaip 
sakant, ekonominių gėrybių, pirmoje eilėje pinigo, didinimas. 
Pinigas yra charakteringa pelno ūkio ekonominė vertybė. W. 


| Sombartas gražiai sako, kad „kapitalistinės dvasios istorija pra- 
) sidėjo dievų ir žmonių grumtynėmis už nelaimę nešantį auksą“??, 


Jau buvo minėta, kad vėlybaisiais viduriniais amžiais natūrinis 
ūkis vis labiau virto pinigo ūkiu. Aukso troškimas buvo gyvas 
visais laikais. Bet, iš vienos pusės, jis buvo trokštamas daugiau 
atskirų asmenų, iš kitos — jo troškimas dažnai buvo tik esteti- 
nio pobūdžio. Tuo tarpu baigiantis viduriniams amžiams aukso 
troškimas apėmė plačius visuomenės sluoksnius. Aukso buvo 
stengiamasi gauti ne dėl estetinės, bet dėl ekonominės jo ver- 
tės. Sombartas išskaičiuoja ištisą eilę būdų, kuriais buvo sten- 
giamasi aukso įsigyti. Jis buvo jieškomas žemėje užkastų turtų 
pavidalu, jo buvo gaunama karo metu ir plėšikaujant jis buvo 
imamas, kaip atlyginimas už tarnybą didikų ir karalių rūmuose, 
galop buvo bandoma aukso pasigaminti burtų ir alchemijos ke- 
liu. Bet tikriausias aukso gavimo ir „tuo pačiu pasipelninimo 


"būdas buvo turim my pinigų skolinimas. Kad pinigas, ne darbas, 


gamina pinigą, šio dėsnio reikalo ūkis nežinojo. Procentai iš 


* Der Bourgeois, 19 p. 
= Op. cit. 29 p. 

esmės yra pelno ir tuo pačiu kapitalistinio ūkio padaras. Pelno 
ūkyje aiškiai pajausta ir patirta, kad auksas ne tik simbolizuoja 
žemiškąją galią, bet kad jis šitą galią ir realizuoja. Todėl jo 
ir buvo siekiama. Visas ekonominis pelno ūkio veikimas buvo 
pakreiptas į pinigą, vadinasi, į pelną. - 

Reikalas gali būti nustatytas ir išmatuotas: žmogaus, pro- 
fesijos ar luomo mastu. Tuo tarpu pelnas ribų neturi. Kas eko- 
nomiškai veikia dėl pelno, tuo pačiu išeina iš bet kokių istorijos 
nustatytų sienų, ir jo veikimui jokis mastas negali būti taiko- 
mas, Pelnas yra tikslas pats savyje, todėl jo siekimas negali 
būti aprėžtas. Vis labiau įsigalint pelno ūkiui, luominio pragy- 
i Anas Dinku r galop, veikai Hayta A 
pos visuomenės socijalinių įsitikinimų. Ji liko gyventi tik siau- 
ruose aristokratų rateliuose, kurię palaiko jau nebegyvas vidu- 
rinių amžių sinjorų tradicijas. Pelno ūkyje kiekvienas pradėjo j | 
gyventi ne pagal savo luomo reikalus, bet pagal turimą ės 
sumą. Luomo skirtybės čia buvo užtrintos. Pinigo įsigalėjimas 
daug prisidėjo prie žmonių mechaninio sulyginimo arba, kaip 
sakoma, prie jų sudemokratinimo. Pinigas yra neasmeninis 
principas, ir juo pagrįstas gyvenimas taip pat pasidaro neasme- 
ninis. Asmens ypatybės, kylančios dėl gabumų, kilmės, darbo, 
užimamos vietos, čia užleidžia vietą piniginės tūriui. Todėl Tei- 
kalo ūkyje buvę du sluoksniai; ponai ir liaudis, faktiškai pasi- 
liko ir pelno ūkyje. Tik čia juos skyrė ne kilmė, ne socijalinis 
luomas, bet turto kiekis. Pelno ūkyje žmonija pasidalino į tur- 
tuolius ir vargšus. Turtuolių luomas buvo ne paveldimas, bet 
įsigyjamas apsukrumu, darbštumu, ir ekonominiais gabumais. 
Šiam luomui priklausė ne tik kunigaikščiai ir karaliai, bet ir 
pirkliai, ir pinigų skolintojai, ir Fuggerio bankų valdytojai. 
Jie visi gyveno ne pagal tai, kiek jiems reikėjo išleisti, bet pa- 
gal tai, kiek jie sugebėjo pelnyti. Išlaidų principas čia virto 
pajamų principu, ir išlaidų ūkį pakeitė pajamų ūkis. 

Daug pelnyti galima tik tada, kai daug gaminama ir daug 
buvo menka. Pelno ūkyje produkcija augo nepaprastu tempu, 
o prekyba virto pagrindine ekonominio gyvenimo forma. Pelno 
ūkyje gaminama yra ne reikalui, bet pinigui. Pelno ūkio dar- 
bininkui maža rūpi, kad jo gaminys patenkintų objektyvų jam 


mus reikalo ūkio gaminiuose. Už pelno ūkio produktų paprastai 

niekas nestovi ir niekas už juos neatsako. Fabrikatai ir surogatai 
yra charakteringa tokios gamybos žymė, Iš kitos pusės, pati 
gamyba čia stengiamasi kuo labiausiai suintensyvinti ir pa- 
greitinti. Reikalo ūkyje gaminys, jeigu taip galima būtų pasa- 
kyti, turėjo subręsti, kaip medžio ar gyvio vaisius. Pelno ūkyje 
gaminiai buvo išleidžiami dar „šilti“, nes pinigas nelaukia. Pi- 
nigas yra visados subrendęs ir tik žiūri, kad galėtų nukristi į 
veikėjo saują. Todėl čia yra gaminama labai greitai ir labai 
daug. Gamybos sutechninimas ir sumechaninimas yra tik natū- 
ralios išvados iš noro pasipelnyti, vadinasi, pagaminti greitai ir 
daug. Kadangi asmeniniu amatininko darbu to pasiekti negali- 
ma, todėl pelno ūkyje amatininką pakeičia fabrikas, ir įrankį 
išstumia mašina, 

Lyginant mūsų dienų ūkinę sistemą su pelno ūkio principais 
aiškiai matyti, kad pelnas ir iš jo kylantieji principai ligi pat 
šaknų yra apvaldę visą dabartinę ekonominę santvarką. Kapita- 
listinis ūkis yra pelno ūkis. Pelnas sudaro jojo esmę, jojo tikslą 
ir jojo pagrindą. Iš pelno, kaip iš kokio šaltinio kyla specija- 
lesnės kapitalistinio ūkio žymės. 


b. Kapitalistinės sistemos žymės 


W. Moockas, jieškodamas etnologinių kapitalizmo šaknų, 
randa tris elementus, kurie charakterizuoja visą kapitalistinę 
sistemą: 1. pinigo bet kuria forma krovimas vienose rankose, 
2. dirbtinis pinigo vaisingumas ir 3. didelių žmonijos masių pa- 
naudojimas“. Jeigu trūksta pirmo elemento, trūksta vieningos 
valios, kuri tvarkytų visą ekonominį veikimą pelno linkme, ir 
tuo pačiu kapitalizmo atsiradimas bei išsilaikymas pasidaro ne- 
galimas. Todėl ten, kur kapitalas iš atskirų rankų  išsprunka 
arba tautos santvarka neleidžia jam į vienas rankas subėgti, 
ten kapitalizmas yra negalimas, Jeigu trūksta antrojo elemento, 
trūksta svarbiausio motyvo ekonominiam veikimui pelno link- 
me, nes pelnas tinkamai plaukia tik tada, kai pinigas gimdo 
pinigą. Jeigu pinigas kyla tik iš darbo, tuomet didelių kapitalų 
susikrauti praktiškai beveik neįmanoma, ir tuo pačiu kapitaliz- 
mui yra pakertamos šaknys. Jeigu trūksta trečiojo elemento, 
trūksta veikėjų, kurie galėtų didinti pelną, patys jame nedaly- 


= Aufbau der Kulturen, 235 p. Paderborn 1937. 


42 


+ vaudami. Kapitalo teikimas į vienas rankas savaime suponuoja 
mases, kurios šio kapitalo neturi. Kapitalizmas negali atsirasti 
"ten, kur visi žmonės lygiai dalyvauja pelno pasidalinime. Ka- 
pitalizmui būtinai reikalinga masė, kuri dirbtų, bet kuri pelno 
pasidalinime nedalyvautų. Masių įjungimas į ūkinę sistemą yra 
aiški kapitalizmo žymė. 

Individualistinis ūkio pobūdis Europos gyvenime augo sy- 
kiu su ūkio apimtimi. Kai ūkis buvo tiktai namų ūkis (Haus- 
wirtschaft), jo bendruomeninis pobūdis buvo aiškiausias. Namų 
ūkyje, kuris buvo iš esmės reikalo ūkis, individas gyveno' iš 
bendruomenės gerovės ir šita gerove pirmoje eilėje rūpinosi. 
Čia kapitalas buvo kraunamas ne atskiro individo rankose, bet 
visos šeimos. Tėvas buvo tik šio kapitalo administratorius. Net 
ir šeimos tarnai dažnai savo uždarbį įjungdavo į visos šeimos 
iždą. Ir šiandien ūkininkų ekonominiame gyvenime galima pa- 
stebėti, kad ilgamečiai tarnai ne kasmet atsiima savo algą, bet 
ją laiko neišskirtą iš šeimininko kapitalo ir jos pareikalauja tik 
tada, kai tenka šeimininką palikti. Šeimos ūkyje individas gy- 
vena per bendruomenę ir iš bendruomenės. 

Jau daug labiau ūkis pasidarė individualistinis, kai jis virto 
vad. miesto ūkiu (Stadtwirtschaft). Šio ūkio pagrindinis veikėjas 
buvo korporacija (cechas, gildija...). Tiesa, korporacija buvo, 
tarsi, praplėsta šeima, kurioje nariai dar buvo labai ankštai 
sujungti bendruomeniniais interesais. Vis dėlto kapitalas jau čia 
telkėsi ne visos korporacijos, bet atskirų meisterių rankose. 
Korporacija neturėjo bendro iždo apskritai. Ji turėjo bendrų 
reikalų, kuriuos aprūpinti padėdavo visi korporacijos nariai 
savo pinigais. Bet kasdieniniame gyvenime korporacijos už- 
darbis pasiskirstydavo į atskiras rankas. Bet kadangi miesto 
ūkis dar buvo reikalo ūkio principais valdomas, ekonominio in- 
dividualizmo čia randame tik užuomazgas. Korporacijos gerovė 
ir garbė čia dar buvo stipresnė už atskirų asmenų norą pa- 
sipelnyti, 

Ekonominis individualizmas jau aiškiai pasirodė valstybės 
ūkio (Volkswirtschaft arba Verkehrswirtschaft) tarpsnyje, ku- 
ris traukėsi nuo 16 ligi 18 šimtmečio. Šiuo metu užsimezgė ir 
išsivystė tolimas susisiekimas. Prekyba, kuri anksčiau papildy- 
davo tik plyšius, šiuo metu virto pirmaeile ekonominio gyveni- 
mo forma. Gaminiai čia jau nelikdavo tame pačiame mieste, bet 
pasiekdavo tolimas apylinkes ir net svetimus kraštus. Supran- 
tama, kad šitokioje ekonominėje santvarkoje individas jau aiš- 

kiai turėjo persvarą prieš bendruomenę. Čia jau nebebuvo nei 
šeimos nei korporacijos, kuri reguliuotų atskiro pirklio veikimą, 
kontroliuotų fabrikanto produktus ir normuotų jų kainas. Indi- 
vidualistinis pobūdis šiuo metu ryškiai išeina aikštėn ir virsta 
pagrindiniu ekonominio gyvenimo principu. Pelnas čia aiškiai 
jau yra šio gyvenimo tikslas, o pelno rinkėjas jau yra indivi- 
das. Štai kodėl J. Kulischeris ir sako, kad „naujasis kapitalisti- 
nis veikėjas turėjo pradėti kovą ir su senąja prekybos etika ir 
su siaurais cechais bei monopoliais“*", nes visa tai jam kliudė 
išvystyti individualinį savo veikimą. Įsigalėjęs individas nebe- 
pakentė jokių ekonominių varžtų — vistiek ar jie eitų iš ekono- 
minio gyvenimo moralės ar iš teisės srities, 

Aukščiausio laipsnio ekonominis individualizmas pasiekė 
pasaulio ūkyje (Weltwirtschaft). Europos istorijos perijodas 
nuo 18 šimt. ligi mūsų dienų sudaro tikrąjį ekonominį perijo- 
dą. Jo metu nepaprastai ištobulėjo gamybos priemonės; pati ga- 
myba pasiekė negirdėto tempo ir kiekio; ekonominė organiza- 
cija, lyg koks tinklas, apipynė visą pasaulį; prekyba pasidarė 
svarbiausias ekonominio gyvenimo ramstis; mainai vyko ne tik 
tarp apylinkių ar šalių, bet net ir tarp tolimiausių kontinentų. 
Visas žemės rutulys virto viena didžiule, neaprėpiama, nekon- 
troliuojama ir nesuvaldoma rinka. Ir atskirų individų vaidmuo 
šioje rinkoje pasidarė lemiančios reikšmės. Natūralinė prekyba 
daiktais šiame tarpsnyje visiškai liovėsi. Čia daiktas buvo kei- 
čiamas ne į daiktą, bet į pinigus. Tuo tarpu pinigai kaip tik 
susikrovė atskirų žmonių rankose. Didžiausia dauguma bankų, 
visos biržos buvo ir tebėra privačių asmenų nuosavybė. Todėl! 
suprantama, kodėl šitie asmens galėjo ir gali pasaulinėje rin- 
koje turėti nepaprastos reikšmės, Pasaulio ūkio perijodas yra 
ekonominio individualizmo perijodas. Didėjant ūkio apimčiai, 
mažėjo jojo turiningumas. Iš bendruomenės jis vis labiau perėjo 
prie atskirų asmenų. Bendruomenės interesai ir reikalai užleido 
vietą individo interesams ir reikalams. W. Sombartas sako, kad 
„pasaulio ūkis kapitalizmo apogejaus metu buvo pagrįstas visiš- 
kai nauja dvasia. Vykdomosios jėgos čia buvo jau nebe valsty- 
bių interesai, bet atskirų asmenų kapitalistinis noras pelnyti, 
kuriam kartais tarnavo net valstybių galybė““. Sunkiosios pra- 
monės srityje šitas individualistinis noras pelnyti ir valstybių 


= Allgemeine Wirtschaftsgeschichte I, 413 p. 
i 29 Das oekonomiche Zeitalter. Zur Kritik der Zeit, 13 p. Ber- 
in 1935. 

jėgos bei politikos palenkimas šiam norui mūsų dienomis yra 
labai aiškiai jaučiamas ir apčiuopiamas. 

Ekonominis individualizmas yra iš esmės susijęs su pinigo 
vaisingumu. Jau buvo minėta, kad pinigo įsigalėjimas Europos 
ūkyje eina sykiu su ūkio apimties platėjimu. Juo ūkis darėsi 
platesnis, juo jis iš namų vis labiau perėjo prie pasaulio, tuo 
pinigo reikšmė darėsi didesnė, Suintensyvinta prekybą savaime 
reikalavo, kad daiktas būtų apmokamas pinigais, nes pasikeiti- 
mas daiktais yra galimas tik labai aprėžtoje srityje ir tik mažu 
kiekiu. Prie dabartinės pasaulinės rinkos natūriniai mainai yra 
negalimi. Todėl pinigo atsistojimas šalia daikto yra visai su- 
prantamas dalykas. 

Pinigo sudaiktinimas vedė prie jojo vaisingumo. Kad pini- 
gas, o ne darbas, gali gimdyti pinigą, to reikalo ūkis, kaip buvo 
minėta, nežinojo. Pinigo padarymas vaisingu buvo didžiausias 
perversmas, kokį tik galėjo patirti ekonominis Europos gyveni- 
mas. Pinigas pasidaro vaisingas tuo, kad už paskolą 
imami procentai, Ne uždarbis yra pinigo vaisingumo ženklas, bet 
procentai. Jeigu aš perku daiktą už 100 litų, o parduodu už 110 
litų, tai čia ne išleistas 100 litų man atvedė 10 litų, bet už tą šim- 
tą litų įgytas daiktas. Toji šimtinė, kaip buvo, taip ir liko ne- 
vaisinga. Todėl prekyboje ne pinigas gamina pinigą, bet įsigyti 
daiktai, Pinigas gamina pinigą paskolose procento pavidalu. 
Prekyboje uždarbis ateina už įdėtą triūsą, už daikto saugojimą, 
dėl vietos ar laiko sąlygų. Tuo tarpu paskoloje uždarbis gema 
grynai iš pinigo turėjimo fakto. Pakanka turėti tam tikrą pini- 
gų sumą, ir ji skolinama jau duos pelno be jokio ypatingo josios 
savininko prisidėjimo. Procentai yra pelnas be darbo. Štai kodėl 
jie yra ryškiausia pelno ūkio apraiška, ir skolinimas yra leng- 
viausias pasipelnymo šaltinis. Kol žmogus kuria ekonominę sritį 
savo reikalams, tol jis pinigų neskolina. Jeigu jis jų turi, jis 
juos panaudoja kuriam nors realiam uždaviniui. Tik tas, kuris 
nori pelnyti, kuris siekia ne patenkinti savo reikalus, bet padi- 
dinti turimus pinigus, tik tas juos skolina ir ima už juos pro- 
centus. Procentų problema nėra tiktai ekonominė. Pirmoje vie- 
toje ji yra dvasinė ir dorinė problema, Joje apsireiškia žmogaus 
santykiai su materijaliniu pasauliu. Štai kodėl Bažnyčia ilgus 
laikus kovojo su procentų ėmimu. Į procentus buvo žiūrima, 
kaip į tokį dalyką, kuris veda žmogų į šykštumą, kuris rodo ar- 
timo meilės stoką ir paskolos reikalingų žmonių išnaudojimą. 
Bažnyčia skelbė principą: mutuum date nihil inde sperantes — 

skolinkite, nieko iš to nesitikėdami. Procentų ėmimas tuvo už- 
draustas ir dvasininkams ir pasaulininkams. Dvasininkai būda- 
vo baudžiami, atimant titulus ir beneficijas, pasaulininkai — 
ekskomunika ir pasaulinėmis bausmėmis. (Apie katalikų nusilei- 
dimus procentų ėmimo atžvilgiu, kalbėsime vėliau). 

Vis dėlto pinigo vaisingumas yra dirbtinis. Pinigas nėra re- 
ali vertybė savyje. Pinigo vertingumas kyla iš mainų, Kur nėra 
mainų, ten nėra ir negali būti nė pinigo. Pinigas yra susijęs su 
mainais, kaip su ekonominio gyvenimo forma: jis yra šitos for- 
mos išraiška ir priemonė jai įvykdyti. Toliau, pinigo vertingu- 
mas glūdi ne jo substancijoje, bet jo funkcijose. Jis yra vertin- 
gas tuo, kad jis yra išleidžiamas, ir tik tada, kai yra išleidžia- 
mas. Kol pinigas guli, vadinasi, kol jis yra traktuojamas, kaip 
daiktas, kaip substancija, tol jo reikšmė yra visiškai kitokia, jei 
jei tai liečia brangiųjų metalų monetas, arba šitoji reikšmė yra 
jokia, jei tai liečia popierinius banknotus. Tik tada, kai pinigas 
virsta ekonominio gyvenimo funkcija, kai jis juda ir keliauja, 
tik tada jis darosi vertingas. Vadinasi, pinigo vertingumas yra ne 
tik išvestinis, kaip apskritai kiekvieno naudingo daikto, bet jis 
yra dar ir sutartinis. Pinigas yra sutartinė — alegorinė verty- 
bė, Pinigų paremtas gyvenimas yra ne realus, bet chimerinis. 
Berdiajevas šiuo atžvilgiu teisingai yra pasakęs, kad „tegul ir 
iš realiausio ekonominio pagrindo gema chimerų pasaulis, ku- 
ris yra toliausiai nuo bet kokios realybės“??, Juo natūrinis ūkis 
labiau virsta piniginiu ūkiu, tuo jis darosi nerealesnis. Kas tyri- 
nėja mūsų dienų ekonominį gyvenimą, iš tikro, gali lengvai pa- 
stebėti, kad šitas gyvenimas yra labai abstraktus: tai popierio ir 
skaičių karalystė. Viskas čia yra suvesta prie ženklų ir alego- 
rijų. Viskas — krizės ir atsigavimai — prasideda ir baigiasi po- 
pieryje. Net niekas nežino, kaip jie prasideda ir kaip jie baigia- 
si. Pinigo alegoriškumas sualegorina ir juo pagrįstą gyvenimą. 

Bet jei pinigas yra sutartinė — alegorinė vertybė, savaime 
supantama, kad natūraliai jis negali būti vaisingas. Jo vaisingu- 
mas taip pat turi būti tik sutartinis, vadinasi, dirbtinis. Pinigo 
vaisingumas yra natūralaus vaisingumo imitacija. Procentai, pa- 
imti už paskolą, yra dirbtinis pelnas, kilęs iš svetimo darbo. Jei- 
gu mūsų dienomis procentai, sakoma, yra nepakeičiama ekono- 
minio gyvenimo dalis, tai šitas nepakeičiamumas kaip tik ir ro- 
do ekonominės mūsų sistemos dirbtinį charakterį, Kapitalizmas 
negali apsieiti be procentų, nes jis negali apsieiti be pelno. Tuo 
tarpu procentai yra grynas pelnas, pelnas savyje, ir, kaip toki, 

jie yra geriausia ir charakteringiausia kapitalistinės sistemos 
žymė. Nuo to laiko, kai procentų ėmimas buvo legalizuotas, ka- 
pitalizmas pradėjo valdyti pasaulį. 

Pelno principas, kaip minėjome, reikalauja, kad nevisi tie, 
kurie dirba, dalyvautų pelno pasidalinime. Kapitalizmas nėra 
tokia ūkinė sistema, kad joje kiekvienas žmogus dalyvautų ly- 
giomis teisėmis. Liberalizmo skelbiama lygybė yra tik fikcija: 
tai yra tik lygybė mirti badu. Praktiškai kapitalistinėje sant- 
varkoje lygybės būti negali, nes kapitalizmas esmingai yra tokia 
sistema, kurioje turi būti žmonių, kurie gyventų be nuosavybės, 
tik iš uždarbio, bet kurie nebūtų dalininkai jų pačių uždirbtame 
pelne. Kas dalina pelną visiems, kurie dirbo, tas pats sau pasilie- 
ka taip pat tik tiek, kiek jis įdėjo darbo. Tai yra galima reikalo 
ūkyje, bet tai yra absurdas pelno ūkyje. Pelno ūkis reikalauja, 
kad kapitalas būtų telkiamas, bet ne dalinamas. Tuo tarpu kapi- 
talo telkimas kaip tik suponuoja, kaip jau Sombartas pastebėjo, 
iš vienos pusės ūkio subjektus, kurie kapitalui duoda priemonių 
ir kurie yra šito kapitalo savininkai, ir ūkio objektus, kurie ka- 
pitalui augti duoda savo jėgą, gaudami už tai tik nuo rinkos 
svyravimų priklausantį atlyginimą. Pelno ūkyje yra būtina gy- 
vosios jėgos sutelkimas arba, kitaip sakant, žmonių masės nau- 
dojimas gamyboje, bet ne pelno pasidalinime. Šalia individu- 
alizmo ir pinigo vaisingumo masės naudojimas gamyboje suda- 
ro trečią kapitalistinės sistemos žymę. 

Žlungant reikalo ūkiui, įsigalint mašinai ir ekonominei sant- 
varkai vis labiau paliekant šeimos bendruomenę, didelis žmonių 
skaičius, pradėjo netekti atramos ir net pragyvenimo. Reikalo 
ūkis savo šeimyniniu ir bendruomeniniu charakteriu pajėgdavo 
duoti darbo kiekvienam, kas tik galėjo dirbti. Pelno ūkyje, eko- 
nominiam gyvenimui persikėlus į rinką, o gamybai į fabrikus, 
žmonės buvo priversti savo jėgą taip pat panaudoti rinkos rei- 
kalams ir fabriko statinyje. Tuo būdu didelės žmonių masės buvo 
atpalaiduotos nuo namų, nuo tėvynės: jos buvo priverstos ke- 
liauti ten, kur galėjo rasti darbo, ir gyventi taip, kaip jiems mo- 
kėjo fabrikų savininkai. Kapitalistinė santvarka sukūrė savotiš- 
ką nomadų klasę, Kuri devynioliktojo šimtmečio viduryje buvo 
iš tikro klajoklė. Iš kaimų žmonės keliavo į miestus, į svetimas 
šalis, įsikūrė atskiruose kvartaluose aplinkui fabrikus arba ka- 
syklas. Iš šitų masių išaugo miestai ir miesteliai. Jos pripildė 


2 De la Destination de ‘Homme, 274 p. 

fabrikus ir dirbtuves. Jų buvo pilna naujai atrastuose kontinen- 
tuose ir salose. Nuo Aliaskos ligi Johannesbergo aukso kasyklų, 
nuo Kalkutos ligi Čikagos — visur mes sutinkame šitų nomadų 
būrius, kurie savo gyvąją jėgą siūlo kiekvienam, kas tik turi 
aukso. Kiek šitos žmonių masės telkimasis į miestus buvo dide- 
lis, parodo ir ši statistika: Vakarų Europos didmiesčiuose 1850 
m. gyveno 12,5 milijonų. Tuo tarpu 1913 m. jau 61 milijonas. 

Šitoji tad klajoklių masė, neturinti nei namų, nei tėvynės, 
nei kapitalų, buvo įtraukta į kapitalistinės sistemos gamybą. 
Ji užėmė įvairias vietas prekyboje, pramonėje, trans- 
porte, susisiekime ir dirbtuvėse. Bet kai mašina pradėjo pakeisti 
gyvąją jėgą, kai automatas išstūmė žmogų, šitos masės atsidū- 
rė gatvėje. Kapitalistinė sistema eina visai nuosekliai priekin. 
Ji reikalauja pelno, bet ji nenori išlaidų, nes kur yra daug išlai- 
dų, ten negali būti daug pelno. Masių įtraukimas į gamybą lai- 
davo nemažą pelną, nes šitos masės nebuvo pagamintų dalykų 
savininkės. Bet kai atsirado tobulesnių mašinų, kapitalizmas 
lengva širdimi žmones pakeitė automatais, nes automatams už 
darbą nereikia mokėti. Nemažas pelnas iš masių čia buvo pa- 
keistas dar didesniu pelnu iš automatų. Bet čia kapitalizmas jau 
pasiekė savo ribą. Masės pareikalavo, kad joms vėl būtų duota 
darbo ir kad jos galėtų žmoniškai gyventi. Naujoji nomadų kla- 
sė susibūrė į vad. darbininkiją ir iškėlė socijalinę problemą, ku- 
rios išsprendimas yra būtinas ir sykiu kuris kapitalizmui neža- 
da nieko gera. Pelno noras, pasiekęs savo viršūnę, susidūrė su 
žmogaus paniekinimu ir savaime turėjo būti nustumtas į antrąją 
vietą. Masės principo atbudimas mūsų dienomis, apie kurį buvo 
kalbėta dar įvade, yra įžanga į visiškai naują ekonominę santvar- 
ką. Kapitalizmo išnaudota masė nori ir pati dalyvauti savo ga- 
'minių rinkose. O tai jau reiškia kapitalizmo galą. || 

KAPITALIZMO PADARINIAI 


1. Kapitalizmas, kaip gyvenimo griūtis 


Kapitalistinė ūkio sistema, reikalą pakeitusi pelnu, negalė- 
jo likti be įtakos visoms gyvenimo sritims. Žmogaus mąstymas, 
jo dorinis veikimas ir jo estetinė kūryba yra kitokia, kai jis eko- 
nominę sritį tvarko pagal reikalą, ir vėl kitokia, kai jis gyvena 
ir dirba pelnui. Iš kapitalizmo išaugęs gyvenimas įgijo tokių 
bruožų, kurių reikalo ūkis nežinojo ir negalėjo žinoti. Niekas 
šitų bruožų taip ryškiai neiškėlė ir necharakterizavo, kaip pop. 
Pijus XI. „Be abejojimo, sako popiežius, individualizmo dva- 
sios ekonominėje srityje vaisiai yra tokie, kuriuos Jūs, Šlovin- 
gieji Broliai ir Mylimieji Sūnūs, matote ir dėl kurių liūdite: 
laisva jėgų kova pati save sunaikino; vietoje laisvos prekybos 
atrado ekonomiškoji diktatūra; pelno geismą pakeitė nežabota 
ekonomiškos diktatūros ambicija; visa ekonomija baisiu būdu 
pasidarė kieta, nenulenkiama ir žiauri. Prie to prisideda didžiau- 
sios nelaimės, kilusios iš nedoro suplakimo viešosios valdžios 
pareigų su ekonomiškaisiais dalykais; iš tų nelaimių didžiausioji 
— valstybės autoriteto smukimas, kuris, užuot buvęs laisvas nuo 
šalių įtakos ir rėmęs bendrą gerovę ir teisybę, kuris kaip kara- 
lius ir tarpininkas, aukštai turėtų sėdėti, tampa vergas, įpareigo- 
tas tarnauti žmonių geiduliams ir žemiems palinkimams““. Va- 
dinasi, laisvės žlugimas prekyboje, ekonominio gyvenimo su- 
žiaurėjimas ir valstybės autoriteto nusilenkimas bizniui — štai 
kapitalizmo padariniai. Reikšminga yra tai, kad šitie padariniai 
yra konstatuoti ne privatinių kapitalizmo tyrinėjimų, bet Bažny- 
čios vyriausiojo autoriteto oficijaliame rašte visiems tikintie- 
siems. 


* Ouadragesimo anno, liet. vert. 30 p. 

Ne kitokių išvadų prieina ir atskiri ekonominės bei soci- 
jalinės srities mokslininkai, |J. Messneris, kalbėdamas apie kapi- 
talizmo padarinius kultūros gyvenime, jų nurodo keletą: 1, ben- 
dras kultūros išsigimimas, apsireiškiąs civilizacijos dievinimu, 
2. ekonominio elemento persvara, kuri nustumia į antrąją vietą 
dvasines vertybes, 2. technikos persvara ir josios atsipalaidavi- 
mas nuo bendros kultūrinės linijos, 4. nuslopinta darbo kultūrinė 
prasmė, 5. religinio gyvenimo nuosmūkis, 6. šeimos sužalojimas, 
7. natūraliųjų bendruomenių, kaip korporacijos, tautos, sugrio- 
vimas, ir dirbtinių, kaip didmiestis, organizacijos, iškilimas, 8. 
apskritai gyvenimo stiliaus išsigimimas*. 

Kultūros išsigimimo pagrindas glūdi josios suskaldyme. Ka- 
pitalizmas, išaugęs iš individualizmo, ir į kultūrą pažiūrėjo, kaip 
į sumą atskirų sričių, kurių kiekviena turi savus dėsnius, kurių 
kiekviena yra nepriklausoma ir eina savais keliais. Bendruome- 
ninis ir visuotinis kultūros pobūdis kapitalistiniame amžiuje yra 
nebesuprantamas. Iš kitos pusės, kapitalizmo palinkimas į pelną 
ir kultūrines žmonių pažiūras sutelkė pirmoje eilėje aplinkui 
materijalines vertybes, Kapitalistinio amžiaus kultūra tapo ma- 
terijalistinė. Dvasinė kultūros pusė buvo užgniaužta ir nustum- 
ta. Štai kodėl kapitalistinio amžiaus kultūriniai laimėjimai visai 
teisingai yra vadinami civilizacija, nes jie yra išviršiniai, su- 
telkti mechaniškai ir atitrūkę nuo žmogaus dvasios. Civilizaci- 
jos aukštinimas net ligi josios savotiško dievinimo taip pat yra 
kapitalistinio amžiaus padaras. 

Iš visų civilizacijos laimėjimų  kapitalistiniame amžiuje 
pirmoje vietoje yra statoma ekonominė sritis. Ekonominio ele- 
mento vyravimas yra žymus visame kapitalistinio amžiaus gyve- 
nime. Bet kadangi kapitalistinė ekonomija yra atpalaiduota nuo 
bet kokių aukštesnių varžtų ir remiasi tiktai pelno principu, sa- 
vaime suprantama, kad šitoks ekonominio elemento vyravimas 
negalėjo gyvenimo ir žmogaus negriauti. Ekonominė produk- 
cija rūpinosi ne kultūros pažanga, ne žmogaus tobulinimu, bet 
kuo didžiausiu pelnu. Ji todėl pataikavo žmogaus aistroms ir jas 
dar labiau erzino ir tvirkino. Padidėjusi tabako ir alkoholio ga- 
myba, pasilinksminimų bei pramogų suseksualinimas, lektūros 
pavirtimas pornografija — štai tos sritys, kurios duoda dau- 
giausiai pelno, bet žmogaus kilnumo ir kultūros klestėjimo sąs- 
kaita. Į ekonominę sritį šiandien įtraukiama vis daugiau žmonių. 


* Die saziale Frage der Gegenwart, 190—216 p. 

Išsivysčiusi prekyba bei pramonė reikalauja tūkstančių ne tik 
tarnautojų bei darbininkų, bet ir savininkų, Tuo tarpu visi šitie 
žmonės, nepaisant mažų išimčių, nenulenkiamų sąlygų yra pa- 
verčiami ekonomijos vergais. Seniau pirkliai buvo sykiu ir kul- 
tūros pijonieriai. Dabar pirkliai yra gryni „homines oeconomici“, 
kurie rūpinasi tik pelnu ir kurie tik trupinius meta kultūri- 
nėms elgetoms. Štai kodėl sykiu su atskirų asmenų pralobimuų 
ėjo ranka rankon kultūrinių darbų, kaip mokslo, meno, literatū- 
ros suskurdimas, nes kapitalistiniame amžiuje mecenatai yra 
reti ir tie patys neturi dažnai jokio kultūrinio nusivokimo. 
Ekonominėje srityje dalyvaują žmonės yra netekę skonio kul- 
tūrinėms gėrybėms. Ekonominis gyvenimas, vietoje buvęs tikra 
ir tvirta kultūros atrama, yra atsipalaidavęs nuo kultūros vyk- 
smo ir nuėjęs savais keliais. 


Kas pasakyta apie ūkio atsipalaidavimą, tinka ir technikai. 
Technika kapitalistiniame amžiuje visų pirma buvo palenkta 
tikslo idejai. Kapitalizmas neįstengė atskleisti išvidinės prasmės 
technikos kūryboje. Jis ją panaudojo ekonominio gyvenimo 
tikslingumui. Mūsų dienų technika todėl yra suracijonalinta, 
valdoma tikslo, bet be išvidinės prasmės. Štai kodėl ji yra šalta 
ir baisi. Iš kitos pusės, kapitalistinio amžiaus technika yra 
utilitaristinio pobūdžio. Apie tai jau buvo kalbėta. Čia tik pri- 
dursime, kad technikos utilitarizmas yra susijęs su josios tik- 
slingumu. Kapitalizmas realizuoja technikoje tikslo ideją, kuri 
esmėje yra naudos ideja. Technika yra kuriama tam, kad josios 
pagalba būtų galima kuo daugiausiai pelnyti. Ir šitas technikos 
sujungimas su ūkiu padarė, kad sykiu su ekonominio elemento 
vyravimu gyvenime pradėjo vyrauti ir techninis elementas. 
Gyvenimas pasidarė ne tik suekonomintas, bet ir sutechnintas. 


Technikos įsigalėjimas nuslopino kultūrinę darbo prasmę 
Darbas visados žmogaus buvo pergyvenamas, kaip psichofizinis 
veiksmas, kuriame dalyvauja ne tik kūnas, bet ir dvasia. Darbas 
buvo laikomas žmogiškosios asmenybės tobulinimo priemone. 
Tuo tarpu kapitalistiniame amžiuje šitos abi darbo ypatybės — 
jojo dvasingumas ir jojo asmeningumas — kaip tik buvo nu- 
stelbtos. Reikalas žmogaus jėgą priderinti prie mašinos veikimo 
padarė, kad žmogus savo darbe pradėjo jaustis kaip automatas. 
Dvasios dalyvavimas buvo išstumtas, nes darbas virto automa- 
tiškų judėsių suma. Darbininkas kapitalistiniame amžiuje dirba 
ne visą gaminį, bet tik jojo tam tikrą dalį. Apie visumą jis daž- 

nai neturi net supratimo. Tokiame mechanizuotame dalinių 
veiksmų atlikime dvasios esama labai maža. 


Su darbo nudvasinimu ėjo sykiu ir darbo nuasmeninimas. 
Darbas vietoje asmenybę ugdęs, pradėjo ją slėgti. Žmogus tik 
kapitalistiniame amžiuje pajautė, kad darbas iš tikro yra pra- 
keikimas. Jei Krikščionybė gina darbą, įrodinėdama kūrybinį 
jojo vertingumą, tai ji turi galvoje visai kitokį darbą: darbą, 
kuris yra dvasingas, kuris yra asmeninis įr kuris turi savyje kul- 
tūrinę prasmę. Kapitalistinės santvarkos darbas viso to neturi: 
jis yra nudvasintas ir tuo pačiu nužmogintas darbas. Kapitalis- 
tiniame darbe žmogus atstoja mašiną, nes technika dar nesugeba 
pigiau pagaminti robotų. 

Su darbo nuasmeninimu ir nužmoginimu, apie kurį dar vė- 
liau kalbėsime, mes paliečiame jau dorinę ir net religinę pusę. 
Kapitalistinio amžiaus antireliginis ir antibažnytinis nusistaty - 
mas yra aiškus. Kapitalizmas kilo iš buržuazinės dvasios, kuri 
yra kryptis į šią tikrovę, į šią žemę, į šiuos regimus ir apčiuo- 
piamus daiktus. Tuo tarpu religija reikalauja žiūrėti į šią žemę, 
kaip į perėjimą tikrojon realybėn. Tarp buržuaziškumo ir reli- 
giškumo glūdi gilus ir esminis prieštaravimas. Buržuazijos ne- 
galima sureliginti: ją galima nuburžuazinti, Todėl kai tik kapi- 
talizmas pradėjo įsigalėti viešajame gyvenime įr žmonių sąmo- 
nėje, tuojau šitas gyvenimas neteko religinio charakterio. Reli- 
gija čia buvo nustumta visų pirma į privatinę sferą, o vėliau ir 
iš ten išguita, kaip nesuderinama su buržuaziniu nusiteikimu. 
Bet čia būta ir išviršinių priežasčių. Religijos istorikų ir filosofų 
yra pastebėta, kad religija klesti tik ten, kur klesti natūralios 
gyvenimo bendruomenės, kaip šeima, giminė, tauta. Kai tik šitos 
bendruomenės yra suardomos, religinis gyvenimas taip pat pra- 
deda nykti. Religija iš esmės yra bendruomeninis dalykas. 
Atskiras žmogus, be ryšio su kitais, negali būti giliai ir ilgai 
religingas. Tuo tarpu kapitalizmas kaip tik šitas bendruomenes 
sugriovė. Štai kodėl |J. Messneris ir sako, kad „kai žmogus jau 
nebeturi savo židinio, kai ištisi tautos sluoksniai pasidaro kla- 
jokliai, kai jaunuomenė netenka tėviškės ir tėvynės, kai jai stin- 
ga tvarkingai gyvenančios šeimos globos, tuomet nyksta alto- 
riaus, religijos ir Bažnyčios supratimas““. 


* Op. cit. 200 p. 

Iš visų natūraliųjų bendruomenių kapitalizmas labiausiai 
sužalojo šeimą. Individualistiškai liberalistiška laisvė šeimos 
gyvenime apsireiškia tokiais dalykais, kaip laisvoji meilė, drau- 
giškoji moterystė, bandomoji moterystė, kurie paneigė aukštes- 
nius matrimonijalinio gyvenimo principus ir dviejų žmonių as- 
meninę sąjungą stengėsi pagrįsti biologiniu arba grynai psichi- 
niu pradu. Kiekvieną kartą vis sunkėjąs pragyvenimas vertė ir 
moterį išeiti iš namų, vaikus paliekant arba svetimiesiems, arba 
visiškai be priežiūros, arba juos atiduodant į prieglaudas bei į 
darželius. Šeima kapitalistiniame amžiuje susirenka tik prie 
stalo arba tiktai nakčiai. Visą kitą laiką ji praleidžia už namų. 
Didelės masės nepajėgia įsigyti savų namų ir todėl yra priver- 
stos kilnotis iš vietos į vietą. Darbininkų kolonijos ir apskritai 
jų samdomi butai neturi minimalių higijienos ir patogumo są- 
lygų. Tokiose aplinkybėse auganti naujoji karta išsigema tiek 
kūno tiek dvasios atžvilgiu. Kapitalistinis amžius, suardęs šei- 
mą, kėsinasi suardyti ir žmogaus prigimtį. Nenuostabu todėl, kad 
ištvirkimas prostitucijos, homoseksualizmo ir masturbacijos pa- 
vidalais pasidarė beveik visuotinis. Pridėkime čia dar visuose 
pasaulio kraštuose užtinkamą mergaičių prekybą, ir turėsime 
šios srities vaizdą kapitalistiniame amžiuje. Visų šitų dalykų 
mes randame ir kitais istorijos tarpsniais. Bet kapitalistinis am- 
žius visus juos paaštrino ir išvystė ligi aukščiausio laipsnio. 

Šalia šeimos kapitalizmas suardė — daugiau ar mažiau — ir 
kitas bendruomenes. Pirmoje eilėje čia eina tauta. Tauta po šei- 
mos yra labiausiai organiška bendruomenė. Josios galia glūdi 
josios suaugime su žeme, su tradicijomis, su istorija, su didvyrių 
kultu ir su kalba. Tuo tarpu visus šituos dalykus kapitalizmas 
palietė naikinančia ir mechanizuojančia savo ranka. Jis subloš- 
kė ištisus tautos sluoksnius į miestus, atplėšdamas juos nuo 
žemės. Jis nutraukė tautos ryšius su praeities tradicijomis, jų 
vietoje įdiegdamas dirbtinių papročių, kurie visiems yra bendri 
ir šabloniški. Jis sužeidė istorinę tautos sąmonę, priversdamas 
žmones gyventi dabartimi ir į praeitį žiūrėti, kaip į menkesnio 
vertingumo tarpsnį. 'Jis sunaikino mistinį didvyrių kulto pobūdį, 
paversdamas jį paprasta, šabloniška, oficijalia pagarba. Jis pasi- 
kesino net ant tautinės kalbos, iš vienos pusės siūlydamas tarp- 

: tautinę kalbą, iš kitos — niveliuodamas tarmių skirtybes ir stab- 
dydamas kalbos organinį augimą mechanizuotomis taisyklėmis. 
Net toki išviršiniai dalykai, kaip drabužiai, kapitalizmo buvo pa- 
keisti. Tautiniai kostiumai pasidarė tik šventės ar iškilmių pa- 

puošalas. Mados reikalavimai nustelbė tautinio skonio reikala- 
vimus. Tauta virto mase, kuri vienodai mąsto, elgiasi, kuria, šo- 
ka ir rengiasi. Bet šitas vienodumas kyla ne iš josios vidaus, o 
ateina jai iš viršaus, kaip ir visai žmonijai. Kapitalizmas tautą 
paskandino žmonijos sumoje. Tauta pasidarė nebe žmonijos ne- 
pakeičiamas narys, bet viena plytelė žmonijos krūvoje. 

Šitie padariniai rodo, kad kapitalizmas įsiskverbė į visas 
gyvenimo sritis ir visoms joms turėjo savotiškos įtakos. Jis ne 
tik pakeitė atskirus elementus, bet jis sukūrė savotišką viso 
gyvenimo stilių. Sensacija, tempas ir liuksusas yra šito stiliaus 
žymės. Tiek viešasis, tiek privatinis gyvenimas mūsų dienomis 
minta sensacijomis. Naujienų vaikymasis tiesiog yra ligūstas. 
Juo greičiau kas naujieną sužino, tuo labiau jaučiasi patenkin- 
tas. Charakteringa, kad sensacijų vaikymasis yra visiškai pavir- 
šutiniškas. Net ir didžiausios piktadarybės žmonių nejaudina. 
Jokių išvadų jie iš to nedaro. Jie yra patenkinti pačiu žinojimo 
faktu. Moralinis, religinis ar visuomeninis sensacijų pobūdis j4 
nedomina. — Su sensacijų medžiojimu žengia ir vis greitėjąs gy- 
venimo tempas. Jis braunasi ne tik į susisiekimo sritį, bet ir į 
mąstymą, ir į kūrybą. Žmogus dabar nori kuo greičiausiai gal- 
voti ir kuo greičiausiai kurti. Mokslo ir literatūros veikalai da- 
bar neberašomi dešimtimis metų. Produkcijos kiekis bei grei- 
tis yra įsimetęs ir į dvasinį žmogaus gyvenimą. Žmogus skuba 
pats savyje. Visas išvidinis jo gyvenimas yra pilnas nerimo ir 
skubėjimo. — Šalia sensacijų kapitalistinis žmogus pergyvena 
liuksusą, kaip vieną iš maloniausių savo gyvenimo dalykų. Pa- 
prastumas iš kapitalistinio amžiaus yra dingęs. Mes matome tik 
arba vargą arba perteklių. Vadinamasis paskirstąs teisingumas 
yra virtęs savotiška utopija. Iš vienos pusės mes matome ku- 
rortus, restoranus, didmiesčių gatves, greituosius traukinius, ku- 
riuose liuksus pasiekia, kartais, aukščiausią laipsnį, o iš kitos, 
biednuomenės kvartalus, nešvarius priemiesčius, lūšnas, pigių 
butų kolonijas, kur skurdas jau šaukiasi dangun keršto. Bet daž- 
nai net ir tie, kurie išaugę skurde, kai tik praturtėja, tuojau pa- 
tenka liuksuso karštin, ir nebeatsimena savo praeities. Liuksusas 
yra šiuo metu ne atskirų žmonių dalykas, bet bendras visuome- 
nės nusiteikimas, skirtumas tik tas, kad vieni jau liuksiškai gy- 
vena, o kiti tik stengiasi gyventi arba pyksta, kad negali. Gy- 
venimo susensacinimas, jo tempo nepaprastas pakilimas ir pa- 
viršutiniškas jo papuošimas liuksusu yra kapitalistinio amžiaus 
stilius. 

Po šios bendros kapitalizmo padarinių charakteristikos ne- 
sunku bus suprasti W. Sombarto aštrius žodžius, kuriuos jis pa- 
sakė kapitalistinio amžiaus adresu. „Tik tasai, sako Sombar- 
tas, kas tiki į velnią, gali suprasti, kas įvyko per paskutinius pu- 
santro šimto metų Vakarų Europoje ir Amerikoje. Nes tik vel- 
nio darbu galima išaiškinti tai, ką mes pergyvenome. (6 p.). Štai 
tasai kelias, kuriuo šėtonas vedė žmones: jis vis platesniuose 
sluoksniuose suardė tikėjimą į aną pasaulį ir tuo būdu visa jėga 
sviedė žmones į šią tikrovę; jis pačiupo tuščius žmones už jų 
svajones būti panašiais į Dievą — eritis sicut Deus — ir juos 
įtikino, kad kiekvienas yra pakankamai išmintingas ir gali pačs 
vienas savarankišku veikimu vadovauti bendruomenės gerovei ir 
įprasminti bendrą gyvenimą: tai laisvės svaigulys — liberalizmo 
ideologija; jis išvystė ligi aukščiausio, nežinomo laispnio visus 
žemesniuosius žmogaus geismus, jo norą pelnyti, aukso troški- 
mą, visa, kas yra vadinama interesu; jis sugalvojo tokią ūkio s1s- 
temą, kurioje tiktai šie interesai galėjo ir turėjo veikti, būtent, 
kapitalistinę sistemą, kurioje pelno ir rentabilingumo principas 
ūkinio ratio buvo atskiriems žmonėms primestas prievarta; jis 
išmokė žmones rafinuotos technikos, kuria jie galėtų daryti tik- 
rus stebuklus, perkelti kalnus ir sutrumpinti žemę. Ir velnias vėl 
paėmė jį į labai aukštą kalną, parodė jam visas pasaulio kara- 
lystes ir jųjų garbingumą, ir jam tarė: Aš visa tai tau duosiv 
jei parpuolęs pagarbinsi mane. Šitam gundymui mūsų laikų 
žmonės neatsispyrė, kaip kadaise Dievo Sūnus: jie pagarbino po 
žemių viešpatį“*. Ir iš šito pagarbinimo, iš šito žemės ir požemių 
kulto kaip tik ir išaugo visa toji gyvenimo griūtis, apie kurią 
buvo kalbėta. Kapitalizmas savo išsivystyme apsireiškė dviem 
pagrindinėmis formomis: gyvenimo nuasmeninimu ir gyvenimo 
sumechaninimu. Gyvenimo nuasmeninimas : ir nuosekliai jojo 
sumechaninimas yra du bendriausi kapitalizmo padariniai, ku- 
riuos reikia skyrium plačiau panagrinėti. 


2. Gyvenimo nuasmeninimas 


a. Nuosavybės nuasmeninimas. 

Kapitalistinė sistema, kaip jau buvo sakyta, yra iš esmės 
pelno ūkis. Pelnas čia yra ekonominio gyvenimo tikslas ir ap- 
sprendžiamasis principas.  Kapitalistinio ūkio centre stovi ne 

* Das oekonomische Zeitalter, 6—7 p. 

žmogus, ne jojo asmenybė su savo reikalais ir reikalavimais, bet 
kapitalas. Jeigu, kaip sakoma, ekonominis gyvenimas kyla iš 
bendradarbiavimo tarp darbo ir kapitalo, tai kapitalizmas pirmą 
vietą atiduoda ne darbui, bet kapitalui. „Kapitalizmas, sako J. 
Messneris, yra kapitalo interesų tiesioginiu būdu valdomas ūkis. 
Tai yra toks ūkis, kurio pavidalą ir išsivystymą apsprendžia nuo- 
savybės, bet ne darbo reikalai“. Tuo tarpu ir kapitalas ir nuo- 
savybė yra negyvi ir net abstraktūs dalykai. Jie nėra asmeniniai. 
Kapitalas iš esmės yra kolektyvinio pobūdžio. Jeigu darbas yra 
susijęs su Žmogaus asmeniu, kaip jo darbas, tai kapitalas yra 
šalia žmogaus asmens. Jis su žmogumi susisiekia tik iš tolo, til: 
pačiu paviršiumi. Darbas, tikras ir kūrybinis darbas, kyla iš pa- 
čių asmens gelmių. Kapitalas jau yra tik asmens periferijos d2- 
lykas. Kapitalas kapitalistinėje santvarkoje gali kilti ir ne iš 
darbo. Tikrumoje tie didžiuliai turtai, kurie susikrovė moder- 
niųjų kapitalistų rankose, buvo daugiausiai ne asmeninio triūso, 
bet finansinių operacijų rezultatai. Kapitalas kyla ir lieka su 
žmogaus asmeniu susijęs tik iš tolo. Pats savyje jis yra neasme- 
ninis. Jis yra daiktas, todėl kolektyvinis, negyvas ir — bent da- 
bartiniu metu — abstraktus. 


Šitas tad negyvas ir net abstraktus daiktas yra padėtas į ka- 
pitalistinės sistemos pagrindą. Būdamas apspręstas ir vadovau- 
jamas kapitalo, kapitalizmas tuo pačiu yra apspręstas neasme- 
ninio principo. Kolektyviniai kapitalo reikalavimai reguliuoja 
visą kapitalistinės sistemos santvarką. Ne žmogus, gyvas ir 
asmeninis, čia diktuoja savo valią, bet kapitalas. Ne žmogaus 
reikalai čia yra paisomi ir ne žmogaus tobulėjimui yra dirbama, 
bet kapitalui didinti ar pelnui gauti. Todėl nors kapitalizmas yra 
kilęs iš individualizmo, kuris labai smarkiai pabrėžė individo 
laisvę ir jojo reikalus, be tikrumoje kapitalistinė santvarka la- 
bai greitai buvo pajungta neasmeninio principo reikalams. Ko- 
lektyvinis kapitalo pobūdis savo žymių įspaudė ir visei sistemai. 
Pradėjęs individualizmu ir laisva individų konkurencija, kapi- 
talizmas baigė tokiu kolektyvizmu ir tokiu asmens pavergimu, 
kokio nerandame jokioje kitoje ūkio sistemoje. Dažnai yra sako- 
ma, kad socijalizmas yra kraštutinis kolektyvizmas. Tai yra vi- 
siškai tiesa. Bet tas pat tinka ir kapitalizmui. Skirtumas čia yra 
tas, kad socijalizmas kolektyvizmu pradeda, o kapitalizmas ko- 
lektyvizmu baigia. Abi šios ūkinės sistemos yra valdomos neas- 


* Die soziale Frage der Gegenwart, 7 p. 


meninio — kolektyvinio principo. Net yra ženklų, kad socijaliz- 
mas gali baigti asmens atpalaidavimu nuo masės viešpatavi- 
mo. Tuo tarpu kapitalizmas asmenį kapitalo masei jau se- 
niai yra pavergęs. „Kapitalizmas, sako N. Berdiajevas, jau seniai 
yra nustojęs būti individualizmu ir virtęs kolektyvizmu. Milži- 
niški trustai neturi jokių ryšių su individualistine ekonomija““. 
Individualistinis čia yra tik pelno noras ir šito pelno panaudoji- 
mas atskiriems žmonėms, tuo tarpu masė vis kas kartą labiau 
skursta. Bet pati sistema ir josios šantvarka individualizmo žy- 
'mių jau nebeturi. Jeigu čia kas nors ir vyrauja, tai tik žmogus - 
individas su visais savo geismais, su nepasotinamu troškimu pel- 
nyti ir valdyti. Bet žmogaus - asmens čia nebėra. Žmogaus as- 
muo kapitalizme yra užgniaužtas, prislėgtas ir paniekintas. „Ka- 
pitalistinis režimas, sako tas pats Berdiajevas, yra aviantiūrinis 
režimas. Jis yra labai dinaminis, jis pažadina begalinę energiją, 
jis išvysto materijalines gamybos jėgas, bet jis naikina žmogų, 
jis sužaloja sielas taip lygiai kapitalisto, kaip ir darbininko““. 
Kolektyvinis kapitalizmo pobūdis geriausiai yra pasirodęs 
pačioje nuosavybėje. Niekas taip negina privatinės nuosavybės, 
kaip kapitalistinė ekonominė doktrina. Niekas taip už privatinę 
absoliutinę nuosavybę nekovoja, kaip kapitalistinė praktika. Tuo 
tarpu kapitalistinėje sistemoje nuosavybė toli gražu nebėra to- 
kia asmeninė ir privatinė, kaip atrodo. Nei nuosavybės pagami- 
nimas nei josios valdymas šiandien nebėra susijęs su žmogaus 
asmeniu ir su jo atsakingumu ne tik moraline, bet net ir fizine 
prasme. Nuosavybės pagaminime šiandien esama trijų momentų: 
1. paruošimas plano, 2. visumos vadovybė ir 3. praktinis daikto 
gaminimas. Jeigu šiandien yra steigiamas fabrikas, visų pirma 
jam yra parengiamas konstruktyvinis planas, paskui vadovauja- 
ma jojo visumai ir galop gaminama tie dalykai, kuriems fabrikas 
buvo skirtas ir kurie faktiškai sudaro nuosavybę. Nė viename 
šitame momente nedalyvauja žmogus — pats vienas ligi galo. 
Plano paruošimas dažnų dažniausiai yra kolektyvinis dalykas: 
jis yra atliekamas akcininkų ar šiaip suinteresuotų žmo- 
nių posėdyje. Niekas negalėtų pasivadinti tikra prasme jojo au- 
toriumi. Vadovavimas įmonei taip pat yra vykdomas kolektyvo. 
Retai yra vienas direktorius arba šefas. Jeigu kur ir yra, tai už 
jo pečių stovi kolektyvas, kuris ir yra faktiškas savo valios reiš- 


* Le Christianisme et la lutte des classes, 102 p. 
* Op. cit. 78 p. 

kėjas. Direktorius arba šefas yra tik šito kolektyvo eksponen- 
tas ir jojo norų vykdytojas. Per direktorių kalba akcininkai, ku- 
rie dažniausiai net nė nežino, kaip ir kokiu būdu vyksta pats 
įmonės administravimas. Apie asmens dalyvavimą pačių daiktų 
pagaminime nėra reikalo nė kalbėti. Jau pirmiau buvo sakyta, 
kad darbininkas kapitalistinės sistemos gamyboje anaiptol nėra 
amatininkas, kuris visą daiktą dirbtų nuo pradžios ligi galo. Čia 
jis yra tik mašinos vietoje, čia jis atstoja tik tam tikrą didžiu- 
lio automato, kuriuo yra fabrikas, ratelį ir todėl gamina tiktai 
daikto dalį. Daiktas visumoje yra kolektyvo padaras. Nuosavy- 
bės pagaminimas kapitalizme vyksta kolektyvinių būdu. Nuo- 
savybė čia kyla iš kolektyvo. Todėl ir valdyme ji turi aiškų ko- 
lektyvinį bruožą. 

Kas yra kapitalistinėje santvarkoje nuosavybės savininkas? 
Ar pats kapitalistas, pav. akcininkas, kurio žinioje yra įmonės 
akcijų dauguma ir kuris, sakoma, šitą įmonę valdo? Iš sykio taip 
atrodo. Bet tikrumoje akcininkas yra tik įmone suinteresuo- 
tasis, o ne tikrasis josios savininkas. Akcininkas kapitalistinėje 
santvarkoje yra visiškai atskirtas nuo įmonės funkcijonavimo. 
"Jis nėra už ją atsakingas, jis jai nevadovauja, jis yra priverstas 
pasitikėti direktoriais, revizoriais, sargais ir visu įmonės kolek- 
tyvu. Labai dažnai akcininkas net neturi supratimo apie savo 
įmonės darbus, nes jis, kaip ironingai pastebi, E. Mounier, „be 
skirtumo yra akcininkas muilo, gramafono plokštelių ir metalur- 
gijos įmonių““. Įmonė paprastai yra valdoma akcininkų tarybos, 
kuri priklauso nuo įvairių pašalinių veiksnių, nuo biržos speku- 
liacijų, nuo noro pasipelnyti, ir kuri gali įmonę tuč tuojau su- 
bankrutinti, akcininkams apie tai net nė nesapnuojant. Be to, 
pats akcijų kilimas arba smukimas, vadinasi pralobimas arba nu- 
skurdimas, taip pat vyksta dažniausiai be jokio pačių akcininkų 
prisidėjimo. Kas yra atsakingas už tokį pralobimą arba nuskur- 
dimą, niekas paprastai nežino ir nesistengia sužinoti. Mounier 
todėl teisingai pastebi, kad geriau būtų bet kurią akcinę bendro- 
vę vadinti „slapta draugija“, kurioje tikri arba fiktyvūs akci- 
ninkai — paprastai vienas arba keletas — manipuliuoja, kaip 
jiems patinka, kad tik daugiau pelnytų. Todėl, iš paviršiaus žiū- 
rint, tikrieji savininkai yra tikrumoje tik suinteresuotieji. Kas jų 
vad. „nuosavybę“ veda ir kur veda, jie patys dažniausiai nežino. 


* Vom kapitalistischen Eigentumsbegriff zum Eigentum des Men- 
schen, 81 p., Luzern 1936. 

Kaip jie pralobsta ir kaip nuskursta — šitas dalykas nuo jų taip 
pat yra paslėptas. Vadinti tokius žmones savininkais galima tik 
labai tolima prasme. Įmonės administratoriai ir darbininkai tuo 
labiau nėra josios savininkai, nors jų rankose yra įmonės liki- 
mas. Bet jie nesinaudoja įmonės pelnu, jiems „res non fructifi- 
cat“, vadinasi, jie nėra nei šito daikto „domini“. 

Jeigu imsime kapitalą pinigų pavidalu, taip pat galėsime pa- 
stebėti, kad tas, kuris pinigus turi, nėra tikrasis jų savininkas. 
Monetarinė mūsų sistema yra tokia, kad pinigų kursas ir tuo 
pačiu jų savininkų turtingumas yra labai nepastovus dalykas. 
Vistiek ar pinigai bus laikomi banke ar namie, nė vienas jų tu- 
rėtojas nėra tikras, kad jų vertė nekris ir kad jis tuo pačiu ne- 
pasiliks vargšas. Saugesnis dalykas yra laikyti auksą. Bet iš vie- 
nos pusės jis nedaugeliui yra prieinamas, iš kitos — šiandien 
daug kur net įstatymu yra draudžiamas auksas laikyti grynu pa- 
vidalu. Jis reikia atiduoti valstybės bankui, nuo kurio malonės 
paskui priklauso banknotų kursas. Taigi ir pinigai, kurie iš sy- 
kio atrodo, esanti asmeniškiausia nuosavybė, tikrumoje yra val- 
domi kolektyvo, nežinomo, nekontroliuojamo ir nesuvokiamo. 
Čia nebėra nei tikrųjų savininkų nei tikrųjų kapitalų. Finansi- 
nėje srityje viskas yra abstraktu, viskas yra tik skaičiai ir po- 
pieris. Alegorinis finansinės srities pobūdis pinigą yra pavertęs 
taip pat tiktai alegorine, ne realia nuosavybe, kurios likimas 
priklauso ne nuo, kuris ją turi, bet nuo neasmeninio slaptingo 
visos mūsų ekonominės santvarkos prado. 

Štai kodėl kapitalizmas, pradėjęs smarkiu asmeninės priva- 
tinės nuosavybės gynimu, mūsų dienomis savo išsivystymą pa- 
baigė visišku šitos nuosavybės sukolektyvinimu. Pats nuosavy- 
bės titulas šiandien yra sunaikintas. Niekas tikrųjų savininkų 
nejieško ir neranda. Kapitalistinėje sistemoje yra likęs tik lai- 
kinis asmeninis ir privatinis pasinaudojimas turima nuosavybe. 
Kapitalizme nuosavybė, kaip tokia, yra kolektyvinė, tik josios 
naudojimas yra privatinis ir individualinis. Čia kapitalizmas yra 
pasiekęs tikro nuosavybės supratimo priešingybę, nes, kaip ma- 
tysime vėliau, nuosavybės principas yra asmeninis, bet nuosavy- 
bės naudojimas yra visuomeninis. Kapitalizme pasidarė atvirkš- 
čiai. Ginant kapitalizmą, dažnai yra sakoma, kad jis yra vienin- 
telė ūkio sistema, kuri saugo asmeninę nuosavybę ir su ja su- 
rištas vertybes. Tai yra klaida. Iš to, kas buvo ligi šiol pasakyta, 
galėjo paaiškėti, kad kapitalistinis privatinės nuosavybės gyni- 
mas yra tik fikcija, kad pati nuosavybės koncepcija kapitalizme 

yra iškreipta ir kad galop nuosavybė šitoje sistemoje yra pa- 
vesta kolektyvinio principo nekontroliuojamai sauvaliai. Kapi- 
talizmas yra tikrasis privatinės nuosavybės ir iš jos kylančių 
vertybių naikintojas. Berdiajevas todėl ne be pagrindo teigia, kad 
„tikrumoje ontologinio nuosavybės branduolio griovėjas yra ne 
socijalizmas, bet kapitalizmas“. Atsirėmęs į daiktinį, neasmeninį 
kolektyvinį principą, kapitalizmas nuasmenino pačią nuosavybę: 
josios pagaminimą ir josios valdymą. 


b. Darbo nuasmeninimas. 


Apie darbo nuasmeninimą jau esame kalbėję kiek aukščiau. 
Nekartodami to, kas ten buvo pasakyta, čia norėtume tik iškelti 
tuos konkrečius padarinius, kurie iš šito nuasmeninimo kyla dar- 
bininkui, darbo gaminiui ir gaminio vartotojui. 

Kaip nuosavybės, taip ir darbo nuasmeninimo šaknys glūdi 
kapitalistinėse pažiūrose. Darbas, kaip jau sakėme anksčiau, ne- 
gali būti atitrauktas nuo žmogiškojo asmens. Žmogiškasis dar- 
bas visados yra asmeninis darbas, kuris tarnauja asmenybei iš- 
sivystyti ir tobulėti. Todėl O. Schillingas ir sako, kad „darbas 
turi pagaminti ne tik reikalingų gėrybių, bet jis turi būti sykiu 
įnašas asmenybei pakilninti; jis. yra reikšminga priemonė 
išskleisti žmogaus būtybėje vertingoms užuomazgoms; jis tu- 
ri dalyvauti žmogaus būtybės atbaigime. ..“!?, Tuo tarpu kapi- 
talizmas į darbą žiūri, kaip į mechaninį veikimą, kuris yra pa- 
našus į mašinos veikimą. Kapitalistinis darbo supratimas yra 
mechanistinis. Žmogaus turima fizinė jėga kapitalizmui atrodo 
esanti tokia pat, kaip ir mašinų jėga. Tiesa, fiziškai ją galima 
matuoti: ji gali būti stipresnė ar silpnesnė, ilgesnė ar trumpes- 
nė. Bet ergometras dar neišsemia viso žmogiškosios jėgos turi- 
nio. Žmogiškoji jėga kyla iš viso žmogaus, ne tik iš jo kūno. 
Su fiziniu josios elementu organiškai yra suaugęs psichinis ir 
net dvasinis elementas. Tuo tarpu kapitalizmas šito dvasinio 
elemento nemato. Jis žiūri į žmogaus jėgą, kaip į grynai fizi- 
nę, kurią galima panaudoti visokiam reikalui, 

Iš darbo sumechaninimo pažiūrose kaip tik ir kilo darbo su- 
komercinimas praktikoje. Jeigu žmogaus jėgą galima matuoti, 
kodėl nebūtų galima josios ir parduoti? Kodėl žmogus negalėtų 

būti samdomas darbui, kaip yra samdomas arklys ar jautis? Už 
tam tikrą jėgos kiekį, išeikvotą per tam tikrą laiką, žmogus 
gauna tam tikrą atlyginimą — ir darbo problema išspręsta. Taip 
kapitalistinėje santvarkoje ir pasidarė. Išsivysčiusi technika 
pastūmė darbininką — arba geriau jį privertė — pasekti mašinos 
pavyzdžiu ir pradėt pardavinėti savo jėgą. Darbas virto komer- 
ciniu dalyku. 


Bet kas gi yra šitas komercinis darbas? Visų pirma jis nėra 
kūrybinis. Kai jėga yra atitraukta nuo asmens, kai ji yra matuo- 
jama ir pardavinėjama, ji gali būti naudojama mašinos pavyz- 
džiu, bet ji nebegali būti kūrybiška. Kūryba kyla tik iš asmens 
gelmių. Kūrybinis darbas yra asmeninis darbas. Kai darbas ne- 
tenka ryšio su asmens gelmėmis, jis tuo pačiu netenka ir kūry- 
binio savo pobūdžio. Darbo nekūrybiškumas kapitalistinėje sant- 
varkoje yra labai žymus. Dirbdamas mašinišku būdu, nė vienas 
darbininkas negali pasakyti, kad jis yra to ar kito gaminio auto- 
rius, kad jis yra ką nors sukūręs. Kapitalizmo gaminiai neturi 
autoriaus, ir juos gaminąs darbas todėl neturi  kūrybišku- 
mo. Iš kitos pusės, komerciškai suprastas darbas yra darbas ne 
sau. Briefs yra gražiai pasakęs, kad „atlyginamasis darbas 
(Lohnarbeit) yra darbas svetimoje vietoje, svetimu įsakymu, 
svetimais įrankiais, svetimiems reikalams ir svetimam pelnui“. 
Darbininkas, kuris parduoda savo jėgą, virsta tiktai įrankiu arba 
mašina pirkėjo rankose ir visiškai vykdo jojo valią. Jis neturi 
savarankiškumo, jis nejaučia atsakingumo, jis dirba ne sau ir ne 
savyje. Jo veikimas kyla iš jo būtybės paviršiaus ir šitame pavir- 
šiuje pasilieka. 

Šitaip suprasto ir vykdomo darbo įtaka darbininkui bei jo 
gyvenimui yra labai didelė. Visų pirma parduodamas ir perka- 
mas darbas užmuša darbininko džiaugsmą. Šių dienų kapitalisti- 
nės santvarkos darbininkas negali pasidžiaugti, kaip senovės 
amatininkas, padaręs gerą stalą, pasiuvęs gerą batą ar drabužį. 
Neaprėpdamas gaminio visumos, jis nesijaučia jo autoriumi ir to- 
dėl nepatiria kūrėjo džiaugsmo. „„Racionalizuotas darbo vyksmas 
ir atomizuotas darbo būdas, kurie tarnauja pigesniam ir gausin- 
gesniam gaminimui, yra labai tinkami užmušti darbui džiaugsmą. 
Čia darbininkas nebegali savo darbo laikyti gyvenimą formuo- 
jančiu momentu ir tokiu veikimu, kuris yra prasmingas ir kuris 

kyla iš gilaus išvidinio noro dirbti“'?. Čia darbas yra atliekamas 
be entuzijazmo, be susižavėjimo, be išvidinio dalyvavimo ir at- 
sidėjimo. Kai žmogus ištisus metus batų fabrike rėžia tiktai už- 
kulnio dirželį, kai skerdykloje jis visą savo darbo laiką tik iš- 
kerta paskerstai kiaulei uodegą, kai automobilių fabrike jis gau- 
na užsukti tik padangos vieną šriubą, suprantama, kad toks 
darbas negali žadinti džiaugsmo. Apie jį negali būti galvojama 
parėjus namo, pasakojama savo vaikams ir mąstoma, kaip jį pa- 
tobulinti ar paįvairinti. Kapitalistinės santvarkos darbas yra 
nuobodus. Tuo tarpu nuobodumas yra įvadas į neapykantą. Pa- 
dirbęs keletą metų nuobodų darbą, kapitalistinės santvarkos dar- 
bininkas ima savo darbo neapkęsti. Jeigu jis negali jo pamesti ir 
pasirinkti kito, šitoji neapykanta virsta tiesiog gaivališka. Štai 
dėlko mūsų dienomis darbininkų sieloje neapykantos yra susi- 
krovęs tiesiog baisus kiekis. Jie nekenčia savo darbo, nekenčia 
darbo vietų, nekenčia darbdavių ir visos tos santvarkos, kuri 
juos padarė bevaliais ir bedvasiais automatais. 

Nuobodus darbas labai greitai žmogų išvargina ir pakerta 
net fizines jėgas. Tiesa, kapitalistinėse įmonėse pasitaiko darbų, 
kurie yra nepaprastai sunkūs ne tiek vienkartiniu reikalingos 
jėgos kiekiu, kiek savo aplinkybėmis, kuriose darbininkui rei- 
kia dirbti. Karštis, stoka oro, pavojingos švino, geležies ar che- 
mikalų dulkės darbą padaro sunkiai pakeliamą. Bet, apskritai 
imant, fiziniu atžvilgiu mūsų dienų darbas nėra sunkesnis, ne- 
gu senesniųjų amatininkų. Pasigelbėjimas mašinomis arba net tik 
šitų mašinų reguliavimas ir jų priežiūra žymiai palengvina dar- 
bo našta. Daugeliu, labai daugeliu atvejų fiziškai mūsų dienų 
darbas nėra opus servile. Didelio ir nuolatinio raumenų įtempi- 
mo jis nereikalauja. Ir vis dėlto jis daug labiau žmogų vargina ix 
daug greičiau jį iščiulpia, negu senieji vergų darbai. Tai kaip 
tik ir kyla iš darbo nuobodumo ir iš jo neapykantos. Teigu žmo- 
gus dirba be meilės, tik pragyvenimo verčiamas, jeigu jis dirba 
sukąstais dantimis, jis pavargsta žymiai greičiau, negu tas, ku- 
ris dirba džiaugsmingai, jausdamas savo darbo prasmę ir pasigė- 
rėdamas savo laimėjimais. Kai kurios kapitalistinės įmonės tai 
suprato ir todėl įvedė įvairių darbininkams pramogų paties dar- 
bo metu: vargonai, radijas ir t. t. Bet tai yra tik išviršinės prie- 
monės. Jos gali darbininką išblaškyti vieną momentą. Bet jos ne- 
sugeba pašalinti paties darbo nuobodumo. Jos tik šitą nuobodu- 

mą pridengia. Todėl mūsų dienų kova už trumpinimą darbo laiko 
fabrikuose ir įmonėse yra tarp kito ko pastangos laisvu metu at- 
gauti tas jėgas, kurios yra prarandamos darbo nekūrybiškumu. 
Senieji amatininkai dirbdavo nė kiek netrumpiau, kaip dabarti- 
niai darbininkai. Bet jie pavargdavo mažiau, nes jų darbas buvo 
žymiai kūrybiškesnis. Ir dabar skyrium dirbą amatininkai: siuvė- 
jai, kurpiai, staliai, dirba nuo ankstaus ryto ligi vėlaus vakaro. 
Bet poilsio jie reikalauja ne tiek daug, nes jų darbas jiems yra 
įdomus, kūrybiškas, ir jų gaminiai yra jų pačių asmeninių pa- 
stangų vaisius. 

Nekūrybiškas ir nuobodus darbas ne tik silpnina žmogų fi- 
ziškai, bet jis daro neigiamos įtakos ir doriniam darbininko cha- 
rakteriui, Nuobodų darbą žmogus dirba paviršutiniškai. Didelio 
atsidėjimo ir sąžiningumo čia jis paprastai neparodo. Kapita- 
listinėje šantvakoje tai aiškiai matyti. Mes labai dažnai prikai- 
šiojame darbininkams jų nesąžiningumą ir apsileidimą. Ir teisin- 
gai. Mūsų dienų darbininkija nebeturi tojo ethos, kuriuo pasi- 
žymėdavo senųjų arba ir dabartinių amatininkų darbai, už ku- 
riuos jie atsakydavo savo garbe. Darbininkas neturi nei savo 
darbininkiško ethos, nei savos darbininkiškos garbės. Todėl ga- 
minių falsifikavimas, nestropus elgimasis su įrankiais, laiko 
tinkamas neišnaudojimas yra kasdieniniai kapitalistinio darbo 
reiškiniai. Fabriko darbininkai tik laukia sirenos balso, kada jie 
galės eiti namo. Bet psichologiškai šitoks neetiškas nusistaty- 
mas yra visiškai suprantamas. Jeigu darbininkas yra tiktai ma- 
šinos vietoje, jeigu jis parduoda tik fizinę savo jėgą, jis neturi 
jokios pareigos savame darbe dalyvauti ir kaip dorinis asmuo, 
tuo labiau, kad šitas darbas asmenybę gniuždo ir slegia. Kapita- 
lizmas žiūri į darbininką, kaip į automatą. Todėl jis negali skųs- 
tis, jeigu darbininkas neįdeda į savo darbą sielos ir širdies: au- 
tomate šitų dalykų nėra. Ir vis dėlto tai yra liūdnas mūsų santvar- 
kos rezultatas, nes darbininko charakteriui jis daro neapsako- 
mos skriaudos. 

„Nuasmenintas darbas nuasmenina darbininką“, yra pasakęs 
M. Malcoras“. Tai yra skaudžiausias mūsų dienų darbininko 
asmens pergyvenimas. Patekęs į tokią sistemą, kurioje asme- 
ninio principo nebėra, dirbdamas tokį darbą, kuris neturi asmeni - 
nių pradų, kuris nereikalauja asmeninės inicijatyvos ir asmeninio 
atsakingumo, darbininkas ir pats pamažu pradeda virsti savo- 

tišku automatu, savotišku rateliu ir pasinerti bedvasiame ko- 
lektyve. Žmogus negali ilgai pakęsti mechaninio darbo. Jis turi 
būtinai į jį įdėti ir savo asmens dalį. Jis turi mylėti savo darbą 
ir džiaugtis šito darbo vaisiais. Jeigu viso to nėra, jeigu žmogus 
netenka vilties kada nors geriau dirbti, jis atrofuojasi pats sa- 
vyje. Asmeninis jo pradas nyksta, užleisdamas vietą vis labiau 
įsigalinčiam iš pasamonės sričių iškylančiam kolektyviniam pra- 
dui. Darbininkų nuasmeninimas yra kelias į masės principo at- 
budimą. Asmeninės sąmonės stoka pažadina kolektyvinį 
instinktą. 

Nuasmenintas darbas daro įtakos ne tik darbininko asme- 
niui, bet ir išviršiniam jo gyvenimui, Nuasmenindamas patį dar- 
bininką, toksai darbas sukolektyvina darbininko gyvenimą. Ka- 
pitalistinėje santvarkoje darbininkijos kolektyvinis pobūdis yra 
labai ryškus. Mūsų dienų darbininkija yra ne tik atskirta nuo 
vad. aukštesniųjų sluoksnių, bet ji yra sublokšta į vieną didžiulę 
masę, kurioje asmeninis principas gali pasireikšti tik labai men- 
kai. Darbininkų masiškumas pasirodo visų pirma pačiame ūkio 
gyvenime. Ekonominėje srityje darbininkai dalyvauja ne kaip 
asmens, bet kaip kolektyvas. Darbininkas, kaip asmuo, čia yra 
tik pasyvus ūkio narys arba ūkio objektas, kuris parduoda savo 
jėgą. „Darbininkas, sako O. Schillingas, jaučiasi, kaip sumecha- 
ninto rinkos ūkio objektas, kaip darbo ir mašinos vergas“*, Dar- 
bininkas čia yra savotiška prekė, tiesa, ne kaip žmogus, bet kaip 
jėga, nes jo žmogiškumo niekas neklausia ir nereikalauja. Šitas 
darbininko pavertimas objektu kaip tik ir sudaro visą mūsų so- 
cijalinės santvarkos negalią. „Šitos ligos židinys, sako Jostockas, 
yra nuolatos tebesąs, nepaisant valstybės įstatymų, darbo jėgos 
suproletarinimas, prekinis josios charakteris ir josios, kaip gry- 
no objekto, pobūdis. Kai šitos ypatybės yra perkeliamos darbo 
jėgos turėtojui ir jo gyvenimui, jos atima šitam gyvenimui gi- 
lesnę prasmę ir prigimtąjį ritmą. Tiesa, socijalinės globos sau- 
gojamas darbininkas negali mirti badu. Bet tai ir visa. Šiaip 
jis pasilieka pasyvus ūkio narys, priklausąs nuo rinkos svyravi- 
mų, kaip gyvulys arba medvilnė“. Šiandien darbininkija jau 
pradeda aktyviau dalyvauti ūkio gyvenime. Bet jame ji dalyvau- 
ja, kaip kolektyvas, kaip masė, o ne kaip atskiri asmens. Kapita- 
lizmas gina individualinį gyvenimo pobūdį, bet tik kapitalis- 

tams. Darbininkija šiuo atžvilgiu jo yra išskirta. Štai kodėl ma- 
sinis darbininkų pobūdis kaip tik šiandien ir eina prieš kolekty- 
vizmo skelbiamą, bet nevykdomą individualistinę laisvę. 

Darbininkija yra sublokšta į masę ir josios pačios gyvenime. 
Ji gyvena ne tik atskiruose kvartaluose, bet ji ir bendrai gyve- 
na. Jeigu šiandien darbininkams norima pagerinti jų padėjimą, 
pav. butų atžvilgiu, tai statomi ne atskiri nameliai, duodant po 
sklypelį žemės — tai retenybė, — bet statomos vad. darbinin- 
kų butų kolonijos, kur beveik viskas yra bendra, kur gyvena 
šimtai šeimų, kur minia ir masė yra kasdieninis dalykas. Savai- 
me suprantama, kad tokios kolonijos asmens ugdyti nepajėgia. 
„Milžiniški darbininkų sutelkimai miestuose, sako M. Malcoras, 
kuriuos apsprendžia mašinizmas, yra nesveiki nei fiziškai, nei 
protiškai, nei doriškai: šeima čia darosi neatspari, tarnybos s3- 
lygų nepastovumas, kintąs butas sunaikina žodžio „židinys“ pras- 
mę. Tarp žmonių išnyksta giminės bendrumas, gyvenimo ben- 
drumas ir amato bendrumas““. Viskas čia paskęsta masėje, ne- 
diferencijuotoje, neorganizuotoje masėje, kuri neturi savo šei- 
mos židinio, neturi savos tėvynės, kuri yra atitraukta nuo žemės 
ir nuo tradicijų. Todėl ji yra internacijonali ir visai savaime 
pasidavusi socijalizmo iliuzijoms. Darbininkijos sukolektyvini- 
mas yra materijalinis socijalizmo pagrindas. Be jo socijalizmas 
neturėtų į ką atsiremti. Iš kitos pusės, socijalizmas daugeliui 
atrodo, kaip naujos bendruomenės kūrėjas, nes žmogus masėje 
gyventi negali, o kapitalizmas jokios išeities iš masiškumo ne- 
žada ir nerodo. Kapitalizmas, sutelkdamas darbininkus į masę, 
pagamino socijalizmui kilti ir išsivystyti geras sąlygas ir tuo 
pačiu sulaukė pelnyto keršto. — Vadinasi, darbininko nuasme- 
ninimas, apsireiškiąs darbo nuobodumu, greitu nuovargiu ir pa- 
viršutiniškumu, ir darbininko gyvenimo sukolektyvinimas, ap- 
sireiškiąs darbininko prekiniu pobūdžiu ūkyje ir masiniu dar- 
bininkijos susitelkimu praktikoje, yra du ryškiausi nuasmeninto 
darbo padariniai, kiek jie liečia patį darbininką. 

Bet nuasmenintas darbas paliečia ir darbo gaminį. Gaminys 
yra visai kitokio pobūdžio, kai jis išeina iš atskiro amatininko 
rankų, ir vėl visai kitokio, kai yra padaromas mašinos. Amati- 
ninko gaminys yra tikras kūrinys. Tuo tarpu fabriko gaminys 
yra prekė. Amatininko padarytas daiktas turi savyje jo dvasios 
bruožų, jo širdies ir jo meilės. Fabriko gaminys yra be jokios 


” Op. cit. 238—239 p. 


65 


dvasios, be jokios širdies: jis padarytas be meilės, be atsakingu- 
mo „dažnai lydimas neapykantos ir ašarų. Ir tai nėra tiktai mo- 
ralinis jausmas. Skirtumas tarp amatininko ir fabriko gaminic 
galima pastebėti net fizinėje jų struktūroje. Jeigu man amati- 
ninkas gamina kokį nors daiktą, jis jį gamina man: vadinasi, jis 
yra pritaikomas prie mano ypatybių ir reikalavimų. Tuo tarpu 
fabriko gaminiai visi yra daromi pagal tam tikrą šabloną. Ama- 
tininko gaminiai daugiau ar mažiau yra asmeniniai: gaminti at- 
skirų asmenų ir atskiriems asmenims. Fabriko gaminiai yra ko- 
lektyviniai: jie yra gaminami nežinia kam, jie yra gaminami vi- 
siems. Amatininko kiekvienas daiktas yra kūrinys, nes kiekvie- 
nas yra dirbamas vis šiek tiek kitaip. Fabriko gaminys yra tik- 
tai kopija pirmykščio originalo. Štai dėl ko amatininko darbe 
yra žymu kūrybos, ir štai dėl ko šitos kūrybos nėra fabriko ga- 
minyje, nes kopijavimas nėra kūryba. Kapitalizmas, nuasmenin- 
damas darbą, tuo pačiu nuasmenino ir patį darbo gaminį, pavers- 
damas jį tiktai kopija. Fabriko darbas yra kopijavimas, ir fabri- 
ko gaminiai yra neoriginalūs padarai. 

Šitoks fabriko gaminio pobūdis keičia ir vartotojo santykius 
su juo. Kaip kapitalistinis darbininkas nieko sava neįdeda į ga- 
minamą daiktą, taip lygiai kapitalistinis vartotojas nieko sava 
šitame daikte neranda. Fabriko gaminiai vartotojui yra visiškai 
svetimi. Pinigai, sumokėti už prekę, dar nepadaro tikra prasme 
josios sava. Daiktas tampa savas tik tada, kai žmogus randa jame 
tam tikrą atitikimą tarp savęs ir šito daikto struktūros. Bet šiam 
reikalui daiktas turi būti pagamintas atskiro asmens, kurio dva- 
sinė struktūra būtų panaši į atskiro vartotojo struktūrą. Tuo- 
met ir gaminys patenkins vartotojo norą. Štai dėlko reikalo ūky- 
je, kur vyrauja amatininkai, ir net šiandien ūkininkų gyvenime 
žmonės turi savo mėgiamus amatininkus, ne dėl to, kad jie paga- 
mintų geriau, negu kiti, bet todėl, kad tarp jų pagamintų daiktų 
ir savo dvasios žmonės jaučia savotišką atitikimą, kad iš šitų 
amatininkų rankos išėję gaminiai jiems ypatingai patinka. Viso 
to kapitalistinėje gamyboje nėra. Tiesa, ir čia ponios turi savo 
mėgiamų krautuvių. Bet krautuvė prekių negamina, Šitas pamė- 
gimas yra visai kitokio pobūdžio, negu atskirų amatininkų p2- 
mėgimas. Fabriko gaminys niekados žmogaus prie savęs taip 
nepririša, kaip amatininko kūrinys. 

Todėl jis nėra nė taip vertinamas. Fabriko gaminys vartoto- 
jo rankose yra vartomas tik kaip prekė, kaip grynas daiktas, kaip 
toks, kuris už pinigus galima visiškai ir tobulai nupirkti ir ku- 

ris daugiau nėra vertas, kaip pažymėta kainos lapelyje. Išvidi- 
nės pagarbos fabriko gaminys nesusilaukia. Jis gali būti peikia- 
mas, niekinamas — niekas dėl to neįsižeidžia ir niekam dėl to 
skriaudos nepadaroma. Vartotojas į fabriko gaminį žiūri su ne- 
pasitikėjimu, nes už jo gerumą bei tikrumą niekas neatsako. Už 
fabriko gaminio stovi tiktai mašina, kuri nėra atsakinga ir ku- 
riai garbė nemažėja, jei daiktas pasitaiko netikęs. Todėl prekės 
negerbimas yra visuotinis mūsų dienų vartotojo nusiteikimas, 
kuris fabriko gaminio atžvilgiu yra visiškai pagrįstas, nes iš ma- 
šinos išėjusi neatsakinga kopija pagarbos iš tikro nėra verta. 
Bet šitas pagarbos nebuvimas šiandien tiek yra įleidęs šak- 
nis į vartotojo dvasią, kad jis pradeda būti taikomas ne tik fa- 
briko, bet ir amatininko gaminiams. Santykis su preke pradeda 
virsti santykiu su kūriniu. Tai yra savotiškas žmogaus dvasios 
atbukimas, kurio priežastis kaip tik ir glūdi visuotiniame gamy- 
bos sumechaninime ir josios suprekinime. Kai visa, kas tik per- 
kama, yra fabriko gaminiai, suprantama, kad žmogui sunku yra 
kitaip nusistatyti ir tada, kai jis susiduria su amatininko gami- 
niais. Tuo tarpu santykis su amatininko pagamintais daiktais 
turi būti visiškai kitoks. Amatininko kūrinys turi būti gerbia- 
mas, nes jis yra jo paties asmeninių pastangų vaisius, kuriame 
glūdi jo dvasios bruožai ir jo širdies dalis. Amatininko darbo ne- 
gerbimas ir niekinimas yra paties kūrėjo niekinimas. Galima 
amatininko gaminio nepirkti, jeigu jis nepatinka, bet negalima 
jo peikti. Peikimas amatininkų ir ūkininkų parduodamų pro- 
duktų parodo žmogaus dvasios atbukimą, nesiorijentavimą mūsų 
prekybos santykiuose ir nesugebėjimą atskirti mašinos darbo 
nuo Žmogaus darbo. Mūsų dienų vartotojas yra įpratęs visur su- 
sidurti su nuasmenintais daiktais, su kopijomis, su prekėmis. 
Todėl jis pradėjo nebejausti skirtumo tarp originalo ir kopijos, 
tarp kūrinio ir prekės. Bet tai tik rodo, kiek kapitalistinis dar- 
bo nuasmeninimas yra padaręs gilios įtakos ne tik darbininkui, ne 
tik darbo gaminimui, bet ir pačiam vartotojui. Vartotojas šian- 
dien kiekvieną daiktą pergyvena, kaip gryną prekę, kurią jis 
visiškai nuperka, kurią jis gali nusviesti, kur jam patinka, prie 
kurios jis neprisiriša ir kurios negerbia. Kai šitoks nusiteikimas 
yra parodomas amatininkų ir ūkininkų gaminiams, jis ne tik yra 
klaidingas, bet jis yra ir nenormalus. Kapitalizmas yra iškreipęs 
ne tik pardavimo etiką, kuri leidžia pardavinėti falsifikatus, bet 
ir pirkimo etiką, kuri nesmerkia nepagarbos net ir kūriniams. 


r 

3. Gyvenimo sumechaninimas 


Gyvenimo sumechaninimas eina paskui gyvenimo nuasme- 
ninimą. Kai asmeninis principas yra išbraukiamas iš gyvenimo 
įvairių sričių, kai šitos sritys yra sukolektyvinamos, jos savaime 
yra ir sumechaninamos, nes masė negali būti kitaip tvarkoma, 
kaip tik mechaniškai. Be to, vis labiau įsigalįs kapitalizmas gy- 
venimą persunkia ekonominiu pradu, kuris taip pat yra atrem- 
tas į mechanizmą. Iš kitos pusės, pelno principas įsiskverbia net 
į dvasios gyvenimą ir šį gyvenimą palenkia mechaniniams dės- 
niams, nes pelno rinkimas, atsirėmęs į kiekį, vyksta ne organi- 
niu, bet mechaniniu būdu. Kolektyvo, ekonomijos ir pelno prin- 
cipų įsigalėjimas, kuris logiškai eina paskui kapitalizmo išsi- 
vystymą, gyvenimą palenkia mechaniniam  pradui ir visas jo 
sritis tvarko taip, tarsi, gyvenimas būtų ne organizmas, bet me- 
chanizmas: mašina arba atskirų dalių ir paskirų pradų suma. 
Kapitalistiniame mūsų amžiuje šitas sumechaninimas yra žymus 
ir gyvenimo tiksle ir gyvenimo formoje. Gyvenimo tikslo sume- 
chaninimas reiškiasi kiekyje, o gyvenimo formos sumechanini- 
mas išeina aikštėn mieste. Kiekis ir miestas yra dvi kapitalistinio 
amžiaus mechanizacijos apraiškos. 


a. Kiekis, kaip gyvenimo tikslas 


"Jau esame sakę, kad kapitalistinis žmogus yra kiekio arba 
krūvos mylėtojas. Kiekis jį džiugina, jis siekia kiekio, kaip to- 
kio, visai nesirūpindamas, kokia yra jojo prasmė. Kiekio meilė 
kyla iš pelno principo. Kas ekonominiame savo veikime yra veda- 
mas ne reikalo, bet pelno, tas turi visai natūraliai mylėti kiekį, 
kaip tokį, nes pelno realumas kiekiu kaip tik ir apsireiškia. No- 
ras kuo daugiau pelnyti ir kuo daugiau turėti, pastūmi žmogų 
mylėti kiekį, kaip savo veikimo tikslą, ir jo siekti visomis savo 
pastangomis. 

Šitoji kiekio meilė kapitalistiniame amžiuje reiškiasi ne tik 
ekonominėje srityje. Ji yra apvaldžiusi visą gyvenimą. Ji yra 
įsisunkus į žmogaus dvasią ir į jojo širdį. Kiekybė šiandien yra 
išstūmusi kokybę. Daiktas gali būti ir labai tobulas, bet jei jis 
nepatenkina kiekio troškimo, jis mūsų dienų žmogaus nežavi ir 
netraukia. Mūsų žmogui imponuoja tik tai, kas yra didinga — ne 
savo tobulumu, bet savo gausumu, savo didumu, greitumu, žo- 
į džiu, tuo, kas gali būti matuojama, skaičiuojama, kas sudaro kie- 

kio esmę. Šiandien žmogaus veikimas siekia ne to, kad daiktas 
būtų tobulai padarytas, bet kad būtų jo daug padaryta. Ekono- 
minis pelno principas šiandien valdo visą žmogaus istoriją, pra- 
dedant žmonių giminės gausėjimu ir baigiant religinio gyveni- 
mo apraiškomis. 

Kiekio meilė Europos gyvenime visų pirma apsireiškė nepap- 
rastu žmonių padaugėjimu. Niekad Dievo pasakymas „aukite ir 
dauginkitės“ nebuvo tokiu sparčiu tempu realizuotas, kaip pa- 
skutiniame šimtmetyje. Dar 1800 metais Europoje gyveno 180 
milijonų žmonių. Tuo tarpu 1914 metais jau buvo jų priskaityta 
450 milijonų. Per 114 metų Europoje priaugo 270 milijonų. Tai 
yra toks prieauglis, kokio istorija dar nebuvo mačiusi. Ir šitas 
faktas moderniajam pasauliui bei gyvenimui turi nepaprastos 
reikšmės. „Juo turi prasidėti, kaip teisingai pastebi Sombartas, 
kiekvienas Europos naujosios istorijos tyrinėjimas“““, 

Bet šitas žmonių padidėjimas anaiptol nebuvo prigimto vai- 
singumo rezultatas. Žmonių vaisingumas koks buvo, toks ir pa- 
siliko. Žmonija buvo padauginta, sumažinant mirties siautimą 
higienos, medicinos ir technikos priemonėmis. Kultūros pažanga 
padarė, kad kūdikių mirtingumas žymiai nukrito ir kad gyveni- 
mo amžius žymiai pailgėjo. Vokietijoje amžiaus ilgumas nuo 
45,56 pakilo ligi 55,97; Anglijoje nuo 43,66 ligi 55,5; Prancūzi- 
joje nuo 40,85 ligi 52,2 metų“. Tai buvo dirbtinis žmonijos 
skaičiaus pakėlimas, nepakeliant jos vaisingumo ir nedarant jo- 
kios atrankos.  Apsaugojimas nuo mirties⁄ viso, kas tik gimė, 
sudarymas sąlygų išlikti ir tiems, kurie yra menkaverčiai kūnu 
ir dvasia, pradėjo labai realiai grėsti savotišku išsigimimu visai 
kultūrai. Žmonės džiaugėsi kiekiu, gėrėjosi augančia suma, o 
nematė, kad šitoji suma neauga savo kokybėmis, kad joje pradeda 
įsiveisti išsigimimo daigų. Sykiu su žmonių daugėjimu daugėjo 
ir degeneratų skaičius. 1871 m. Prūsijoje buvo suskaityta tik 
psichinių ligonių 52.400 žmonių. Tuo tarpu 1905 m. jau 138.200 
žmonių. Trlandijoje 1851 m. kiekvienam 10.000 žmonių teko 15 
nenormaliųjų, tuo tarpu 1901 m. kiekvienam 10.000 jau 56 nenor- 
malieji. Amerikoje nuo 1859 m. ligi 1910 m. žmonių skaičius 
padidėjo 81%, o psichinių ligonių skaičius per tą laiką padidėjo 
250%. Tas pats yra ir kitose šalyse. Neveltui tad amerikietis 


“ Das oekonomische Zeitalter, 8 p. 

* W, Sombart, op. cit. ibd. 

* Plg. Dr. V. Bendoravičius, Išsigimimas ir Eugenika, 24—25 p. 
Kaunas 1932. 

Lothrop Stoddard pradėjo kalbėti apie požmogio  (Untermen- 
chen) grasinimą visai žmonijos kultūrai ir visam josios verty- 
biniam gyvenimui”, Mūsų dienų smarkus rasinis sąjūdis, kuris 
reiškiasi kartais net barbariškomis formomis, yra reakcija prieš 
kiekio pamėgimą žmonijos dauginimosi srityje. Kapitalistinio 
amžiaus žmogus apie rasinę higieną negalvojo. Jam buvo svarbu, 
kad žmonių būtų kuo daugiausia, kad jo kraštas ar jo miestas 
pasiektų savotišką rekordą. 

Patrigubėjęs žmonių skaičius kapitalistinio mūsų. amžiars 
nebuvo sutelktas į prigimtas organines bendruomenes. Šitos 
bendruomenės jau buvo išardytos. Jų vietoje buvo sukurti savo- 
tiški mechanizmai, kaip miestai, organizacijos arba didžiosios 
įmonės. Į šituos tad mechanizmus ir susitelkė nauji žmonės. Čia 
jie gyveno mechanišką gyvenimą, mechaniškai galvojo ir dirbo. 
Iš jų išaugo savotiška žmonija, kuriai organinis gyvenimo su- 
pratimas ir organiniai ryšiai tarp žmonių buvo tik savotiška 
fikcija, kuri nesuprato nei kas yra šeima, nei kas yra tėviškė, nei 
kas yra prisirišimas prie žemės ir prie namų. Jų santykiai vie- 
nas su kitu buvo grynai išviršiniai, visuomeninė jų bendravimo 
forma buvo dirbtinė organizacija, o jų gyvenimo būdas — kolek- 
tyvinis. Padidėjusiame žmonijos kiekyje kapitalizmas mechani- 
zuojančią savo įtaką išvystė kuo geriausiai. 

Sykiu su žmonijos didėjimu ėjo ir kultūrinių gėrybių gau- 
sėjimas. Paskutinis šimtmetis tiek pagamino mokslo, meno, lite- 
ratūros dalykų, kad joks žmogus jų ne tik pasisavinti, bet net 
nė aprėpti neįstengia. W. Sombartas*! duoda tokią popierio su- 
vartojimo statistiką: 


1800 metais buvo suvartota 10.000 tonų 
1850 A b > 100.000 ,„ 
1900 » » » 8.000.000 ,„ 
1929 » » » 16.000.000 ,„ 


Laikraščių Vokietijoje 1923 m. buvo 3734, tuo tarpu 1932 A. 
jau 7652. Taip pat Vokietijoje kasmet išeina apie 4000 naujų lei- 
dinių. Šalia šių kūrinių žodžiais, kuriems plisti reikalingas po- 
pieris, pagaminama taip pat didelė daugybė mokslo ir meno 
vertybių iš kitokios medžiagos: iš geležies, iš medžio, iš gipso, 


“* Plg. Kulturumsturz. Die Drohung des Untermenschen, 1925, 
=“ Op. cit. 30 p. 

iš granito, iš molio, kurie sudaro taip pat labai didelį skaičių. 
(Pridėkime prie jų dar technikos laimėjimų produkciją, ir turė- 
sime nepaprastą kultūros gėrybių gamybos vaizdą. 

Stovint šitos kultūrinės produkcijos akivaizdoje, taip ir 
kyla mintis, kad kiekio noras yra įsibrovęs net į giliausią kul- 
tūrinę kūrybą. Negalima būtų įrodyti, kad visi šitie mokslo ar 
meno gaminiai jau yra originalūs ir nauji laimėjimai, Labai daž- 
nai jie yra tik kartojimai to, kas buvo, arba kompiliacijos iš to, 
kas yra. Vis dėlto jie yra gaminami ir leidžiami viešumon, nes 
visuomenė yra patenkinta jų gausumu. Mūsų viešąją nuomonę 
džiugina skaičius ir šiam džiaugsmui pataikauja kultūros kūrė- 
jai. Ekonominių gėrybių produkcijos principas yra įsimetęs ir 
į kultūrinių gėrybių kūrimą. Kultūrinės gėrybės pradeda virsti 
taip pat prekėmis, kurias jų vartotojai pradeda matuoti tiktai 
pinigais, pradeda negerbti ir net niekinti, nes jau pradedamas 
jausti kultūros perteklius. Atrodo, kad visos šitos gėrybės yra 
kuriamos tik kiekio dėliai. Kitaip labai didelis jų procentas tu- 
rėtų visiškai nepasirodyti ir nerasti jokio pritarimo. Bet kadangi 
jos patenkina kiekio norą, jos stovi šalia tikrų laimėjimų ir sykiu 
su jais yra skaičiuojamos. Kultūrinės gėrybės šiandien yra ga- 
' minamos mechaninių būdu. Jos neišauga iš organinio ryšio su 
gyvenimu. Jos nėra šito gyvenimo pašauktos. Jos yra tik į gy- 
venimą įterpiamos, kaip svetimas kūnas. Net pats jų kūrėjas 
nėra su jomis organiškai susijęs ir jų savo dvasioje tinkamai 
neišnešiojęs. a 

Suprantama, pasisavinti tokį kultūrinių gėrybių gausumą 
organiškai negalima. Šalia mechaninės produkcijos eina ir me- 
chaninis pasisavinimas. Žmonės krauna savoje dvasioje mintis, 
žinias, sąvokas, idejas mechaniškai vieną šalia kitos, nesujungę 
jų išvidiniais ryšiais, nesutapdę jų tarp savęs pagal hierarchinę 
jų santvarką. Materijalistinės sąvokos čia maišosi sykiu su 
aukštomis religinėmis ir mistinėmis koncepcijomis. Žmogus ne- 
įstengia šitame mišinyje susivokti ir jo apvaldyti. Štai kodėl 
mūsų amžiuje retas kas turi savą pasaulėžiūrą. Pasaulėžiūra dabar 
yra labai retas dalykas, nes pasaulėžiūra yra vienybė ir sintezė. 
Tuo tarpu padaryti sintezę iš mūsų amžiaus idėjų kratinio yra ne- 
paprastai sunku. Lengviau yra eklektiniu būdu pasirinkti, kas 
patinka ir tuo vaduotis visose gyvenimo srityse. Eklekticizmas 
yra charakteringa mūsų amžiaus sumechaninto mąstymo žymė. 
Eklekticistinė pasaulėžiūra niekados nėra organiška. Ji yra me- 
chaniškas telkinys įvairių idejų viena šalia kitos. Ir juo daugiau 

idejų prisigaudoma, tuo, sakoma, pasaulėžiūra esanti turtinges- 
nė. Kiekio ir pelno principas čia viešpatauja taip lygiai, kaip :r 
ekonominėje srityje. „„Kapitalizmas, sako E. Mounier, dvasinį 
gyvenimą palenkė suvartojimo dėsniams, suvartojimą — pro- 
dukcijai ir produkciją — pelnui, sukeisdamas tuo būdu visiškai 
atvirkščiai natūralią eilę“. Tai yra ekonominis kapitalizmo 
principas. Bet jis yra taikomas ir dvasinei gyvenimo sričiai. Ir 
čia aukščiausioje vietoje stovi pelnas, paskui kurį eina milži- 
niška kultūrinių gėrybių produkcija. Produkcija stengiamasi su- 
vartoti, neįstengiant organiškai josios sutapdyti su išvidiniu 
savo pasauliu. Tuo būdu dvasia esti apsunkinta svetimais prie- 
dais, pradeda skursti pati ir skurdinti gyvenimą. Gyvenimo su- 
mechaninimas yra sykiu ir jo nuskurdinimas. Kultūrinėje kūry- 

“Boje, siekiant kiekio, nukenčia kultūros tobulumas ir pradeda 
išsigimti kultūrinis gyvenimas. Kapitalizmo apogejaus metu yra 
pradėta kalbėti apie kultūros krizę ir net josios galą. Tasai me- 
chanizmas, kurį sukūrė kapitalistinis amžius, turi juk galų gale 
susidėvėti. 


b. Miestas, kaip gyvenimo forma 
` 

Juo labiau reikalo ūkis virto pelno ūkiu, tuo labiau ekono- 
minis gyvenimas telkėsi mieste. Miesto išaugimas eina ranka 
rankon su kapitalizmo išsivystymu. Miestas yra geriausia kapi- 
talizmui dirva. Čia susitelkia visos sąlygos, kuriose pelnas gali 
augti ligi begalybės. Dabartinis didmiestis yra tikras kapitaliz- 
mo įsikūnijimas. Kapitalas telkiasi didmiestyje. Gamybos cent- 
rai yra didmiesčiai. Prekių sandėliai taip pat yra didmiestyje. 
Didmiestis vilioja žmones savo įvairumu, savo technika, savo 
pramogomis, todėl jo gyventojų skaičius auga nepaprastu tempu. 
Ir didmiesčio gyventojai žavisi savo miesto skaičiumi: štai jis 
pasiekė milijoną, štai jau peržengė antrą ir t. t. be galo. Did- 

` miesčio problema yra iš esmės kapitalizmo problema. Sumecha- 
ninto gyvenimo pavyzdžių reikia jieškoti didmiestyje. 

Nors apskritai imant, dauguma žmonių šiandien ir negyvena 
mieste, vis dėlto miestas yra tapęs gyvenimo apsprendėju ir va- 
dovu. Miestinė gyvenimo forma atrodo esanti normali. Tuo 
tarpu kaimas, yra, tarsi, išimtis arba nukrypimas nuo šitos nor- 
mos. Kai kuriose didesnės industrijos šalyse, kurios nėra didelės 


* Vom kapit. Eigentumsbegriff zum Eigentum des Menschen, 56 p. 

teritoriniu atžvilgiu, net ir kaimas yra sumiesčionėjęs. Miestas 
šiandien visu savo turiniu ir visomis savo formomis veržiasi į 
kaimą ir naikina jojo charakterį. Organinis kaimo gyvenimo po- 
būdis pradeda vis labiau užleisti vietą sumechanizuotam miesto 
gyvenimui. 

Visų pirma mieste yra sumechanizuota šeima. Mieste nėra 
šeimos židinio. Mieste yra tik namai, kuriuosna grįžtama pasil+ 
sėti. Kultūrinis gyvenimas mieste telkiasi ne šeimoje, bet už 
šeimos ribų: biuruose, klubuose, įstaigose, net kavinėse. Vaikai 
taip pat retai auga šeimoje visą laiką. Čia jie yra išvedami į 
darželius ir dažnai būna ten net ištisą dieną. Ir vaikams šeima 
yra tik pastogė ir poilsio vieta. Tasai šeimos organiškumas, toji 
globoti josios įtaka, kuri taip labai yra jaučiama kaime, mies- 
te yra sunykusi ir suskurdusi,. Apie miesto šeimą negalima būtų 
pasakyti, kad ji būtų centrinė gyvenimo bendruomenė. Tokia ji 
yra jau tik galimybėje, bet ne realiai. Santykiai tarp šeimos na- 
rių mieste yra tik išviršiniai, nes pats gyvenimo būdas neleidžia 
jiems įsibrauti į žmogaus vidų ir iš vidaus surišti šeimos narius. 
Tai ypač yra jaučiama darbininkijos sluoksniuose, kur abi šei- 
mos pusės — vyras ir moteris — dažnai yra priverstos palikti 
namus, jieškodamos uždarbio. Organiškas šeimos bendruomenės 
pobūdis mieste yra apardytas. 

Sumechanintas yra ir visuomenės gyvenimas. Kaime žmo- 
nės gyveną kiekvienas savo namuose, ir šitie namai dažnai yra 
toli vienas nuo kito. Bet tarp kaimo žmonių yra daug didesnis 
solidarumas ir artimumas, negu tarp miesto žmonių. Miesto 
žmonės gyvena krūvomis tuose pačiuose „namuose. Bet namai 
juos jungia tik iš viršaus. To paties namo gyventojai yra dažnai 
nepažįstami. Jie nesijaučia turį kokių nors išvidinių santykių. 
Kiekvienas butas čia yra izoliuotas nuo kito buto. Kaime žmonės 
praeidami pro vienas kitą — net ir nepažįstami — paprastai pa- 
sisveikina. Mieste kiekvienas slankioja skyrium pats su savimi, 
su savo rūpesčiais ir vargais. Kad aplinkui dar sukasi ištisa 
masė žmonių, tai jam nei šilta, nei šalta. Miesto visuomenė 
yra savotiška atomų masė, kurioje viskas yra palaida, pakrika, 
kuri neturi išvidinių saitų, neturi bendros dvasios ir širdies. 
Tai yra ne organizmas, bet mechanizmas, kurį jungia tik išvir- 
šiniai interesai, bet kuris neturi sielos. 

Mieste yra sumechanintas ir dvasinis žmogaus gyvenimas. 
Be abejo, reikia pripažinti, kad mūsų dienomis miestas yra dva- 
sinio gyvenimo centras. Mieste susibėga įvairūs kultūriniai lai- 

mėjimai: čia jie yra vertinami, kuriami, čia jie yra skleidžiami 
ir platinami po tolimiausius tautos užkampius. Vis dėlto šitas 
miestinis dvasios gyvenimas yra ryškaus mechaninio pobūdžio. 
Įvairūs muzejai, galerijos, teatrai, kinai, parodos ir kitos viešos 
mokslo bei meno įstaigos iš sykio, atrodo, turėtų tik praturtinti 
miesto gyventojų sielą. Bet tikrumoje jos ją tik dar labiau nu- 
skurdina, nuskurdina savo gėrybių gausumu, kurio žmogaus 
dvasia nepajėgia suvirškinti, Miesto gyventojas, kuris taip gau- 
siai naudojasi visais kultūros laimėjimais, labai dažnai turi apie 
juos žymiai menkesnį supratimą, negu tas, kuris gyvena toliau 
nuo viso šito kratinio ir kuris į kultūrinę kūrybą žiūri iš per- 
spektyvos. Miesto gyventojas greitai atbunka visam, kas tik pra- 
slenka pro jo akis. Jis spėja sugauti tik fenomenus, o daikto 
esmė išsprunka iš jo žvilgio. Jis net nesistengia šitos esmės 
suvokti. Jis pasitenkina žinodamas, kad yra; jam nesvarbu, kas 
yra. W. Sombartas šitokį nesidomėjimą esme vadina „Frivolisie- 
rung des Wissens“. „Juo aš suprantu, sako Sombartas, žmogaus 
nejautrumą atžvilgiu stebuklų, kurių pilnas šitas pasaulis. Im- 
kime, pavyzdžiui, kultūrinę filmą, kuri žinijos srityje labiausiai 
yra paplitusi. Tiesiog baisu žiūrėti, su kokiu abejingumu atbu- 
kusi masė, visai nesijaudindama, traktuoja intymiausius dalykus! 
Gali čia būti augmenų ar gyvulių gyvenimas, svetimų tautų 
šventi papročiai, pirmykščio miško paslaptys ar ledo amžiaus 
pasaulis, persisotinusi masė viską praryja be baimės, be pagar- 
bos, be savų pastangų“*. Pažinimo srityje šitoks nesidomėjimas 
esme keršija tuo, kad miesto žmogus daug žino, bet maža išmano. 
Jam šiuo atžvilgiu tinka atvirkščias pirmųjų pranciškonų po- 
sakis, kurie save vadino „nihil habentes, omnia possidentes“. 
Tuo tarpu žmonės miesto yra „omnia habentes, bet nihil possi- 
dentes“. Jie savo dvasioje turi labai daug palaidų apraiškų, bet 
jie nesuvokia jų esmės ir prasmės. Jų išvidinis gyvenimas, kaip 
ir išviršinis, yra sumechanintas. 

Jeigu dar pridėsime, kad miesto gyventojai, pasinaudodami 
technikos laimėjimais, gali sumechaninti ir išviršinį savo gyve- 
nimą, galėsime lengvai suprasti, kad iš tikro miestas yra sume- 
chaninto gyvenimo forma. Technika kiekviename žingsnyje pri- 
verčia miesto gyventoją susidurti su aparatais. Norėdamas mu- 
zikos, jis įjungia radiją arba užsuka patefoną; norėdamas ke- 
liauti, jis sėda į automobilį, į traukinį arba į orlaivį; norėdamas 


* Das oekonomische Zeitalter, 42 p. 

nušluostyti dulkes, jis pasiima dulkių siurblį. Visur aparatai, 
mašinos ir prietaisai. Bet visi jie daro žmogui įtakos savo po- 
būdžiu. Žmogus netenka organiško ryšio su jo daromais veiks- 
mais, nes tarp'jo ir jo veiksmo įsiterpia aparatas, kuris pats daž- 
niausiai veiksmą atlieka, žmogui tik vadovaujant. Savo džiaugs- 
mą dėl atlikto darbo žmogus čia turi pasidalinti su aparatu. 
Miestas apsupa žmogų savo gyvenimo būdu ligi pat jojo dvasios 
gelmių. Tuo tarpu šitas miestinis gyvenimas yra sumechaninta: 
gyvenimas. Jis iš mechaninio principo yra kilęs, mechaniškai 
yra tvarkomas ir mechaninėmis formomis reiškiasi. Štai kodėl 
kapitalizmas, savaimingai mechanizuodamas gyvenimą, taip pat 
visai savaimingai sukūrė miestą ir dabar miestinę gyvenimo for- 
mą nori primesti ir kaimui. 

ANTRAS SKYRIUS 


KATALIKŲ ĮNAŠAS | KAPITALIZMĄ 


„Pasaulio istorija yra pasaulio 
teismas“. 
Fr. Schiller 


PARAMA KAPITALISTINEĮ DVASIAI 


1. Paslinkimas į antropocentrizmą 


a. Antropocentrizmo pergalė Vakaruose 

Istorinis kapitalistinės dvasios šaltinis, kaip jau buvo saky- 
ta, yra renesansas. Jo metu kaip tik buvo išvystytos kapitalistinės 
dvasios žymės ir suformuotos ūkinės sistemos pavidalu. Rene-! 
sanso žmogaus kelias buvo kelias į kapitalizmą, ir renesanso žmo- 
gus slėpė savyje kapitalistinės dvasios struktūrą. Taip pat jau 
buvo minėta, kad renesansas buvo ne tik estetinis ar literatūrinis 
sąjūdis, bet ištisas kultūros kompleksas, ištisas visos Europos 
pasisukimas antropocentrine kryptimi. Kadangi kapitalistinė 
dvasia yra viena buržuazinės dvasios apraiška, o  buržuazinė 
dvasia savo ruožtu yra antropocentrinės dvasios pavidalas, todėl 
kapitalizmas nuosekliai turi išvidinių ryšių su antropocentrizmu, 
kaip su tokia pasaulėžiūra, kuri veda žmogų į žemę. Teocentriz- 
mo viešpatavimo metu kapitalizmo atsiradimas yra negalimas. 
"Jeigu tad norime surasti tikrąsias kapitalistinės dvasios šaknis 
ir nustatyti, kiek joms įsitvirtinti padėjo katalikai, mums reikia 
eiti ligi pat antropocentrizmo pradžios Europos istorijoje. Antro- 
pocentrizmo pergalė Vakaruose reiškė sykiu ir kapitalistinių 
užuomazgų pergalę. Tuo tarpu šitoji antropocentrizmo pergalė 
prasidėjo su aristotelizmo persvara Vakarų filosofijoje ir ap- 
skritai pasaulėžiūroje. 

Krikščionybės gyvenimas Europoje ligi tryliktojo šimtme- 
čio vyko platonizmo įtakoje. Platoniškais simboliais šv. Jonas 
vaizdavo pasaulio vyksmą savo Apokalipsėje, platoniškomis są- 
vokomis Bažnyčios tėvai kalbėjo apie Krikščionybės misterijas, 
platoniškais terminais buvo formuluotos tūkstančio metų Baž- 
nyčios dogmos. Šv. Augustinas, tasai didysis Vakarų Mokyto- 
jas, kaip jį yra pavadinę E. Gilson ir Ph. Bohner!, sukrikščio- 


* Plg. Die Geschichte der christlichen Philosophie, 156 p. Pa- 
derborn 1937. 

nino Platono filosofiją ir josios įtakai palenkė visą Krikščiony- 
bės formavimosi ir išsivystymo stadiją. Pirmasis Krikščionybės 
gyvenimo tūstantmetis yra atsirėmęs į Platoną. Jeigu šiandien 
Krikščionybėje platonizmas nėra oficijali filosofija, tai dar 
anaiptol nereiškia, kad jo įtaka jau būtų išnykusi, Tūkstančio 
metų gyvenimas nėra taip greitai nušluojamas, tuo labiau, kad 
platonizmas turėjo gilios įtakos pačiam Krikščionybės branduo- 
liui, kai šis dar tik skleidėsi. Aristotelizmas atėjo tada, kai 
Bažnyčia iš garstyčios grūdelio jau buvo išaugusi į didžiulį 
medį, kurio šakose prisiglaudė žemės paukščiai, Aristotelis, tik- 
ras šios tikrovės paukštis, taip pat rado prieglaudą šitose šako- 
se, bet tik šakose, nes kamieno syvai buvo platoniški. Bažnyčia 
savo gelmėse: savo mistikoje ir savo liturgijoje, savo askezėje 
ir savo pranašystėse, kalba Platono lūpomis. Aristotelis jai davė 
drabužį, bet tai, kas yra neapčiuopiama ir nesuvokiama, kas yra 
gyva ir aukšta, yra apsupta platoniškais simboliais ir platoniš- 
komis idejomis. Tai buvo Apvaizdos lemtis, kad Krikščionybė 
atsirėmė į platoniškąją pasaulėžiūrą, nes šitoji pasaulėžiūra yra 
prigimtas teocentrižmas, žmogaus proto sukurtas ir išvystytas. 

Platonizmas yra dvasios kryptis aukštyn. Tai žemės apžvel- 
gimas iš aukštesnio pasaulio arba, kaip sakydavo krikščionių 
asketai, sub specie aeternitatis. „Platonas, sako Foersteris, taip 
aistringai gyvena kito pasaulio tikrenybėje, kaip kad paprastas 
las Angelas vis sumušdavo savo statulas, nes kiekviena jam atro- 
dydavo tik menkas aidas to, kas gyveno jo sieloje, taip Platonui 
visa tikrenybė tėra tam, kad primintų tą tobulybę, kuri šviečia 
jo sieloje ir nėra iš šio pasaulio. Todėl šis pasaulis jam atrodo 
lyg trupmena, lyg neišpildytas priežadas, lyg sapnų ir šešėlių 
karalystė, sulyginus su tuo aukštesniuoju būviu, su ta visiškesne 
tikrenybe, kurioje viskas yra užbaigta ir įvykdyta, kas čia yra 
stabdoma medžiagos ir sunkumos. .. (6 p.). Platonas mums rodo 
mūsų pačių perskilimą, mūsų girdimą paslaptingą šauksmą, kad 
būtumėm tobuli, ir vienkart žemesniosios prigimties priešini- 
mąsi tam šaukimui; jis primena mūsų nepasitenkinimą grynais 
kūno gėriais, mūsų svetimumą materijos pasaulyje — visa tai 
turi paklydusią pasaulyje sielą nuvesti atgal į jos pačios gyve- 
nimą, įtikinti ją esant visiškai skirtiną nuo pojūčių pasaulio. 
Pavyzdžiui, jis liepia mums įsivaizduoti, kad gyvename, kaip 
žuvys, jūroje ir saulę tematome per vandenį. Viskas ten žemai 
atrodo blanku ir lyg sapne, be ryškių spalvų, visi daiktai nuėsti 

sūraus jūros vandens, bet mes manome, kad tai yra visa tikreny- 
bė. Bet jei galėtume, kaip žuvys, bent trumpam laikui išsinerti 
iš vandens, pamatytume akimirksniui šviesingesnį pasaulį. Taip 
yra ir dieviškai gimusiai sielai šioje žemėje“. Be abejo, Plato- 
nas padarė klaidų, kurios Krikščionybėn nebuvo įimtos. Bet 
bendra jo dvasios kryptis krikščioniškajai dvasiai buvo taip 
palanki ir tokia artima, kaip nė viena kuri kita. Platonas pasau- 
lėžiūros srityje sudaro prigimtą atramą antgamtinei Krikščio- 
nybės pasaulėžiūrai. Štai dėl ko šv. Augustinas Platoną ir va- 
dina Atikos Moze. 

Todėl suprantama, kad ir visas tasai laikotarpis, kuris 
buvo Platono įtakoje, labiau krypo į aukštesnį pasaulį, negu į 
žemę. Jau pati Krikščionybė pasuko žmogų antgamtinio gyve- 
nimo kryptimi. Šitasai pagrindinis Krikščionybės bruožas ir pa- 
grindinė josios tendencija platonizmo buvo tik dar labiau pa- 
skatinta ir sustiprinta. Dažnai sakoma, kad nuo Kristaus ligi 
tryliktojo šimtmečio nebuvo filosofijos. E. Gilsonas, atsaky- 
damas į šitą priekaištą, pastebi, kad „jei filosofiją suprasime, 
kaip prigimtąjį pasaulio aiškinimą, kaip visumą pažiūrų į daik- 
tus proto atžvilgiu, tuomet nėra filosofijos tarp pabaigos tre- 
čiojo šimtmečio, kuris matė mirštant Porfirijų, ir vidurio trylik- 
tojo šimtmečio, kuris matė pasirodant Summa contra gentiles““. 
Bet ar tai reiškia, kad žmonija praleido tūkstantį metų dvasios 
tamsybėse? Anaiptol! Šitas tūkstantis metų buvo gilių ir plačių 
spekuliacijų laikas. Bet tai nebuvo filosofija. Tai buvo teolo- 
gija. „Tai, kas charakterizuoja patristinį periodą, sako tas pat 
Gilsonas, yra filosofinės minties palenkimas religinei minčiai““, 
Šiuo metu buvo atbaigiamos aiškinti ir formuluoti krikščioniš- 
kosios dogmos, šiuo metu buvo kovojama su gausiomis erezijo- 
mis, šiuo metu buvo kuriamos maldos ir ištisi ritai, šiuo metu 
susiformavo pirmosios bažnytinių kanonų užuomazgos. Visa tai 
reikalavo nepaprasto dvasinio aktyvumo. Bet tasai tikslas, ku- 
riam šitas aktyvumas buvo skiriamas, nebuvo filosofinis — pro- 
faninis, bet religinis. Filosofinėmis sąvokomis čia buvo išreiš- 
kiamos religinės koncepcijos. Filosofinėmis priemonėmis čia 
buvo kuriamos teologinės sistemos. Dievas čia buvo jaučiamas 
ir pergyvenamas, kaip pasaulio bei gyvenimo centras, ir todėl 


* Kristus ir žmogaus gyvenimas, 6—7 p. 
* Le Thomisme, 23 p. Paris 1927. 
* Op. cit. ibd. 

visas žmogaus veikimas — praktinis ir teoretinis — sukosi ap- 
linkui šitą centrą. Krikščionybės kryptis aukštyn surado puikią 
prigimtąją atramą platonizme, ir abu jie sukurė tokį teocentriz- 
mą, kokio nerandame visoje Europos istorijoje. Teocentrinis 
bruožas anuo metu buvo žymus visur: pradedant mistika ir bai- 
giant veikalų paraščių pagražinimais. 

Bet štai, per arabus Aristotelis pamažu pradeda atsikelti iš 
ilgos užmaršties ir pamažu išsikovoti vietą Vakarų žmogaus są- 
monėj. Aristotelio kovoje su Platonu vyko toks didelis žmogaus 
dvasios pasikeitimas, kurio padariniai ligi šiol dar nėra tinkamai 
įvertinti. Čia laimėjo ne aristotelizmas, kaip filosofinė sistema, 
bet čia laimėjo visiškai kitokia dvasios kryptis, visiškai kitokia 
pasaulėžiūra. L. Bauras Vakarų susipažinimą su Aristoteliu va- 
dina „nepaprastu dvasios pasisukimu“, kada net „visa lotyniš- 
kųjų vakarų mokslinė problematika pateko į savotišką sąmbruz- 
di“, Iš Aristotelio filosofijos dvelkė visai kitokia dvasia, negu ta, 
kuria Vakarai buvo gyvenę ligi šiol. Pasaulis šios filosofijos 
šviesoje atrodė davg turiningesnis ir gražesnis, realybė daug 
suprantamesnė ir prieinamesnė, mokslas daug turtingesnis 
konkrečiomis pažintimis. O. Willmannas teisingai yra pastebė- 
jęs, kad Platono, o vėliau ir šv. Augustino filosofija buvo skurdi, 
nestipri ir nepakankama gamtos moksluose bei pozityviniame 
pažinime“. Tuo tarpu iš Aristotelio veikalų Vakarai patyrė dau- 
gybę tokių pažinčių, apie kurias jie nebuvo net galvoję, nes 
Aristotelis, kaip žinome, buvo ne tik filosofas, bet ir gamtos 
mokslų žinovas, ir ekonomikas, ir politikas, ir pedagogas. Pla- 
tonas ir šv. Augustinas, atsidėję Dievui ir išvidiniam savo gy- 
venimui pažinti — Deum et animam scire cupio — nedaug dė- 
mesio kreipė į išviršinį pasaulį. Materijalinis tad šitos pasaulė- 
žiūros skurdumas kilo iš jos paties pobūdžio, iš josios krypties 
aukštyn, iš josios teocentrizmo. Kiek ji buvo stipri išvidine savo 
puse, savo vidaus gyvenimo patirtimis, tiek ji buvo silpna šios že- 
mės turinio atžvilgiu. Aristotelizmas, eidamas priešinga linkme, 
negu platonizmas, kaip tik praturtino savo pažiūras išviršinio 
patyrimo duomenimis. 

Aristotelizmas yra dvasios kryptis žemyn. Tai transcenden- 
tinės tikrovės apžvelgimas, atsistojus ant žemės ir tvirtai į ją 
įsirėmus. „Platonas, sako Fr. Zachas, kreipia savo žvilgį i Dic- 


ë Theologische Quartalschrift, 255—256 p. 1925. 
* Geschichte des Idealismus II, 459 p. Braunschweig 21907. 

vą ir į antjuslinį idejų pasaulį: iš dieviškųjų pirmavaizdžių jis 
leidžiasi į žemę. Aristotelis eina atvirkščiu keliu: nuo patyrimo 
faktų, nuo padarinių prie priežasties, nuo atskirų daiktų prie jų 
idealinės esmės, nuo pasaulio prie Dievo“. Platonui normų r 
vertybių pasaulis, kurį jis vadino idejų kosmu, yra aukščiau 
daiktų: daiktai yra tik netobuli šitų idejų atspindžiai. Tuo tar- 
pu Aristotelis šitas idejas įdėjo į pačius daiktus ir jas pavertė 
daikto entelecheja. Normos ir vertybės pasidarė daiktams ima- 
nenčios: daiktas turi būti tvarkomas ne pagal kurią transcen- 
dentinę normą, bet pagal savo paties entelecheją, pagal savo pa- 
ties prigimtį. Normų ir vertybių pasaulis čia buvo sulietas su 
realios būties pasauliu. Gyvenimo paskyrimas yra ne sutapti su 
amžinaisiais pirmavaizdžiais, kaip mokė Platonas, bet išvystyti 
savo prigimtį, savo išvidines užuomazgas, savo galimybes, kurios 
glūdi entelechejoje. Transcendentinio pasaulio ilgesys Aristo- 
teliui neegzistuoja, nes jam gyvenimas vyksta šioje tikrovėje, 
pačiuose daiktuose ir pačiame regimame pasaulyje. „Aristotelis 
nekalba apie busimąją laimę““. Laimė Aristoteliui glūdi prigimtį 
atitinkančiame veikime. Prigimtis yra mastas, kuriuo matuoja- 
mas yra daikto išsivystymas, jo kelias į būties pilnatvę ir jojo 
laimingumas. Aristotelio filosofija yra šios žemės, šios tikrovės 
filosofija. 

Iš kitos pusės, aristotelizmas sukasi aplinkui žmogų. Šv. 
Augustinas, išeidamas iš Platono, tiesos, gėrio ir grožio pa- 
grindų jieškojo Dievuje. Teigdamas tiesos, gėrio ir grožio am- 
žinumą bei nekintamumą, jis kopia ligi Dievo ir tik Jame 
randa šito amžinumo bei nekintamumo galutinį pagrindą. Tuo 
tarpu Arstotelis tiesos nekintamumo jieško pačiame žmoguje, 
bendroje žmonių prigimtyje, daiktų santykiuose su abstrakcijos 
būdu gautomis idealinėmis jų esmėmis. Teocentrinio tiesos cha- 
rakterio Aristotelio filosofijoje nebėra. — Nebėra nė teocentri- 
nio gėrio charakterio. Platonui Dievas buvo gėris; gėrio ideja 
buvo aukščiausia. Žmogaus gerumas buvo jo atitikimas idealinį 
pirmavaizdį arba savo idėją. Žmogaus laimingumas buvo grįžti 
į tąjį pasaulį, iš kurio už bausmę jis buvo ištremtas. Pla- 
tono visa etika buvo aiškiai teocentrinės — transcendentinės 
linkmės. Kitaip yra Aristotelio etikoje. Mokslas apie laimę 
(eudaimonia) sudaro aristotelinės etikos esmę. Šitos laimės ma- 


* Modernes oder katholisches Kulturideal? 48 p. Wien 1925, 
* E. Gilson, op. cit. 27 p. 

tas yra dorybė. Veikimas pagal dorybę sudaro žmogaus gerumą 
(plg. Eth. nic. 1,7). Tiesa, Aristotelis yra per didelis realistas, 
kad jis žmogaus laimę matytų tiktai dorybėje, kaip mokė So- 
kratas ir cinikai. Tobulai laimei be dorybių jis dar reikalauja 
ir kitų žemės gėrių, kaip aukšta kilmė, ilgas gyvenimas, kūno 
grožis, draugai, vaikai ir tam tikras turtas“. Viskas, kaip mato- 
me, čia sukasi aplinkui žmogų. Žmogaus gėris ir jo laimė glūdi 
jame pačiame ir jo aplinkoje. — Toks pat bruožas žymu ir Aris- 
totelio nusistatyme grožio atžvilgiu. Platonui grožis buvo amži- 
nosios idejos atspindis ir regimas apsireiškimas. Šv. Augustinas 
Dievą vadino „pulchritudo infinita“ ir gailėjosi per vėlai šitą 
grožybę pamilęs. Tuo tarpu Aristoteliui meno esmė glūdi seki- 
me to, kas yra gamtoje pastovu ir tipinga“. Grožis Aristoteliui, 
kaip formulavo tomistinė filosofija, yra tai „guod visum placet“, 
kas džiugina žmogų, kas jį patenkina, kas patinka jo juslėms ir 
pojūčiams. Kad per gražų objektą kalbėtų transcendentinis pa- 
saulis, to Aristotelis nežinojo. — Vadinasi, aplinkui žmogų su- 
kasi Aristoteliui tiesa, gėris ir grožis. Aristotelio filosofija yra 
ne tik šios tikrovės, bet ir šioje tikrovėje gyvenančio žmogaus! 
filosofija. Aristotelizmas yra antropocentrizmas. 

Nenuostabu todėl, kad Aristotelis, nors apie Dievą ir kal- 
bėjo, kaip apie grynąją formą, vis dėlto jis organiškai Dievo su 
pasauliu nesusiejo. Dievas jam gyveno kaž kur toli nuo šios tik- 
rovės, nors ir buvo „nejudąs judintojas“.  Atmetęs amžinąsias 
idejas, Aristotelis padarė Dievą nepažįstantį pasaulio ir tuo 
pačiu jo reikalais nesirūpinantį. Apvaizda aristotelizme neeg- 
zistuoja. Pasaulis ir žmogus yra paliktas sau ir savo jėgoms. Čia 
nėra nei nusikaltimo nei bausmės, nei amžinosios kančios nei 
amžinosios laimės. Aristotelio žmogus Dievo nesiilgi. Savo sie- 
loje jis nejaučia to veržimosi Dievop, kuris žymu platoniškojo- 
augustiniškojo žmogaus gyvenime, Aristotelio žmogus Dievo 
atžvilgiu yra ne religininkas, bet metafizikas, jeigu kalbėsime 
Schelerio terminais. Jis apie Dievą galvoja, jis įrodinėja logi- 
kos pagalba jo buvimą, bet savo sieloje jo nepergyvena ir jam 
nesimeldžia. Platono mokslas apie Dievą yra religija, Aristote- 
lio — tik teodiceja. Aristotelis pastatė žmogų žemėje ir leido 
jam Dievo jieškoti: ar jis Ji ras, ar ne — Aristoteliui menkai 
terūpėjo. 


° Plg. Fr, Sawicki, Lebensanschauungen alter u. neuer Denker 
I, 121. Paderborn 1926. ) 
* Plg. Al. St6cklis, Filosofijos istorijos bruožai, 63 p. Kaunas 1926. 

Šitoks tad aristotelizmas grėsė Vakaruose pergalėti plato- 
nizmą. Tiesa, čia atvaizduota forma jis neįsigalėjo. Šv. Alber- 
tas ir šv. Tomas Aristotelį sukrikščionino. Jie įvedė į aristote- 
lizmą dieviškąją Apvaizdą, dieviškąjį žinojimą, sielos nemirtin- 
gumą ir pasaulio kūrimo ideją. Bet tai buvo dalykai anaiptol ne 
organiškai išvystyti iš aristotelinės pasaulėžiūros. Visos šitos 
idejos buvo atneštos Krikščionybės ir aristotelizmui įdiegtos iš 
viršaus. Jos nė kiek nepakeitė bendro charakterio aristotelinėje 
filosofijoje. Ji kaip buvo, taip ir liko antropocentrinė. Tiesos, 
gėrio ir grožio antropocentrizmas net aiškiai tomistinės filoso- 
fijos buvo pabrėžtas prieš augustiniškąjį šių dalykų teocentriz- 
mą. Dievo atžvilgiu tomizmas ėjo Krikščionybės, vadinasi, 
teocentrizmo linkme. Bet žmogaus ir jo gyvenimo atžvilgiu, 
tomizmas savo filosofijoje nutolo nuo teocentrinio platoniz- 
mo ir prisiėmė aristotelinį antropocentrizmą. Tomistinė teologija 
yra teocentrinė. Tomistinė filosofija yra antropocentrinė. Todėl 
nors ir sukrikščioninto Aristotelio pergalė Vakaruose tikrumoje 
buvo antropocentrinės dvasios pergalė. Sukrikščioninimas palie- 
tė tik atsikiras Aristotelio mintis. Bet teocentriniu charakteriu 
jis negalėjo persunkti visos aristotelinės pasaulėžiūros. Štai dėl 
ko Vakarų religinė mintis ilgai purtėsi, matydama aristotelizmo 
laimėjimus. Aristotelinė filosofija sutiko kliūčių net iš oficijalių 
Bažnyčios sluoksnių, kurie instinktyviai jautė, kad čia prasideda 
naujas dvasios gyvenimas. Šito gyvenimo centre jau nebestovėjo 
Dievas, bet žemė ir žmogus. : 

Šitame tad gyvenime kaip tik ir glūdi giliausios renesanso 
šaknys. Renesanso pradžios reikia jieškoti aristotelizmo perga- 
lėje, nes tai buvo antropocentrinio principo pergalė. Tai buvo 
žmogaus dvasios pasisukimas šios žemės kryptimi. Nesvarbu, kad 
renesanso atstovai pametė Aristotelį ir vėliau nuėjo Demokrito 
keliu. Bet Aristotelis pirmas jiems šitą kelią parodė. Kas nuo 
Platono pereina prie Aristotelio, tas netrukus pereis ir prie De- 
mokrito. Europos istorija šitą teigimą patvirtina. 

Šitame gyvenime glūdi ir giliausios kapitalizmo šaknys. Žmo- 
„gaus pasisukimas į žeme ir į s į save vėliau pagimdė tąjį žemiškųjų 
“gėrybių troškimą. ir tąjį individualizmą, kuriais yra charakte- 
Tinga kaiptalistinė dvasia. Aristotelio ekonominiuose ir politi- 
niuose raštuose najivu būtų jieškoti kapitalizmo pradmenų. Jų 
reikia jieškoti jo metafizikoje ir jo antropologijoje. Kas žmogų 
pastato šioje tikrovėje, kas jo laimę mato jo prigimties išsklei- 
dime per dorybę, pridedant dar žemiškųjų gėrybių tam tikrą 

kiekį, tas nesunkiai gali ekonominėje srityje pereiti prie kapi- 
talizmo. Naujųjų laikų istorija šitą žingsnį kaip tik ir padarė. 
Šiandien, kai lyginame kapitalistinę mūsų dienų santvarką su 
aristotelizmo kova tryliktajame šimtmetyje, mums sunkiai gali 
būti suprantama, koki čia gali būti ryšiai tarp šių dviejų taip 
tolimų dalykų. Bet visi pripažįsta, kad mūsų amžiaus krizė savo 
šaknis turi antropocentrizme. Tuo tarpu šitas antropocentrizmas 
kaip tik yra prasidėjęs su aristotelizmo pergale, kad pats aris- 
totelizmas yra antropocentrizmas. Kapitalizmas yra tik viena, 
gana vėlyva ir tolima apraiška antropocentrinio Europos kelio. 
Bet jo iš šito kelio išskirti negalima, nes jis yra su juo organiš- 
kai suaugęs. 


b. Etikos pasisukimas žemės kryptimi 


Antropocentrizmas pasaulėžiūroje negalėjo likti be įtakos 
ir doriniam žmogaus gyvenimui. Pasikeitus pažiūroms į pasaulį, 
turėjo pasikeisti ir nusistatymas žmogaus gyvenimo bei jo 
elgesio atžvilgiu. Jeigu metafizinis antropocentrizmas dar tik 
iš tolo turėjo ryšių su kapitalistine dvasia, tai etinis antropo- 
centrizmas jau žengė vieną žingsnį arčiau ir tiesioginiu būdu 
padėjo išsivystyti kapitalistinės dvasios užuomazgoms. Aristo- 
telinė metafizika pasuko visą žmogaus mintį pasaulio kryptimi. 
Šita pačia kryptimi pasisuko ir Vakarų etika. Žemės gyvenimas, 
jo reikalai, jo tvarkymas čia tapo pirmaeiliu etikos objektu. 
Etinio gyvenimo supraktinimas ir jo suracijonalinimas yra dvi 
pagrindinės etinio persiorijentavimo apraiškos. 

Dorinio žmogaus gyvenimo pasikeitimas aristotelizmo įta- 
koje visų pirma apsireiškė etikos atsiskyrimu nuo asketikos. 
Platoniškoji - augustiniškoji teocentrinė etika apėmė visa, kas 
žmogaus tobulėjimui buvo reikalinga. Ji nedarė skirtumo tarp 
to, kas yra apreikšta Dievo, ir kas yra patirta ar sugalvota paties 
žmogaus. Platono - Augustino pasaulėžiūroje vad. „prigimtoji 
etika“ nebuvo atskirta nuo apreikštosios asketikos. Kristaus po- 
sakis „Būkite tobuli, kaip ir dangiškasis jūsų Tėvas yra tobulas“ 
čia buvo vedamasis viso doros mokslo motyvas. Graikams, pir- 
moje eilėje Aristoteliui, aukščiausioji dorybė buvo išmintis. Šv. 
Augustinui visų dorybių pagrindas ir šaltinis buvo meilė: pit- 
moje eilėje Dievo, o paskui artimo meilė, kaip Dievo meilės 

. išvada. Kiek graikiškoji etika buvo atsirėmusi į protą, tiek patris- 
tikos, ypač šv. Augustino, ir viso pirmojo tūkstančio metų eti- 

ka rėmėsi valia: ji buvo voliuntaristinė, kaip ir modernioji 
Schelerio ar Hartmanno etika. Tokiais posakiais, kaip „pondus 
meum amor meus, €o feror quocumque feror“ — mano svoris — 
tai mano meilė; tai ji mane varo visur, kur tik esu varomas, arba 
„ama et fac quod vis“ — mylėk ir daryk, ką nori, šv. Augustinas 
nubrėžia visą savo etikos charakterį. Jojo etika yra vedama Dievo 
meilės ir ji yra taikoma visiems žmonėms. 

Kitaip pasidarė po aristotelizmo persvaros Vakaruose. Visų 
pirma, pasiremiant Aristoteliu, čia susiformavo vad. ethica natu- 
ralis. Tai buvo tokia doros mokslo disciplina, kuri yra sukurta 
paties žmogaus vieno tik proto pagalba, be dieviškojo apreiškimo 
paramos. Šalia josios susikūrė vad. ascetica arba ethica superna- 
turalis, kuri savo dėsnius vedė iš Apreiškimo. Prigimtoji etika 
lietė tokius dalykus, kurie padaro žmogų dorą. Asketika nagri- 
nėjo tas dorinio gyvenimo taisykles, kurios padaro žmogų šventą. 
Metodiniu atžvilgiu šitas skirtumas yra pateisinamas. Kas nori 
sukurti doros mokslą, būtinai turi skirti du doros šaltinius: pačią 
žmogaus prigimtį ir Dievo Apreiškimą. Galimas daiktas, kad 
pačioje savo esmėje jie nėra skirtingi, kad prigimtis siekia to, 
ką nurodo Apreiškimas. Bet šitų šaltinių pažinimas yra skirtin- 
gas ir tuo pačiu pagal juos susiformavusios disciplinos taip pat 
yra skirtingos. Teorijoje etikos ir asketikos atsiskyrimas buvo 
žinijos laimėjimas. Bet praktikoje jis reiškė dorinio gyvenimo 
pralaimėjimą. 

Etika ir asketika abi yra praktinės disciplinos. Jos nėra 
sukurtos tik dėl idejos, tik dėl sistemos, bet visų pirma dėl prak- 
tikos. Jos yra iš praktikos kilusios ir praktikai skiriamos. Pagal 
jas yra tvarkomas praktinis — dorinis žmonių gyvenimas. Jeigu 
tad teorijoje yra daromas skirtumas tarp to, kas yra apreikšta, 
ir to, ką žmogus suseka savo protu, ir jeigu šitas skirtumas 
„pereina į praktinį gyvenimą, ar tai nereiškia dorinio žmogaus 
gyvenimo suskaldymo į du vienas su kitu nedaug susiliejančius 
regijonus: į dorumą ir į šventumą? Asketika kalba apie šventu- 
mą, tuo tarpu etika šventumo neliečia, nes jai jis yra neprieina- 
mas. "Todėl tie žmonės, kuriems yra taikomi etikos dėsniai, 
šventumo nesiekia, Jie lieka žemesniame dorinio gyvenimo laip- 
snyje. Tiesa, reikia pripažinti, kad visais laikais tokių žmonių 
būta. Bet jie savo nėrangumo arba nenoro negalėjo nieku patei- 
sinti, nes platoniškoji - augustiniškoji etika tikrumoje buvo 
asketika. Jeigu tad kas ligi šventumo neprieidavo, jis žinojo, 
kad tai jis sustoja pusiaukelėj, neįvykdydamas to, ko iš jo yra 

reikalaujama. Tuo tarpu atsiradus etikai, skirtingai nuo asketikos, 
kelias į šventumą tapo tik išrinktųjų keliu, o visa minia gyveno 
vad. „dorą gyvenimą“, kurį pateisino ir grindo vad. „prigimtc- 
sios etikos“ reikalavimais. Ji vykdė šitos etikos dėsnius, ji 
nelaužydavo šitos etikos įsakymų, bet ligi šventumo jai buvo dar 
toli, O kadangi etika apie šventumą nekalbėjo, ji buvo rami savo 
sąžinėje, nes jautėsi įvykdžiusi visa, kas etikos buvo reikalau- 
jama. Štai kur glūdi mūsų dienų pažiūra, kad šventumas yra tik 
saujelės dalykas įr kad visiems kitiems pakanka būti tik dorais. 
Dorumas nėra blogas dalykas. Bet jis nėra specifiškai krikščio- 
niškas. Etikos reikalaujamas ir ją patenkinantis dorumas yra 
žmogiškasis dalykas, kurio prigimtoje tvarkoje pakanka. Graikų 
etika todėl visa buvo pagrįsta dorumu, nes aukščiau dorumo 
žmogaus protas užkopti neįstengia. Dorumą peržengia tik Krikš- 
čionybė, atskleisdama žmogui šventumo sritis. Šventumas talpina 
savyje ir dorumą, kaip dalį visumoje. Štai kodėl pirmojo tūk- 
stančio metų istorijoje dorinis gyvenimas buvo valdomas šven- 
tumo, nes jis buvo vieningas, nesuskaldytas, jungiamas vieno 
teocentrinio principo. Po aristotelizmo įsigalėjimo šitas gyveni- 
mas buvo suskaldytas į prigimtąjį ir antgamtinį, kas praktikoje 
reiškė didelės žmonių masės grąžinimą į prieškrikščioniškus 
laikus, o. tik išrinktųjų palikimą krikščioniškajame šventumo 
kelyje. Prigimtasis dorinis gyvenimas, kurį teisėtai gyveno 
ištisos masės, laikydamosios etikos dėsnių, buvo ne kas kita, kaip 
šios žemės gyvenimas, rūpinantis šios tikrovės reikalais. Su ari- 
stotelizmo persvara Vakaruose atėjo ir etikos pasisukimas žemės 
kryptimi. 

Su etikos pakrypimu žemės linkui pasirodė sykiu ir josios 
supraktinimas. Augustiniškoji etika buvo daugiau mistinio — 
kontempliatyvinio pobūdžio. Santykiuose su žemiškaisiais 
daiktais „Augustinas eina toliau, negu apskritai krikščioniškoji 
moralė. Iš jo pažiūrų kalba aukštas idealizmas, kuris praktinių 
gyvenimo santykių nepakankamai paiso! Tiesa, Augustinas 
žemiškųjų gėrybių neniekina. Bet jis jų prie laimingumo nė 
neprideda, kaip Aristotelis.  Žemiškosios gėrybės Augustinui 
yra Dievo atspindys ir išraiška. Reikia tad prie jų stabtelti 
valandėlę, kad paregėtume jose pasislėpusį Dievą. Bet tai yra tik 
stabtelėjimas, kuris nė vieną momentą neturįs mus versti nuo 
Dievo atsitraukti arba jį pamiršti. Sistemingo ir nuolatinio rūpi- 


* Fr. Sawicki, op. cit. II 61 p. 

nimosi žemiškaisiais dalykais platoniškai - augustiniškoje eti- 
koje mes nerandame. 

Etikos pakreipimas į praktiką atėjo iš Aristotelio. Aristo- 
telio etika, kaip jau minėjome, yra šios žemės reikalų etika. 
Nepripažindamas ir nejausdamas žmoguje transcedentinės tik- 
rovės ilgesio, Aristotelis savaime dorinio gyvenimo centrą per- 
kėlė į šią žemę ir protingame, prigimtį atitinkančiame josios 
reikalų tvarkyme jis matė dorybę. Šitoks žemiškas pobūdis ir 
įsigalėjo etikoje po aristotelizmo persvaros. Rūpintis ant- 
gamtinio gyvenimo dalykais buvo palikta asketikai. Etika turėjo 
rodyti žmonėms kelią šioje žemėje. Ji turėjo juos tiesiai išvesti 
per susipynusios praktikos labirintus. Ji todėl mokė žmones 
apdairumo (circumspectio), atsargumo (cautio), darbštumo 
(laboriositas), taupumo (liberalitas), apsirūpinimo atsarga 
(providentia); ji liepė vengti skubumo (praecipitatio), neapsi- 
svarstymo (inconsideratio), tinginystės (otiositas), išlaidumo 
(prodigalitas), nepastovumo (inconstantia) ir t.t. Visos šitos 
dorybės yra geri ir žmonėms būtini dalykai. Bet jų nagrinėjimas 
parodo, kad etika yra aiškiai pakrypusi į šią tikrovę ir į josios 
reikalus. Nesunku juk pastebėti, kad dauguma minėtų dorybių, 
kurias etika liepia įsigyti, ir dauguma ydų, kurių ji liepia vengtį, 
liečia kaip tik materijalinės gėrybes. Jos kyla iš žmogaus nuo- 
latinių ir artimų santykių su materijaline gyvenimo sritimi. Kai 
žmogus nuo šios srities savo dvasia buvo nutolęs, tada ir etika 
minėtomis dorybėms ir ydoms skyrė nedaug vietos. Taip buvo 
patristikos etikoje. Bet kai žmogus savo žvilgsnį nukreipė į 
žemę, kai jis susilietė su šios tikrovės medžiaginėmis gėrybėmis, 
tada etika turėjo kalbėti apie minėtas dorybes, kad parodytų, 
kaip žmogus turi su žeme santykiuoti, ir apie ydas, kad pama- 
tytų, kur jis neturi nuklysti. Taip buvo tomistinėje etikoje ir 
taip yra ligi mūsų dienų. Aristotelio įtakoje sukurta „ethica na- 
turalis“ jau nebeturi to aukšto idealizmo, apie kurį kalba šv. 
Augustinas. Ji jau yra realistinė ir praktinė. Ji jau retai kalba 
„de sanctitate“, bet labai dažnai „de virtute“. Tiesa, šventumas, 
sakoma, yra ne kas kita, kaip herojiškas kurios nors dorybės 
laipsnis. Bet nekiekviena dorybė tinka šventumui. Net ir hero- 
jiškas apdairumas, net ir herojiškas atsargumas, net ir herojiškas 
taupumas, net ir herojiškas apsirūpinimas reikalinga atsarga ne- 
padarys žmogaus švento. Yra dorybių, kurios net ir herojiškai 
vykdomos žmogaus nepašvenčia, nes jos kyla ne iš žmogaus san- 
tykio su Dievu, bet iš žmogaus santykio su pasauliu. Tuo tarpu 

aristotelinės etikos centre šitos pasaulinės dorybės kaip tik ir 
stovi. Visa aristotelizmo persvaroje sukurta etika šitomis dory- 
bėmis rūpinasi pirmoje eilėje. Perkėlimas šito rūpesčio į praktiką 
kaip tik ir pasuko visą dorinį žmogaus gyvenimą realistine — 
praktine linkme. 


Sykiu su etikos atskyrimu nuo asketikos ir su josios supra- 
timu ėjo ir etikos suracijonalinimas. Perkėlusi savo centrą į 
dorybes, etika visai natūraliai turėjo nurodyti žmogui racijona- 
liausius būdus joms įsigyti. Ji turėjo žmogų išmokyti, kad jis ši- 
tų dorybių įsigytų greitai ir gerai. Dorinio gyvenimo suracijona- 
linimas buvo visai logiška išvada iš antropocentrinio šitos etikos 
charakterio. Visų pirma etika nustatė dorybių eilę, jų hierar- 
chinę priklausomybę, jų santykius tarp savęs ir su žmogumi; ji 
išnagrinėjo ydas priešingas šioms dorybėms; ji nurodė, kur ir 
kada yra nuodėmė, kur yra tik netobulumas, o kur geras darbas; 
ji suskaitė, kiek kurios dorybės aktų žmogus būtinai turi per 
savo gyvenimą padaryti; ji nustatė išmaldos kiekį ir taupumo 
ribas; ji nurodė gerų ir blogų darbų matą: in medio stat virtus — 
dorybė yra viduryje.. Racijonalizmo tinklas apsupo visą dorinį 
žmogaus gyvenimą. Proto sugalvotose ir nustatytose formose 
turėjo vykti natūralus žmogaus tobulėjimas. Kiek platoniškai - 
augustiniškoji etika buvo vedama valios jėgos, kurią jai įkvėpė 
meilė, tiek aristotelinė etika buvo žadinama proto, kurio aukš- 
čiausia apraiška buvo išmintingumo dorybė: virtus sapientiae. 
Augustiniškasis žmogus veikė pagal savo asmens branduolį, 
vedamas meilės: pondus meum amor meus. Aristoteliškasis 
žmogaus protu reguliavo savo veiksmus ir pamažu skverbėsi į 3a- 
vo asmens vidų. Augustiniškasis dorumas išsiveržia gaivalingei, 
kaip nesulaikoma jėga, kaip meilė, ir kaip įkvėpimas. Aristote- 
liškasis dorumas skleidžiasi pamažu ir racijonaliniu tinklu, kaip 
voras, gaubia visą žmogaus būtybę. Augustiniškoji etika iš Dievo 
išeina, todėl ji yra kaitri ir ugninga. Aristoteliškoji etika į Die- 
vą dar tik eina, todėl ji yra apdairi, išmintinga ir racijonali. 
Dorinis gyvenimas čia yra suprantamas, kaip ištisa atskirų gerų 
veiksmų suma, kaip rinkinys atskirų dorybių, kurių kiekvienos 
reiškimąsi protas tvarko ir reguliuoja. Šios tikrovės žmogui 
šios žemės reikalams geresnės etikos, kaip aristoteliškoji, sunku 
būtų sugalvoti. Bet viena yra tikra, kad šitoji etika nežadina 
kankinių ir dorinio gyvenimo didvyrių. Josios racijonalumas 
nepaliečia žmogaus asmens, branduolio, bet užtat ji labai gerai 
tarnauja žmogaus asmens periferijai. 

„Ethica naturalis“ tvarko ne tik žmogaus santykius su Dievu, 
ne tik jo santykius su artimu bei su pačiu savimi, bet ir jo san- 
tykius su ekonominėmis gėrybėmis. Bendrojoje etikoje telpa ir 
ekonominė arba ūkio etika, Šitoji ūkio etika negali būti kitokia, 
kaip bendroji etika. Ta pati dvasia ir ta pati linkmė dvelkia 
josios visumoje, kaip ir kiekvienoje specijalioje josios dalyje. 
Tai yra visai natūralu ir suprantama. Todėl jeigu aristotelinė 
etika yra apskritai palinkusi į žemę ir į josios reikalus, tai šitas 
palinkimas yra žymus ir josios ekonominėje dalyje. Ekonominė 
aristotelinė etika iškelia tas pačias dorybes, kurias ji kelia ir 
bendrai doriniame žmogaus gyvenime, tik čia jas ji pritaiko 
ekonominei sričiai. Prigimtojo proto nurodymai ir jojo spren- 
dimai čia vadovauja, kaip ir visur kitur. Tos pačios žymės, 
kuriomis yra charakteringa bendrosios etikos linkmė, ekono- 
minėje srityje įgyja tik naujų aspektų. 

Etikos atskyrimas nuo asketikos ekonominėje srityje apsi- 
reiškė teisingumo atskyrimu nuo meilės. Meilė, kaip ekonominis 
ir socijalinis veiksnys, yra antgamtinės srities dalykas. Tai 
pastebėjo jau Leonas XIII. Socijalinė meilė yra viena artimo 
meilės rūšių, o artimo meilė yra vienas iš aukščiausių religinių 
įsakymų. Tuo tarpu teisingumas yra prigimtosios tvarkos princi- 
pas. Jo esmę sudaro „suum cuique“. Atiduoti tai, kas kitam pri- 
klauso, nesisavinti tai, kas yra kito — štai dvi pagrindinės tei- 
singumo pusės. Šv. Tomas gerai yra pastebėjęs, kad „teisingumo 
medžiaga yra išviršinis veiksmas“!*. Teisingumas yra patenki- 
namas ne išvidiniu nusiteikimu, bet efektyviu išviršiniu darbu. 
Išvidinis nusiteikimas objektyvinei teisingumo esmei yra ne- 
svarbus. Štai kodėl teisingumas tapo etikos objektu, o meilė buvo 
palikta asketikai. Etika, nagrinėdama tik prigimtosios tvarkos 
principus, natūraliai atsirėmė į teisingumą, kiek ji turėjo kal- 
bėti apie ekonominę ar socijalinę sritį. Meilė čia buvo išskirta, 
nes josios principai kilo iš antgamtinės srities. Praktikoje tai 
reiškė, kad meilės principo taikymas buvo paliktas tik tiems, 
kurie norėjo būti šventi. Dorumui pakako teisingumo. Meilės 
principą turėjo vykdyti vienuoliai, anachoretai, asketai, o visa 
plati žmonių masė galėjo pasitenkinti tik teisingumu. „Atiduok, 
kas yra ne tavo“ — buvo pagrindinis šitos etikos reikalavimas 
ekonominiuose žmonių santykiuose. Bet kad būtų skelbiama 
„atiduok, kas yra tavo“, buvo negirdėtas dalykas, nes tai jau yra 


3 S. Th. 2a6, q:.58: a. 11; pig: q; 58. a. 8. 

meilės reikalavimas. Tertulijono cituojamas posakis, kuriuo 
stabmeldžiai charakterizavo išviršinius krikščionių santykius: 
„Žiūrėkite, kaip jie myli kitas kitą“, šitoje santvarkoje jau ne- 
beteko prasmės. Daugių daugiausiai čia buvo galima pasakyti: 
„Žiūrėkite, kaip jie yra teisingi kitas kitam“. Todėl Caritas 
ideja katalikų etikoje po aristotelizmo persvaros nebuvo išvys- 
tyta socijaliniam gyvenimui. Teisingumo sistemą mes jau turi- 
me nuo šv. Tomo laikų: „iustitia legalis, iustitia distributiva, 
iustitia commutativa. Tuo tarpu Caritas sistemos socijalinėje 
sirtyje mes veltui jieškotume. Apie Caritas kalba asketai, kalba 
tiems žmonėms, kurie su socijaliniu gyvenimu turi nedaug ryšių 
arba kurie iš jo yra visiškai pasitraukę. Caritas principo reika- 
lavimai yra išblaškyti, neaiškūs, ir nublukę, palyginus juos su 
teisingumo reikalavimais. Kaip apskritai šventumas ir visa askezė 
Europos istorijoje vis labiau buvo nugrūsta už vienuolynų sienų, 
taip su ja sykiu ir Caritas ideja. Bet šiandien mums jau, aišku, 
kad vieno tik teisingumo socijaliniam gyvenimui nepakanka. 
Socijalinis teisingumas turi būti papildytas ir atbaigtas socija- 
line meile. „Vienas tik teisingumas, sako O. Schillingas, sugeba 
pašalinti tiktai atskirų konfliktų priežastis, bet jis nesujungia 
širdžių ir nesuvienija sielų. Be meilės krikščioniškąją prasme 
net ir geriausi juridiniai nuostatai pasiliks nevaisingi““?. H. Ma- 
yeris pasisako/dar griežčiau: „Drungnas teisingumas, sako jis, 
ir geresnis materijalnis padėjimas pavirs niekais, jei ekonomi- 
nės ir socijalinės reformos pradžioje ir pabaigoje nestovės antras 
didysis visuomenės gyvenimo veiksnys — dieviškoji meilė““*, 
Šiandien šitos mintys mums yra aiškios, nes mes matėme iš tei- 
singumu paremtos santvarkos kylančią kapitalistinę santvarką, 
kurioje neteisingumas pasiekė aukščiausio laipsnio. Bet dabar- 
tinis mūsų socijalinio gyvenimo pakrikimas savo šaknimis siekia 
ligi tos etikos, kuri meilę padarė tik privatiniu atskirų, tobulumo 
siekiančių asmenų dalykų. 

Etikos pakreipimas praktine linkme ekonominėje srityje 
taip pat turėjo labai didelės reikšmės. Žmogus pačia savo pri- 
gimtimi yra realistas ir praktikas. Materijalinės gėrybės, kurios 
yra apčiuopiamiausios, ir fiziniai reikalai, kurie yra būtiniausį, 
savaime žmogų prie savęs traukia ir riša. Augustiniškoji etika 
stengėsi atitraukti žmogų nuo šių saitų tuo, kad ji nesirūpino 
šios žemės reikalais ir kuo labiausiai kreipė žmogų į Dievą. Tuo 


* Katholische Wirtschaftsethik, 71 p. 
“* Die Soziale Frage und Katholizismus, 219, p. 

tarpu aristotelinė etika savo palinkimu į žemę kaip tik žmogaus 
susijimą su šia tikrove skatino ir palaikė. Ekonominėje srityje 
tai reiškė paskatinimą rūpintis ne tik tuo, kas reikia, bet ir ap- 
skritai ekonominio savo padėjimo nuolatiniu gerinimu. Pelno 
principas glūdi paslėptas žmogaus susijime su ekonomine sriti- 
mi. Kai tik žmogus stengiasi ekonominę sritį nuolatos tobulin:.:, 
jis savaime turi siekti pelno, nes reikalas šito nuolatinio tobuli- 
nimo nereikalauja. 

Pelno principas dar labiau išeina aikštėn etikos suracijona- 
linimo perkėlime į ekonominę sritį. Dorinio gyvenimo racijona- 
lumas ekonomikoje reiškia tikslingą šeimininkavimą, kurį scho- 
lastikai vadino Jiberalitas vardu ir kuris buvo pirmoji ekonominė 
aristotelinės etikos dorybė. Jos laikydamasis žmogus turėjo 
vengti ir per didelio taupumo, kad netaptų šykštus, ir per didelio 
išlaidumo, kad nevirstų eikvotoju. Prie šitos dorybės natūraliai 
buvo prijungtos kitos, taip pat iš ekonominės srities, kaip ap- 
dairumas, atsargumas, apsirūpinimas atsarga ir kitos. Visų jų 
sintetinis sujungimas kaip tik ir sukūrė tąją ekonominę etiką, 
kurios vedamas žmogus santykiavo su medžiaginėmis gėrybėmis. 
Šitoji etika pelno principui ne tik nebuvo priešinga, bet savo 
dorybių sistema jį skatinte skatino. Kas šeimininkauja protin- 
gai, kas yra ekonominiuose santykiuose, apdairus, atsargus ir 
taupus, tas visai savaime pasigamina materijalinių gėrybių 
daugiau, negu jam reikia. Tai yra natūralus gerai vedamo ūkio 
padarinys. Kur šitą perteklių dėti, aristotelinė etika nenurodė. 
Remdamasi teisingumu, ji tik reikalavo, kad kitam būtų atiduota 
tai, kas yra jo. Savų gėrybių, tegul ir nereikalingų, atidavimo 
šitoje etikoje nerandame, nes čia nėra meilės principo. Šv. Au- 
gustinas pabrėžia: „Jei nori mylėti artimą, kaip pats save, pasi- 
dalink su juo savo pinigais“", Pinigais šv. Augustinas laiko bet 
kokias materijalines gėrybes: „Ar tai būtų vergas, sako jis, ar 
indas, ar laukas, ar medis, ar galvijas — visa tai yra vadinama 
pinigu“. Toks reikalavimas aristotelinėje etikoje būtų nesu- 
prantamas, nes jis kyla iš antgamtinės artimo meilės. Tuo tarpu 
šitoji etika remiasi teisingumu, o teisingumas anaiptol nereika- 
lauja padalinti savas gėrybes, tegul jų kas nors turėtų ir per 
"daug. Štai kodėl tada, kai viešpatavo augustiniškoji etika, per- 
tekliaus susikrovimas buvo negalimas, nes jam buvo nurodyta 
vieta: artimo reikalai, Tuo tarpu tada, kai įsigalėjo aristoteline 


* Sermo de disciplina christ. 672 p. Migne, P. L. 40. 
“ ibd. 

etika, perteklius buvo paliktas jojo savininko rankose, Tuo būdu 
kapitalo augimas etiškai buvo pateisintas. Reikėjo tik, kad jis 
būtų vykdomas ekonomiškai. Etinio gyvenimo racijonalizacijos 
pritaikymas ekonominei sričiai vedė žmones į pertekliaus ir tuo 
pačiu į kapitalo krovimąsi be reikalo ir be aiškaus tikslo. Eko- 
nominės srities atitrūkimas nuo žmogaus čia buvo tik laiko 
klausimas. Kapitalizmas ekonomiškai įvykdė tai, ką aristoteliz- 
mas leido etiškai. 


2. Paslinkimas į egojizmą 


Nuosekliai išvystytas antropocentrizmas visados atsiduria 
egojizme. Kelias į žmogų eina per patį save, nes savo asmuo ir 
savo reikalai yra apčiuopiamiausi ir arčiausi. Kas gyvenimo 
centre pastato žmogų, tas netrukus šitos bendros sąvokos vietoje 
įkurdina savąjį Aš. Antropocentrizmas visados yra individualiz- 
mas, o individualizmas praktikoje, ypač ekonomijoje, yra egojiz- 
mas. Štai dėl ko antropocentrizmo pradžia Europos gyvenime 
sutampa su individualizmo pradžia ir štai dėlko šitas individu- 
alizmas ekonominiuose žmonių santykiuose netrukus pasikeitė 
dažnai net nuodėmingu egojizmu. Nereikia nė aiškinti, kad ka- 
pitalistinė dvasia savo esmėje yra egojistinė dvasia. Kilusi iš 
individualizmo, ji praktikoje leidžia laisvą jėgų kovą tarp atski- 
rų individų ekoonminėje srityje, kas vadinama „laisva konkuren- 
cija“. Konkurencija tikrumoje yra noras pražudyti savo konku- 
rentą, pačiam laimint. Šitas silpnesniųjų žlugimas bankroto pa- 
vidalu šiandien yra paprastas ir kasdieninis ekonominės santvar- 
kos reiškinys. Juo niekas nesistebi ir jo niekas nepeikia nė ne- 
draudžia. Kas įstengia pigiau gaminti ir pigiau pardavinėti, savo 
rankose laiko ištisų smulkių gamintojų ir prekybininkų likimą. 
Nuo jo malonės priklauso jų ir jų šeimų gyvenimas. Kai tik 
šitoji smulki gamyba ir smulki prekyba pastoja stambiajai kelią, 
ji esti nušluojama per keletą mėnesių. Mes tai vadiname „laisva 
konkurencija“, nematydami, kad po visu tuo glūdi jėgos ir ego- 
jizmo principas, kurį mes esame sankcijonavę ir aprobavę. 


a. Artimo meilės lygumas paties savęsmeilei 


Egojizmas socijaliniuose ir ekonominiuose žmonių santy- 
kiuose visados reiškia artimo meilės stoką. Artimo meilė yra 
egojizmo priešginybė. Kai tik savasis Aš yra pradedamas labiau 
mylėti, negu artimas, tuojau šitoji savimeilė, tegul ji pradžioje 

būtų ir pateisinama, išsigema ir virsta egojizmu. Vakarų antrn- 
pocentrizmo kelias kaip tik ir buvo kelias tolyn nuo artimo mei- 
lės. Kristaus posakis „Mylėk savo artimą, kaip pats save“, kuris 
taip švietė pirmaisiais Krikščionybės amžiais istorijos eigoje 
buvo pamažu aptemdintas. Žodžiai „kaip pats save — sicut ce 
ipsum“ iš normos virto tik pavyzdžiu ir palyginimu. Savasis Aš 
atsistojo aukščiau už artimą. 

Ciceronas yra pasakęs, kad senovės žmonės labiau suprato 
gyvenimo dėsnius, nes jie buvo arčiau prie dievų. Šitas posakis 
tinka ir Krikščionybei. Pirmieji krikščionys labiau suprato ir vi- 
sos Krikščionybės ir atskirų josios sričių dvasią, nes jie buvo ar- 
čiau prie josios Kūrėjo. Jie savo būtybe buvo iš vidaus susilietę 
su pačiu Krikščionybės principu. Šv. Dvasios veikimas taip pat 
buvo žymiai gausingesnis ir apčiuopiamesnis. Pirmieji Krikščio- 
nybės amžiai buvo persunkti ypatingomis malonėmis. Todėl ano 
meto atskirų Krikščionybės dėsnių supratimas ir jų praktinis 
vykdymas turi labai didelės reikšmės, ypač mūsų laikams, kurie 
daugelį dalykų yra iškreipę ir aptemdę. Paprastai yra sakoma, kad 
jeigu kas nors pasidaro neaišku, reikia visados grįžti prie šito 
dalyko šaltinio, iš kurio jis yra kilęs. Aiškumas glūdi pradžioje. 
Artimo meilės įsakymas mūsų dienomis yra aptemdintas. Jo vyk- 
dymas praktikoje yra neaiškus. 'Jis nebėra visų mūsų santykių 
su žmonėmis pagrindas ir matas. Reikia tad mums grįžti prie 
pradžios, reikia eiti į pirmuosius amžius, kurie šito įsakymo kaip 
tik buvo persunkti ir kurie jį vykdė taip, kad net pagonys stebė- 
josi. Tik tuomet mums pasidarys aišku, kiek mes esame iš tikro 
nutolę nuo tikrosios Kristaus dvasios. 


Tai įvyko Kristaus kelionėje į Jeruzalę. Vienas farizejus 
priėjo prie Jo ir paklausė: „Mokytojau, koks didžiausias įsaky- 
mas įstatyme? Jėzus jam tarė: Mylėsi Viešpatį Dievą visa savo 
širdimi, visa savo siela ir visa savo mintimi. Tai yra didžiausias 
ir pirmasis įsakymas. Antras gi į jį panašus: Mylėsi savo artimą, 
kaip pats save. Šitiem dviem įsakymais remiasi visas įstatymas 
ir pranašai“ (Mat. 22,34—40). Kai abejojąs farizejus paklausė, 
kas yra artimas, Kristus jam papasakojo palyginimą apie gailes- 
tingąjį samarietį, kuris, radęs sužeistą kelyje žmogų, paėmė jį 
ant savo gyvulio, nugabeno į užeigą, apmokėjo jo slaugymą, net 
grįždamas pažiūrėti, kaip šiam sekasi (plg. Luk. 10,29—37). Šito 
pavyzdžio pakako, kad pirmieji krikščionys suprastų, jog artimo 
meilė savo efektingumu turi prilygti savęs paties meilei. Posakis 
„kaip pats save“ pirmųjų krikščionių supratimu reiškė ne palv- 

ginimą ir ne pavyzdį, bet aiškią ir griežtą normą. Aš, mano. 
"asmuo, mano reikalai yra norma, pagal kurią kiekvienas turi 
spręsti apie artimo meilės vykdymą. Kiek artimo meilė prisiar- 
tina prie mano asmens meilės, tiek Kristaus įsakymas yra įvyk- 
domas. Tikrasis ir galutinis šito įsakymo realizavimas prakti- 
koje nedaro jokio skirtumo tarp savęs paties ir artimo meilės, 
Savęs paties meilė, kaip artimo meilės norma, yra jaučiama kiek- 
viename pirmųjų krikščionių teorijos ir praktikos žingsnyje. 
Jau minėjome šv. Augustino reikalavimą, kad jei nori mylėti 
artimą, pasidalink su juo savo pinigais. Pagrįsdamas šitą reika- 
lavimą teoriškai šv. Augustinas sako: „Mylėk Dievą ir mylėk 
artimą; Dievą taip, kaip Dievą, artimą taip, kaip pats save. Juk 
nerasi nieko, kas būtų lygus Dievui, kad būtų galima pasakyti: 
mylėk Dievą, kaip myli anąjį. Tuo tarpu artimo meilei yra rasta 
norma (regula), nes rasta, kad tu esi lygus artimui (inventus 
est proximo tuo par tu ipse)“. Šv. Augustinas nekalba, kad 
artimo meilė yra tik panaši į savęs paties meilę, kad ji yra pa- 
vyzdys artimo meilei. Bet jis aiškiai pasako, kad ji yra artimo 
meilės norma arba taisyklė — regula. Dar daugiau, šv. Augus- 
stinas teigia, kad „iš šio įsakymo kyla žmogiškosios visuomenės 
pareigos, kuriose nesuklysti yra sunkus. Artimo meilė pirmai- 
"siais Krikščionybės amžiais buvo ne tik individualinis kiekvieno 
žmogaus dalykas, bet toks principas, kuris tvarkė ir visuomeni- 
nius santykius. Artimo meilės lygumas savo paties meilei teori- 
joje vedė ir į lygumą praktikoje. Jeigu aš myliu artimą, kaip 
pats save, aš ir turiu daryti, kad jis ir gyventų taip, kaip aš pats. 
Pirmųjų kelerių amžių krikščionių pastangos kaip tik ir ėjo ta 
kryptimi, kad būtų galima teoretinį artimo meilės lygumą įgy- 
vendinti ir praktikoje. Iš čia ir kilo tos vad. „komunistinės“ pir- 
mųjų krikščionių tendencijos ekonominiuose santykiuose. 
Artimo meilės lygumo realizavimas ekonominėje srityje visų 
pirma pasirodė Jeruzalės krikščionių bendruomenėje. „Tikin- 
čiųjų daugybė, pasakoja mums Apaštalų Darbų autorius, buvo 
vienos širdies ir vienos sielos. Nė vienas iš jų nesakė apie savo 
lobį, kad tai jo vieno būtų, bet visa jiems buvo bendra... Nes jų 
tarpe nebuvo nė vieno stokojančio; kas tik turėjo dirvų ar namų, 
parduodavo, pinigus už parduotąjį turtą atnešdavo ir dėdavo prie 
apaštalų kojų; kiekvienam gi buvo dalijama, kiek jam buvo 
privalu“ (4, 32—35). Tai buvo ne įstatymo padiktuotas ir prie- 


" Sermo de discip. christ. 670 p. Migne P. L. 40. 
* De moribus ecclesiae catholicae I, 1332 p. Migne P. L. 32. 

vartos keliu vykdomas komunizmas, bet meilės pažadintas žygis, 
kad artimas gyventų taip, kaip ir aš pats, kad nebūtų nė vieno 
stokojančio. Šv. Petras, bausdamas Ananiją ir jo žmoną, kam 
šie paslėpė pinigų dalį ir tuo būdu pamelavo Šv. Dvasiai, aiškiai 
pabrėžė laisvą bendruomeninį turtų pobūdį: „Ar neparduota 
(dirva) ji nebūtų pasilikusi tau ir ar su gautais iš pardavimo 
pinigais tau nevalia buvo daryti, ką nori?“ (ApD. 5,4) Pirmieji ( 
krikščionys ne principijaliai paneigė nuosavybę, bet jie į turtą“ 
žiūrėjo, kaip į Dievo dovanų administravimą, kuris turi būti ve“, 
damas taip, kad kiekvienas iš jo gautų, kiek jam yra reikalinga. 
Iš meilės kilęs turto subendrinimas yra gražiausia pirmųjų 
Krikščionybės amžių žymė ekonominėje srityje. 

Jeruzalės bendruomenė nebuvo paskutinė ir vienintelė, kuri 
rūpinosi artimo meilės vykdymu. Jau pačioje Judejoje artimo 
meilės darbai taip išsiplėtė, kad jiems vienų apaštalų nepakako. 
Reikėjo išrinkti specijalius žmones šiam reikalui. „Dvylika 
(apaštalų) sušaukė mokytinių minią ir tarė: Netinka, kad mes 
paliktume Dievo žodį ir tarnautume prie stalų. Todėl, broliai, 
nužiūrėkite iš savo tarpo septynis gero liudijimo, Šventosios 
Dvasios ir išminties pilnus vyrus, kad juos įstatytume šiai reix- 
menei. Mes gi pasiliksime prie maldos ir žodžio tarnavimo. Tas 
pasakymas patiko visai daugybei“ (ApD. 6, 2—5). Tai ir buvo 
dijakonato institucijos pradžia. Bendruomenės išrinkti ir apaš- 
talų pašvęsti septyni vyrai buvo pirmieji dijakonai socijaliniam 
reikalui. Jie turėjo tarnauti prie stalų, vadinasi, rūpintis visu 
tuo, kas yra susiję su artimo meilės vykdymu socijalinėje sri- 
tyje. Vėliau prie vyrų buvo prijungtos ir moterys, analogiškai 
vadinamos dijakonėmis. Dijakonato institucija pačioje pradžioje 
todėl buvo daugiau socijalinio pobūdžio. Tai buvo socijalinis 
dijakonatas tikrąja šio žodžio prasme, apie kurį mes kalbėsime 
vėliau ir apie kurio atgaivinimą yra užsiminęs Leonas XIII. 

Laikui bėgant, artimo meilės vykdymo formos įvairėjo ir 
plito. Atsirado vad. agapės arba vakarienės. Iš sykio jos buvo 
susijusios su Mišiomis ir su Eucharistija, vėliau virto specija- 
liomis vakarienėmis našlaičiams, vargšams ir našlėms. Apie jas 
kalba Klemensas Aleksandrietis, Tertulijonas ir Minucijus Fe- 
liksas. Šios vakarienės sąmoningai buvo laikomos pagoniškų pra- 
bangių puotų priešginybe. Jos buvo paprastai daromos bažny- 
čios patalpose, pirmininkaujant vyskupui, šeštadienio vakarą ir 
baigdavosi temstant. Turtingieji čia valgydavo sykiu su netur- 
tingaisiais. Liekanos būdavo padalinamos tiems, kurie atvykti 

negalėdavo. — Išmaldos davimas iš sykio buvo individualinis, 
vėliau pamažu organizavosi visuomeniniais pavidalais. Tertuli- 
jonas liudija, kad Kartaginoje buvo bendras iždas, į kurį laisvai 
dėdavo pinigus palaidoti vargšams, aprūpinti našlaičiams, iš- 
pirkti vergams ar kaliniams. Ta pačia proga Tertulijonas 
pastebi, kad šitie meilės darbai yra charakteringi tik krikščio- 
nims ir kad stabmeldžiai yra priversti juos pripažinti, nors jų 
egojizmas yra toks didelis, kad broliškosios meilės jie visiškai 
nesuprantą??. Jie tik stebėdavosi ir sakydavo: „Žiūrėkite, kaip 
jie myli kitas kitą“. Jų lūpose tai buvo papeikimas. Bet sykiu 
tai buvo gražiausia Krikščionybės charakteristika. — Artimo 
meilės darbais rūpinosi ne tik paprasti tikintieji, bet ir aukš- 
čiausiuose hierarchijos laipsniuose stovį asmens. G. Schnireris 
pastebi, kad Konstantino ediktas palengvino vargšų ir persekio- 
jamųjų globą. „Vyskupai galėjo atsidėti belaisviams ir juos 
lankyti. Rūpinimasis našlėmis ir vargšais buvo laikoma jų gar- 
bės teise“, Vėliau dar ilgus amžius vyskupų rūmai buvo arti- 
mo meilės darbų centrai. 

Pirmųjų Krikščionybės amžių artimo meilės teorija ir prak- 
tika ryškiausiai susitelkė Šv. Ambrozijaus asmenyje. Šv. Ambro- 
zijus, Milano vyskupas, klasikinės senovės mėgėjas ir karštas 
Cicerono gerbėjas, didelis pamokslininkas ir savos liturgijos kū- 
rėjas, šalia šv. Augustino yra žymiausias Vakarų Bažnyčios Tė- 
vas. Jo moksle ir gyvenime pirmykštė meilės dvasia apsireiškia 
taip skaidriai, kaip niekur kitur. Būdamas jau tuo metu nema- 
žo miesto vyskupas, jis turėjo progos artimo meilę skelbti ne tik 
iš sakyklos; bet parodyti, kaip ji turi būti vykdoma ir prakti- 
koje. Jo pavyzdys mums charakteringas yra dar ir tuo, kad mes 
čia pirmą sykį Bažnyčios istorijoje susiduriame su savotišku 
bažnytinio turto panaudojimu kkaritatyviniam darbui. 

Nuosavybės atžvilgiu šv. Ambrozijus yra nekartą laikomas 
savotišku komunistu, nors šitas jojo komunizmas yra lygiai 
toks pat, kaip ir minėtos Jeruzalės bendruomenės. Viena tik šv. 
Ambrozijus pabrėžia, kad individualinis nuosavybės pobūdis yra 
ne prigimties padaras, bet žmonių, kas vėliau buvo pakartota ir 
šv. Tomo. „Dievas, sako šv. Ambrozijus, viskam įsako atsirasti, 
kad visa būtų bendras visų pragyvenimas ir kad žemė būtų tam 
tikra bendra nuosavybė. Prigimtis todėl pagimdė bendrąją tei- 


» Pig. Albert Ehrhard, Die Kirche der Märtyrer, 396—398 p. 

sẹ, o uzurpavimas teisę padarė privatinę. Taigi pagal Dievo valią 
ir prigimties linkimą mes turime pasigelbėti vienas kitam... ar 
tai darbais, ar pareigomis, ar pinigais, ar kuriuo kitu būdu, kad 
tarp mūsų nuolatos didėtų bendruomenės gerovė“*!, Todėl pasak 
šv. Ambrozijaus turtų telkimas prieštarauja ir teisingumui ir 
bendruomenės labui: „Stengdamiesi didinti turtus, rinkti pini- 
gus, užimti žemes ir šitais turtais viršinti kitus, pametame tei- 
singumo formą ir netenkame visuomeninės geradarybės“?? Tur- 
tai yra tam, kad juos grąžintume kitiems, kaip ir pati gamta 
grąžina jon įdėtą grūdą: „Žemė vaisius gimdo arba pati arba 
dar gausingiau grąžina jai patikėtus (16 p)... Žmoniškumo pa- 
vyzdį parodo pati žemė. Ji teikia vaisių, kurių nesėjai, ir pa- 
daugintus atiduoda tuos, kuriuos priėmė (75 p.)... Sutikime, 
kad kas nors gali pasiteisinti, jog nedavė. Bet kaip pasiteisins, 
kad neatidavė. Neduoti vargiai galima, neatiduoti — negalima“**, 
Čia šv. Ambrozijus kalba apie tuos turtus, kurie yra gauti pa- 
veldėjimo keliu ir kurie todėl turi būti atiduoti visuomenei. 
Svarbiausia yra tai, kad šv. Ambrozijus atiduoti reikalauja ne 
tik tai, kas jau yra nereikalinga, bet tai, kas pačiam yra net bū- 
tina: „Ne perteklių (atiduoti reikia), bet reikalingus daiktus; 
ne ko per daug, bet kas tinka žmogiškumui“**. Šv. Ambrozijui 
anaiptol neatrodo paradoksas ir neprotingumas, jėigu kas taptų 
vargšas dėl to, kad savo turtą išdalino kitiems vargšams: „Nie- 
kas neturi gėdytis, jei šelpdamas vargšus, iš turtingo pasidarė 
vargšas“*'. Gėdytis reikia tik tada, jei žinai, kad yra vargšų, ku- 
rie kenčia badą ar šaltį: „Didelė kaltė, jei tau žinant, tikintysis 
ko nors stinga, jei žinai, kad jis neturi maisto, jei jis šąla — 
štai ko ypatingai reikia gėdytis““. 

Svetimo skurdo atjautimas buvo didžiausias išviršinis šv. 
Ambrozijaus karitatyvinio veikimo akstinas. Aukščiausios vir- 
šūnės šitas veikimas pasiekė vieną sykį, kai šv. Ambrozijus su- 
žinojo, kad yra būrys žmonių paimtų į nelaisvę, kuriuos galima 
išpirkti. Neturėdamas nei pinigų nei kito kokio turto, šv. Am- 
brozijus, ilgai neabejodamas, paėmė šventus bažnytinius indus, 
juos sulaužė, pardavė ir už gautus pinigus išpirko belaisvius. 
Šitas žygis nebuvo nepastebėtas. Arijonai prikaišiojo šv. Ambro- 

zijui, kad jis pasielgęs netikusiai, išniekinęs šventenybes ir p2- 
piktinęs tikinčiuosius. Atsakydamas į šituos priekaištus, šv. 
Ambrozijus rašo: „Bažnyčia turi aukso ne tam, kad jį laikytų, 
bet kad padėtų ir pagelbėtų, atsiradus reikalui. Argi nepasiklaus 
Viešpats: kodėl leidai, kad tiek daug mirtų badu? Juk turėjai 
aukso ir būtum galėjęs duoti išmaldos. Kodėl tiek belaisvių buvo 
nuvesti į rinką ir, niekam jų nenupirkus, priešo buvo užmušti? 
Geriau būtų buvę, jei būtum saugojęs gyvus indus, o ne meta- 
linius“*". Ten pat šv. Ambrozijus mini šv. Laurencijų kankinį, 
kuris taip pat bažnytinius turtus išdalino vargšams, o teisėjo 
paklaustas, kur yra turtai, kuriuos žadėjo parodyti, atsakė, ro- 
dydamas į vargšus: „Štai Bažnyčios turtai! Tai tikrieji turtai, 
kuriuose gyvena Kristus ir tikėjimas... Ar gali Kristus turėti 
geresnių turtų, kaip tie, kuriuose pats pasisakė esąs“ (ibd.). Ši- 
tas šv. Ambrozijaus žygis, kilęs iš tikrai suprastos ir nuoširdžiai 
vykdomos artimo meilės, yra gražiausias pirmųjų Krikščionybės 
amžių paminklas ir prasmingas nurodymas ateičiai. G. Schnüre- 
ris, baigdamas kalbėti apie šv. Ambrozijaus reikšmę socijaliniam 
ano meto gyvenimui pastebi, kad „tas, kuris tikrai įvertina idea- 
linį žodį, laikys laime, kad Krikščionybė savo principais aprėžė 
išsigemantį pinigo ūkį, kuris niekam taip nėra pavojingas, kaip 
Bažnyčiai. Palyginkime iškalbingus šv. Ambrozijaus paragini- 
mus savo dvasininkams su tuo vaizdu, kurį mums teikia besibai- 
giančiųjų viduramžių kleras, tuomet galėsime pastebėti, koks 
nuosmūkis įvyko per tūkstantį metų Vakarų dvasininkijoje“??. 


b. Artimo meilės panašumas 
į paties savęs meilę 


Šitas nuosmūkis kilo iš pasikeitusios artimo meilės dvasios. 
Antropocentrizmui vis labiau įsigalint Europos sąmonėje, indi- 
vidualizmas buvo pastatytas vietoje bendruomeninio nusiteiki- 
mo, ir savas asmuo atsistojo aukščiau už artimo asmenį. Pirmieji 
Krikščionybės amžiai stengėsi artimą mylėti lygiai, kaip pats 
save. Nevisados šitas lygumas buvo įvykdytas praktikoje. Tai 
tiesa. Bet jis buvo skelbiamas principijaliai. Tuo tarpu po ari- 
stotelizmo persvaros Vakaruose net pats principijalus artimo 
meilės lygumas paties savęs meilei pavirto tik panašumu. Posa- 

kis „kaip pats save“ čia buvo suprastas ne kaip norma, prie ku- 
rios visados reikia artintis ir nuo kurios nukrypimas reiškia jsa- 
kymo neįvykdymą, bet kaip pavyzdys, kuriuo reikia sekti. Kai ar- 
timo meilės įsakymas reiškia lygumą paties savęs meilei, tuomet 
jo sankcijonuojanti galia yra aiški savaime. Kiekvienas žmogus 
gerai žino ir jaučia, kaip jis myli pats save. Taip jis turi mylėti 
ir artimą. Savęs meilė, kaip norma, yra aiški ir galima apspręsti 
bei nustatyti. Tuo tarpu kai savęs meilė yra padaroma tik pavyz- 
džių artimo meilei, kai artimas yra ne lygiai, bet tik panašiai 
mylėtinas, tuomet Kristaus įsakymas išeina iš apčiuopiamumo 
ribų, nes pavyzdys ar panašumas nėra ir negali būti jokia norma. 
Jis nėra jokiais dėsniais apsprendžiamas ir jokiam aiškiam api- 
brėžimui nepasiduoda. Jis esti uždaromas subjektyvumo sferoje 
ir paliekamas kiekvieno atskiro asmens sprendimui, Kas pasi- 
dalina savo turtą su artimu, kaip reikalauja šv. Augustinas, arba 
kas sulaužo net bažnytinius indus, kad už juos išpirktų belais- 
vius, tas artimą myli Jygiai, kaip pats save. Kas vargstančiam 
artimui išmeta keletą centų ar duonos riekelę, tas jį myli pana- 
šiai, kaip pats save. Lygumo pakeitimas panašumu praktikoje 
turi begalinės reikšmės. Perėjęs į socijalinį gyvenimą, šitas pa- 
keitimas sudaro tokius skirtumus, kad vieni nebežino kur savo 
gėrybių dėti, net jas degindami, kainoms palaikyti, o kiti miršta 
badu ir neturi keletos gabalų anglių žiemą pasikurti savo lūš- 
noms. Ir vis dėlto panašumas čia dar tebėra. 

Tuo tarpu artimo meilės lygumo pakeitimas panašumu ka- 
talikų etikoje yra įvykęs. Šv. Tomas, kalbėdamas apie mylėjimo 
tvarką, sako, kad Dievas yra mylėtinas labiau už patį save, o 
savas Aš labiau, negu artimas. Pacitavęs Kristaus žodžius „my- 
lėsi artimą, kaip pats save“, šv. Tomas daro išvadą: „Iš to ma- 
tyti, kad žmogaus meilė sau pačiam yra kaip pavyzdys meilės 
kitam. Bet pavyzdys yra geresnis, negu tai, ką jis nurodo. To- 
dėl ex charitate žmogus turi labiau mylėti save, negu artimą““", 
Pagrįsdamas savo teigimą, šv. Tomas nurodo, kad „Dievas yra 
mylimas, kaip gėrio principas“, o „Žmogus save patį myli ex 
charitate, kaip dalyvį šitame gėryje“. Tuo tarpu „artimas yra 
mylimas, kaip bendruomenės narys šio gėrio atžvilgiu“. „Žmo- 
gus pats dalyvauja dieviškąjame gėryje“, todėl save mylėti čia 
yra didesnis pagrindas, negu artimą, kuris su savu asmeniu yra 
jungiamas tik, kaip dieviškojo gėrio bendruomenės narys. Kaip 

ženklą, kodėl žmogus negali mylėti artimo labiau, negu savęs 
paties, šv. Tomas nurodo, kad „žmogus negali padaryti nuodė- 
mės, prieštaraujančios dalyvavimui laimėje, kad artimą nuo 
nuodėmės išgelbėtų“, 

Kaip matome, šv. Tomas žodžio „panašumas — similitudo“ 
nevartoja. Jis kalba tik apie „labiau — magis“. Bet vėlesnioji 
tomistinė etika ir moralinė teologija šitąjį „labiau“ pakeitė 
panašumu, dar labiau pabrėždama paties savęs meilės pirmeny- 
bę. Du didžiausi mūsų dienų moralistai beveik tais pačiais žo- 
džiais kalba apie artimo meilės panašumą paties savęs meilei. 
V. Cathreinas, pacitavęs minėtus šv. Tomo žodžius, čia pat pa- 
aiškina, kad posakis „kaip pats save“ reiškiąs ne lygumą (Gleich- 
heit), bet tik panašumą (Aehnlichkeit)““, A. Lehmkuhlis, kal- 
bėdamas apie būdą, kuriuo mes turime artimą mylėti, sako: „Bū- 
das, kuriuo įsakoma artimą mylėti, yra tas, kad jį mylėtume, kaip 
mus pačius. .., kas, kaip jau sakiau, reiškia nevisišką lygumą, bet 
panašumą (non omnimodam aegualitatem, sed similitudinem 
dicit)““?: 

Taip pat šv. Tomas nenustato sąlygų, ıda artimas yra ma- 
žiau mylėtinas, negu aš pats. Tiesa, jis kalba, kad savas kūnas 
reikia mažiau mylėti, negu artimo siela. Bet kaip pasielgti tada, 
kai susiduria lygios sąlygos ir lygūs gėriai? Šv. Tomas aiškaus 
atsakymo neduoda. Bet pats principas, kad paties savęs meilė 
yra pavyzdys artimo meilei, nurodė kelią ir šitam klausimui iš- 
spręsti. Naujųjų laikų moralistai yra atsakę, kad ir šiuo atveju 
savas aš yra labiau mylėtinas, negu artimas. Garsus moralistas 
H. Noldinas S. J. sako: „Esant lygioms sąlygoms, vadinasi, ly- 
giai gėrių eilei ir lygiam reikalui kiekvienas gali, o kartais ir 
turi save mylėti labiau, negu artimą““*. Ad. Tanguerey, kurio 
moralinės teologijos vadovėlis yra vartojamas ir mūsų krašto 
kunigų seminarijose, kartoja beveik žodis žodin tą patį principą: 
„Kiekvienas, apskritai imant, turi, esant lygioms sąlygoms, save 
mylėti labiau, negu artimą. Sakoma, esant lygioms sąlygoms, 
vadinasi, lygioje gėrių eilėje ir lygiame reikale...“*. Tai yra 
tik pavyzdžiai, parinkti iš tų autorių, kurie buvo po ranka, ilgai 
nejieškant. Bet tokių citatų galima būtų pririnkti labai daug. 
Kazujistikos ir miklios filologijos pagalba gal ir galima būtų 

įrodinėti, kad žodžiuose „magis, similitudo, exemplar“ glūdi ta 
pati prasmė, kaip ir augustiniškajame „par tu es proximo“. Bet 
kiekvienas gali nesunkiai pajausti, kad iš visų šitų citatų dvel- 
kia kitokia dvasia, negu iš tų, kurios paimtos iš Bažny- 
čios Tėvų raštų. Lygumas ir panašumas, norma ir pavyzdys yra 
toki terminai, kurie slepia savyje ne tik filologišką prasmę, bet 
ir išvidinį žmogaus nusiteikimą, kurio mes čia visų pirma 
jieškome. 

Norint padaryti keletą pastabų dėl artimo meilės panašumo 
į paties savęs meilę, visų pirma reikia pastebėti, kad, pavyzdžiui, 
šv. Tomas nekelia klausimo, ar artimas lygiai mylėtinas, kaip 
savas Aš, bet jis tik nagrinėja, katras turi būti labiau mylimas: 
savas Aš ar artimas. Tai aiškiai matyti iš priekaištų, kuriuos 
jis iškelia prieš savo principą ir į kuriuos jis paskui atsako. Šv. 
Tomo ir paskui visų teologų ir moralistų kartojamas pavyzdys, 
kad negalima padaryti nuodėmės, vadinasi, savo sielai skriau- 
dos, norint artimą nuo nuodėmės išgelbėti, remiasi nesusiprati- 
mu. Artimo išgelbėjimas nuo nuodėmės per nuodėmę yra fikty- 
vus išgelbėjimas. Giliausia prasme kiekvienas nuo nuodėmės iš- 
sigelbsti pats, padedamas dieviškosios malonės. Nuodėmingas žy- 
gis čia gali turėti tik psichologinės reikšmės, bet ne moralinės 
ir ne ontologinės. Tuo tarpu tikras išgelbėjimas kaip tik įvyks- 
ta ne psichologinėje tvarkoje. Padaryta nuodėmė, kad žmogus 
būtų psichologiškai palenktas į gerą, moralinėje ir ontologinėje 
tvarkoje kaip tik grįžta į tą patį išgelbėtą artimą ir jam padaro 
didelės skriaudos. Individualinės nuodėmės yra individualios 
tik psichologiškai. Ontologiškai ir morališkai jos yra visados 
bendruomeninės. Jos paliečia ne tik patį jas darantį asmenį, bet 
ir aplinką ir net visą žmoniją. Kiekviena nuodėmė žmonijai ken- 
kia ir ją stumia atgal ne tik moraliniu, bet ir ontologiniu atžvil- 
giu, nes nuodėmė, kaip šv. Augustinas yra pasakęs, yra „inclina- 
tio ad nihilum — paslinkimas į nebūtį“, kuris patraukia paskui 
save ir kitus. Taigi faktiškai aukštesnėje tvarkoje artimo labui 
padaryta nuodėmė yra jam nelaimė, nors jis pats gali to ir neži- 
noti. Minėtas pavyzdys yra paviršutiniškas ir kasdieninis. Gi- 
lesnės artimo meilės koncepcijos jis neliečia. 

Taip pat reikia pastebėti, kad žodis „magis“ ir šv. Tomo ir 
vėlesniųjų teologų raštuose anaiptol nereiškė Jaiko pirmenybės. 
Savaime suprantama, kad paties savęs meilė laiko atžvilgiu yra 
ir turi būti pirmesnė, negu artimo meilė, nes anoji yra šiosios 

mylėti savo artimą. Tai yra genetinis artimo meilės momentas. 
Bet ne jis turima galvoje, kai rašoma ir įrodinėjama, jog savas 
Aš yra labiau mylėtinas net ir tada, kai yra lygios sąlygos. Žodis 
„magis“ yra ne laiko, bet intensyvumo ir kiekio kategorijos. 
Laikui pažymėti yra „prior“. Čia yra ne kas kita, kaip posakio 
„kaip pats save“ komentavimas savo asmens naudai. Tai yra in- 
dividualinio momento persvara prieš bendruomeninį momentą. 

Iš kitos pusės, nei šv. Tomas nei kiti moralistai savo princi- 
pais anaiptol nenori konstatuoti tik gryno psichologinio fakto. 
Jeigu žiūrėsime žmonių psichologijos, tai ir prieš aristotelizmo 
pergalę ir po josios savaime buvo linkstama faktiškai save labiau 
mylėti, negu artimą. Savimeilė yra psichologinis dalykas. Tuo 
tarpu niekas neneigia, kad artimo meilės įsakymas yra ne psicho- 
loginis, bet moralinis. Artimą reikia mylėti, kaip patį save ne 
jausmu, bet darbu, ne quoad affectum, bet quoad effectum. To- 
dėl ne apie psichologinį jausmą kalba šv. Tomas ir moralistai, 
bet apie moralinę pareigą. Ir šitos pareigos atlikime jie pirmą 
vietą atiduoda savam Aš, o tik antrąją užleidžia artimui. 

Šitoks artimo meilės supratimo pasikeitimas negalėjo netu- 
rėti reikšmingų praktinių padarinių. Jeigu jau žmogus faktiškai 
visados linksta į save, tai šitas jo linkimas dar labiau sustiprėja, 
kai jis randa gerą atramą moraliniuose principuose. Ir juo la- 
biau teorijoje: buvo skelbiama, kad savas Aš yra labiau mylėti- 
nas, negu artimas, tuo labiau praktikoje šitoji artimo meilė da- 
rėsi skurdesnė ir neaiškesnė. Šiandien mes esame, sakoma, pa- 
siekę antropocentrizmo išsivystymo aukščiausią punktą. Paly- 
ginkime tad mūsų santykius su artimu ekonominėje srityje su 
pirmųjų Krikščionybės amžių santykiais. Anie laikai atiduoda- 
vo vargšams ne tik perteklių, bet net tai, kas buvo reikalinga. 
Mes atiduodame tik labai mažą pertekliaus dalį. Anų laikų dva- 
sininkams nuolatos buvo sakoma, kad jie pirmieji būtų neturto 
ir duosnumo pavyzdžiai. Mūsų amžiuje dar netoli tie laikai, 
kada dvasininkai buvo turtingas luomas ir profesija. Šiandien 
jie toki nebėra, deja — ne savo valia. Anais laikais vyskupų rū- 
mai buvo karitatyvinių darbų centrai, ir vargšų šelpimas buvo 
vyskupų garbės teisė. Mūsų dienomis apie tai mes negirdime, o 
tada, kai vyskupai buvo sykiu ir kunigaikščiai, jie gyveno pagal 
conditionem suam. Šitokia paralelė gali būti labai ilga. Ji rodo, 
kad mus valdo jau kitokia dvasia, kad paslinkimas į egojizmą 
yra įvykęs faktas, kad savojo Aš teigimu mes stipriai parėmėme 
individualistinę kapitalizmo dvasią. 

PARAMA KAPITALISTINEI SISTEMAI 


1. Pertekliaus legalizavimas 


Kapitalistinė sistema yra pastatyta ant pelno arba, kitaip 
sakant, ant pertekliaus. Kai ūkis yra apsprendžiamas pelno prin- 
cipo, kai žmogus pradeda kurti ekonomines gėrybes ne reikalui, 
bet pelnui, jis visai savaime peržengia reikalo ribas ir įeina jau 
į pertekliaus sritį. Kapitalistinė sistema šitoje pertekliaus srityje 
ir sukasi. Ji, kaip jau matėme, anaiptol nėra reikalo sistema. 
Josios principai yra toki, kad jie greitai reikalą patenkina, bet 
jį patenkinę nesustoja: tikrumoje kapitalizmas prasideda tik 
ten, kur reikalo jau nebėra. Kol žmogus dirba dar tik reikalui, 
tol faktiškai jis dar pasilieka reikalo ūkyje, nors objektyvinio 
gyvenimo ir yra įterptas į kapitalistinę sistemą. Tik tada, kai 
reikalas jau yra patenkintas, kai ekonominis veikimas atsipalai- 
duoja nuo žmogaus, tik tada žmogus žengia į pelno ir tuo pačiu 
į kapitalistinį ūkį. Kapitalistinio ūkio pagrindas yra perteklius. 
Kur nėra pertekliaus arba kur jam neleidžiama susidaryti, ten 
nė kapitalizmo būti negali. Uždrauskime šiandien žmogui tu- 
rėti daugiau, negu jam reikia, grąžinkime tegul ir tą pačią luo- 
minio pragyvenimo ideją, ir dabartinė kapitalistinė sistema tu- 
rės griūti. Kapitalizmo esminis ryšys su pertekliumi yra aiškus. 
Perteklius gimdo kapitalizmą. Leidimas ekonominiu veikimu 
pelnyti daugiau, negu reikia, ir šitą pelną pasilaikyti yra leidi- 
mas ūkininkauti kapitalistiniu būdu. 

Štai kodėl pertekliaus legalizavimą, kuris įvyko amžių eigo- 
je katalikų etikoje, mes laikome vienu iš stipriausių veiksnių 
kapitalistinei sistemai išvystyti. Kai tik buvo pajausta, jog 
galima turėti daugiau, negu reikia, ir kai šitas „daugiau“ buvo 
pripažintas nuosavybe, kapitalizmui kelias pasidarė visiškai 
laisvas. 


a. Perteklius, kaip svetimas turtas 


Pažiūros pirmųjų amžių krikščionių į perteklių yra išreikš- 
tos puikiu šv. Augustino posakiu: „Kas valdo perteklių, valdo 

svetimą turtą“. O. Schillingas teisingai atkreipia dėmesį, kad 
šv. Augustinas šituo posakiu nenorėjo išreikšti juridinio dėsnio“. 
Jis tik norėjo pasakyti, kad visa tai, kas peržengia savus reika- 
lus, yra nebe nuosavybė tikra prasme, bet svetimas turtas, pa- 
vestas administruoti, kurio negalima laikyti ne tik savu, bet iš 
viso negalima laikyti: jis turi būti išdalintas tiems, kuriems jis 
priklauso, būtent, vargšams. Apie juridinę normą čia negali būti 
nė kalbos. Čia yra moralinė norma, kuri saisto žmogų sąžinėje, 
ir į sąžinę šv. Augustinas yra kalbėjęs. 

Tokios pat pažiūros traukiasi per visus Bažnyčios Tėvų raš- 
tus, kuriuose tik yra kalbama apie turtą ir perteklių. Jau esame 
minėję šv. Ambrozijaus reikalavimą išdalinti ne tik perteklių, 
bet net ir tai, kas yra reikalinga. Šv. Cyprijonas net ištisą trak- 
tatą yra parašęs apie išmaldą. Charakteringi savo griežtumu yra 
šv. Bazili zilijaus Didžiojo žodžiai: „Ar manai nesąs vagis, jei lai- 
kai tai, ką gavai tik tam, kad kitiems išdalintum? Duona, kurią 
laikai, yra alkanojo; drabužis, kurį slepi spintoje, yra nuogojo; 
pūstantieji pas tave batai priklauso tam, kuris vaikšto basas; 
pinigai, kuriuos krauni, yra vargšo““, Šiais žodžiais Bazilijus 
Didysis tik pailiustruoja minėtą šv. Augustino posakį: pertek- 
„Jius priklauso vargšams, ir kas jį laiko savu ir pas save, tas 
skriaudžia neturtinguosius ir tuo pačiu vykdo savotišką vagystę. 

Bažnyčios Tėvai reikalauja atiduoti ne kurią nors pertek- 
liaus dalį, ne pertekliaus tam tikrą procentą, bet visą perteklių, 
kaip tokį, ir dėl to, kad jis yra perteklius. Pirmaisiais Krikščio- 
nybės amžiais“ išmalda buvo daugiau, negu tik pertek- 
liaus išdalinimas. Šitoji mintis yra dar labai gyva ir pas šv. To- 
mą. Šv. Tomo nusistatymas praktiniu atžvilgiu dar yra toks pat, 
kaip ir visos patristikos, nors teorijoje, kaip matėme, jis jau eina 
kiek kitu keliu, Šv. Tomas visų pirma gerai žino, kad „išviršinių 

Sit a 
gėrybių vienas gali turėti per daug tik tada, kai kitam jų trūksta, 
nes laikinės gėrybės negali būti sykiu nuosavybė daugelio žmo- 
nių“*. Todėl remdamasis bendruomeniniu turto pobūdžiu, jis ir 
reikalauja, kad perteklius būtų atiduotas vargšams: „Tai, kas yra 
žmogaus teisė, negali būti panaikinta prigimtosios arba dieviš- 
kosios teisės. Tuo tarpu pagal prigimtąją tvarką, dieviškosios 
Apvaizdos įsteigtą, žemesnieji daiktai yra tam, kad jais būtų 


Ennarationes in Ps. 147, c. 12, Migne, P. L. 
Pig. Katholische Sozialethik, 83 p. Miinchen 1929, 
Sermo de Eleemosyna 1158 p. Migne P. G. 32. 
S. Th. 2 2ae, ą. 118, a. 1, ad. 2. 

pagelbima žmogui, reikalui esant. Todėl daiktų pasidalinimas ir 
jų pasisavinimas, kyląs iš žmogiškosios teisės, negali sukliudyti 
jais pagelbėti žmogui, atsiradus reikalui. Taigi tie daiktai, kurių 
kas nors turi perteklių, prigimties teise turi būti atiduoti varg- 
šams išlaikyti“. Kokiu būdu jie turi būti atiduoti, šv. Tomas 
palieka kiekvienam skyrium spręsti. Bet viena yra tikra, kad 
jis liepia atiduoti visą perteklių, o ne tik vieną kurią jojo dalį. 
Kalbėdamas apie dešimtinių davimą ir atsakydamas į priekaiš- 
tus, esą dešimtinių duoti nereikią, šv. Tomas rašo: „Trečiosios 
dešimtinės, kurios sykiu su vargšais buvo suvalgomos (čia šv. 
Tomas turi galvoje Senojo Įstatymo dešimtinių tam tikrą rūšį. 
A. M.), Naujajame Įstatyme yra padidintos tuo būdu, kad Vieš- 
pats liepė vargšams duoti ne tiktai dešimtą dalį, bet visą pertek- 
lių““, 

Vadinasi, ligi tryliktojo šimtmečio perteklius katalikų eti- 
koje nebuvo legalizuotas. Be abejo, tai nereiškia, kad nebuvo 
žmonių, kurie pertekliaus nebūtų turėję. Vis dėlto šitas turėjimas! 
nebuvo pateisinamas doriniu atžvilgiu. Jis buvo kvalifikuojamas, 
kaip nuodėmingas darbas, kaip nukrypimas nuo krikščioniško- 
sios dvasios. Taip pat reikia pastebėti kad luominio 
pragyvenimo ideja, kuri tuo metu buvo vyraujanti, žymiai 
sumažino praktišką pertekliaus nelegalumo principą. Luominis 
pragyvenimas leido savo pajamas pateisinti reikalu net ir tada, 
kai šitas reikalas buvo tik garbės ar prestižo patenkinimas. Bet 
net ir šiuo atveju, bent principijaliai, perteklius nebuvo legaii- 
zuotas. Dideli sinjorų turtai buvo laikomi reikalingais jų luo- 
mui. Tai yra visai kas kita, negu principijaliai skelbti, kad per- | 
teklius yra pateisinamas, kaip perteklius, ir kad jis nevisas turi; 
būti atiduotas vargšams, 


„L 


b. Perteklius, kaip nuosavybė 


Pertekliaus, kaip tikros nuosavybės, legalizavimas įvyko 
tarp penkioliktojo ir aštuonioliktojo šimtmečio. Šiuo metu buvo 
dėta didelių pastangų sušvelninti šv. Tomo ir jo šalininkų etikos 
reikalavimus pertekliaus atžvilgiu. Visų pirma buvo stengiamasi 
išaiškinti šv. Tomo mokslą taip, kad jis esą minėtus principus 
taikąs tik tada, kai yra absoliutinis perteklius iš turtingojo pusės 
ir kraštutinis reikalas — extrema necessitas — iš vargšo pusės. 


se 


£ ibd. q. 66, a. 7. 
* ibd. d: 87. a. 1, ad. 4. 

Tik tuomet reikią perteklių atiduoti. Kad toks aiškinimas yra be 
pagrindo, galima matyti iš cituotų šv. Tomo minčių. Minėto aiš- 
kinimo įtakoje šv. Antoninas parašė savo traktatą apie įstatymą 
duoti išmaldą. Suarezas ir Sylvius ėjo dar toliau. Visą perteklių, 
koks tik yra galimas, jie laikė reikalingu. Pasak Cajetono šitas 
perteklius sudarąs atramą asmeniui pakilti savame luome, todėl 
esąs tikrumoje ne perteklius, bet reikalingas turtas. Navarrus 
įrodinėjo, kad esama tik labai mažo žmonių skaičiaus, kurie 
turėtų tikro pertekliaus. Jis taip pat pripažino turtingiesiems 
teisę palaukti su savo turtų išdalinimu ligi mirties. Vasduezas 
formulavo dėsnį, kad net karaliai retai turį pertekliaus ir kad 
niekas nėra įpareigotas duoti išmaldos tik dėl to, kad turi pertek- 
liaus. Šitie teigimai buvo pop. Innocento IX pasmerkti 1679 m“. 
Vis dėlto, nepaisant formalaus pasmerkimo, minėtų principų 
dvasia pamažu įleido šaknis katalikų etikoje ir doriniame jų 
gyvenime. i 

"Jeigu žiūrėsime ši dienų moralistų nuomonės, tai jie niekur 
jau nebeskelbia, kaip a Tomas, kad reikia atiduoti visą pertek- 
lių. Jie kalba jau apie tam tikrą pertekliaus dalį. Kai kurie, kaip 
Lehmkuhlis, šv. Alfonsas net nustato procentą (2%), kurį rei- 
kia nuo pertekliaus atiduoti“. Kiti liepia išdalinti tik apskritai 
dalį pertekliaus. „Ne visas perteklius reikia vargšams atiduoti, 
sako A.Tanguerey; tam tikra dalis turi būti atidedama kelti in- 
dustrijai, prekybai ir žemdirbystei (465 p.)... Tikinčiuosius reikia 
skatinti, kad jie lengvai dalį pertekliaus išdalintų vargšams arba . 
paskirtų geriems darbams, nors šitoji dalis matematiškai negali 
būti apibrėžta. Čia daugiau reiškia paskatinimai, paremti Kris- 
taus ir Bažnyčios Tėvų žodžiais, negu sunkios pareigos griežtas 
apibrėžimas, kuris dažnai yra negalimas“, Mintis visiškai tei- 
singa. Tik josios autorius pamiršta, kad paskatinimai, paremti 
Bažnyčios Tėvų žodžiais, liečia ne perteklaus dalį, bet visą per- 
teklių, kaip tokį, 

Šitie pavyzdžiai parodo, kad katalikų nusistatymas pertek- 
liaus atžvilgiu yra žymiai pasikeitęs. Perteklius čia jau yra 
pripažintas sava nuosavybe, kurios panaudojimas paliekamas 
josios savininko nuožiūrai. Išmalda turinti būti duodama tik nuo 
pertekliaus, bet ji jau nebėra paties pertekliaus išdalinimas, kaip 
buvo pirmaisiais Krikščionybės laikais. Krikščionybės principai 


7 Plg. E. Mounier, op. cit. 72 p. 

$ Op. cit. 422 p. ; plg. Fr. Tillmann, Die Katholische Sittenlehre 
IV 1, 245 p. Düsseldorf, 1936. 

* Op. cit. 466—67 p. 

"ir doktrina pasiliko tie patys. Bet pasikeitė katalikų išvidinis 
nusistatymas, nes jis daugiau taikėsi prie laiko dvasios, o mažiau 
žiūrėjo, kad Kristaus įsakymas tikrai būtų įvykdytas. 

Pertekliaus legalizavimas, paliekant jį jo savininko rankose, 
buvo tiesioginė parama kapitalistinei sistemai. Visų pirma čia 
buvo atidarytas kelias kapitalo telkimuisi vienose rankose, kas 
sudaro svarbiausią kapitalistinės sistemos žymę. Kol etika skelbė, 
kad pertekliaus valdymas yra tik administravimas svetimo turto, 
tol šitas turtas negalėjo laisvai augti be jokių ribų, nes kiekvieną 
kartą jo savininko sąžinė sakė, kad čia neviskas tvarkoje. Tuo 
tarpu kai pertekliaus krovimas buvo legalizuotas, kai reikėjo tik 
tam tikrą dalį išdalinti, savaime atsidarė kelias į neribotas gali- 
mybes. Kas daugiau turėjo, tas daugiau ir davė. Bet šitoji atiduo- 
toji dalis visados buvo tik dalis, paprastai labai smulki ir nežy- 
mi. Ji neturėjo jokios įtakos kapitalo augimui. Skelbdama, kad 
perteklius yra svetimas turtas, senoji patristinė etika buvo už- 
tvėrusi kelią kapitalistinei sistemai. Pavertusi perteklių nuosa- 
vybe, naujoji etika pašalino pagrindinę kliūtį. Katalikai dabar 
galėjo dalyvauti pelno ūkyje, numesdami nuotrupas tiems, 
kuriems likimas lėmė pasilikti vargšais. Lozoriaus ir turtuolio 
palyginimas virto realybe. 

Pertekliaus legalizavimas ekonominį gyvenimą atitraukė nuo 
žmogaus. Jeigu žmogus turi tik tiek, kiek jam reikia tegul ir 
pagal savo luomą, jis visados žino, kad šitos jo turimos gėrybės 
yra jam, kad jos egzistuoja ne pačios sau, bet kad jos yra ver- 
tingos tik todėl, kad jomis galima aprūpinti žmogaus reikalavi- 
mus. Ekonomikos ryšys su žmogumi reikalo ūkyje yra natūralus 
ir būtinas. Visai kitaip pasidaro tada, kai perteklius yra legali- 
zuojamas. Jeigu aš galiu rinkti ir turėti tiek ekonominių gėrybių, 
kiek tik aš noriu, savaime suprantama, kad aš turiu jas rinkti ne 
sau, bet kažkam kitam, kad kažkoks kitas tikslas turi glūdėti 
prieš mano akis ekonominiame mano veikime, ne mano reikalai. 
Reikalų patenkinimas visados yra aprėžtas. Ligi begalybės jis 
eiti negali. Tuo tarpu ekonominių gėrybių krovimas galo nežino. 
Pertekliaus principo valdomas ekonominis veikimas atpalaiduoja 
šios srities gėrybes nuo žmogaus ir todėl gali jas didinti be galo. 
Ekonominės gėrybės tada pasidaro vertingos ne iš santykio su 
žmogumi, bet pačios savyje, kaip tokios. Jeigu šiandien skun- 
džiamasi, kad mūsų ekonominis gyvenimas jau pametė ryšį su 
gyvu žmogumi, kad jis jį net pavergė, tai viso to šaknų reikia 
jieškoti pertekliaus legalizavime. Iš kitos pusės, jeigu, kaip 

pastebi E. Mounier, mūsų kalba apie išmaldą, apie artimo meilę 
yra tik nublukusios sąvokos, tai taip pat čia priežasčių reikia 
jieškoti pasikeitime pažiūrų į perteklių. Perteklius neturi nieko 
bendro su tikrąja nuosavybe, ir keletos centų išmetimas dar nėra 
išmaldos įsakymo patenkinimas. 


2. Procentų legalizavimas 


Dirbtinis pinigo vaisingumas, kaip jau buvo minėta, yra 
viena iš pagrindinių kapitalistinės sistemos žymių. Pelno ūkis 
laikosi ne tik tuo, kad yra leidžiamas perteklius, bet ir tuo, kad 
pinigas gimdo pinigą. Jeigu pinigą gimdytų tik darbas, tuomet 
kapitalo susikrovimas būtų labai aprėžtas, ir pertekliaus proble- 
mą būtų daugiau teorinė, negu praktinė. Visi tie milžiniški kapi- 
talai, kurie šiandien valdo ekonominę mūsų sistemą, yra atsiradę 
ne tiek iš darbo, kiek iš įvairių finansinių manipuliacijų. Štai 
kodėl E. Mounier ir sako, kad „jeigu ištirtume šiandieninius 
nuosavybės santykius, pamatytume, kad didelė dalis esančių 
nuosavybės teisių yra visiškai arba iš dalies įgyta vagyste arba 
procentais“. Procentų vaidmuo kapitalistinėje santvarkoje yra 
pagrindinis, ir procentų legalizavimas šalia pertekliaus legali- 
zavimo sudaro svarbiausią paramą kapitalistinei sistemai. Per- 
tekliaus legalizavimas nurodė kapitalistiniam veikimui tikslą, o 

| procentų leidimas jam įdavė į rankas labai vaisingą priemonę. 


a. Procentų draudimas ir leidimo titulai 


Procentų atžvilgiu Bažnyčia visais laikais buvo nusistačiusi 
neigiamai., Jau buvo minėta, kad už procentų ėmimą dvasininkai 
būdavo baudžiami suspensa ir beneficijų atėmimu, o pasaulininkai 
ekskomunika ir pasaulinėmis bausmėmis. Teoretiškai Bažnyčia 
procentų ėmimo niekados nelegalizavo. Ir šiandien pop. Bene- 
dikto XV kodekse skaitome: „Jei sunaudojamas daiktas kitam 
yra taip paskolinamas, kad jis tampa jo nuosavybe, ir paskui jis 
yra grąžinamas tokios pat rūšies, jokio pelno pačia sutartimi 
imti negalima“ (can..1543). Iš šito kanono nuostatų dar kalba 
sena krikščioniška dvasia. Principijaliai Bažnyčia senų savo 
tradicijų yra neatsisakiusi. Bet antroji šito paties kanono pusė 
principijalų procentų draudimą labai susilpnina, nes leidžia juos 
imti bet kokiu protingu titulu. Šiandien retai kas iš katalikų 


2 Vom kapit. Eigentumsbegriff... 88 p. 

“ žino, kad procentų ėmimas už paskolą, kaip tokią, yra Bažnyčios 
draudžiamas. Šv. Ambrozijus yra pasakęs: „Žmoniška yra padėti 
neturinčiam, bet šiurkštu yra reikalauti daugiau, negu davei. 
Jeigu skolininkas reikalingas tavo pagalbos, kadangi neturi kuo 
padengti savo reikalų, tai argi nėra nedora, dar reikalauti iš jo 
daugiau? Ir tai vadini žmoniškumu, tuo tarpu čia yra tik niekšiš- 
kumo didinimas“, Šiandien šitie smarkūs žodžiai katalikų yra 
nebesuprantami. Juose nebejaučiama tos dvasios, kuri juos pa- 
diktavo. l 


Patristikos ir vidurinių amžių metu buvo daromas griežtas 
skirtumas tarp skolinimo ir nuomojimo. Skolinamas daiktas yra 
toks, kuris galima sunaudoti ir kuris pereina visiškon nuosavy- 
bėn. Nuomojamas daiktas yra toks, kuris yra pastovus, kurio 
negalima — bent tuo tarpu — sunaudoti ir kuris kito nuosavybe 
netampa. Todėl, pavyzdžiui, javai, pienas, mėsa, aliejus buvo 
laikomi skolinamais daiktais. Tuo tarpu namai, gyvuliai, įran- 
kiai buvo laikomi nuomojamais daiktais. Už skolinamus daiktus 
imti mokestį buvo draudžiama, už nuomojamus — leidžiama. Kas 
pasiskolino 5 litrus aliejaus, tam nereikėjo grąžinti 6 litrų. Bet 
kas išsinuomojo penkioms dienoms arklį ar įrankį, turėjo sumo- 
kėti tam tikrą sumą pinigais ar daiktais. Skolinami daiktai buvo 
laikomi nevaisingais. Juos pasiskolinęs žmogus panaudodavo 
juos pačius taip, kad jų nebelikdavo nei jam nei tam, kuris buvo 
anksčiau jų savininkas. Todėl paskolon duodamas daiktas buvo 
laikomas visiškai atiduotu. 'Jo skolintojas pasidarydavo visiškas , 
jo savininkas. Tai buvo savotiškas pirkimas, tik prekės kaina 
buvo sumokama vėliau ir tuo pačiu daiktu. Todėl kaip perkant 
nereikia mokėti už patį pardavimą, bet tik už daiktą, taip lygiai 
ir skolinant buvo neleidžiama imti dar kokį nors procentą pinigo 
ar daikto pavidalu. Tuo tarpu nuomojamas daiktas ir vėliau 
likdavo senojo savo šeimininko nuosavybe. Jį išnuomojęs žmogus, 
juo pasinaudodavo tik taip, kad jis jam būdavo tam tikrą laiką 
naudingas: jis pasinaudodavo tik jo jėga, ir už šitą jėgą turė- 
davo sumokėti. Mokestis už nuomojamą daiktą buvo mokestis 
ne už nuomojimo veiksmą, bet už panaudojamo daikto jėgą. 
Nuomojamuose daiktuose buvo įžiūrėtas didelis skirtumas tarp 
paties daikto ir jo panaudojimo, ir čia buvo atiduodamas nuosa- 
vybėn ne pats daiktas, bet tik jo panaudojimas tam tikrą laiką. 


* De officiis ministrorum III, 159 p. Migne P. L. 16. 

Daiktas todėl turėjo būti asas, o už panaudojimą sumo- 
kamas tam tikras mokestis. 

Pinigas patristikos ir vidurinių amžių metu buvo skiriamas 
prie skolinamųjų daiktų kategorijos. Pinigo paskolinimas buvo 
laikomas atidavimu nuosavybėn. Tarp paties pinigo ir jo panau- 
dojimo nebuvo daroma skirtumo, nes faktiškai tokio skirtumo 
čia ir nėra. Pinigo vertė yra jo išleidimas: usus pecuniae est in 
emissione ipsius, sakė šv. Tomas. Pinigas yra skolinamas tam, 
kad jis būtų išleistas, kaip miltai ar aliejus yra skolinami tam, 
kad jie būtų suvalgyti. Šv. Tomas todėl ir sako, kad šiuo atveju, 
procentų ėmimas yra mokėjimas už tai, ko faktiškai negavai. 
Imant procentus, daromas skirtumas tarp pinigo ir jo panaudo- 
jimo: pinigas yra grąžinamas, o už panaudojimą sumokamas mo- 
kestis, kuris ir vadinamas procentais'?. Tuo tarpu faktiškai sko- 
linamas daiktas, šiuo atveju pinigas, yra panaudojamas tuo būdu, 
kad jis yra sunaudojamas. Jo savininkas pasinaudoja ne jo jėga, 
bet juo pačiu, kaip tokiu. Todėl tiktai jį ir turi grąžinti be jokio 
dar kitokio mokesčio. Pinigo nevaisingumas yra pirmoji prie- 
laida, kuria rėmėsi procentų draudimas. 

Antroji prielaida yra darbo pirmenybė prieš kapitalą. Patri- 
stikos ir vidurinių amžių metu buvo nemaža turtingų Žmonių. 
Bet kad šitie žmonės dar labiau turtėtų be darbo, tai buvo nesu- 
prantama ir moraliai neleidžiama. Galima buvo savo turtais pre- 
kiauti ir tuo būdu juos dar padidinti, galima juos buvo įdėti į 
kokią nors įmonę ir paskui iš jos pelnyti. Bet kiekvienas šitas 
žygis reikalavo darbo. Pelnas tik iš darbo buvo pagrindinis ano 
meto ekonominis ir moralinis dėsnis. Naujų ekonominių gėrybių 
galėjo sukurti tik darbas, o ne negyvas kapitalas. Turtėjimas iš 
procentų buvo laikomas tinginystės ženklu, todėl neleidžiamas 
ir net baudžiamas. Šv. Tomas aiškiai sako: „Imti procentus už 
skolinamus pinigus yra neteisinga, nes čia parduodama tai, ko 
nėra. Tuo būdu atsiranda nelygumas, kuris priešinasi teisingu- 
mui... Todėl, kaip kiekvieną neteisingai įgytą daiktą žmogus 
turi grąžinti, taip turi grąžinti ir pinįgus, įgytus procentų 
ėmimuų“?š, 

Bet nuolatos progresuojanti kapitalistinė dvasia ir vis 
labiau besiformuojanti kapitalistinė santvarka šitą griežtą Baž- 
nyčios nusistatymą procentų atžvilgiu stengėsi sušvelninti, Į 
kazujistiką linkę moralistai jieškojo tokių titulų, kurie patei- 


21 plg. S: „Th. 2 2ae, q. 78, a. 1, 
*. ibd. 

sintų faktišką procentų ėmimą ir kurie išgelbėtų žmogų nuo 
nuodėmės ir nuo bažnytinių bausmių. Pagrindą tokiems titulams 
davė jau ir scholastikų žinomas skirtumas tarp grynos paskolos ir 
investuoto kapitalo. Jeigu kas nors skolina pinigus grynai 
paskolos titulu, jis juos atiduoda skolininko nuosavybėn, visiškai 
nesirūpindamas, ką jis su jais darys. Skolininko minimi motyvai 
yra šiuo atveju tik tam, kad paskolos greičiau gautų. Bet gali- 
ma pinigus skolinti ir taip, kad jų savininkas įeina į kokį nors 
veikimą, kaip dalininkas, kitaip sakant, kad jis šiuos pinigus 
kur nors investuoja, kaip kapitalą. Tokiu atveju jis nenustoja 
būti šių pinigų savininku, ir pinigai, investuoti į kokį nors daik- 
tą ar darbą, ir šį daiktą ar darbą padaro daline pinigų skolintojo 
nuosavybe. Štai dėl ko tokiu atveju procentai buvo leidžiami, nes 
tikrumoje čia buvo ne procentai, bet pelno dalis, kurią davė in- 
vestuotais pinigais pagamintas daiktas. Šitą skirtumą tarp gry- 
nos paskolos ir investuoto kapitalo, tarp gryno procento ir pelno 
dalies labai gerai žino ir šv. Tomas. Bet jis reikalauja, kad šitas 
investuotas kapitalas vyktų tam tikros sąjungos pavidalu tarp 
skolintojo ir skolininko: per modus societatis cuiusdam!*. Iš 
kitos pusės, čia taip pat reikalaujama, kad kapitalą investavęs 
žmogus aktyviai dalyvautų jojo vaisingume ir tik tuo būdu pa- 
sidarytų vertas pelno dalies. Jeigu jis laikosi nuošaliai, jeigu 
jis nerizikuoja, jis buvo laikomas paprastu skolininku ir neturė- 
jo teisės imti dalies pelno, nes ši dalis jau būtų buvusi grynas 
procentas. Šitas faktas dar ryškiau rodo, kiek pelnas buvo susijęs 
su darbu, ir kiek pats kapitalas, kaip toks, buvo laikomas nevai- 
singu. 

Vis dėlto investuoto kapitalo sąvoka greitai pažadino mintį, 
kad juk kiekvienas skolininkas į savo skolinamus pinigus galįs 
žiūrėti, kaip į investuojamą kapitalą. Ar tikrumoje žmogus, kuris 
pinigus skolina, juos panaudos savo pelnui ar gal tik būtiniau- 
siam reikalui, skolintojui buvo nesvarbu. Jam tik rūpėjo, kad į 
savo duodamą paskolą jis galįs žiūrėti, kaip į investuojamą kapi- 
talą ir todėl iš anksto arba vėliau reikalauti vad. „pelno dalies“. 
Tuo būdu visų pirma procentų ėmimas kaip tik ir pradėjo būti 
pateisinamas savotišku titulu, kuris buvo vadinamas „lucrum 
cessans“, vadinasi, toks pelnas, kurio nustojama skolinant, nes 
kiekvienas skolintojas galįs pelno turėti, investuodamas savo 
pinigus kur nors kitur. 


= Abd. a. 2, ad. 3. 

Antras svarbesnis titulas buvo vad. „damnum emergens“, 
vadinasi, skriauda arba nuostolis, kuris atsirasdavo dėl pasko- 
los. Todėl šiai skriaudai arba nuostoliui padengti kaip tik ir buvo 
reikalaujamas tam tikras procentas nuo paskolos. Šitas titulas, 
jeigu jis yra realus, gali būti pateisinamas. Iš tikro, jeigu kas 
nors, skolindamas pinigus, turi tikro nuostolio, jis gali reika- 
lauti, kad šitas nuostolis būtų padengtas to, kuriam pinigai yra 
skolinami. Bet nesunku suprasti, kad tokiu atveju nuostolio pa- 
dengimas yra visai kas kita, negu grynas procentas. Nuostolio 
padengimo titulu procentas gali būti imamas už realią skriaudą, 
o ne už fiktyvią arba tik už galimą. Tuo tarpu šio titulo vardu 
kiekvienas galėjo procentus imti įr faktiškai imdavo. Šv. Tomas 
griežtai pasisako prieš „lucrum cessans“ titulą, bet neneigia 
„damnum emergens“ titulo, jeigu tik šitoji skriauda yra reali. 

Šalia šių dviejų titulų reikia paminėti dar ir trečią, kuris 
procentų etikoje buvo pripažintas, būtent, atlyginimas už patar- 
navimą — „recempensatio servitiorum“, Šitas titulas kilo iš co, 
kad skolininkas, būdamas dėkingas už paskolą, skolintojui duc- 
davo dovanų daiktais, o paskui ir pinigais. Šitos dovanos, kaip 
dėkingumo ženklas, vėliau pradėjo virsti atlyginimu už suteiktą 
patarnavimą skolinant pinigus. Tai buvo taip pat labai gera 
priedanga procentams, ir šiuo titulu jie dažniausiai būdavo imami 
privatinių asmenų. Šv. Tomas, kalbėdamas apie dovanas už pa- 
skolą, pastebi, kad jeigu kas priima šitas dovanas sutarties aiš- 
kios ar tik nujaučiamos (ex pacto tacito vel expresso) titulu, 
taip lygiai nusideda, kaip ir procentus imdamas. Bet jeigu jis 
iš tikro į šitas dovanas žiūri tik kaip į dėkingumo išraišką ir 
jeigu jis jų nereikalauja materijaliniais daiktais, kurie pinigais 
gali būti matuojami, jis nuodėmės nepadaro. Šv. Tomas leidžia 
reikalauti atlyginimo tik tokiais daiktais, kurie pinigine verte 
negali būti matuojami, kaip meile, dėkingumu ir t.t.*, 

Tai yra titulai, kurie vėliau katalikų etikoje buvo pripažinti 
leistinais. Šalia jų dar buvo ir tokių, kurie apgaulės būdu vers- 
davo skolintoją sumokėti procentus, pav. mokėjimas kitokiomis 
monetomis, negu skolinama, kad tuo būdu susidarytų skirtumas 
skolintojo naudai, arba pažymėjimas sutartyje didesnės sumos, 
negu faktiškai skolintojas gaudavo. Šitie titulai moralistų buvo 
laikomi nuodėmingais, nes jų nemoralumas jau yra per daug 
aiškus. 


= ibd a: 2; 

Tokiu būdu principinis Bažnyčios nusistatymas, kurio ji 
niekados neišsižadėjo, buvo praktinių kazujistikos išvedžiojimų 
aptemdintas ir dažnai paliktas be gyvenimiškos reikšmės. Jeigu 
ankstesnieji, amžiai dar jausdavo sąžinės priekaištų dėl procentų 
ėmimo, tai mūsų dienomis niekas dėl jų nekvaršina galvos. Mi- 
nėtas kanonų teisės nuostatas laikomas negyvenimišku ir sakoma, 
kad prie dabartiės ekonominės santvarkos procentų ėmimas yra 
niekaip neišvengiamas. Taip kalba ir daro ne tik nekatalikai, 
kas yra jiems visai natūralu, bet ir katalikai, laikydami procentų 
draudimą atgyvenusiu dalyku. 

Šitokį katalikų nusistatymą procentų atžvilgiu žadino ir 
palaikė ne tik auganti kapitalistinė ūkio sistema, bet ir pati 
Romos kūrija finansinėmis savo operacijomis. Jau penkioliktojo 
šimtmečio viduryje oficijalūs Bažnyčios sluoksniai įsteigė savo- 
tiškų skolinamųjų namų, kurie buvo pavadinti charakteringai, 
bet kurių vardas slėpė gilią ir skaudžią ironiją: montes pietatis. 
Šių namų uždavinys buvo padėti platesniems sluoksniams apsi- 
saugoti nuo skolintųjų išnaudojimo. „Montes pietatis“ priim- 
davo pinigus saugoti ir juos skolindavo. Bet už skolinamus 
pinigus imdavo 8—15% daugiau, negu mokėdavo už indėlius““. 
Vadinasi, pačių Bažnyčios atstovų, kurių žinioje šitie namai 
būdavo, procentai praktiškai buvo legalizuoti. Kai griežtesni 
moralistai skelbė Dievo vardu bausmes už procentų ėmimą, 
Romos kūrijoje buvo daromos tokios finansinės operacijos, ku- 
rios primena mūsų dienų bankus ir biržas. Štai kaip J. Messne- 
ris vaizduoja Romos kūrijos finansinį veikimą „Neišvengiamas 
ūkinis ir kultūrinis išsivystymas pamažu įsiskverbė ir į Bažny- 
čią. Didėjant valdymo ir kultūros reikalams, kūrija buvo pri- 
versta pakelti mokesčius, ypač dvasininkijai. Pinigų įvairumas, 
reikalas juos keisti, pervežimo Romon sunkenybės, piniginių 
transportų pavojingumas pakišo mintį pinigų pergabenimą ati- 
duoti pirkliams. Bet greitai pirklių vietoje atsistojo bankininkai. 
Italų bankai ankstybojo kapitalizmo metu gavo galingos para- 
mos iš kūrijos mokesčių. Didėjant piniginiams reikalams, kūrija 
turėjo ryžtis imti iš bankininkų avanso, vadinasi, paskolos, ga- 
rantuodama savais mokesčių pinigais. Tuo pačiu ji turėjo pri- 
siimti pareigą mokėti procentus, nes mokesčių plaukimas ir pi- 
nigų pergabenimas į Romą buvo susijęs su didele rizika. Anksty- 
bojo kapitalizmo metu popiežiaus finansuose veikliai dalyvavo 


“. Plg. Josef Kulischer, Allgemeine  Wirtschaftsgeschichte I, 
350—351 p. 

italų pirkliai ir bankininkai, vėliau jų vietą užėmė vokiečių pįr- 
kliai, ypač Fuggerai, taip pat ir Welseriai. Jokūbui Fuggeriui 
net pavyko kai kurį laiką nurungti italus. Nuo 15 šimtmečio 
pabaigos Romoje Fuggeriai turėjo savą įstaigą. Popiežiaus 
finansų organizacija Fuggerių buvo taip tvarkoma: aukštesnieji 
ir žemesnieji dvasininkai Romai skirtus pinigus sumokėdavo 
Fuggerių įstaigoms Vokietijoje, Vengrijoje, Lenkijoje ir Šve- 
dijoje. Beneficijų mokesčiai ir atlaidų pinigai taip pat eidavo į 
šias vietas. Bet tiesioginis pinigų siuntimas Romon buvo išįmtis. 
Fuggeriai įnašus persiųsdavo vekseliu (tai savotiškas dokumen- 
tas išmokėti, labiau panašus į čekį, negu į mūsišką vekselį) savo 
įstaigoms Romoje, nurodydami, kiek kūrijai reikia išmokėti““". 
O. Schillingas, kalbėdamas apie keliamą klausimą, kiek Romos 
kūrija prisidėjo prie kapitalizmo, sako, kad „šitoji įtaka (Romos 
kūrijos A. M.) galima ramiai prileisti. Tam tikras bankas išmo- 
kėdavo tam tikrą pinigų sumą ir gaudavo teisę rinkti kūrijos 
mokesčius; bankas iš to gerai pelnydavo. Visų pirma čia didelės 
reikšmės turėjo Florencijos bankai, vėliau Fuggeriai. Kai 
kuriais savo reikalavimais kūrija per toli nuėjo; galima jai pri- 
kišti, kad ji tokiomis priemonėmis sukūrė puikią renesanso 
Romą“...5, Paskutinis Schillingo sakinys yra truputį ironiškas 
tiems, kurie šitas priemones, kūrijos vartotas, peikia. Niekas 
negali neigti, kad Romos kūrijos operacijos kultūrai, ypač me- 
nui, buvo labai reikšmingos. Renesanso Roma buvo iš tikro kū- 
rijos sukurta. Bet, iš kitos pusės, taip pat reikia pripažinti, kad 
krikščioniškajai dvasiai ekonominėje srityje skatinti šitos prie- 
monės nebuvo laimingos. Kūrijos piniginės operacijos neprisi- 
dėjo pre to kilnaus kai kurių moralistų žygio, kuriuo jie sten- 
gėsi išgelbėti nukrikščionėjantį žmogaus ūkį. Pelnas be darbo, 
pinigas iš pinigo įsiskverbė į dorinę žmonių sąmonę ir praktikoje 
buvo legalizuotas. 


b. Procentų teisinimas ir jo kritika 


O. Schillingas, kalbėdamas apie procentus, pastebi, kač 
„modernieji ekonomistai nesprendžia, kaip senieji procentų 
teoretikai, ar procentų ėmimas yra leistinas, jie tik klausia, kodėl 
jis yra leidžiamas; jie be niekur nieko suponuoja jų leistinu- 


“. Die soziale Frage der Gegenwart, 30 p. 
3. Kath. Wirtschaftsethik, 51—52 p. 

mą“, Vis dėlto šiandien, kada kapitalistinė sistema pradeda 
judėti pačiuose savo pagrinduose, mes drįstame iškelti seną 
klausimą, ar iš tikro procentų ėmimas yra leistinas ir ar šian- 
dieninė procentų praktika moraliai yra pateisinama? 

Visų pirma keletas pastabų dėl senųjų minėtų titulų, kuriais 
procentų ėmimas praktiškai yra legalizuojamas. Titulas „lucrum 
cessans“, kaip minėjome, gali būti pateisintas. Bet jam reikia tam 
tikrų sąlygų: „1. duodama paskola turi būti aiškaus investuoja- 
mojo kapitalo pobūdžio; šitas aiškumas reikalingas tiek skoli- 
ninkui, tiek ir skolintojui; 2. skolintojas turi aktyviai dalyvauti 
valdyme daikto arba įmonės, į kurią kapitalas yra investuotas. 
Jeigu šitų sąlygų nėra, jeigu pinigai ne faktiškai investuojami, 
bet tik galimi kur nors kitur investuoti, jeigu skolintojas akty- 
viai nedalyvauja daikto arba įmonės valdyme, jo titulas „lucrum 
cessans“ yra tiktai fiktyvus ir paimti procentai neva pelno pavi- 
dalu yra tikri procentai už paskolą, kaip tokią, vadinasi, 
neleistini. 

Jeigu taikyti šitą titulą mūsų dienų paskoloms, nė viena 
sąlyga čia netinka. Mūsų dienomis kapitalas yra investuojamas 
atskira ir aiškia sutartimi. Šita sutartis nėra paskolos sutartis, | 
nes visų pirma kapitalo investuotojas rizikuoja savo pinigais, 
kurie gali žlugti, jeigu įmonei nesiseks. Toliau, investuotojas 
aiškiai yra daikto arba įmonės didesnis arba mažesnis savininkas, 
kuris aktyviai rūpinasi josios augimu. Tuo tarpu kas mūsų die- 
nomis procentus norėtų teisinti minėtų titulu, niekaip negalėtų 
įrodyti, kad jis yra kur nors investavęs kapitalą taip, kaip dabar 
paprastai yra investuojama. Jeigu šiandien bankas skolina pini- 
gus, ar jis gali pasiteisinti investavęs kapitalą, dažnai net neži- 
nodamas, kam tie pinigai bus panaudoti, kokį jie duos pelną, ir 
visiškai nesirūpindamas įmone, jeigu tikrumoje pinigai ir buvo 
įmonei panaudoti. Bankas taip pat nerizikuoja, nes, reikalauda- 
mas garantijų, jis apsidraudžia nuo bet kokių eventualumų. 
Bankas anaiptol net neturi intencijos dalyvauti neva investuoto 
kapitalo pelno pasidalinime. Titulas „lucrum cessans“ mūsų 
dienomis paskoloms visiškai netinka, nes kapitalas dabar yra in- 
vestuojamas visai kitokiu būdu ir kitokiomis sąlygomis, negu 
paskola. Šitas titulas dabar yra tik fiktyvus, tik grynai forma- 
linis. Jis reikalauja dalies tokio pelno, kurio nėra, bet kuris! 
galėtų būti, jeigu... Bet šitas „jeigu“ dažnai yra nerealus ir 

daugeliu atvejų neįvykdomas. Imti tad dalį nuo nerealaus ir ne- 
samo pelno, kurio dažnai, pav. ūkininkų gyvenime, net iš viso 
nesama, nes šitie žmonės skolinasi tik savo reikalui, yra mora- 
liai nepateisinamas dalykas. 

Tas pat yra ir su titulu „damnum emergens“. Ir jis yra pa- 
teisinamas, jeigu skriauda yra reali. Nuostolis turi būti atlygin- 
tas. Bet mūsų laikų santvarkoje šitoks nuostolio padengimas 
vėl yra atliekamas specijaliomis sutartimis ir specijaliais aktais. 
Paskolos pobūdžio tokiose sutartyse nėra. Jeigu kas imtų pro- 
centus dėl to, kad apsisaugotų nuo galimo nuostolio, šitie pro- 
centai būtų garantijos pobūdžio ir turėtų būti grąžinami, jei 
nuostolio faktiškai nebuvo. Tuo tarpu dabar imami procentai, 
jeigu jie teisinami minėtu titulu, kaip atlyginimas už grynai 
fiktyvų nuostolį arba už galimą, yra negrąžinami. Čia skolinin- 
kas padengia savo turtu tai, ko iš tikrųjų nėra. Jeigu procentai 
būtų tik nuostolių padengimas, skolintojai nepraturtėtų. Kapitalo 
sukrovimas įš procentų aiškiai rodo, kad „damnum emergens“ 
yra fiktyvus titulas ir kad jis mūsų finansinei santvarkai yra ne- 
pritaikomas. Kokia prasme galima kalbėti apie nuostolio paden- 
gimą bankiniuose procentuose? 

Dar didesnis farizejiškumas kyšo pro trečiąjį titulą „recom- 
pensatio servitiorum“, Atlyginti už patarnavimą galima tik tada, 
kai šitas patarnavimas yra atliekamas kokios nors institucijos 
tarnautojo. Pavyzdžiui, jei būtų toki modernūs „montes piet4- 
tis“, kurie skolintų pinigus be procentų ir kuriems reikėtų per- 
sonalo. Tuomet personalo algoms jie galėtų imti tam tikrą pro- 
centą. Tai iš tikro būtų atlyginimas už patarnavimą, už tą darbą, 
kurį tarnautojas atlieka visuomenės gerovei. Tuo tarpu dabar 
jeigu kaimynas kaimynui ištraukia iš kišenės šimtą lįtų ir pasko- 
lina, ar gali jis kalbėti apie atlyginimą už patarnavimą? Jis gali 
už tai reikalauti dėkingumo, bet ne atlyginimo. Tas pat yra ir 
su bankais. Bankų imamas procentas yra kur kas didesnis, negu 
reikalinga tarnautojų algoms. Bankų pelnas iš procentų eina į 
atskirų asmenų kišenes ir tai yra pelnas be. jokio darbo. Kas turi 
sveiką moralinę nuojautą, šito titulo fiktyvumą gali lengvai 
suvokti, 

Visi tad senieji titulai yra grynai formaliniai. Kai tik jie 
yra taikomi paskolai, jie netenka realinio turinio ir tampa gry- 
nomis galimybėmis arba fikcijomis. Bet už fikcijas arba už gali- 
mybes negalima imti mokesčio. Kitais atsitikimais šitie titulai 
yra reikšmingi ir praktikoje pritaikomi. Bet paskolų atveju jų 

realumas nyksta ir jie virsta tik kazujistikos priemone sąžinei 
nuraminti. 

Moderniaisiais laikais procentų ėmimas yra grindžiamas ki- 
tokiais motyvais. Katalikai ekonomistai, laikydamiesi principinio 
Bažnyčios draudimo imti procentus, kaip procentus už gryną | 
paskolą — ratione mutui, pripažįsta, kad pinigas, kaip toks, yra 
nevaisingas, kad jis yra sunaudojamas daiktas ir todėl šalia 
sumos negali būti dar reikalaujama savotiška nuoma. Pinigas yra 
skolinamas, bet neišnuomojamas. Todėl procentai nuo pinigo,| 
kaip nevaisingo daikto, negali būti imami. Modernieji ekonomis- 
tai užtat stengiasi įrodyti, kad pinigas yra vaisingas tuo būdu, 
jog jis yra kapitalo pobūdžio. Kapitalu šiandien yra vadinamas 
turtas realių ekonominių vertybių pavidalu, pav. namai, žemė, 
įmonė ir t.t. Šitie daiktai arba šitos ekonominės vertybės yra 
vaisingos, todėl jos gali būti išnuomojamos ir už jų panaudojimą 
gali būti imamas tam tikras mokestis. Jeigu tad pinigas gali būti 
priskirtas šitų ekonominių vertybių kategorijai, vadinasi ir už 
jo panaudojimą galima imti mokestį. J. Messneris todėl ir sako, 
kad „pinigas ir kapitalas yra skirtingi daiktai. Banknotas arba 
moneta, suprantama, yra nevaisingi... Bet nuo pinigo, kaip 
grynos mainų priemonės, reikia skirti pinigą, kaip kapitalo dis- 
poziciją, vadinasi, kaip galią valdyti gamybos priemones, kurios 
už pinigus yra perkamos“, Dažnai todėl ir procentų ėmimas 
yra apibrėžiamas, kaip mokestis už kapitalo naudojimą. 

Bet ar iš tikro yra realus skirtumas tarp pinigo, kaip 
mainų priemonės, ir pinigo, kaip „kapitalo dispozicijos“? Ar 
pinigo skolinimas iš tikro yra kapitalo naudojimas? Kad už 
pinigus yra įsigyjamos gamybos priemonės, tai visai tiesa. Bet 
kad šitos gamybos priemonės jau yra nebe pinigai, tai taip pat 
nemažesnė tiesa. Dar didesnė yra tiesa, kad pinigų jau nebėra, 
kai yra gamybos priemonės, kitaip sakant, kapitalo įsigijimas 
reikalauja pinigus išleisti, juos sunaudoti, o ne tik paprastai 
panaudoti, kaip kokį įrankį. Pinigas nieku būdu neturi įrankio 
charakterio. Jeigu tad kapitalu yra laikomos realios ekonominės 
vertybės, tai pinigas jokia prasme tokia vertybė nėra. Pinigas, 
kaip jau buvo sakyta, yra alegorinė — sutartinė vertybė. Šituo | 
savo alegoriniu pobūdžiu jis visados yra ir bus tiktai mainų 
priemonė. Iš esmės nėra jokio skirtumo, kai už litą nusiperki 
dešimtį kiaušinių ir juos suvalgai ar už milijoną nusiperki ma- 


* Op. cit. 104 p. 

šinų ir įsirengi fabriką. Ir vienu ir antru atveju čia yra mainai: 
už sutartinę vertybę yra gaunama reali vertybė arba kapitalas. 
Todėl Messnerio daromas skirtumas tarp pinigo, kaip mainų 
priemonės, kuri yra nevaisinga, ir pinigo, kaip kapitalo dispozi- 
cijos, kuri yra vaisinga, yra nerealus: tai yra tik sąvokinis skir- 
tumas. Pinigas visados yra mainų priemonė ir niekados negali 
būti vaisingas. Vaisingas yra už pinigus įsigytas kapitalas. Bet 
ir pats Messneris pripažįsta, kad pinigas ir kapitalas yra ne tas 
pats dalykas. Už kapitalo naudojimą galima imti tam tikrą mo- 
kestį, bet ne už pinigo, nes jo naudojimas yra lygus sunaudoji- 
mui, ką modernieji ekonomistai yra praleidę pro akis. Pagrin- 
dinis principas, kad galima imti tiktai nuomą, lieka teisingas 
dabar, kaip teisingas jis buvo ir visais laikais. Tuo tarpu posa- 
kio „išnuomok man 100 litų“ absurdiškumas parodo, kad pinigas 
niekados negali turėti nuomojamojo daikto charakterio, vadi- 
nasi, kad jis yra nevaisingas, kaip toks, kaip nevaisingas yra 
kiekvienas sunaudojamas daiktas. Todėl pastangos pateisinti 
procentus, kaip mokestį už kapitalo naudojimą, taip pat nepa- 
siekia savo tikslo. Jeigu aš skolinu žmogui 100 litų, kad jis nusi- 
pirktų arklį, ar aš galiu į šitą arklį žiūrėti, kaip į mano kapitalo 
naudojimą, už kurį man turi būti sumokėta? 

Ir vis dėlto procentai yra visuotinė mūsų amžiaus apraiška. 
Kapitalistinė sistema remiasi pinigo vaisingumu, įr panaikinus 
procentus šitos sistemos griuvimas būtų neišvengiamas. Štai dėl 
ko daugeliui ir atrodo, kad negalima kalbėti nė apie procentų 
nemoralumą, jeigu jie yra būtini dabartinės ekonominės siste- 
mos santvarkai. Bet reikia daryti skirtumą tarp procentų, kaip 
istorinio išsivystymo padarinio, ir procentų, kaip dorinės prob- 
lemos. Doriniu atžvilgiu jie yra aiškiai neleistini. Bet istorija, 
nepaisydama dorovės dėsnių, taip suformavo mūsų gyvenimą, 
kad procentai daugeliu atvejų pasidarė neišvengiami. Jie mūsų 
amžiuje yra neišvengiama blogybė. Bet blogybė negali niekados 
virsti gėrybe.Ji gali būti toleruojama, kaip neišvengiama. Bet 
dorinė žmonių sąmonė ją turi kvalifikuoti, kaip blogybę, ir turi 
eiti prie josios panaikinimo. Jei su procentais grius ir kapita- 
listinė sistema, tuo geriau, nes ji visa yra paremta nežmoniškais 
principais. Procentų problema yra labai panaši į vergijos prob- 
lemą. Bažnyčia vergiją toleravo ilgus amžius, liepdama vergams 
klausyti savo ponų. Bet niekados vergija nebuvo pripažinta geru 
dalyku. Ji buvo istorijos suformuota neišvengiama blogybė, 
todėl turėjo ateiti laikas, kada ji išnyko. Kas būtų kalbėjęs apie 

vergijos panaikinimą Cezario laikais, tam būtų buvę atsakyta, 
kad, ją panaikinus, sugrius visa socijalinė santvarka. Šita san- 
tvarka ir sugriuvo, nes ji buvo atremta į žmogaus asmens nelygų 
vertinimą. Istorinis procentų pobūdis gali juos praktiškai pa- 
daryti neišvengiamais. Bet dorinis jų pobūdis turi vesti juos prie 
išnykimo, paskui kurį turi eiti ir visos kapitalistinės santvarkos 
žlugimas. 


Katalikų įnašas į kapitalizmą, kaip matome, yra gana ne- 
mažas. Jie prisidėjo prie Europos dvasios pakrypimo į antropo- 
centrizmą ir į egojizmą.  Antropocentrizmas vedė į žmogų, o 
egojizmas socijalinės santvarkos atrama padarė savąjį Aš, kuris 
pradėjo būti labiau vertinamas, negu artimo asmuo. Šitoks pasi- 
keitęs išvidinis nusistatymas pažadino pertekliaus legalizavimą, 
kaip pelno ūkio tikslą, ir procentų praktišką legalizavimą, kaip 
pelno ūkio priemonę. Dalyvaudami kapitalistinės santvarkos 
kūrime, katalikai nė nepajuto, kur jie atsidūrė, ir ilgai nesusi- 
vokė, kokios reikšmės visam pasauliui turi šitas jų neapdairu- 
mas. Apsvaiginti išviršiniu kultūriniu kapitalizmo spindėjimu, 
jie nepastebėjo, kad žmonijoje išseko religinis nusiteikimas, kad 
žmonės nusigrįžo ne tik nuo Bažnyčios, bet ir nuo Dievo. 

Iš kitos pusės, katalikai dažnai praktiškai yra susiję su ka- 
pitalizmu dėl to, kad jo atstovai nekartą pagelbsti bažnytinėms 
ir apskritai katalikiškoms institucijoms. H. Rostas, gindamas 
katalikų ryšį su kapitalistine ūkio sistema, pripažįsta, kad „ka- 
pitalizmas kuria ne tik geležinkelius, garlaivius, architektūrą 
ir mašinas, bet jis taip pat atpalaiduoja milžiniškas pinigų su- 
mas lavinimo bei mokymo tikslams, įvairių rūšių kultūrinėms 
įstaigoms, bibliotekoms ir kitiems dvasiniams reikalams. Jis taip 
pat duoda priemonių pasaulio misijoms Krikščionybės dvasioje““". 
Todėl nors kapitalizmas ir nesiderina su Krikščionybės soci- 
jaliniais principais, katalikų praktikoje jis esti ginamas ir tvir- 
tai jo laikomasi. „Kapitalizmo piktnaudojimas, sako H. Simonas, 
yra griežtai enciklikų atmestas. Bet Bažnyčia kapitalistų jėgoje 
randa tokios pagalbos, kurią jai neigia komunistinė bendruo- 
menė. Ir štai, visuose kraštuose katalikai, net ir labiausiai įsi- 
tikinę kapitalizmo neteisingumu, yra pastumiami į tam tikrą 


* Die Kulturkraft des Katholizismus, 169 p. Paderborn 1930. 

konservatinį nusistatymą, besirūpindami teisingais laikiniais 
Bažnyčios interesais“?*, Hic et nunc patiriama parama suklai- 
dina katalikus, ir jie nemato, kas vyksta tolimoje perspektyvoje. 
Kad, pav., kapitalizmo parama misijoms yra iliuzija, parodo E. 
Fiedlerio minimas pavyzdys. Fiedleris sako, kad per 100 metų 
iš 83 milijonų Japonijos gyventojų pasisekė atversti tik 100.000. 
Tuo tarpu vienoje tik Vokietijoje per metus išstoja iš Bažnyčios 
40.000*. Nereikia užmiršti, kad dauguma šitų apostatų yra ka- 
pitalistinės dvasios ir kapitalistinės santvarkos aukos. Niekas 
taip nestumia žmonių nuo Krikščionybės, kaip kapitalistinė ka- 
talikų dvasia. Pasitikėjimas kapitalizmu yra didžiausia iliuzija, 
kokios tik kada nors katalikai buvo suklaidinti. Istorinis neap- 
dairumas ir neryžtingumas savo dorovės principus taikyti ligi 
galo, pirmųjų amžių dvasios išblėsimas pastūmėjo katalikus į 
kapitalizmo pinkles, kuriose jiems teko ir dar teks skaudžiai 
kentėti. Bet istorinės pamokos ir didžiųjų popiežių paraginimai 
turėtų atidaryti akis ir pažadinti energijos iš vienos pusės grįžti 
prie tikrai krikščioniškųjų tradicijų, iš kitos kūrybiškai nusi- 
teikti socijalinio bei ekonominio gyvenimo srityje ir bent sa- 
vame bažnytiniame bendruomeniniame gyvenime ryžtis reali- 
zuoti naujos santvarkos principus. 


* Les catholiques, la politique et l‘argent, 32 p. Paris 1936. 
# Plg. Deienzyva ar ofenzyva? II, 56 p. Kaunas 1930. 

TREČIAS SKYRIUS 


SOCIJALINIAI PRINCIPAI 


„Eiti į sunkias kovas yra krikš- 
čionių pareiga; sunkius nuveikti 
darbus yra pareiga tų, kurie, kaip 
geri Kristaus kareiviai, Jį arčiau 
seka“. 

Pijus XI 


DARBO PRINCIPAS 


1. Darbo vieta socijalinėje santvarkoje 
a. Darbas, kaip ekonominis pagrindas 


Ar žmogus buvo Dievo sutvertas ir paskui išvytas iš Rojaus, 
kaip moko Krikščionybė, ar pamažu išsivystęs iš gyvulio, kaip 
skelbia evoliucijonizmas, bet tą momentą, kai jis atsidūrė šioje 
vargingoje žemėje, pirmas jo rūpestis buvo, kuo jis išmis. Pra- 
gyvenimas yra pirmykštis žmogaus reikalas. Nekultyvuota žemė 
yra labai vaisinga, bet ji sava kūryba nepaiso žmogaus, ir todėl 
josios vaisiai dažnai kūnui netarnauja. Pirmykštis žmogus 
anaiptol nebuvo tinginys, kaip jį vaizduoja kai kurie romanų ar 
utopijų rašytojai. Tik fantazijoje galima svajoti, kaip Afrikos 
pigmejus, gulėdamas ties savo palapinės durimis, ištiesia ranką 
ir skabo prinokusius maistingus vaisius. Tikrumoje šitas vargšas 
mažaūgis nuo ankstaus ryto ligi vėlyvo vakaro vaikšto su žmona 
po mišką, jieškodamas, ar nenutvers kokio žvėrelio, o jinai raško 
rastus vaisius ir ravinėja valgomas šakneles. Pragyvenimo rei- 
kalai užima beveik visą pirmykščio žmogaus laiką. Etnologija 
teigia, kad tik kamieno kultūroje, kai individuali medžioklė 
virto organizuota aukštesniąją medžiokle, žmogui atsirado dat- 
giau laiko kitiems reikalams. Būdamas savotiškas gamtos vaikais, 
pirmykštis žmogus visų pirma rūpinosi išlikti, nes gyvybės iš- 
laikymas yra pagrindinis viso gamtinio gyvenimo dėsnis. 

Kaip pragyvenimas buvo pirmykštis žmogaus reikalas, taip 
darbas buvo pirmykštis žmogaus veikimas. Pirmykštis žmogus 
visų pirma norėjo valgyti, todėl visų pirma jis turėjo dirbti, 
nes ano meto sąlygose pragyvenimas galėjo ateiti tik iš darbe. 
Pirmykščio žmogaus medžioklė anaiptol nebuvo poilsis, kaip 
mūsų dienomis. Tiesa, didelio jėgų įtempimo ji nereikalavo. To- 
dėl ne be pagrindo ją W. Schmidtas vadina veikiau pramoga 

(63)... Žmogaus kova su skurdu ir su niekad nesibaigiančiais 
„kitos dienos rūpesčiais yra taip slegianti, kad ji gniaužia visą 
dvasinį gyvenimą ir jį jau užuomazgose uždusina““. Tuo tarpu 
normaliai imant, šitie rūpesčiai ir skurdas mažėja tada, kai eko- 
nominė kultūra tobulėja. Jeigu mūsų dienomis pasidarė atvirkš- 
čiai, tai čia kaltas ne pats principas, bet ekonominės kultūros 
netikusi kryptis. Bet bendras dėsnis, kad ūkis parengia sąlygas 
aukštesnėms kultūros lytims, yra teisingas. 

Dvasinis žmogaus gyvenimas reikalauja, kad jis būtų kuo 
labiausiai atpalaiduotas nuo fizinių reikalų. Dvasios išsilaisvi- 
nimas nuo kūno yra laisvės ir kūrybos pagrindas. P. Alsbergas 
įrodinėja, kad visas žmonijos išsivystymas kaip tik eina šito iš- 
silaisvinimo kryptimi, kad žmogaus evoliucijos principas yra 
Ikūno išskyrimas įrankio pagalba“. Tuo tarpu visų pirma šitas 
kūno išskyrimas įvyksta ekonominėje kultūroje. Įrankis, kuris 
padeda žmogui atsipalaiduoti nuo gamtos būtinumo, pirmoje 
eilėje yra panaudojamas ekonominiam reikalui. Ekonominė kul- 
tūra išlaisvina kūną nuo nuolatinio susirišimo su fiziniais reika- 
lais. Etnologija mums aiškiai rodo, kad aukštesnio kultūrinio 
gyvenimo laipsnių pirmykštis žmogus pasiekė tik tada, kai pa- 
sikeitė jo ekonominė kultūros forma, kai jis iš pasisavinamojo 
ūkio perėjo prie organizuotos medžioklės, prie augmenų ir gy- 
vulių auginimo. Taip buvo žmonijos pradžioje, taip buvo visais 
laikais, taip yra ir šiandien. Kaip subjektyvus dvasinis žmogaus 
tobulėjimas reikalauja patenkinamo fizinio išsiskleidimo, tajp 
lygiai objektyvios kultūros pasistūmėjimas aukštyn reikalauja 
patenkinamo ūkinio išsivystymo. Objektyvinė kultūros dvasia 
turi tokių pat santykių su ūkiu, kokių žmogaus siela turi su jojo 
kūnu. Kūnas nėra sielos priežastis, kaip mano materijalistinė 
antropologija, bet tik atrama ir sąlyga. Ūkis nėra kultūros prie- 
žastis, kaip mano marksistinė kultūros filosofija, bet tik materi- 
jalinis pagrindas. Bet kaip skurdžiame kūne siela veikia skur- 
džiai, taip ir skurdžiame ūkyje kultūra skleidžiasi tik labai pa- 
mažu ir labai menkai. Primum vivere yra pagrindinis žmogaus 
gyvenimo reikalavimas. 

Ankštas ekonominės kultūros ryšys su aukštesniu dvasiniu 
gyvenimu parodo, kad darbo prasmė neišsisemia tik tuo, kad jis 
sudaro ekonominį socijalinės santvarkos pagrindą. Darbas soci- 


* Vom kapit. Eigentumsbegriff, 63—64 p. 
* Das Menschheitsrūtsel, Wien 1937. 

jalinei santvarkai tiesia ne tik ekonominius pamatus, be kurių 
ji negalėtų būti, bet sykiu jis jai parengia ir dvasines sąlygas, 
be kurių ji negalėtų tobulėti. Darbas yra ir dvasinis socijalinės 
santvarkos pagrindas. Be paprastos, pasakytume, kasdieninės, 
prasmės darbas slepia savyje ir aukštesnę prasmę, kuri tampa 
socijalinio gyvenimo jungtimi. Žiūrint kasdieninėmis akimis, 
darbas pirmoje eilėje yra skiriamas žmogui išmisti. Pragyveni- 
mas čia yra artimesnis ir tiesioginis darbo tikslas. Tai yra eko- 
nominė darbo pusė, kuri yra labiausiai apčiuopiama ir labiau- 
siai reali. Šitas darbo momentas kaip tik ir kildina ekonominę 
kultūrą. Bet jeigu ekonominė kultūra tarnauja, kaip atrama, 
aukštesnei dvasinei kultūrai, tai tuo pačiu ir darbas galutinėje 
sąskaitoje siekia ne tik gryno pragyvenimo, bet jis siekia auk- 
štesnių kultūros laipsnių.  Tobulindamas ekonominį žmogaus 
gyvenimą, darbas atpalaiduoja žmogaus dvasią nuo fizinių rei- 
kalų ir įveda ją į aukštesnes kūrybos sritis. Dar daugiau, pats 
darbas, kaip netrukus matysime, dalyvauja šitoje kūryboje, pri- 
sidėdamas prie aukštesnės kultūros ir įsijungdamas i josios 
sferą. 

Čia mes kaip tik užčiuopiame dvasinę darbo pusę, kuri yra 
net daug gilesnė ir daug svarbesnė, negu ekonominė pusė. Gi- 
liausia prasme dirbąs žmogus ne tik kuria sau materijalinį pag-' 
rindą, bet sykiu kuria jau ir aukštesnę dvasinę kultūrą kartais 
tiesioginiu, kartais netiesioginiu būdu. Dvasinės kultūros kūry- 
ba yra objektyvinis žmonijos paskyrimas. Žmogaus misija šiame 
pasaulyje baigiasi tuo, kad jis įneša savo dalį į bendrą kultūros 
lobyną. Bet kelias į šitą lobyną eina tik per darbą. Žmonijos is- 
torija yra panaši į knibždantį skruzdėlyną, kuriame kiekvienas 
vabalėlis dirba skyrium, bet vienas bendras tikslas jungia juos 
visus ir iš visų jų darbų išauga nuostabus statinys. Taip yra ir 
su žmonėmis. Dirbantieji asmenys dažnai manosi dirbą tik savo 
kūno reikalui. Tuo tarpu aukščiau šitų reikalų švyti vienas 
bendras didžiulis tikslas — visuotinė žmonijos kultūra, kurios 
kūryboje kiekvienas dalyvauja tegul ir labai smulkiais savo dar- 
beliais. Šalia kultūros proceso lieka tik tie, kurie nedirba. Darbo 

įsijungimas į kultūrinę kūrybą yra giliausia jojo prasmė ir ga- 
"Jutinis jojo pateisinimas. Kai šitoji prasmė pasidaro sąmoninga, 
kai dirbąs žmogus suvokia, kad jis savo veikimu prisideda prie 
kultūros rūmo statymo, jis visai kitaip pergyvena ir tuos, kurie 
dirba sykiu su juo. Bendras dalyvavimas kultūrinėje kūryboje 
sujungia žmones išvidiniais ryšiais ir kuria tarp jų ankštą soli- 

darumą. Čia žmogus pajaučia, kad savo darbe jis nėra izoliuotas, 
kad jis dirba ne tik sau, kad jo darbas nepasilieka tik ankštų jo 
individo reikalų sferoje, bet kad jis pralaužia asmenines sienas 
ir tampa reikšmingas visai žmonijai. Niekas žmonių taip nesuar- 
tina vienas su kitu, kaip aukštesnės darbo prasmės suvokimas. 
Žmogus giliausia prasme yra animal sociale tik tada, kai jis 
dirba ir kai jis supranta, kam jis dirba. 

Štai kodėl darbas yra ne tik ekonominis, bet ir dvasinis so- 
cijalinės santvarkos pagrindas. Darbas sukuria bendruomenę tuo 
būdu, kad kiekvienas narys čia jaučiasi realizuojąs savo veikimu 
vieną bendro didžiulio uždavinio dalį, jaučiasi už ją atsakingas. 
Ir juo kultūra kyla aukščiau, tuo darbo galutinė prasmė aiškėja 
ir tuo labiau žmogus reikalauja darbo. Jeigu pirmykštėje kultū- 
roje darbe dar persvėrė ekonominė jojo pusė, tai mūsų laikais 
‘pirmenybė vis labiau yra atiduodama dvasinei pusei. Šiuo metu 
darbas vis labiau tampa dvasine problema. Mūsų laikų žmogus 
nori dirbti ne tik dėl to, kad aprūpintų savo fizinius reikalus, 
, bet ir dėl to, kad dalyvautų visuotinėje žmonijos kultūroje. Ne- 
darbą mūsų amžiaus žmogus pergyvena, kaip išskyrimą iš bendro 
kultūros vyksmo, kaip savęs izoliavimą nuo visos žmonijos. Tai 
yra toks jausmas, kurio daugelis pakelti neįstengia. Šiuo at- 
žvilgiu yra charakteringi princo Rohano žodžiai, kuriais jis vaiz- 
duoja darbo norą Europoje: „Nedarbas, kaip masinis fenomenas, 
parodė, kiek giliai Europos žmoguje glūdi noras veikti. Azijatas 
ar afrikietis gali ištisas valandas sėdėti toje pačioje vietoje ir 
žiūrėti į dangų. Tuo tarpu europiečiui bedarbiui nieko neveiki- 
mas yra didžiausias bandymas... Europietis negali ilgai iš- 
tverti nieko neveikdamas. Duokite azijatui ar afrikiečiui tokį 
nedarbo mokestį, kokis yra duodamas Europoje, tuojau sustos 
visoks darbas ir žmonės manys, kad žemėje atsidarė rojus (146 
p.) Tuo tarpu Europoje kyla revoliucijos, kai žmonės lieka be 
darbo, nes jie nori dirbti. Jeigu jie negali rasti darbo taikiu 
būdu, tuomet jie jėga įsiveržia į darbo vietas“". Iš tikro, aukštoje 
kultūroje darbo noras yra visuotinis, nes čia žmogus daugiau ar 
mažiau jaučia aukštesnę savo darbo prasmę. Darbas giliausia 
savo esme yra socijalinio gyvenimo dvasinė jungtis ir dvasi- 
nis pagrindas. Jis palaiko žmones vienoje organinėje bendruo- 
menėje, jis suartina juos vieną su kitu, jis kuria tarp jų išvidinį 
solidarumą ir bendrą atsakingumą už pasaulio likimą. 


* Schicksalsstunde Europas, 146——147 p. Graz, 1937. 

Šitoji aukštesnė darbo prasmė turėtų būti žinoma kiekvie- 
nam darbininkui. „Žmogus yra darbininkas, sako Berdiajevas, 
ir jis turi žinoti, kodėl jis yra pasmerktas juo būti ir kur glūdi 
jo darbo pasmė““. Be aukštesnės darbo prasmės atskleidimo dar- 
bas pasidaro ne tik sunkesnis fiziniu atžvilgiu, bet dažnai nepa- 
keliamas dvasioj. Vienas tik ekonominis aprūpinimas darbo ne- 


kad pelnytų kasdieninės duonos, turi kelti revoliuciją, nes Teko- 


rėjas, kaip | ir visi žmonės. Todėl jis turi žinoti ir jausti, ka ir 
kaip jis sukuria, kiek jis savo darbu dalyvauja visuotinėje kul- 
tūroje. Jeigu mūsų dienomis darbo problema yra iškilusi, 
visu aštrumu, tai ne tik dėl to,kad ekonominė jo pusė buvo ES 
maža paisoma, bet ir dėl to, kad dvasinė jojo pusė, aukštesnė 
darbo prasmė dar labiau buvo užmiršta ir paneigta. Darbininkas 
buvo padarytas automatu, kuris už pusiau sąmoningą savo vei- 
kimą gaudavo tik tokį atlyginimą, kad jo pakako badui atsiginti. 
Darbo nuasmeninimas ir dvasinės jo pusės nuslėgimas, kiek ga- 
lima žemiau padarė, kad šiandien darbas stovi socijalinės prob- 
lemos centre ir reikalauja labai radikalių reformų tiek ekonomi- 
niu, tiek dvasiniu atžvilgiu. 


2. Kūrybinis darbo pobūdis 


a. Kūryba, kaip objektyvinis 
darbo paskyrimas 


Darbas nėra kilęs iš vargo ar iš nuodėmės. Darbas yra pir- 
mykščio kūrybinio žmogaus nusiteikimo išraiška. Apreiškimas 
mums aiškiai sako, kad žmogus buvo paskirtas apvaldyti žemei: 
subicite eam et dominamini (Gen. 1,28). Bet šitas apvaldymas 
galėjo įvykti tiktai darbu. Toje pačioje Genezėje, pasakojant, 
kas buvo prieš žmogaus atsiradimą, pastebima, kad „et homo non 
erat, gui operaretur terram“ (2,6), vadinasi, nebuvo žmogaus, 
kuris dirbtų žemę. Kitaip sakant, žemė, tarsi, laukė savo kultū- 
rintojo ir apdirbėjo. Todėl, kai žmogus buvo sutvertas ir įkur- 
dintas rojuje, jam tuojau buvo nurodytas prigimtasis jojo pasky- 
rimas: „ut operaretur et custodiret illum“ (Gen. 2,16), kad savo 
gyvenamą vietą įdirbtų ir ją saugotų. "Tai visa įvyko dar prieš 


ë Le Christianisme et la lutte des classes, 72 p. 

žmogaus puolimą, kada vargas dar nebuvo žmogaus gyvenimo 
dėsnis ir kada nuodėmė savo prakeikimu dar neslėgė viso jojo 
veikimo. Todėl ir šv. Tomas, komentuodamas minėtą šv. Rašto 
vietą, pastebi, kad „tasai veikimas nebūtų buvęs vargingas, kaip 
po nuodėmės; jis būtų buvęs malonus dėl prigimties sugebėjimo 
galios“". Vargas, kaip darbo akstinas, yra vėlesnis dalykas. Tik 
mes dirbame dėl vargo, kad jį pašalintume. Bet vargas darbui 
yra atėjęs iš viršaus. Jis yra visiškai pašalinis motyvas, nesusi- 
jęs su darbo prigimtimi ir su objektyviniu darbo paskyrimu. Ob- 
jektyvinis darbo paskyrimas glūdi visai kur kitur. 

Darbas, kaip matėme,-paties pasaulio Kūrėjo yra susietas su 
žemės ; apvaldymu | ir josios pavergimu. Darbas dalyvauja šito | ap- 
valdymo prasmėje ir savo prigimtyje slepia jojo pobūdį. Kitaip 
sakant, darbo giliausia prasmė gali būti suvokiama tik ryšium su 
pasaulio apvaldymo prasme. Pasaulio apvaldymas ir jo pavergi- 
mas tikrumojė yra ne kas kita, kaip jojo atbaigimas kurti. Die- 
vas nepastatė žmogaus į statinę, atbaigtą tikrovę. Jis jį leido į 
tokį pasaulį, kuris dar nebaigtas, kuris nuolatos tampa, kuris 
reikalingas kūrėjo pratęsti pradėtam Dievo veikimui. Toji ilga 
evoliucija, kuri ėjo prieš žmogaus pasirodymą, buvo ne kas kita, 
kaip gamtinė kūryba. Žmogus savu veikimu turėjo prisijungti 
prie šitos gamtinės kūrybos, ją patobulinti, pakelti į aukštesnį 
būties laipsnį ir atbaigti. Gamta tęsė pirmykštį kūrybinį Dievo 
aktą, žmogus turėjo tęsti toliau gamtos kūrybą. Istorija, kuri 
prasidėjo su žmogumi, turėjo būti aštuntoji kūrybos diena, kaip 
prasmingai pastebi Berdiajevas'“'. Dievas pirmykščių savo aktu 
nubrėžė tik pasaulio planą, kurį papildyti ir atbaigti turėjo 
gamta ir Žmogus. Žmogaus paskyrimas žemėje iš esmės yra kū- 
rybinis paskyrimas, ir kūrybos paneigimas tikrumoje reiškia 
savo pašaukimo paneigimą. Būdamas mikrokosmas ir stovėda- 
mas pasaulio centre, žmogus turi kurti, nes kitaip jis nepatei- 
sins nei savo paskyrimo nei savo užimamos vietos. Pasaulis rei- 
kalauja kūrybos, nes tik per kūrybą jis gali būti atbaigtas. At- 
sisakymas nuo kūrybos žmogui reiškia juo pasitikinčio pasaulio 
apvylimą ir sunkų nusikaltimą savo misijai. 

Jeigu tad pasaulio apvaldymas yra ne kas kita, kaip jojo 
atbaigimas per kūrybą ir jeigu šitas apvaldymas iš esmės yra 
susietas su darbu, savaime aišku, kad darbas taip pat dalyvauja 


2 8. Th. 1, 4. 102, 
w» Plg. Der Km Jes et, 142 p. Tübingen 1927. 

pasaulį atbaigiančioje kūryboje, kad ir jis yra kūrybinio pobū- 
džio. Galutinis ir objektyvinis darbo paskyrimas yra kūryba. Tik 
paviršium žiūrint, darbas yra kasdieninių reikalų tenkintojas ir 
vargo šalintojas. Bet kas praskleidžia šitą paviršutinišką darbo 
lukštą, gali lengvai pastebėti, kad po juo glūdį daug gilesnė 
darbo prasmė, būtent, dalyvavimas visuotinėje kosmo kūryboje 
ir būties atbaigime, Darbas ir kūryba yra tik dvi to paties daly- 
ko apraiškos, tik du pasaulio kūrybinio apvaldymo ir atbaigimo 
momentai. 

Kai i sakome, kad žmogus kuria, mes turime galvoje daugiau 
išvidinį jojo veiksmą. Kai sakome, žmogus dirba, mes kreipiame 
daugiau dėmesio į išviršinį jojo veikimą. Pats kūrybinis aktas 
įvyksta žmogaus dvasios gelmėse. Kūrybinio akto centras yra 
išvidiniame idejos gimime. Ar šitoji išvidinė ideja kada nors 
paregės pasaulį ar ne, tai priklauso nuo įvairių sąlygų. Tšvirši- 
nis idejos realizavimas medžiagoje yra tik kūrybinio akto ap- 
reiškimas regimu pavidalu. Kūryboje esama dviejų momentų: 
išvidinio idejos kilimo ir išvidinio šitos idejos apreiškimo regi- 
mu būdu. Tikroji kūryba, pats kūrybinis aktas įvyksta pirmąjį 
momentą. Antrasis momentas yra tik techninis pirmojo re- 
alizavimas objektyvinėje tikrovėje. Pirmasis momentas yra kū- 
ryba, antrasis — yra darbas. Darbas todėl yra ne kas kita, kaip 
regimas kūrybinio akto apreiškimas. Kūrybinis aktas įvyksta 
dvasios gelmėse ir yra neregimas. Darbas iškelia šitą neregimą 
kūrybą į saulės šviesą, jis realizuoja medžiagoje dvasios ideją ir, 
ją apreikšdina pasauliui, Kūryba duoda darbui turinį ir sielą. 
Darbas duoda kūrybai kūną ir pastovią atramą. Žmogaus dvasia 
savo viduje kuria nuolatos. Bet kadangi ji nenuolatos savo idejas 
realizuoja darbu, todėl išvidinė josios kūryba dingsta dažnai sy- 
kiu su josios atsiradimu. Tik darbas suteikia išvidiniam dvasios 
kūriniui pastovumo, apčiuopiamumo ir tuo pačiu objektyvaus 
vertingumo. Kūryba be darbo yra nevertinga. Bet darbas be kū- 
rybos yra neprasmingas. Kūryba įprasmina darbą, nes tik reaii- 
zuodamas išvidinę dvasios ideja darbas įsijungia į pasaulio at- 
baigimo vyksmą. 

Šitoks darbo santykių su kūryba supratimas atskleidžia 
mums pagrindines darbo žymes. Darbas visų pirma yra džiaug- 
smingas. Darbas žmogų džiugina, nes žmogus dirbdamas apčiuo- 
"piamu būdu regi idejos gimimą objektyvinėje tikrovėje. Dar- 
bas visados žmogui yra kultūrinis veikimas. Tuo tarpu kultūros 
mintis suvirpina žmogų išvidiniu džiaugsmu, nes čia jis patiria 

atsiveriantį prieš jo akis naują kosmą, kurio jokia kita būtybė 
sukurti negali. Žmogaus darbo produktas yra kūrinys, kuriame 
slypi ideja ir kuris visados reiškia naują pasaulio patobulinimą. 
Kiekvienas dirbąs prasmingą darbą pergyvena tikrą kūrėjo 
džiaugsmą: ir vaikas, pasigaminęs žaislelį, ir amatininkas, baigęs 
batą ar drabužį, ir menininkas, nutapęs paveikslą ar nukalęs sta- 
tulą. Darbą visados lydi džiaugsmas, nes tai yra džiaugsmas dėl 
savo misijos atlikimo. 

Bet darbas yra ir vargingas. Paskui darbą eina ne tik 
džiaugsmas, bet ir skausmas. Tai yra antroji darbo žymė. Kiek 
pirmoji žymė darbui yra esminė, tiek antroji jam yra egzisten- 
cinė, vadinasi, kilusi iš netobulo mūsų veikinio. Idejos apreiški- 
mas regimu būdu vyksta per darbą. Darbe žmogus turi realizuo- 
ti ideją kokioje nors medžiagoje, kad ideja būtų apčiuopiama ir 
objektyviai pastovi bei vertinga. Tuo tarpu kiekviena mūsų tik- 
rovės medžiaga idejai yra nepalanki. Kiekviena ideja, susidū- 
"rusi su žeme nustoja pusės savo blizgėjimo. Žmogus džiaugiasi, 
kad ideja pasauliui gema. Bet jis taip pat ir kenčia, kad šitoji 
ideja negema tokia, kokia ji švyti dvasios gelmėse. Atšiauri me- 
džiaga neleidžia josios realizuoti tobulai. Todėl darbe glūdi 
savotiška tragedija ir savotiškas žmogaus nepasisekimas. Darbas 
reikalauja dažnai didelių fizinių pastangų, kad bent kiek pri- 
verstų medžiagą nusilenkti idejai. Darbas taip pat reikalauja žr 
nemažos dvasinės kančios, nes žmogus savame kūrinyje mato 
realizuojantis ne tai, ko jis norėjo. 

Štai kodėl darbas yra sykiu ir šventas ir prakeiktas. Šven- 
tas jis yra tuo kūrybiniu džiaugsmu, nes čia žmogus džiaugiasi, 
"kaip ir Dievas septintą savo kūrybos dieną, kai matė, kad visa 
buvo gera. Prakeiktas jis yra tuo savo skausmu ir kančia, kad 
žmogus neįstengia priversti medžiagos jam visiškai paklusti ir 
kad nevisi jo kūriniai yra toki, apie kuriuos jis galėtų pasakyti, 
kad tai yra gera. Darbo palaima glūdi jojo kūrybiškume. Darbo 
tragedija tūno jojo techniškume. 'Juo yra didesnis kūrybos mo- 
mentas, tuo labiau darbas teikia žmogui džiaugsmo ir tuo 1a- 
biau žmogus pergyvena darbo šventumą. Bet juo didėja tech- 
ninis momentas, tuo labiau žmogus kenčia ir tuo labiau jis jau- 
čia, kad prakeikimas lydi visą jojo veikimą. Darbo tragedija 
glūdi jojo techninėje pusėje, jojo susidūrime su medžiaga. 

Darbo vargingumas, jojo prakeikimas ir jojo tragedija di- 
dėja dar ir dėl to, kad kūrybinis ir techninis momentai gali būti 
perskirti. Tik pačios aukščiausios kūrybos rūšys reikalauja, kad 

ideją realizuotų tas pats asmuo. Paveikslo negali nutapyti daili- 
ninko mokinys, tegul jam ir daug būtų apie turimą dailininko 
ideją pasakojama. Bet net ir dailininkas gali pagaminti škicą, 
kurį išpildyti, pav. dekoratyviniame mene, dažnai paskiriama 
kitiems asmenims. Ir juo kūrybos rūšis eina tobulumo laiptais 
žemyn, tuo idejos gimimo ir jos realizavimo momentai darosi 
lengviau perskiriami. Technikoje retas inžinierius pats lieja 
mašinas. Jam pakanka pagaminti jų braižinius. Retas agrono- 
mas pats dirba žemę. Jam pakanka duoti nurodymų darbinin- 
kams. Techninėje ir ekonominėje kultūroje, kuri yra plačiausia, 
kūrybinis ir techninis darbo momentai šiuo metu yra beveik 
visiškai išsiskyrę. Idejas kuria vieni žmonės, o jas medžiagoje 
realizuoja visai kiti. Kapitalistinėje santvarkoje šitas išsisky- 
rimas yra pasiekęs aukščiausią laipsnį. py 
Šito išsiskyrimo padariniai vienai žmonių daliaį yra labaj 
tragiški. Tie žmonės, kurie idejas kuria, pasilieka sau tik darbo 
džiaugsmą. Tuo tarpu tie, kurie šitas idejas medžiagoje reali- 
zuoja, pasiima ant savo pečių visą darbo vargingumą, negaudami 
patirti kūrėjo džiaugsmo, nes jie realizuoja ne savo dvasios su- 
kurtas idėjas, bet svetimas. Techninio momento sunkumas užgu- 
la jų būtybę, ir jie dažnai linksta po darbo našta. Juo labiau tech- 
ninis momentas yra atitolinamas nuo kūrybinio momento, tuo 
darbo tragedija labiau yra jaučiama. Aukščiausio laipsnio ji pa- 
siekia tada, kai dirbąs žmogus negauna dirbti viso „daikto, bet 
tiktai jo dalį, kas yra įvykę kapitalistinėje "gamyboje. ia 
žmogus ne tik nerealizuoja savo idejos, bet net nenuvokia, i 
iš viso ideją jis realizuoja, nes jis negauna aprėpti daikto visu- 
mos. Čia jis virsta tik nesąmoningu įrankiu ir tik automatine 
mašinos dalele. Mūsų laikais ištisos žmonių masės yra pasmerk- 
tos tokiam nekūrybiniam darbui. Ant jų pečių yra sukrauta vi- 
sos mūsų tikrovės tragedija. Jie turi pakelti visą darbo prakei- 
kimą ir patirti visus kūrėjo nepasisekimus. Berdiajevas todėl ne 
be pagrindo teigia, kad „darbininkas, būtent, atrodo, esąs ar- 
čiausiai prie nuodėmingo mūsų pasaulio versmių: jis valgo duo- 
ną savame prakaite, jo likimas yra darbas. Darbininkas ima ant 
savęs mūsų egzistencijos naštą. Jame susikoncentruoja tasai pa- 
saulio rūpestis, kurį Heideggeris laiko būties esme““'. Darbinin- 
kų gyvenime iš tikro jausti nuodėmingo mūsų buvimo princi- 
pas. Atitolinti nuo kūrybos, jie turi pasitenkinti tik techniniu 

veikimu ir tuo pačiu pakelti visas šito veikimo sunkenybes. Auk- 
štesni gyvenimo laipsniai jiems yra neprieinami. Jie turi pasi- 
tenkinti tik pačiais pradmenimis. Tuo tarpu kiekvienas žmogus 
yra pašauktas nuolatos tobulėti, nuolatos kilti į aukštesnes kul- 
tūros sferas. Jeigu žemė yra nuodėminga, tai dėl visų kaltės ir 
visi turi dalintis skausmingu josios likimu. Nežmoniška yra 
puolimo tragediją sukrauti vienai žmonijos daliai. Darbas ne- 
gali būti tiktai techninis, nes be objektyvaus savo paskyrimo 
dalyvauti pasaulio atbaigime, jis turi dar ir subjektyvų uždavinį 
tobulinti žmogiškąjį asmenį — tiek kūrėjo, tiek ir išpildytojo. 


b. Asmens tobulinimas, kaip subjektyvinis 
darbo uždavinys 


Neatbaigtas yra ne tik pasaulis. Neatbaigtas yra ir žmogus. 
„Žmogus, pastebi Berdiajevas, yra tik Dievo užbraiža““. Ją iš- 
vystyti ir atbaigti jis turi jau pats. Žmogus tampa, kaip ir visa 
būtis. Iš visuotinės kosminės evoliucijos jis nėra išskirtas. Dar 
daugiau, jis yra ypatingas šitos evoliucijos veikėjas, nes jis vie- 
nas teturi galios sąmoningai kurti kitus ir patį save. Žmogaus 
tapimas yra kūryba. Dorinėje kultūroje šitoji kūryba pasiekia 
aukščiausio laipsnio ir atskleidžia tikrąjį savo charakterį. Išvi- 
dinė žmogaus dvasios istorija yra kuriamasis tapsmas. Dvasia 
neauga ir nesiskleidžia iš jau esančių užuomazgų. Dvasia ku- 
riasi iš nebūties. 'Ji turi galios kurti pačią save. Tai yra pagrin- 
dinė antropologijos tiesa, kuria remiasi išvidinė žmogaus laisvė, 
jo atsakingumas ir moralinis jo gyvenimas. Jeigu aukštieii 
dvasios gyvenimo dalykai, kaip pasaulėžiūra, estetinis išsilavini- 
mas, asmenybė, būtų tik esančių užuomazgų aktualizavimas, 
tuomet apie jokią minties, sąžinės ir kūrybos laisvę nebūtų ga- 
lima nė kalbėti. Dorinis žmogaus gyvenimas tuomet neturėtų jo- 
kios prasmės, nes jis jau būtų iš anksto apspręstas realių potenci- 
jų. Tik kūrybos koncepcija išvidiniame dvasios tapime išgelb- 
sti žmogų iš determinizmo pinklių ir apgina jį, kaip laisvą do- 
rinę būtybę. Tik tada, kai dvasia kuria pati save, kai ji išvidinę 
savo būtį kildina iš nebūties, kai ji „ubi vult spirat“, tik tada ji 
yra laisva ir atsakinga. Žmogus yra kūrėjas ne tik pasaulio, bet 
ir savęs paties. 

Jeigu darbas dalyvauja pasaulio kūrime, jis negali nedaly- 
vauti ir žmogaus kūrime. Žmogaus atbaigimas taip pat įvyksta 


——— 

tik per darbą. Šitą dalyką nujautė visi tie, kurie tik kalbėjo apie 
žmogaus dorinimosi priemones. Jau apreikštoji Išmintis yra pa- 
sakiusi, kad tinginystė yra visų nuodėmių motina. Ir tai yra ae 
tik moralinis posakis. Jis turi gilią ir ontologinę prasmę. Išvidi- 
nis nusiteikimas nedirbti tikrumoje reiškia nusiteikimą nekurti. 
Tinginystė yra žmogaus nekūrybiškumas. Bet nekūrybiškas 
žmogus ne tik nutolsta nuo visuotinio kosminio vyksmo būties 
pilnatvėn, bet sykiu jis nutolsta ir nuo savęs paties išvidinio 
vyksmo tobulumo linkui. Tinginys nekuria pats savęs ir tuo 
būdu sustingsta realioje savo būtybėje, kas faktiškai ir reiškia 
visų nuodėmių pradžią. Štai, kodėl krikščioniškoje etikoje sub- 
jektyvinis darbo uždavinys yra labai pabrėžiamas, net labiau, 
negu objektyvinis jojo paskyrimas. Vad. „vita activa“ čia yra 
aiškiai palenktas asmenybės reikalui. Kur tik darbas atitrūksta 
nuo asmens tobulinimo, ten jis laikomas netikusiu, nors išvirši- 
nių gėrybių atžvilgiu jis būtų ir labai vaisingas. Kristaus posa- 
kis „Ką padės žmogui... — guid prodest homini“ yra bet kurio 
darbo galutinė prasmė, nes kosminė kūryba iš esmės yra an- 
tropocentrinė. Jeigu žmogus šioje kūryboje ir per ją nieko ne- 
laimi, ji pati nustoja prasmės. Todėl išviršinis darbas, taip pa- 
kreiptas pasaulio linkui, kad žmogaus asmuo čia yra išskiria- 
mas, pasidaro galutinėje sąskaitoje nevertingas ne tik žmogui, 
bet net ir pasauliui. Kosminė kūryba vyksta per žmogų ir žmo- 
gui. Todėl nė vieną momentą ir nė vienoje formoje ji negali būti 
šalia žmogaus. Jeigu tad darbas nori būti vertingas ir prasmin- 
gas, jis turi atlikti ne tik objektyvinį savo paskyrimą, daly- 
vauti pasaulio atbaigime, bet jis turi vykdyti ir subjektyvinį 
savo uždavinį tobulinti žmogiškąjį asmenį. Darbas yra esminė 
asmenybės išsivystymo dalis. „Darbas yra ir lieka... svarbi ir 
nepakeičiama savęs pakilninimo priemonė“. 

Šitoje vietoje mes galime užčiuopti pačias giliausias darbo 
tragedijos šaknis. Darbas jau yra tragiškas tada, kai jis atsipa- 
laiduoja nuo kūrybinio momento ir verčia žmogų vykdyti tik 
techninę jo pusę. Bet giliausios tragikos jis pasiekia tada, kai 
jis atsipalaiduoja nuo asmens tobulinimo. Nukūrybintas darbas 
dar gali būti vertingas, jei žmogus sugeba — nors tai yra labai 
sunku — techninį savo veikimą pakreipti asmenybės tobulinimo 
linkme. Dorinis žmogaus nusiteikmas net ir nekūrybiškiausią 
darbą gali įjungti į savo dvasios išvidinį gyvenimą. Bet nuasme- 


* O. Schilling, Katholische Sozialethik, 67 p. 

nintas darbas, darbas, kuriame žmogiškojo asmens yra visiškai 
nepaisoma, yra nevertingas jokia prasme. Jeigu žmogus gyveni- 
mo sąlygų yra verčiamas tokį darbą dirbti, jis tikrai pergyvena 
didelę tragediją. Apie darbo nuasmerninimą kapitalistinėje san- 
tvakoje jau esame kalbėję. Ten minėjome, kad toks darbas atima 
žmogui džiaugsmą, kad jis yra nuobodus ir dėl to sunkus net fi- 
ziškai ir kad galop jis nuasmenina pati darbininką, priversdamas 
ji pasinerti masės gyvenime. Šitas paskutinis padarinys yra 
skaudžiausias. Žmogus dar gali pakelti darbo kančią ir jo sun- 
kumą. Bet jis negali pakelti savo nuasmeninimo. Tuo tarpu nu- 
asmenintas darbas prie darbininko  nuasmeninimo neišvengia- 
mai veda, Jeigu darbe asmuo yra išskiriamas, jeigu darbas vyk- 
sta kaž kokioje ekstrapersonalinėje sferoje, jis tuo pačiu žmo- 
-` gų traktuoja ne kaip asmenį, bet kaip kaž kokį įrankį, kaip au- 
tomatą, kaip mašiną. Nuasmenintas darbas paneigia žmogų, kaip 
asmenį. Tai yra giliausias žmogaus pažeminimas, prieš kurį 
šiaušiasi pačios žmogaus gelmės, kuris kelia revoliucijas, kuris 
žudo ir naikina, nes asmens paneigimas žmoguje yra faktiškai jo 
žmogiškumo paneigimas. 

Kapitalistinėje santvarkoje šitas darbininko nuasmenini- 
mas jau yra įvykęs. Apie tai kalbėjome aukščiau. Ir tasai dar- 
bininkų niekinimas, apie kurį buvo sakyta dar įvade, kaip tik 
turi savo šaknis šitame nuasmeninime. Kai darbo metu, darbi- 
ninkas yra traktuojamas kaip įrankis, jis toks pasilieka ir išėjęs 
iš darbo vietos.  Kapitalistinės santvarkos žmonėms juokinga 
atrodo kalbėti apie darbininko asmenybę, apie darbininko jaus- 
mus, apie jo jautrumą, apie jo meilę ir prisirišimą. Iš tikro, dar- 
bininkui visų šitų dalykų dažnai trūksta, bet tik todėl, kad vi- 
suomenė jiems jų neduoda, kad socijalinė dabartinė santvarka 
yra tokia, jog darbininko žmogiškumas neranda sąlygų išsivys- 
tyti ir subręsti. Axel Munthe gražiai yra pasakęs, kad „tie, kurie 
stebi vargšų gyvenimą iš arti, negali būti žiaurūs darbininkui, 
kuris, dirbęs ištisą savaitę, eina išgerti keletą gurkšnių. Tai yra 
apgailėtinas faktas, bet mes ji turime teisti atlaidžiai, nes ne- 
užmirškime, kad visuomenė nedavė vargingųjų klasei jokių 
kitų pramogų“'*. Tai tinka ne tik pramogoms, bet tai tinka ir 
mokslui, ir menui, ir asmenybei. Iš tikro, asmenybė, kuri nesu- 
mirko drėgname forte, kuri nesušalo nekūrentame bute, kuri 

nesunyko dėl prasto valgio, turi būti herojiška. ,„Kepurę žemyn 
prieš dorybę skuduruose“?5, 


3. Darbo ryšys su nuosavybe 


a. Darbas, kaip vienintelis tikras 
nuosavybės titulas 


Jau nuo pat Krikščionybės pradžios yra skelbiama, kad tik- 
rasis viso ko savininkas ir valdytojas yra Dievas. Žmogus pa- 
saulį turi ir valdo, tik kaip dalyvis dieviškojoje nuosavybėje, 
tik dėl to, kad Dievas visą žemę su visomis josios gėrybėmis yra 
žmogui pavedęs. Žmogiškoji nuosavybė jau yra ne pirmykštė, 
bet išvestinė: ji yra kilusi iš Dievo. Jeigu jieškotume pagrindo, 
kodėl Dievas yra viso ko savininkas ir valdytojas, nesunkiai 
galėtume suvokti, kad tik dėl to, jog Dievas yra viso ko kūrėjas. 
jog Jis viską padaręs tiesioginiu būdu arba bent kaip causa 
prima. Kiekvienas daiktas yra palaikomas savo buvime dieviš- 
kosios Apvaizdos. Tuo tarpu dieviškoji Apvaizda yra ne kas 
kita, kaip pratęstasis, nuolatinis daiktų kūrimas. Pirmykštis 
kūrybinis Dievo aktas, kuriuo jis pašaukė pasaulį iš nebūties, 
nesiliauja niekados. Jis vyksta dieviškosios Apvaizdos pavidalu. 
Todėl Dievas pasaulį yra ne tik sukūręs, Jis jį kuria, jis yra jo 
Kūrėjas visokeriopa prasme, todėl visas pasaulis ir visa būtis 
yra Dievo. Kūryba, kaip dieviškosios nuosavybės ir dieviškojo 
valdymo pagrindas yra aiški visame Apreiškime ir visoje krikš- 
čioniškoje Tradicijoje. 

Bet žmogus taip pat yra kūrėjas. Dievas yra pavedęs pa- 
saulį žmogui apvaldyti ir pavergti, vadinasi, padaryti savą. Jau 
matėme, kad šitas apvaldymas vyksta žmogiškąja kūryba. Žmo- 
gus pratęsia toliau Dievo pradėtą kūrybinį darbą ir tuo pačiu 
analogiškai jis dalyvauja ir dieviškojoje pasaulio nuosavybėje. 
Dievas leidęs žmogų, Kaip kūrėją, tuo pačiu jį leido ir kaip pa- 
saulio savininką bei valdytoją. Dievas pavedė pasaulį žmogui ne 
kaip statinį dalyką, ne kaip kokį jau uždirbtą palikimą, bet jį 
pavedė ta prasme, kad žmogus sava kūryba jį laimėtų ir pada- 
rytų savą, kaip jis yra savas Dievui taip pat per kūrybą. Jeigu 
"būtis yra Dievo dėl to, kad jis ją sukūrė, tai daiktas yra žmo- 


gaus dėl to, kad jis jį pagamino. Žmogiškoji nuosavybė yra die- 

viškosios nuosavybės atspindis: abiejų jų pagrindas yra tas 
pats, būtent, daikto sukūrimas arba padarymas. Paskutinė Va- 
karienė yra Leonardo da Vinci, Dieviškoji Komedija yra Dan- 
tės, begalinių mažybių teorija yra Leibnizo, namas yra archi- 
tekto, batas yra kurpiaus, kostiumas yra siuvėjo. Sukurtas mok- 
slo ar meno kūrinys, pagamintas daiktas gali tapti bendruome- 
nės naudojama gėrybe, gali pačiam kūrėjui neduoti jokios nau- 
dos, bet niekas negali padaryti, kad šita gėrybė nebūtų to ar kito 
kūrėjo padaras, kad ji savo kilme būtų neasmeninė. Jeigu sykį 
daiktas yra keno nors pagamintas, jis yra jo pagamintas, ir nie- 
kas negali šito titulo jam panaikinti. Tai yra vad. kilmės nuosa- 
vybė. Savo atsiradimo atžvilgiu daiktas absoliučiai tampa to, 
kuris jį padarė. Kilmės nuosavybė yra absoliuti. Net nė pats 
Dievas šito absoliutumo paneigti negali. Kiek žmogus yra kurio 
nors daikto autorius, tiek atsiradimo atžvilgiu šitas daiktas yra 
jo. 

Kilmės nuosavybės pagrindas glūdi priežasties ir padarinio 
santykyje. Kaip tarp priežasties ir to, kas iš josios kyla, yra gi- 
lūs ontologiniai santykiai, kaip padarinys visados linksta į prie- 
žastį, taip lygiai pagamintas daiktas linksta į jį pagaminusį 
žmogų. Šita prasme Berdiajevas ir sako, kad „nuosavybė turi 
ontologinį branduolį; ji yra susieta su pačiu asmens principu“““. 
Todėl žmogus net norėdamas negali atsisakyti savo nuosavybės, 
jeigu ji su juo yra surišta kilmės atžvilgiu, jei žmogus yra jo- 
sios autorius. Vis dėl to šitas ontologinis nuosavybės pobūdis 
žmogui yra nevienintelis, nes žmogus daiktą pagamina sąmonin- 
gai, todėl ir jo savininku tampa ne tik ontologiškai, bet ir mo- 
raliai. Gyvulių padarai yra tik gryna ontologinė jų nuosavybė. 
Bet žmogaus darbo rezultatai , kuriuos jis sukūrė, kaip laisvas 
ir atsakingas asmuo, yra jo ne tik ontologiniu, bet ir moraliniu 
atžvilgiu. Žmogus sąmoningai suvokia ryšį tarp savęs, kaip 
priežasties, ir savo rezultato, kaip padarinio, ir šitą suvokimą 
išreiškia sukurto savo daikto, kaip savos nuosavybės, teigimu. 
Naudojimo atžvilgiu gali šita nuosavybė pasidaryti visuomeni- 
nė. Bet kilmės atžvilgiu ji visados liks asmeninė. 

Kilmės nuosavybės absoliutumas aiškiai rodo, kad vienin- 
telis tikras nuosavybės titulas, kuris žmogui kyla iš prigimto- 
sios teisės ir kurio todėl niekas negali panaikinti, yra darbas. 
Darbas yra toji nenutraukiama jungtis, kuri suriša kūrėją su jo 

kūriniu ir jį padaro absoliutine jo nuosavybe atsiradimo atžvil- 
giu. Tik padarytas paties žmogaus daiktas yra giliausia prasm:: 
jam nuosavas daiktas. Todėl tik darbas yra natūralus, esminis įr 
nepaneigiamas nuosavybės titulas. Tik darbas duoda žmogui teisę 
visų pirma pačiam pasinaudoti savo pagamintu daiktu. Todėl 
nuo pat žmonijos pradžios ligi mūsų laikų niekas nėra kėsi- 
nęsis griauti kilmės nuosavybę. Net ir komunizmas ją pripažįsta. 
Komunizmas neigia asmeninę naudojimo nuosavybę, bet jis pri- 
pažįsta, kad pagamintas daiktas savo atsiradimo atžvilgiu yra 
to, kuris jį pagamino. Tik paskui šito daikto vartojimas yra 
suvisuomeninamas. Darbo ryšys su nuosavybe yra labai gilus ir 
bet kuri socijalinė teorija jį pripažįsta, nors nevisada padaro iš 
to reikalingų išvadų. 


Šalia darbo, kaip nepaneigiamą ir prigimtą nuosavybės titu- 
` lą daugelis socijologų stato okupaciją arba pasisavinimą daikto, 
kuris yra niekeno: occupatio rei denelictae arba rei nulius. Šito 
titulo neigti negalima. Popiežius Pijus XI teisingai yra paste- 
bėjęs, kad „tikrai, niekam nedaroma neteisybės, nors kai kas ir 
kitaip mano, jei niekam nepriklausąs daiktas yra paimamas“'/. 
Vis dėlto okupacijos titulas yra tik praktiškas ir kasdieninis 
titulas, Prigimtosios teisės pobūdžio jis neturi. Jis nėra abso- 
liutus. Jis gali būti paneigiamas ar atimamas. E. Mounier yra 
pasakęs, kad šitas okupacijos titulas yra kilęs iš romėniškosios 
dvasios ir romėniškosios pasaulėžiūros, kuri pasaulį laikė daik- 
tu „be sielos, be dangaus, be praeities, be ateities ir be dabar- 
ties“, kuris niekam nepriklauso ir kuris todėl yra to, kuris pir- 
mas jį užvaldo“. Iš krikščioniškosios pasaulėžiūros nematyti, 
kad okupacija būtų prigimtosios teisės titulas. Dievas yra pa- 
saulį palikęs ne vieną sau, bet Jis yra jį pavedęs žmonijai, kaip 
tokiai. Krikščioniškai suprastas pasaulis nėra res derelicta arba 
res nulius. Atskiras žmogus, pasisavindamas kokį nors daiktą, 
turi paisyti bendruomenės reikalų, nes žmonija, kaip bendruo- 
menė, yra pasaulio visumos savininkė ir valdytoja. Res nulius 
todėl yra tik reliatyvia prasme, niekados ne absoliučia. Todėl 
ir okupacija, kaip nuosavybės titulas, yra tik reliatyvi, ir iš jo- 
sios kylanti nuosavybė taip pat yra reliatyvi, nekalbant apie 
tai, kad ji yra visai kitokio pobūdžio, negu kilmės nuosavybė. 


"a 

Okupacijos nuosavybė gali būti tiktai naudojimo nuosavybė, 
kuri visados pasilieka visuomeninio pobūdžio. 

Okupacijos titulas yra pozityviosios teisės padaras, kaip 
paveldėjimo, pirkimo ir t.t. Šv. Tomas sako, kad „pagal prigim- 
tąją teisę nėra nuosavybės suskirstymo“, suskirstymas atsiran- 
da „labiau pagal žmonių susitarimą (condictum humanum), ku- 
ris priklauso prie pozityviosios teisės“!?. Vadinasi, pati prigim- 
tis nesuskirstė gėrybių atskiriems asmenims. Ji jas pavedė visai 
žmonijai, kaip tokiai. Ir žmonijos valia yra skirstyti jas, kaip 
jai atrodo geriau. Kiekvienas privatinis pasisavinimo aktas turi 
paisyti žmonijos valios ir reikalų. Todėl ir E. Mounier pastebi, 
kad „iš privatinio pasisavinimo akto kylančios pretenzijos val- 
dyti ir naudotis nėra prigimtosios teisės kilmės tikrąją pra- 
sme“, Kad okupacijos titulas yra pozityviosios teisės, todėl gali 
būti ir faktiškai yra aprėžiamas, tai matyti iš visų kultūringų 
kraštų gyvenimo. Okupacija reikšmės turi tik ten, kur visuomenė 
yra palaida ir kur gėrybės taip pat yra nesutvarkytos. Aukštos 
kultūros kraštuose okupacijos titulas yra beveik panaikintas. 
Daiktai be savininkų čia yra laikomi valstybės nuosavybe, ir nie- 
kas negali jų pasisavinti. Žemėje esantieji turtai taip pat priklau- 
so valstybei. Miško želdomi medžiai, sirpinamos uogos ir augina- 
mi grybai taip pat palaidai nėra renkami: jie taip pat yra val- 
stybės turtas. Valstybės pasiskelbimas šitų daiktų savininke 
nėra panaikinimas prigimtosios teisės, kuri priklausė atskiriems 
asmenims, bet tai yra tik konkreti išraiška to fakto, kad pasau- 
lis priklauso visai žmonijos bendruomenei, kuri pasidalina tau- 
tomis bei valstybėmis ir nuosekliai pasidalina pasaulio terito- 
riją ir jo gėrybes. Okupacijos titulas, kaip prigimtosios teisės 
dalykas, tinka tik visai žmonijai, o ne atskiram asmeniui. At- 
skiras asmuo nuosavybę prigimtąja teise įsigyja tik savo pa- 
ties darbu. Kas nėra paties žmogaus pagaminta, nėra tikra pra- 
sme jo. > 
b. Darbas, kaip vienintelisteisingas 
pragyvenimo šaltinis 


Jeigu žmogus tikrai turi tik tai, ką jis pats pagamino, tai 
nuosekliai jis teisingai pragyvena tik iš to, ką jis pats uždirba. 
Uždarbis, kaip jau rodo pats pavadinimas, yra atlyginimas už 


> S. Th. 2 25e, ą.'66;.a, 2 ad i 

darbą pragyvenimo reikalui. Ir pirmykštis žmogus ir reikalo 
ūkio žmogus pragyveno tiktai iš uždarbio. Jokio pragyvenimo 
iš kapitalo anie laikai nežinojo.  Pragyvenimas be darbo yra 
kapitalistinės santvarkos išradimas. Kai kas mano, kad visos 
kapitalistinės santvarkos blogybės kaip tik ir glūdi pajamose be 
darbo ir kad jas panaikinus viskas netrukus pagerėtų. Pažiūros 
per daug siauros, nes kapitalizmas yra kur kas platesnis daly- 
kas, negu tik pajamos be darbo. Kapitalizmo esmė glūdi pelno 
principe. Tuo tarpu pelno principas gali būti visai gerai reali- 
zuotas ir darbu, tegul ir netokiu dideliu kiekiu. Vis dėlto paja- 
mos be darbo sudaro didelę žaizdą dabartinėje socijalinėje san- 
tvarkoje ir reikalauja gana greitos operacijos. 

Visų pirma panagrinėkime, ką reiškia gyventi iš pajamų be 
darbo. Pragyvenimas be darbo reiškia pragyvenimą iš kitų dar- 
bo, nes juk kiekvienas yra reikalingas tam tikrų gėrybių. Jeigu 
jis jų neužsidirba pats, jis turi jas imti iš kitų, nes palaidų gė- 
rybių bent šiuo metu pasaulyje nebėra. Tai yra socijalinis pa- 
razitizmas, kai vienas minta tuo, ką kitas yra surinkęs, tegul 
šitas kitas bus jo tėvas, dėdė ar koks nors kitas giminė. Socija- 
liniu atžvilgiu tai tas pats dalykas. Nesvarbu, kad čia yra nau- 
dojamos tokios gėrybės, kurios anam kitam yra nereikalingos. 
Kas vienam yra nereikalinga, tai yra visų nuosavybė, ne vieno 
kurio. Apie tai mes kalbėsime vėliau. Pertekliaus buvimas pra- 
gyvenimo be darbo nepateisina. Dar daugiau, pragyveni- 
mas iš kito pertekliaus kaip tik ir atskleidžia socijalinį parazi- 
tizmą. Čia yra padaromos dvi nuodėmės: 1. kad perteklius yra 
laikomas savu ir 2. kad duodama juo naudotis tik vienam, o ne 
visiems. Pragyvenimas be darbo yra parazitinio pobūdžio ir juo 
nusikratyti jis neįstengs niekados. 

Toliau, pragyvenimas be darbo yra socijalinis separatizmas. 
Jau esame minėję, kad darbas yra dvasinė socijalinės santvar- 
kos jungtis, kad jis suvienija žmones išvidiniu solidarumu ir 
juos nuteikia žmogiškajai bendruomenei. Tuo tarpu žmogus, 
kuris nedirba ir vis dėlto pragyvena, kaip tik neįsijungia į šitą 
bendruomenę. Jis nedalyvauja visuotinės kultūros kūrime, jis 
nejaučia tojo išvidinio solidarumo, jis gyvena vienas sau. Kultū- 
ros kūrimas ir pasaulio apvaldymas eina pro jo šalį. Žmonių 
vargai ir darbo kančia bei džiaugsmas jam yra nepatiriami. 
Toksai žmogus nepergyvena žmogaus likimo ir bendro atsakin- 
gumo. Jis yra atsiskyręs nuo žmogiškosios bendruomenės. Jis 
yra socijalinis separatištas. Su žmonija jį jungia tik bendra 

kilmė, bendri papročiai, išvidinis mandagumas ir tos pačios in- 


stitucijos. Bet giliausias ryšys — dalyvavimas kūrybiniame 
žmonijos paskyrime — čia yra nutrauktas. 


Savaime suprantame, kad šitoks socijalinis parazitizmas ir 
separatizmas negali neturėti įtakos ir doriniam tokio žmogaus 
charakteriui. Be darbo gyvenąs žmogus yra menkos dorinės 
vertės. Tai mes visi instinktyviai jaučiame.  Gindami dažnai 
pragyvenimą be darbo, mes vis dėlto praktiškai nelabai pateisi- 
name tuos, kurie mūsų ginamu principų pasinaudoja. Darbas 
yra bendras žmonijos įstatymas ir kas šį įstatymą laužo, tuo 
pačiu susikerta su pagrindiniu doros dėsniu. Kūrybos įstatymas 
yra duotas ne tik visai žmonijai, kaip tokiai, bet ir kiekvienam 
žmogui, nes kiekvienas žmogus yra panašus į Dievą tuo, kad jis 
yra kūrėjas. Tuo tarpu kūryba, kaip jau buvo sakyta, regimai 
apsireiškia darbu. Kas nedirba, tas gali turėti savyje idejų, bet 
jis jų nerealizuoja objektyvinėje tvarkoje ir tuo pačiu jo idejos 
neturi vertės pasauliui atbaigti. Toks žmogus neišpildo savo, 
kaip žmogaus, paskyrimo ir todėl pasielgia nėdorai. Iš kitos 
pusės, nedirbąs žmogus netobulina savo asmens, nes, kaip mi- 
nėjome, darbas yra nepakeičiama savęs išskleidimo priemonė. 
Palikęs šitą priemonę šalia ir ja nepasinaudojęs, toks žmogus 
doriniu savo asmenybės atžvilgiu gali tiktai vegetuoti. Pilnuti- 
nis ir tikrai žmogiškas gyvenimas jam yra neprieinamas, nes 
kelias į tokį gyvenimą eina tik per darbą. Štai kodėl praktiškai 
nedirbąs žmogus yra paprastai buržuazinio nusiteikimo, jieškąs 
malonumų, nuobodžiaująs, sumiesčionėjęs, utilitaristas ir net 
hedonistas. Tai tikras peniūkšlis iš Epikuro kaimenės, kaip yra 
pasakęs Horacijus. Ar galima natūralioje socijalinėje santvar- 
koje tokius žmones pakęsti? 

Pragyvenimas tik iš darbo daugeliui mūsų dienų socijalinio 
gyvenimo tyrinėtojų atrodo labai radikalus reikalavimas. Iš 
tikro, jis yra radikalus, nes jis reikalauja suprasti savo žmogiš- 
kąją misiją ir ją vykdyti, o tai nekiekvienam yra lengva. Bet 
mes manome, kad kiekvienas yra pašauktas saugoti žmogiškąjį 
savo kilnumą, kurį nedirbimas išniekina ir pažemina. Štai kodėl 
reikalavimą pragyventi iš darbo mes laikome paties žmogiškumo 
reikalavimu, kuris turi rasti pateisinimą ir socijalinėje santvar- 
koje. Pragyvenimas iš darbo yra toks principas, kuris plaukia 
daugiau iš pačios žmogaus misijos pasaulyje, negu iš socijali- 
nės santvarkos negerovių. Praktiškai visados atsiras žmonių, 
kurie sugebės nedirbti ir vis dėlto neblogai pragyvens. Bet jų 

nuodėmes palikime jiems patiems. Mes tik turime paneigti patį 
principą ir teisę pragyventi be darbo. Mūsų ekonominė sistema 
ne todėl yra netikusi, kad joje atsirado žmonių, pragyvenančių 
be darbo, bet todėl „kad ji šitokį pragyvėnimą aprobavo, kad ji 
davė tokiems žmonėms teisę nedirbti ir kad šitos sistemos teo- 
retikai stengiasi pragyvenimą be darbo išvesti iš pačios nuosa- 
vybės prigimties, vadinasi, padaryti nepaneigiamą. Štai kur 
glūdi mūsų sistemos nuodėmė. Pragyvenimas be darbo turi būti 
gerai suprastas ir griedžtai paneigtas. 

Pragyvenimą iš darbo nereikia suprasti taip, tarsi, čia būtų 
reikalaujama, kad žmogus mistų tik tais vaisiais, kuriuos jis 
pats pasigamina tiesioginiu savo veikimu. Nedaug yra kultū- 
ringame gyvenime tokių darbų, kurie tiesioginiu būdu 
produkuotų pragyvenimui reikalingų gėrybių. Tuo tarpu labai 
daug yra tokių, kurie su ekonominiu veikimu susisieja tik iš 
tolo, tik netiesiog. Bet jie yra darbai tikna prasme. Todėl juos 
dirbąs žmogus gauna tam tikrą atlyginimą ir gyvena iš darbo. 
Pavyzdžiui, visų aukštųjų profesijų darbas tiesioginiu būdu 
ekonominių gėrybių neprodukuoja. Bet šitų profesijų atstovai 
dirba ir todėl gyvena iš darbo. Pragyvenimo iš darbo principas 
reikalauja darbo, kuris būtų naudingas visuomenei, kuris kultū- 
rai būtų skiriamas ir kuris todėl duotų žmogui teisę pragyventi. 
Šitas principas neleidžia, kad būtų nieko neveikiančių žmonių 
arba tokių, kurie dirbinėja tik dėl nuobodumo, dirbinėja tik 
sau patinkančius darbelius, visiškai nepaisydami visuomenės ar 
kultūros reikalų. 

Iš kitos pusės, šitas principas pats savaime dar neverčia 
atsisakyti nuo pajamų be darbo, jeigu jos nesudaro nereikalingo 
pertekliaus. Žmogus, kuris turi tam tikrą sumą pinigų arba 
namus, iš kurių gali pragyventi, nėra verčiamas visa tai likvi- 
duoti ir eiti jieškoti apmokamo darbo. Jis gali į šitą turtą žiū- 
rėti, kaip į avansą, kurį jam visuomenė davė už jo būsimą vei- 
kimą. Jis gali juo ramiai naudotis. Bet jis turi taip lygiai dirbti, 
kaip ir visi kiti ir neturi teisės imti už savo darbą antro atly- 
ginimo. Dviejų pragyvenimo šaltinių — darbo ir kapitalo — 
teisingoje socijalinėje santvarkoje niekas neturi turėti. Pragy- 
venimas iš kapitalo turi būti laikomas užmokesčiu už jo savi- 
ninko darbą. Todėl antro užmokesčio ėmimas jau būtų visuome- 
nės skriaudimas. Darbo principas tinka visiems, kurie tik gali 
dirbti. Už darbą turi būti atlyginama taip, kad kiekvienas galėtų 
pragyventi. Gautos ne iš darbo pajamos gali būti kiekvienam 

paliktos, bet šitų pajamų savininkai tuomet turi dirbti, neim- 
dami ir negaudami antro atlyginimo. 

Šitaip supratus reikalavimą gyventi iš darbo, atkrinta tie 
priekaištai, kuriuos, pavyzdžiui, Messneris padaro minėtam 
principui.  Messneriui atrodo, kad reikalavimas gyventi tik iš 
darbo kėsinasi į nuosavybės teisę, nes reikalauja atimti pajamas 
ne iš darbo™. Taip iš tikro būtų, jeigu kiekvienas būtų verčia- 
mas jieškoti apmokamo darbo. Bet minėtas principas to neirei- 
kalauja. Jis tik reikalauja, kad kiekvienas dirbtų. Savo nuosa- 
vybę ir savo pajamas, kiek jam reikalinga, jis gali sau pasilikti. 
Bet tuomet už darbą jis neturi imti atlyginimo. Draudimas, tu- 
rint kapitalo imti už darbą atlyginimą, neįžeidžia jokių nuosa- 
vybės teisių, kaip ir draudimas turėtų dvi apmokamas vietas 
arba draudimas tarnauti abiems šeimos pusėms. Tai tik paskirs- 
tomojo teisingumo reikalavimas, kurio niekas negali neigti, kas 
nepripažįsta naudojimo nuosavybės absoliutumo. Pajamos be 
darbo taip pat gali būti aprėžtos, jeigu jų žmogus turi daug. 
Bet tai jau bus ne darbo principo reikalavimas, bet neturto, apie 
kurį kalbėsime vėliau. Darbo principas reikalauja dirbti. Kiek- 
vienas dirbąs žmogus turi teisės pragyventi — vistiek ar iš 
savo pajamų ar iš atlyginimo už darbą. Todėl pragyvenimas iš 
pilocentų, iš namų ar žemės rentos, iš palikimo yra neteisingas 
pragyvenimo šaltinis, jeigu jis nėra pateisinamas ir legalizuo- 
jamas visuomenei naudingu, neapmokamu ir apčiuopiamu as- 
meniniu darbu. Vienintelis teisingas pragyvenimo šaltinis yra 
darbas, kurio vaisiais tiesioginiu ar netiesioginiu būdu žmogus 
turi išmisti pats ir išmaitinti savo šeimą. 


4. Darbo principas socijalinėje santvarkoje 
a. Kūrybinio momento atgaivinimas 


Dabartinė kapitalistinė santvarka yra pagrįsta kapitalo 
principu. Naujoji ateities socijalinė santvarka turės būti pa- 
grįsta darbo principu. Kapitalas, būdamas neasmeninis, nuasme- 
nino žmogų ir pavertė jį negyvos masės dalele. Darbas, būdamas 
asmeninio žmogaus prado apsireiškimas, turės vėl pakelti žmogų 
iš masės sferų į laisvos, atsakingos ir subrendusios asmenybės 
sferas. Naujoji socijalinė santvarka savo praktika ir savo insti- 


* Die soziale Frage der Gegenwart, 94—95 p. 

tucijomis turės būtų statoma ant darbo, nes tik darbas, kaip 
jau buvo sakyta, yra vienintelė priemonė pateisinti savo pasky- 
rimą žemėje ir tobulinti savą asmenį. Kapitalizmas materijalinę 
kultūros sferą atpalaidavo nuo žmogaus ir leido jai išvystyti 
savą logiką ir savą dijalektiką net ligi visiško žmogaus pavergi- 
mo. Tai įvyko dėl to, kad kapitalizmas atsistojo ant neasmeninio 
principo kapitalo pavidalu. Naujoji santvarka turės ekonominio 
gyvenimo centre pastatyti žmogų ir jojo reikalus. Ji turės mate- 
rijalinę sritį palenkti žmogaus gyvenimui, turės ją susieti su 
žmogaus būtybe ir turės ją grąžinti iš josios ištrėmimo. Visa 
tai galės įvykti tik tada, kai šitoji santvarka atsistos ant asme- 
ninio principo darbo pavidalu. Darbo principas yra pirmasis ir 
pagrindinis vedamasis principas ateities socijalinei santvarkai 
kurti. j 

Kad darbas galėtų tarnauti, kaip gairės, ateities socijalinei 
santvarkai, jis visų pirma turi būti įasmenintas. Kapitalizmas, 
kaip minėjome, darbą nuasmenino tuo būdu, kad jis objektyvinį 
darbo paskyrimą ypatingai pabrėžė, tuo tarpu užmiršo subjek- 
tyvinį darbo uždavinį, kad darbas turi ne tik kurti kultūrines 
gėrybes, bet ir tobulinti žmogaus asmenį. Šitas subjektyvinis 
uždavinys naujoje socijalinėje santvarkoje turi būti ypatingai 
pabrėžtas. Čia ne darbininkas turi būti palenktas darbo reikala- 
vimams, bet darbas turi būti taip sunormuotas, kad jis darbi- 
ninko asmens neslėgtų, kad jis jo nežemintų, bet kad jį keltų 
ir tobulintų. Darbui turi būti grąžinta meilė, o darbininkui — 
džiaugsmas. Darbininkas turi pamilti savo dirbamą darbą ir turi 
turėti progos pasidžiaugti savo darbo vaisiais. 

Toliau, darbas turi būti sukūrybintas. Kūrybinis darbo- pa- 
kėlimas gali įvykti techninio momento sujungimų su kūrybi- 
niu momentu. Šitie du momentai dabar yra persiskyrę. Vieni 
žmonės kuria idejas ir planus, o kiti juos realizuoja vienokioje 
ar kitokioje medžiagoje. Naujojoje socijalinėje santvarkoje turi 
būti žymiai padidintas skaičius tų, kurie sugebėtų savu darbu 
realizuoti savas idejas ir savus planus arba bent sąmoningai kitų 
idėjose bei planuose dalyvautų. Darbininkas darbui turi būti 
paruoštas ne tik techniniu, bet ir idejiniu atžvilgiu. Jis turi 
sugebėti ne tik gaminti vieną kurią daikto dalį, bet jis turi 
nusimanyti ir apie visą daiktą: jo prigimtį ir jo paskyrimą. 'Jis 
turi tapti truputį savo darbo filosofu. Tik tada darbas jam bus 
nenuobodus, džaugsmingas ir prasmingas. Štai kodėl Berdiaje- 
vas ir sako, kad „laisvė socijaliniame gyvenime turi duoti kiek- 

vienam žmogui sėkmingos galimybės ne tik patenkinti savo eg- 
zistencijos reikalus, bet apreikšti savo kūrybinę energiją ir re- 
alizuoti savo pašaukimą. Kitaip sakant, realus laisvės suprati- 
mas reikalauja taip suorganizuoti visuomenę, kad ji kiekvienam 
žmogui garantuotų materijalinį darbo ir kūrybos galimumą”. 
Kitame savo veikale Berdiajevas pastebi, kad „socijalinę proble- 
mą galima išspręsti tik gerinant gyvenimo sąlygas, tik leidžiant 
jai dalyvauti kūrybiniame vyksme, tik įkvepiant jai idealizmo 
ir sustiprinant darbo reikšmę““. Aukštesnės darbo prasmės at- 
skleidimas, darbo visumos suvokimas ir, kiek galima, didesnis 
savų planų bei idejų realizavimas — štai tie bruožai, kurie turi 
žymėti naujosios socijalinės santvarkos darbą. 


Abu minėti uždaviniai — darbo įasmeninimas ir jo sukū- 
rybinimas — susijungia amatininko principe. Dabartinėje mūsų 
gamyboje vyrauja mašinos principas, kuris pasižymi tuo, kad 
čia gaminama yra labai daug (kiekis) ir gaminama neatsakingai 
(kokis). Mašinos principas yra pažadintas pelno principo. Tuo 
tarpu amatininko principas kyla iš reikalo principo. Mašina ga- 
mina tam, kad kuo daugiausiai pelnytų josios savininkas. Ama- 
tininkas gamina tik tiek, kiek jis turi užsakymų. Amatininko 
darbų kiekybę apsprendžia pareikalavimas, o jo darbų kokybė 
yra vedama jo sąžinės ir jo amatininkiškos garbės. Amatinin- 
kas stovi už savo gaminių ir už juos atsako. Kai žmogus savo 
darbe yra palenktas mašinos principui, jis dirba kaip koks 
įrankis, dirba neatsakingai ir nekūrybiškai, nes jo asmuo čia yra 
išskirtas. Tuo tarpu kai žmogus savo darbe yra valdomas ama- 
tininko principo, jis dirba sąmoningai, dirba kūrybiškai ir atsa- 
kingai. Mašinos darbas, kaip jau buvo minėta, yra tik kopija- 
vimas to, kas yra pirmykščiame originale. Mašinos gaminiai yra 
kopijos. Tuo tarpu amatininkas kuria kiekvieną savo dirbama 
daiktą, nes kiekvieną sykį jis jį daro vis kitaip. Mašina ireali- 

„zuoja darbo tik techninį momentą. Ideja mašinai jau yra duota. 
Tuo tarpu amatininkas sykiu kuria ir ideją ir ją realizuoja me- 
džiagoje. Todėl kai žmogus yra apspręstas mašinos principo, 
jis savaime esti stumiamas dirbti tik techninį darbą, ideją gau- 
damas iš viršaus. Kai jis yra apspręstas amatininko principo, 
jis pats kuria ideją ir pats ją realizuoja. Jo veikime susijungia 


* Le Christianisme et la lutte des classes, 91 p. 
* De la Destination de ‘Homme, 297 p. 

techninis momentas su kūrybiniu momentu. Jis čia patiria ir 
darbo džiaugsmą ir darbo kančią. 

Šitas tad amatininko principas kaip tik ir turi būti įvestas 
į naujosios socijalinės santvarkos darbą. Tai nereiškia, kad 
reiktų išgriauti fabrikus, sudaužyti mašinas, imti paprasčiausią 
įrankį į ranką ir pradėti vėl visą gamybą iš naujo. Šitoks kelias 
yra ne tik utopiškas, bet jis reiškia paneigimą visų tų kultūros 
laimėjimų, kuriuos pagamino paskutiniai keli šimtai metų. Tai, 
kas yra laimėta, turi likti. Bet turi pasikeisti dvasia, kuri šituos 
laimėjimus valdo. Amatininko principas nėra tas pat, kas ir 
amatininkas, kaip lygiai mašinos principas nėra tas pat, kas ir 
mašina. Mašinos principas neišmeta visiškai žmogaus, bet tik 
ji palenkia mašinos struktūrai ir jį patį sumašinina. Amatininko 
principas neišmeta mašinos, bet ją palenkia savai struktūrai ir 
ją suamatininkina. Amatininkas iš esmės yra surištas su įrankiu. 
Mašina ir įrankis nėra skirtingi patys savyje materijaliniu at- 
žvilgiu. Jie yra tik skirtingi tuo nusistatymu, kurį turi žmogus 
jų atžvilgiu. Įrankis yra tokia gamybos priemonė, kuri yra vi- 
siškai palenkta žmogui, kurią žmogus vartoja pagal savo norą 
ir nuožiūrą. Todėl įrankis gali būti ir labai komplikuotas. Bet 
kol jis lieka visiškoje žmogaus valdžioje, tol jis yra tik įrankis, 
niekas kitas. Tuo tarpu mašina jau yra tokia gamybos priemo- 
nė, kuri yra atitrūkusi nuo žmogaus, kuri pati žmogų yra sau 
palenkusi, kurios žmogus negali vartoti pagal savo norą bei 
nuožiūrą, bet prie kurios jis pats turi taikytis. Ji gali būti net 
nekomplikuota, bet jeigu ji veikia nepriklausomai nuo žmogaus, 
ji jau yra mašina. 

Mašina pati viena savo principą apreiškia labai menkai. 
Kiekviena individuali mašina gali būti lengvai paverčiama įran- 
kiu. Bet kai mašinos esti sutelkiamos į tam tikrą organizuotą 
kolektyvą, tuomet mašiniškas principas apsireiškia visu savo 
smarkumu, ir šito principo valdomas dirbąs žmogus esti neiš- 
vengiamai įjungiamas į mašinos veikimo pobūdį. Organizuotas 
mašinų kolektyvas vadinasi fabrikas. Fabrike mašinos principas 
yra visų galingiausias. Fabrikas tikrumoje yra viena galinga 
mašina, nes visos individualios mašinos ten esti sujungtos vie- 
no darbo ryšiais. Mašinų sutelkimas į vieną kolektyvą ir jų su- 
rišimas viena ideja atsirado dėl to, kad kapitalistinė gamyba ėjo 
nepaprastu tempu. Ji norėjo kuo daugiausiai ir kuo greičiausiai 
produkuoti, kad patenkintų pelno norą. Jeigu iš fabriko išme- 
sime pelno principą, jis nustos savo prasmės. Jis turės iširti, 

kaip kolektyvas. Jame esančios mašinos, jeigu jos yra sava- 
rankiško pobūdžio, turės pradėti dirbti individualiai, nes visos 
sutelktiniu būdu jos dirbti gali tik tada, kai gamyba esti masinė. 
Kai gamyba eina labai aprėžtu tempu, mašinos turi dirbti kiek- 
viena skyrium. Tuomet žmogus pradeda jas apvaldyti, pradeda 
jas kreipti pagal savo nuožiūrą ir valią, tuomet jos tampa įran- 
kiais, fabrikas virsta dirbtuve, nes dirbtuvė yra patalpa, kurioje 
stovi įrankiai ir kurioje šie įrankiai yra naudojami, 

Taigi amatininko principo įvedimas nieko nereikalauja 
griauti ar naikinti. Jis tik reikalauja gamybą palenkti ne pelno, 
bet reikalo principui. Tuomet gamyba visai savaimingai pradeda 
eiti individualiniu keliu, kolektyvinis josios pobūdis silpnėja, 
mašinos principas nyksta, žmogus laisvinasi iš mašinos priklau- 
somumo, jis tampa amatininkų, o mašina tampa įrankiu. Tuomet 
žmogus įstengia aprėpti savo darbo visumą, jis mato savo paga- 
mintus daiktus, jis jaučia esąs jų kūrėjas, jis esti lydimas 
džiaugsmo ir pasitenkinimo. Iš kitos pusės, jis patiria, kad dar- 
bas vis dėlto yra sunkus ir skausmingas, kad jis nevisados pasi- 
seka taip, kaip buvo norėta. Gamybos pasukimas reikalo linkme 
yra pagrindinis reikalavimas, kad darbas galėtų vėl virsti asme- 
niniu ir kūrybiniu. Darbo nuasmeninimas ir nukūrybinimas atė- 
jo iš gamybos kelio į pelną. Darbo įasmeninimas ir sukūrybini- 
mas turi ateiti iš gamybos kelio į reikalą. Mes galime ir turime 
panaudoti visa, kas technikos yra laimėta. Bet mes turime šitą 
techniką naudoti žmogui ir jo reikalams, o ne atskirų asmenų 
pelno troškuliui patenkinti. Pelnas yra nežmoniškas dalykas, 
todėl jo valdoma gamyba pasidarė taip pat nežmoniška. Reika- 
las yra palenktas žmogui, todėl ir jo apspręsta gamyba bus taip 
pat palenkta žmogui ir jojo asmens reikalavimams. Amatininko 
principo įvedimas tikrumoje reiškia ne ką kitą, kaip gamybos 
pasukimą reikalo kryptimi. Su ja pasisuks viskas: fabrikas 
virs dirbtuve, mašina virs įrankiu, ir darbininkas virs ama- 
tininku. 


b. Pasidalinimas darbo vaisiais 


Amatininko principo įvedimas naujojon gamybon keičia 
darbininko santykį su darbo gaminiu. Kol gamyboje vyrauja 
mašinos principas ir kol žmogus yra tik įrankis organizuoto 
mašinų kolektyvo rankose, tol darbininko jėga gali būti atlygi- 
nama tam tikru mokesčiu. Kapitalistinėje santvarkoje darbinin- 

kas parduoda savo jėgą, nieko nereikalaudamas iš savo darbo 
gaminių, nes šitie gaminiai yra visai teisėtai laikomi ne jo. Ma- 
šinišku būdu pagamintas daiktas iš tikro nėra darbininko, bet 
greičiau mašinos arba to, kas yra mašinos savininkas. Darbi- 
ninkas nėra gaminio kūrėjas, todėl jis ir nereiškia į jį savo pre- 
tenzijų. Kapitalistinės gamybos darbininkui yra svarbus tik- 
tai atlyginimas. Savo darbo vaisiais pasidalinti jis nesistengia. 
Štai kodėl nėra proporcijos tarp darbininko atlyginimo ir to 
pelno, kurį gamybos įrankių savininkas gauna iš parduodamų 
gaminių. Panaudodamas gyvą jėgą mašinų būdu, fabrikantas ši- 
toms gyvoms mašinoms numeta tik trupinius kartais ir nuo 
labai pelningo savo stalo. Jis duoda joms tik tepalui, kad ne- 
girgždėtų ir nerūdytų. 

Visai kitaip turi būti naujojoje socijalinėje santvarkoje. 
Amatininko principas gamyboje neleidžia nupirkti darbininko 
jėgos. Amatininkas parduoda ne savo jėgą, bet savo kūrinį. Štai 
esminis skirtumas tarp amatininko ir darbininko. A matininko 
principu pagamintas daiktas yra to, kuris jį pagamino. Visai 
nesvarbu, kad įrankiai gali būti ne jo. Įrankiai gali būti išnuo- 
moti. Amatininkas gali mokėti už juos tam tikrą mokestį. Bet 
daiktas, pagamintas šitų įrankių pagalba, visados yra amatinin- 
ko, o ne įrankio. Todėl kiek darbininkas yra išskirtas iš pasi- 
dalinimo darbo vaisiais, tiek amatininkas šitame pasidalinime 
turi dalyvauti. Naujojoje socijalinėje santvarkoje amatininkas 
turi gauti ne atlyginimą už įdėtą į gaminį jėgą, bet turi pasi- 
dalinti pelną, gautą už parduodamus daiktus. Šitie daiktai yra 
jo pagaminti, jis tad turi teisę į tam tikrą pelno dalį, nes šitas 
pelnas yra jo asmeninio darbo vaisius. 

Darbo principo realizavimas socijalinėje santvarkoje iš pa- 
grindų keičia atlyginimo pobūdį. Kiek kapitalistinėje gamyboje 
atlyginimas daugiau ar mažiau yra pastovus ir labai žemas, tiek 
naujojoje santvarkoje jis turės būti kintąs ir aukštesnis, nes 
tai yra amatininko atlyginimas. Amatininkas negauna už savo 
gaminius visada vienodo atlyginimo, nes jis priklauso nuo už- 
sakymų skaičiaus. Bet amatininkas, apskritai paėmus, gauna 
aukštesnį atlyginimą ir geriau gyvena, negu kapitalistinės ga- 
mybos darbininkas. Darbininko gaminiai visi yra fabrikanto 
nuosavybė. Tuo tarpu amatininko principu pagaminti daiktai 
yra visų nuosavybė. Juos pardavus, visi juos dirbusieji pasida- 
lina pelną pagal savo reikšmę daikto pagaminime. Amatininko 
laipsnių gali būti labai įvairių. Todėl dalyvavimas pelne taip 

pat turi būti įvairus. Bet jis visados liks surištas su žmogaus 
asmeniu, su jo sugebėjimais, su jo pasiruošimų darbui, su jo 
vaidmeniu daikto gamyboje. Naujojoje santvarkoje kaip pats 
darbas, taip ir atlyginimas už darbą yra valdomas asmens prin- 
cipo, o ne kolektyvo, kaip yra kapitalizme. 

Įrankių savininkas, jeigu jis nedalyvauja daiktų gaminime, 
gauna taip pat dalį pelno už įrankių išnuomojimą amatininkams. 
Kokia šita dalis turi būti, galima nustatyti tik kiekvieną sykį 
skyrium. Čia viena tik aišku, kad įrankių savininkas yra savi- 
ninkas tik įrankių, tik dirbtuvės, bet ne gaminių. Gaminiai pri- 
klauso amatininkams. |Jie tad ir pasidalina gautu už juos pelnu. 
Įrankių savininkui duodama nuoma, amortizacijos išlaidos ir 
kitos susijusios su įrankių išlaikymu sumos. Bet tai ir viskas, 
ką gali gauti dirbtuvės savininkas amatininko principų pa- 
grįstoje gamyboje. Nesunku numatyti, kad individualių savi- 
ninkų tokioje santvarkoje būtų labai nedaug. Dirbtuvių ir įran- 
kių savininkais greitai pasidarytų patys amatininkai, kurių s3- 
junga netrukus virstų savotiška amatininkų korporacija arba 
cechu, jeigu vartosime čia senovinį terminą. Amatininko prin- 
cipo įvedimas į gamybą savaime darbą suskirstytų natūraliomis 
profesijomis ir darbininkus sutelktų į organines korporacijas, 
o ne į mechanines draugijas, kaip yra dabar. Dabartinės darbi- 
ninkų draugijos jungia darbininkus tik kaip darbininkus. Fak- 
tas, kad žmogus dirba, dar yra per plona jungtis, kad šitos drau- 
gijos galėtų būti vaisingos. Jos paprastai rūpinasi tik tokiais 
reikalais, kurie liečia visus darbininkus. Bet joms yra sunku 
rūpintis atskirų gamybos šakų darbininkų specijaliais profe- 
siniais reikalais. Šitos draugijos yra išaugusios iš mašinos prin- 
cipo. Tuo tarpu korporacijos, išaugusios iš amatininko princi- 
po, būtų visiškai kitokios. Jos jungtų darbininkus kiekvienos 
gamybos šakos skyrium, jos rūpintųsi jų specifiniais reikalais, 
jos palaikytų drausmę ir amatininkišką garbę. Jų rankose būtų 
dirbtuvės ir įrankiai. Jos imtų pelną už parduodamus gaminius 
ir jį proporcingai padalintų. Kelias į onganinį gyvenimo susi- 
tvarkymą korporaciniais pagrindais eina per amatininko prin- 
cipą. Kol gamyboje vyraus mašinos principas, tol kiekvienas 
bandymas kurti korporacijas bus dirbtinis. Tai bus tik popie- 
rinės gėlės vietoje gyvųjų. Tiesa, ir jos puošia. Bet jos visados 
yra tik erzacas, kuris laukia pakeičiamas tikru daiktu. 

Amatininko principas iš vienos pusės gamybą suindividu- 
alina, iš kitos — sukolektyvina. Taip yra ir kapitalistinėje ma- 

šinos principo gamyboje. Kapitalistinės gamybos apačia arba 
pats darbas yra kolektyvinis, nes jis atliekamas organizuotų ma- 
šinų kolektyvo būdu, žmonėms dalyvaujant tik kaip pagalbinin- 
kams mašinoms ir kaip jų prižiūrėtojams. Čia darbininkai yra 
įjungti į fabriko kolekyvą, todėl neasmeniniai ir neatsakingi. 
Kapitalistinės gamybos viršus arba gaminio savininkas yra indi- 
vidualinis. Jis yra ne kas kita, kaip fabrikantas. Jeigu kartais 
fabriko viršūnėje stovi koks nors kolektyvas, kokis nors trus- 
tas ar kokia nors akcinė bendrovė, tai vis tiek tikrumoje fabriko 
gaminių savininkai yra atskiri šito trusto ar šitos bendrovės 
nariai pagal savo turimų akcijų ar investuoto kapitalo kiekį. 
Nei trustas nei akcinė bendrovė čia nėra savininkė, kaip tokia. 
Individualinis kapitalistinės gamybos pobūdis josios viršūnėje 
yra aiškus. 

Tuo tarpu iš amatininko principo išaugosioje gamyboje in- 
dividualinis ir kolektyvinis gamybos pobūdis taip pat pasiliktų. 
Bet tik šitie momentai čia pasikeistų savo vietomis. Amatininkų 
principu paremtos gamybos apačia arba pats darbas būtų indi- 
vidualinis. Amatininkas niekados negali būti įjungtas į kolekty- 
vą. Amatininkas visados daiktą dirba pats: savo atsakingumu, 
savo garbe, pagal savo gabumus ir sumanumą. Mašinos pavirti- 
mas įrankiu šitą individualinį darbo pobūdį dar labiau pabrėži4. 
Darbas dirbtuvėje yra bendruomeninis, bet ne kolektyvinis. 
Šitoje darbo bendruomenėje kiekvienas jaučia esąs savarankiš- 
kas josios narys, laisvas darbininkas ir atsakingas už savo ga- 
minį jo savininkas. Tuo tarpu šitokios gamybos viršūnė būtų 
kolektyvinė. Amatininko principu paremtų gaminių savininkas 
būtų pirmoje eilėje pati amatininkų korporaciją, o tik per ją 
kiekvienas amatininkas skyrium. Kiekvienas darbininkas būtų 
atsakingas už savo gaminį pirmoje eilėje prieš korporaciją, O 
korporacija būtų atsakinga prieš visuomenę. Taip pat gaminių 
paleidimas į rinką būtų korporacijos žinioje: korporacija re- 
guliuotų jų kainas, užsakymus, prižiūrėtų jų atlikimą ir plati- 
nimą. 

Individualinio ir kolektyvinio momentų sukeitimo nauda 
naujojoje gamyboje yra visiškai aiški. Visų pirma paties darbo 
suindividualinimas padarytų jį asmeninį ir kūrybinį, kas yra 
svarbiausia. Taip pat darbininkas, dirbdamas arba visą daikta, 
arba bent turėdamas jo visumos nuovoką, darbą pamėgtų labiau, 
negu yra dabar, kai darbas yra be galo sumechanintas. Galop 
būdamas savo gaminio savininkas ir dalyvaudamas pelno paskir- 

styme, jis dirbtų daiktą daug sąžiningiau ir tobuliau, negu šiuo 
metu, kada niekas nežino, keno kas yra pagaminta. Atsakingu- 
mas ir amatininko garbė lydėtų kiekvieną iš dirbtuvės išeinanti 
gaminį. Falsifikatų ir surogatų skaičius žymiai sumažėtų. Iš 
kitos pusės, kolektyvinis gamybos viršūnės pobūdis apsaugotų 
nuo pelno principo ir nuo pelno troškulio, nes korporacija čia 
viską tvarkytų ne sau, bet josios nariams. Konkurencija tarp 
atskirų dirbtuvių išnyktų, nes jos visos būtų sujungtos vienos 
korporacijos arba net korporacijų sąjungos, kuri neleistų atski- 
riems vienetams sauvaliauti. Rinkos kainos būtų pastovesnės ir 
gaminiai geresni. Tuo pačiu gaunamas už gaminius pelnas būtų 
žymiai tikslingiau paskirstomas, ir darbininkai gautų žymiai 
didesnį atlyginimą, negu yra dabar, kada pelnas kraunasi vienose 
ar keliose rankose ir kada stengiamasi kuo daugiausiai šito 
pelno išspausti. Naujoje gamyboje ir pasisekimai ir pralaimėji- 
mai būtų solidariai visų pakeliami. Jeigu gerai sekasi, visi gautų 
daugiau. Jeigu kada ištinka kokia nors nelaimė, visi ją bendrai 
pakęstų. Tuo tarpu dabar, jei fabrikantui gerai sekasi, jis ple- 
čia savo gamybą, priimdamas daugiau naujų darbininkų. Bet 
esantieji nieko iš to gero nejaučia. Jeigu fabrikantas patenka 
į krizę, jis ne tik atleidžia dalį darbininkų, bet jis dažnai numu- 
ša visiems atlyginimą. Vadinasi, pasisekime dalyvauja tik jis 
vienas. Tuo tarpu nepasisekimą jis stengiasi išdėstyti visiems. 
Šitos iškreiptos tvarkos amatininko principu pagrįstoje gamy- 
boje būti negalėtų. Ten solidarumas būtų tiek pelno, tiek nuos- 
tolio atžvilgiu. 

NUOSAVYBĖS PRINCIPAS 


1. Nuosavybės prigimtis ir funkcijos 


a. Nuosavybės principo pastovumas 
ir jo formų kitimas 


Nuosavybė šiandien yra smarkios kovos objektas tarp ka- 
pitalizmo ir komunizmo. Kapitalizmas, išaugęs iš vienašališko 
individualizmo, gina privatinę ir atskirą nuosavybę principija- 
liai net ligi absoliutumo. Bet savo praktikose, kaip matėme, jis 
ją sukolektyvina, išskirdamas iš josios asmeninį žmogaus pradą. 
Tuo tarpu komunizmas, kuris yra išaugęs iš vienašališko kolek- 
tyvizmo, kovoja su privatine ir atskira nuosavybe taip pat prin- 
cipijaliai net ligi fanatizmo, nors savo evoliucijoje jis eina prie 
atskiros nuosavybės pripažinimo bent tam tikrame laipsnyje. 
Nors šitos dvi ekonominės sistemos, yra labai priešingos ir net 
preštaraujančios, vis dėlto jose abiejose matyti vienas bendras 
dalykas, būtent, paties nuosavybės principo pripažinimas. Ar 
žmogus nuosavybės teisę turi iš savęs, kaip teigia kapitalizmas, 
ar jis gauna ją tik iš bendruomenės, kaip mano komunizmas, ar 
šitoji teisė yra absoliuti ar ji yra tik laikina ir reliatyvi, šitie 
klausimai atsakomi labai nevienodai.. Bet po visais šitais gin- 
čais slypi viena bendra mintis: žmogus turi turėti šį tą ir šiek 
tiek, kad socijalinis gyvenimas būtų įmanomas. Visiškas nuosa- 
vybės principo paneigimas yra sykiu ir socijalinės santvarkos 
paneigimas. Komunizmas nesako, kad žmogus negali nieko tu- 
rėti. Jis tik sako, kad į turimus daiktus jis turi žiūrėti, kaip į 
visuomenės nuosavybę, kaip į jam patikėtus ar paskolintus. Ko- 
munizmas tik neigia žmogui teisę ką nors vadinti savu. Bet patį 
turėjimo faktą jis pripažįsta. Nuosavybės principas kolektyvi- 
ne forma jame yra nepaneigtas. 'Jis ir negali būti paneigtas, 
jeigu nenorime, kad visuomeninis gyvenimas galutinai žlugtų. 
Todėl Leono XIII reikalavimą „privatas pessessiones inviola- 

te servandas“ tam tikrame laipsnyje patenkina faktiškai ir ko- 
munizmas, nors principijaliai jis eina prieš šitą reikalavimą. 
Nuosavybės principas negali būti paneigtas, nes tai yra žmogaus 
egzistencijos principas. 

Bet šito principo (formos gali istorijos eigoje labai kisti. 
Dvi kraštutinės jo formos kaip tik ir yra kapitalizmas ir komu- 
nizmas.  Kapitalizmas nori nuosavybės principą vykdyti tiktai 
individualine forma. Komunizmas jį nori apvilkti tiktai kolek- 
tyviniu pavidalu. Kapitalizme nuosavybės principo realizavi- 
mas vyksta per individą, komunizme — per visuomenę. Tarp 
šitų dviejų kraštutinių formų esama dar visos eilės tarpinių, 
kurios asmens ir visuomenės interesus stengiasi suderinti ir 
nuosavybės principą apsaugoti nuo individualizmo ir kolekty- 
vizmo vienašališkumų. Todėl kiek pats nuosavybės principas 
yra pastovus, tiek jo realizavimo formos gali ir turi būti kinta- 
mos, nes įvairios gyvenimo sąlygos reikalauja ir įvairaus nuo- 
savybės principo pritaikymo. Kapitalizmas ir komunizmas yra 
istorinės formos. Jos praeis, kaip praeina visi žmogaus kūriniai. 
Bet jų grumtynės dabartyje reikalauja gerai ištirti nuosavybės 
principo reikalavimus, kad pamatytume ne tik šių ekonominių 
sistemų klaidas, bet sykiu kad galėtume bent susivokti, kuo ir 
kaip būtų galima šias sistemas pakeisti. Mūsų laikų socijalinės 
santvarkos tragika ir yra ta, kad žmonės čia yra verčiami rink- 
tis arba kapitalizmą, arba komunizmą, nes, bent tuo tarpu, jie 
nemato jokios kitos konkretesnės sistemos. Iš kitos pusės, kapi- 
talizmo ir komunizmo tragika yra ta, kad juodu abu yra pagrįsti 
klaidingu nuosavybės principo supratimu ir todėl jų abiejų 
ekonominė praktika, nors iš sykio atrodo ir labai sėkminga, 
tikrumoje yra pastatyta ant vulkano. Socijalinė mūsų dienų 
santvarka yra priversta pasirinkti vieną iš šitų vulkanų ir galų 
gale susprogti. Štai kodėl visas socijalinis mūsų dienų gyveni- 
mas yra nerviškas ir neramus. Žmonės jaučia, kad jie turės pri- 
eiti žalą, vistiek ar jie eis kapitalizmo ar komunizmo rodomu 
keliu. Jie todėl] blaškosi, nerimsta, nesistengia imtis platesnio 
masto žygių ir kūrybos. Ekonominė vad. „ramių kraštų“ kūryba 
yra sustingusi ir smulki. Ji nedrįsta ir nesugeba imtis radika- 
lesnių reformų, nes nemato šitoms reformoms tvirto pagrindo ir 
aiškaus tikslo. Jų pasisekimo garantija taip pat yra paskendusi 
abejonėse. Taip yra dėl to, kad visuotiniame mūsų dienų są- 
myšyje pasidarė reliatyvios ne tik nuosavybės formos, bet ap- 
siblausė ir pats josios principas. Todėl šiuo metu gal labiau, 


156 


negu kada nors, reikia atskleisti tikrąjį nuosavybės supratimą 
ir nubrėžti bent bendriausias gaires nuosavybės formoms, ku- 
rios turėtų pakeisti kapitalistines ir komunistines. 

Prasidėjus socijalistiniam sąjūdžiui prieš privatinę nuosa- 
vybę, šiosios gynėjai perėjo į polemiką su socijalizmo, o vėliau 
su komunizmo atstovais. Todėl pastarųjų laikų nousavybės te- 
orijos yra daugiausiai poleminio pobūdžio. Nuosavybės princi- 
pas ir individualios jojo formos yra daugiau apgintos, negu iš- 
aiškintos. Šita ilga polemika subanalino ir patį principą ir gynė- 
jus. Šiandien, kas gina privatinę nuosavybę, tas yra Taikomas ka- 
pitalistu, kas ją nori aprėžti, tuojau apšaukiamas komunistu. Be 
abejo, socijalinei santvarkai, kiek ji pasilieka šalia Krikščionybės, 
kito kelio nebėra. Ji būtinai turi pasukti arba komunizmo arba 
kapitalizmo linkme. Minėtas žmonių nujautimas yra tikras. Bet 
pasaulyje yra dar viena jėga, kuri yra aukštesnė ir už kapitaliz- 
mą ir už komunizmą — tai Krikščionybė. Socijalinis klausimas 
gali būti sprendžiamas ne tik kapitalistiniu ar komunistiniu, 
bet ir krikščioniškuoju būdu. Dar įvade buvo irodinėjama, kad 
Krikščionybė yra vienintelė, kuri gali tinkamai šitą klausimą 
išspręsti. Krikščionybė nėra kapitalizmo ir komunizmo simbi- 
jozas. Krikščionybė yra visiškai naujas dalykas. Tai yra ant- 
gamtinė jėga, kurios uždavinys perskverbti visą žemiškąją tvar- 
ką, visą žmogų, taigi ir socijalinį gyvenimą. Krikščionybė turi 
savyje atsakymą į socijalinio gyvenimo problemas. Ji turi at- 
sakymą ir į nuosavybės problemą. 

Šitas atsakymas nėra nei kapitalistinis, nei komunistinis. 
Bet koks jis yra, šiandien nedaugeliui yra žinoma. „Yra krikš- 
čioniškoji nuosavybės teorija, sako E. Mounier; ji yra stipri ir 
galinga, bet, deja, ir labai užmiršta, ypač vidurkio žmonių sluog- 
sniuose“!. Tas pats Mounier kitoje vietoje pastebi, kad šitoji 
krikščioniškoji nuosavybės teorija „yra indentifikuojama tai su 
buržuazinėmis pažiūromis, tai su socijalizmu“. Toks priešingas 
vertinimas kyla dėl to, kad ir kapitalizmas ir socijalizmas savo 
nuosavybės teorijoj turi teisingų pradų, kurie visi sintetiškai ir 
organiškai apsireiškia ir krikščioniškojoje teorijoje. Todėl kai 
žmonės vieną sykį labiau įsižiūri į vienus pradus, tada jiems 
krikščioniškoji nuosavybės sąvoka atrodo buržuazinė. Įsižiūrė- 
ję į kitus, jie pastebi panašumo su socijalizmu, ir tada krikščio- 


* Vom kapit. Eigentumsbegriff..., 11 p. 
* Op. cit. 97 p. 

niškąją nuosavybės teoriją jie vadina socijalistine. Tikrumoje 
ji nėra nei viena nei antra. Kapitalizmas teigia, kad ir nuosa- 
vybės turėjimas ir josios naudojimas yra individualinis. Socija- 
lizmas tvirtina, kad ir nuosavybės turėjimas ir josios naudoji- 
mas yra kolektyvinis. Tuo tarpu Krikščionybės pažiūros į nuo- 
nuosavybę gali būti išreikštos tokia formula: nuosavybės turė- 
jimas yra asmeninis, nuosavybės naudojimas yra visuomeninis. 
Tai yra sintetinis nuosavybės suprastimas, kuris, praktikoje 
įvykdytas, iš esmės pakeistų visą dabartinę socijalinę santvarką 
ir kuris sykiu išvengtų kapitalizmo ir komunizmo klaidų. Šitai 
pažiūrai išlukštenti ir yra skiriami tolimesni šios studijos pus- 
lapiai. 


b. Įsigijimas, kaip nuosavybės pagrindas 


Nuosavas daiktas yra tik tada, kai aš galiu apie jį pasakyti, 
kad jis yra mano. Bet taip pasakyti aš galiu tik tada, kai esu tą 
daiktą įsigijęs. Įsigijimas yra natūralus ir nepaneigiamas nuo- 
savybės pagrindas. Jis tik vienas padaro, kad daiktas man yra 
savas, kad jis yra mano, vadinasi, kad jis yra mano nuosavybė. 
Kur nėra tikro įsigijimo, ten nėra nė tikros nuosavybės. Kur 
šitas įsigijimas yra reliatyvus, ten ir nuosavybė yra reliatyvi. 
Įsigijimas taip santykiuoja su nuosavybe, kaip priežastis su 
padariniu. Įsigijmas nuosavybę kuria, ir jo pobūdis apspren- 
džia nuosavybės pobūdį. Kas tad yra įsigijimas giliausia 
prasme? 

Kalbėdami apie darbą, esame sakę, kad vienintelis tikras 
nuosavybės titulas yra darbas arba daikto pagaminimas. Tikrai 
nuosava yra tik tai, kas yra įgyta. Bet tikrai įgyta yra tik tai, 
kas yra pagaminta. Kas yra atėję žmogui išviršiniu būdu, kas 
nėra perėję vienaip ar kitaip per jo paties rankas, tas nėra jo 
įgyta ir tas nėra jam sava tikra prasme. Tarp įsigijimo ir pa- 
gaminimo esama išvidinio ryšio. Pagaminimas atskleidžia įsigi- 
jimo esmę. í 

Pagaminimas yra charakteringas tuo, kad jame esama tam 
tikro ypatingo ryšio tarp daikto ir asmens. Prigimtojoje mūsų 
santvarkoje stovi vienas prieš antrą du pasauliai: daiktų ir as- 
menų. Būties tvarkoje jie yra vienas nuo antro labai atskirti. Jų 
ir buvimas ir veikimas yra esmingai skirtingas. Bet kūryba ši- 
tuos du pasauliu suveda vienybėn. Kūryba užgrindžia plyšį tarp 
daikto ir asmens ne tuo, kad ji panaikintų esmingą jų skirtin- 

gumą, bet tuo, kad ji juos suartina ir sujungia išvidiniais ry- 
. šiais. Čia asmuo savotišku būdu įeina i daiktą, ir daiktas taip 
pat savotišku būdu esti imamas į asmens vidų. Du pasauliai, 
stovėję vienas nuo antro skyrium, kūryboje tampa vienu kultū- 
rinių pasauliu. Kultūrinis pasaulis nėra nei daiktų nei asmenų 
pasaulis. Tai savotišką harmonija tarp daikto ir asmens, tarp 
dvasios ir gamtos. 

Šitoji harmonija visų pirma įvyksta tuo būdu, kad kūryboje 
asmuo įeina į daiktą. Daikto pagaminimas, kaip jau buvo mi- 
nėta, yra ne kas kita, kaip asmeninės idejos realizavimas, savo- 
tiškai šitą daiktą perkeičiant ir sutvarkant pagal idejos reikala- 
vimus. Gamta mums duoda medžiagos, duoda daiktų, o mes savo 
didesnių ar mažesniu kūrybiniu veikimu  realizuojame šitoje 
medžiagoje ir šituose daiktuose savas idejas. Idejos realizavi- 
“mas vyksta ne tik aukštosios kultūros srityje. Ideja yra reali- 
zuojama ir pačioje primityviausioje kultūroje. Kur tik esama 
kultūros žymių, ten esama ir idejos realizavimo, nes kultūrinis 
veikimas tuo ir skiriasi nuo bet kurio kito veikimo, kad jis yra 
žmogiškosios idejos įkūnijimas gamtos duotoje medžiagoje. Kai 
pigmejus gamina lanką ar strėles, kai eskimas iš kaulo dirbasi 
žuvims gaudyti kablį — visi šitie darbai yra kultūriniai, ir vi- 
suose juose yra realizuojama ideja. Iš kitos pusės, idejos reali- 
zavimas vyksta ne tik dvasinės, bet ir materijalinės kultūros 
srityje. Ideją realizuoja ne tik menininkas ar mokslininkas, bet 
ir amatininkas: kurpius, siuvėjas, stalius, ūkininkas, darbinin- 
kas ir visi kiti. Joks žmogaus veikimas, tegul jis būna ir pats 
žemiausias, nėra ir negali būti beidejinis. 

Šitos daiktuose realizuojamos idejos yra mūsų idejos: jos 
yra iš mūsų asmens kilusios, su mumis suaugusios; jos turi sa- 
vyje mūsų dvasios bruožų; jos slepia savyje mūsų dvasios struk- 
tūrą. Daikte įkūnijamoji ideja visados yra mano ideja: joje 
esama mano paties Aš. Štai kodėl ir sakoma, kad iš darbo galima 
pažinti darbininką, kad iš kūrinio kalba kūrėjo asmuo ir jojo 
dvasia. Šitas asmens buvimas daikte įvyksta tiktai per ideją. 
Asmuo apsigyvena daikte idejos pavidalu. Idejos realizavimas 
jasmenina daiktą. Tiesa, daiktas niekados negali tapti asmeniu. 
Bet įgijęs asmens bruožų, slėpdamas savyje asmens ideją, jis 
savaime pasidaro ypatingai su asmeniu susijęs, ypatingai jam 
artimas: jis pasidaro asmeninis. Kaip religijos srityje daiktas, 
susiliesdamas su pašvęstais asmenimis ir dalyvaudamas sakrali- 
niuose veiksmuose, ir pats tampa pašvęstas, nors šventumas yra 

specijali asmens vertybė, taip kultūrinėje kūryboje daiktas, jim- | 
damas į save asmens gelmėse esančią ideją, savaime pasidaro 
asmeninis arba įasmenintas. 

Daikto įasmeninimas ir yra giliausias pagrindas, dėl ko mes 
daiktą galime pavadinti savu. Daiktas mums yra savas dėl to, 
kad jame svotišku būdu gyvename mes patys realizuotos jame 
mūsų idejos pavidalu. Ir juo daugiau į daiktą mes įdedame mū- 
sojo Aš, tuo labiau daiktas mums yra artimas ne tik psicholo- 
giškai, bet tuo labiau jis yra mūsų ir ontologiškai. Daikto įsigi- 
jimo laipsnis priklauso nuo mūsų asmens dalyvavimo daikte. 

Iš kitos pusės, gamindamas daiktą, žmogus ne tik įdeda į 
jį savo asmens, bet taip pat įima daiktą ir į save. Kultūros kūry- 
ba yra ne tik asmens išėjimas iš savęs arba eksterijorizacija, 
bet ir įėmimas kūrinio į save (intussusceptio). Žmogus negali 
santykiuoti su būtimi, jeigu ji yra jam tiktai transcendenti, vadi- 
nasi, jeigu ji gyvena tiktai šalia jo asmens. Žmogus visados 
stengiasi įimti būtį į save. Jis nori, kad ji būti jam imanenti, 
kad ji gyventų ir jame pačiame. Kultūrinėje kūryboje vyksta 
ne tik daikto įasmeninimas, bet ir daikto įsavinimas. Daiktas 
esti įtraukiamas į savo dvasios gyvenimą, sutapdomas su žmo- 
gaus išvidiniu pasauliu, jis tampa, tarsi, žmogaus asmens dalele. 

Čia glūdi antroji pagrindinė priežastis, dėl ko mes galime 
pavadinti daiktą savu. Daiktas mums yra savas ne tik dėl to, kad 
jame esama mūsų asmens, bet ir dėl to, kad jis pats gyvena mu- 
myse. Ir juo labiau mes daiktą įtraukiame į mūsų dvasios sritį, 
juo daugiau mes jį sutapdome su savu asmeniu, tuo labiau jis 
mums pasidaro savas ir tuo labiau mes jį įsigyjame. Daikto įsi- 
gijimo laipsnis priklauso ir nuo daikto įsavinimo. 

Dabar mes jau galime atsakyti į klausimą, kas yra daikto 
įsigijimas. Daikto pagaminimo analizė mums parodė, kad daikto 
įsigijimas yra jo įasmeninimas ir įsavinimas. Tik tada daiktas 
yra mums savas tikra prasme, kai mes į jį įdedame savo asmens 
ir kai mes jį įtraukiame į savo asmenį. Tik tada apie daiktą 
galima pasakyti, kad jis yra mano. Kiekvienas tik išviršinis 
daikto buvimas šalia mūsų ir mūsų buvimas šalia daikto nėra 
tikras daikto įsigijimas. Jeigu tad įsigijimas yra nuosavybės 
pagrindas, iš kitos pusės, jeigu įsigijimas yra daikto įasmenini- 
mas ir įsavinimas, savaime aišku, kad ir nuosavybės pagrindas 
glūdi daikto sutapdyme su mūsuoju asmeniu ir daikto įėmime į 
mūsąją dvasią. Tikrą nuosavybę mes turime tik tada, kai ją 
turime savo viduje ir kai mes patys gyvename joje. Krovimas 

daiktų šalia savęs nėra tikra prasme nuosavybė. Štai kodėl vie- 
:nintelis tikras nuosavybės titulas yra darbas. Nuosavybė gema 
žmogui iš daikto įsigijimo. Tikra nuosavybė yra tik ten, kur yra 
tikras įsigijimas. Tuo tarpu tikras įsigijimas yra tik ten, kur 
yra tikras įasmeninimas ir įsavinimas. Nuosekliai tikras įasmeni- 
nimas ir tikras įsavinimas yra tiktai darbe arba kultūriniame 
daikto apdirbime. Štai kodėl tik darbas sudaro tikrą ir vienin- 
‘teli pagrindą, kad žmogus apie savo pagamintą daiktą gali pasa- 
«kyti: jis yra mano, nes aš jį padariau. Aš įdėjau į jį savo asmens, 
„aš jį įėmiau į savo dvasią. Jis gyvena manyje ir aš jame. |Jis to- 
dėl yra mano. Savu darbu daiktas yra įsigyjamas giliausia pra- 
„sme ir todėl giliausia prasme jis pasidaro žmogaus nuosavybė. 

Įsigijimas, kaip nuosavybės pagrindas, aiškiai parodo, kad 
-nuosavybės subjektas gali būti tiktai asmuo ir nuosavybės ob- 
jektas gali būti tiktai daiktas. Tiktai asmuo gali įsigyti ir tiktai 
-daiktas gali būti įsigyjamas. Tiktai vienam asmeniui yra duota 
galios savos idejos pavidalu įeiti į daiktą ir jame savotišku būdu 
pasilikti, Taip pat tiktai asmuo sugeba daiktą įimti į save ir jį 
padaryti sau imanentų. Tuo tarpu pats daiktas negali nei išeiti 
rio ribas pralaužia tiktai asmuo. Įsigijimo vyksme daiktas yra vi- 
:siškai pasyvus. Tiesa, kultūrinė kūryba turi paisyti daikto ypa- 
tybių. Bet šitų ypatybių įtaka daikto gaminime yra tiktai pasy- 
vi. Jos neveikia aktyviai. Jos tiesioginiu būdu daikto nefor- 
:muoja. Tas, kas daiktą kuria, yra žmogus. Todėl tik vienas 
žmogus, tiktai asmuo gali daiktą pasisavinti arba jį įsigyti savu 
darbu. Modernieji testamentai, kuriais turtas yra paliekamas 
šunims arba katėms yra socijalinės sąmonės iškrypimo ap- 
„raiškos. Tai savotiška beprotybė nuosavybės srityje. 

Iš kitos pusės, nuosavybės objektas gali būti tiktai daiktas. 
Nuosavybė atsiranda, kaip sakėme, tuo būdu, kad daikte yra re- 
:alizuojama sava ideja ir kad daiktas yra įmamas į save. Abu šitie 
dalykai tinka tiktai daiktų pasauliui. Be abejo, kūryba vyksta 
ir asmenų pasaulyje. Ir asmens kuriasi doroje, moksle ir ugdy- 
me. Bet čia jie kuriasi patys. Svetimas asmuo gali šitai kūrybai 
„pagelbėti, gali jai net vadovauti. Bet pirmaeilis asmens kūrėjas 
yra jis pats. Joks kitas žmogus manęs neišdorins, neišmokslins 
ir neišugdys, jei aš neveiksiu pats pirmoje eilėje. Asmens kūry- 
ba visados yra autokreacija. Asmuo kuria pats save. Iš kitos 
pusės, ir toji ideja, kuri asmens kūryboje yra realizuojama, yra 
ne atėjusi iš šalies, bet esanti pačiame asmenyje. Asmens kūry- 

boje formavimas vyksta ne pagal svetimą, bet pagal savą ideją ir 
pagal savą struktūrą. Čia ideja yra ne primetama iš viršaus, bet 
iškeliama iš pačių asmens gelmių ir realizuojama jame pačia- 
me. Štai kodėl pasaulėžiūros ar filosofinės sistemos susikūri- 
mas vyksta pagal asmens branduolio struktūrą. Štai kodėl dori- 
nis gyvenimas eina pagal savos sąžinės, kuri yra asmens bran- 
duolio balsas, nusiteikimą. Štai galop kodėl ugdymas turi ati- 
tikti asmens struktūrą. Mokslintojas, dorintojas ir ugdytojas 
veikia ne savo vardu, bet vardu giliausios idejos, kuri glūdi jo 
veikimo objekte, vardu giliausio jo Aš, vardu jo pirmavaizdžio. 
Kultūrinė kūryba asmenų pasaulyje yra visai kitokio pobūdžio, 
negu daiktų pasaulyje. Asmuo niekados negali būti įasmenintas, 
nes jame nėra realizuojama mana ideja. Kito žmogaus apspren- 
dimas pagal mano specitiškas idejas ir pagal mano specifišką 
struktūrą, būtų ne jo įasmeninimas, bet jo nuasmeninimas. To- 
dėl asmuo niekados negali būti įsigyjamas, vadinasi, jis nieka- 
dos negali tapti kito asmens nuosavybe. Taip pat asmuo nieka- 
dos negali būti nė įsavintas. Asmuo turi savo pasaulį. Jis yra 
individuum ineffabile — neprieinamas, neištiriamas, kurį sutap- 
dyti su savo vidaus pasauliu ir padaryti jį šito pasaulio dalele 
niekados nevyksta. Tiesa, į asmens gelmes kitas asmuo įsiver- 
žia per meilę. Meilė yra individualaus daikto, taigi ir atskiro 
asmens, pažinimo būdas. Bet meilė asmens ne įsavina, bet vie- 
ną asmenį sujungia su kitu visiškai lygiai. Meilėje vienas as- 
muo tampa kitam savu, bet jau aukštesne prasme. Apie vieno 
asmens priklausomumą kitam, kaip savininkui, čia negalima nė 
kalbėti. Vadinasi, abu tikram įsigijimui reikalingi dalykai — 
įasmeninimas ir įsavinimas — asmenų pasaulyje nebeturi reikš- 
mės. Jie tinka tik daiktams. Todėl tik daiktai gali būti nuosa- 
vybe. Bandymas nuosavybės sąvoką išplėsti ir asmenims, kaip 
buvo vergijos metu, yra tikro nuosavybės supratimo iškreipi- 
mas. Šiuo atveju nuosavybė esti suprantama, kaip išviršinis 
daikto turėjimas arba jo apvaldymas jėga. Aštrėjant socijalinei 
žmonijos sąmonei, šitokios pažiūros turėjo žlugti ir tuo pačiu 
asmuo turėjo būti išskirtas iš nuosavybės objektų srities. 
Baigiant nagrinėti nuosavybės pagrindą, reikia pasakyti 
keletą žodžių apie tikrus ir netikrus nuosavybės subjektus ir 
tikrus bei netikrus nuosavybės objektus. Tikras nuosavybės sub- 
jektas yra tiktai asmuo — atskiras arba kolektyvus bendruoms- 
nės pavidalu, nes asmuo gali daiktui suteikti savos 
struktūros ir jį įimti į save. Tikrais nuosavybės subjektais yra 

ne tik atskiri asmens, bet ir natūralios bendruomenės, kaip šei- 
ma, tauta - valstybė ir Bažnyčia. Mechaniniu, išviršiniu būdu 
sukurtos organizacijos yra tiktai netikri arba analogiški nuosa- 
vybės subjektai, nes jie tik analogiškai gali būti vadinami as- 
menimis. Tiesa, ontologine prasme nei bendruomenės nėra as- 
mens. Vis dėlto bendruomenės yra artimesnės asmeniniam gy- 
venimo būdui, negu draugijos. Jos todėl asmeninėje nuosavy- 
bėje dalyvauja arčiau, negu draugijos. Asmenims ir bendruo- 
menėms nuosavybė yra pačios prigimties duota, kaip duota joms 
yra kūrybinė galia. Tuo tarpu draugijoms nuosavybės teisė kyla 
iš pozityvių įstatymų, kurie šią teisę gali aprėžti ir net panai- 
kinti, nes draugijos, kaip tokios, kūrybinės galios neturi. Jos 
todėl iš vidaus daikto įsigyti, jį įasmeninant ir įimant į save, ne- 
gali. Jos gali daiktą turėti tiktai šalia savęs. Tuo tarpu šitokia 
išviršinė nuosavybė jau yra pozityviųjų įstatymų dalykas. 

Tas pat tenka pasakyti ir apie nuosavybės objektus. Ir jų 
gali būti tikrų ir netikrų. Tikras nuosavybės objektas yra tas, 
kuris yra tikrai įsigytas, vadinasi, kuris yra kilęs iš žmogaus 
dabo, kuris yra pagamintas, nes tada jis yra įasmenintas ir įsa- 
vintas. Juo mažiau žmogus prie kurio nors daikto dirba, tuo la- 
biau daiktas tolsta nuo jo asmens ir tuo mažiau jis tampa jam 
savas. Jeigu jis visiškai prie jo savo darbu neprisideda, jis lie- 
ka jam visiškai išviršinis, būdamas tuo pačiu netikras jo nuo- 
savybės objektas. Todėl pav., namai, kuriuose žmogus negyvena 
ir kurių jis pats nestatė, laukai, kurių žmogus nedirba, yra ne- 
tikras nuosavybės objektas. Namų gali būti žmogus pats ir ne- 
statęs, bet nuolatiniu juose gyvenimu, nuolatine priežiūra ir 
rūpesčiu jis juos įasmenina ir įsavina. Čia glūdi giliausias isi- 
senėjimo pagrindas. Kiek tikras nuosavybės objektas kyla žmo- 
gui iš pačios prigimties, tiek netikras jam yra duotas pozity- 
viosios teisės. Tikras objektas visados liks to ar kito asmens. 
Tuo tarpu netikras objektas, nebūdamas iš vidaus suaugęs su 
asmeniu, gali būti iš jo paimamas. Pozityvioji teisė suteikia jam 
nuosavybės titulą. Ji todėl gali jį aprėžti, keisti ir visiškai panai- 
kinti. Tai, kas yra kilę ne iš žmogaus vienokio ar kitokio tiesio- 
ginio darbo, nėra tikra prasme jo įsigyta, nėra todėl tikra jo 
nuosavybė. Socijaliniam gyvenimui šitos išvados gali turėti di- 
delės reikšmės. 

c. Nuosavybės funkcijos: 
turėjimas ir naudojimas 


Daikto įsigijimas padaro, kad aš jį turiu. Turėjimas yra 
pirmoji nuosavybės funkcija ir tiesioginis įsigijimo padarinys. 
Jeigu sykį daiktas yra tikrai mano įgytas, vadinasi, mano pa- 
ties pagamintas, niekas negali paneigti mano teisės jį turėti. 
Be abejo, šitas turėjimas nebūtinai turi būti fizinis. Daiktą tu- 
rėti galima, net neturint jo fiziškai. Tai yra dvasinis arba mo- 
ralinis turėjimas, kuris dažnai net yra svarbesnis už fizinį turė- 
jimą. Fizinis turėjimas gali, kartais, būti aprėžtas, net gali būti 
dėl tam tikrų aplinkybių panaikintas. Bet niekas negali panai- 
kinti dvasinio turėjimo arba mano teisės vadintą savu tą daiktą, 
kuris yra mano tikrai įgytas. Turėti ką nors sava žmogui yra 
leista pačios prigimties, nes jam leista kūrybiškai dirbti. Turė- 
jimas kyla iš įsigijimo, vadinasi, iš žmogaus asmens ir su ši- 
tuo asmeniu visados lieka susijęs. 

Turėjimo, ne įsigijimo, tiesioginis padarinys yra naudoji- 
mas. Žmogui yra visai natūralu, kad jis savo turimu daiktu pa- 
sinaudotų tada, kai jam reikia. Todėl naudojimas yra antroji 
nuosavybės funkcija. Tiesioginiu būdu ji plaukia iš turėjimo 
ir netiesioginiu — iš įsigijimo. Kiek turėjimas gali būti fizinis 
ir dvasinis, tiek naudojimas, kiek tai liečia materijalines gėry- 
bes, apie kurias čia tik ir kalbama, gali būti tiktai fizinis. Tu- 
rėti daiktą aš galiu ir moraliai. Jis vis tiek yra ir lieka mano. 
Tuo tarpu naudotis galima tiktai fiziškai, nes materijalinių 
gėrybių naudojimas reikalauja tiesioginio su jomis susilietimo. 
Niekas negali moraliai pavalgyti, moraliai apsirengti, moraliai 
gyventi šiltame bute. Visiems šiems dalykams turi būti fizinis 
žmogaus galėjimas pasiimti tai, ko jam reikia. Iš kitos pusės, 
kiek turėjimas tikrai įgyto daikto niekeno negali būti paneig- 


tas, tiek naudojimas gali būti aprėžtas ir net visiškai < sustab- 
dytas jau vien dėl to, kad jis yra fizinio pobūdžio. Turėjimas yra 


susijęs su pačiu žmogaus asmeniu. Tuo tarpu naudojimas rišasi 


su žmogaus asmens reikalais ir tiktai šių reikalų atžvilgiu jis 
gali būti efektyvus. Naudotis daiktu, kada nereikia, būtų tvar- 


kos iškreipimas.  Turėjimo pagrindas yra daikto, įsigijimas. 


Naudojimo pagrindas yra reikalas. Įsigijimo, sykį įvykusio, 
niekados panaikinti negalima. Todėl turėjimas yra amžinas ir 
absoliutus. Reikalas yra praeinantis dalykas ir labai reliatyvus 
bei 1 - taip pat gali būti tik laiki- 

nis, kada reikia, ir aprėžtas, tik tiek, kiek reikia. Turėjimas lie- 
ka, net ir naudojimui pasiliovus. 

Visa tai rodo, kad turėjimas yra asmeninė nuosavybės funk- 
cija, o naudojimas — visuomeninė. Daiktą turėdamas, žmogus 
teigia save, kaip asmenį. Daiktu naudodamasis žmogus teigia 
save, kaip visuomenės narį. Daikto turėjimas, kyląs iš jo įsigi- 
jimo, yra susijęs su asmeninių žmogaus principu, su pačiu as- 
mens branduoliu, su tuo, kas yra nepakartojama ir nepasekama. 
Pati prigimtis padarė, kad daikto kūrėjas tikra prasme gali būti 
tik asmuo. Todėl tik asmuo, kaip jau buvo minėta, gali daiktą 
įsigyti ir jį turėti. Kolektyvinė kūryba yra negalima. Kai kapi- 
talistinėje gamyboje vyrauja neasmeninis principas, tuomet čia 
ir turėjimas beveik visiškai dingsta. Kapitalistinė nuasmenin- 
ta nuosavybė yra nežinia keno. Ji nėra atskiro asmens, bet ji 
nėra nė kurio nors aprėžto kolektyvo. Turėjimo funkcija kapi- 
talizme yra beveik išnykusi. Čia yra likusi tik asmeninio nau- 
dojimo funkcija. Tuo tarpu, kaip rodo pati nuosavybės pri- 
gimtis, turi būti visai priešingai. Turėjimas kyla iš asmens ir 
todėl yra asmeninis. 

Naudojimas, atvirkščiai, yra visuomeninė funkcija dėl to, 
kad ji kyla iš žmogaus, kaip iš visuomenės nario. Naudojimo 
pagrindas, kaip buvo sakyta, yra "reikalas. Jeigu reikalo nėra, 
negali būti nė naudojimo. Tokiu atveju gali būti tik piktnaudo- 
jimas. Reikalas yra iš esmės susijęs su naudojimo prigimtimi, 
Tuo tarpu reikalas jau yra ne tik asmeninis, bet ir visuomeninis 
dalykas. Žmogus, kuris gyvena bendruomenėje, turi reikalų ne 
tik tokių, kurie kyla grynai iš jo asmeninės sferos, bet jis jų 
turi dar daugiau tokių, kurie kyla iš jo, kaip iš visuomenės 
nario, sferos. Daugumą mūsų reikalų yra paremti santykiu tarp 
mūsų asmens ir visuomenės. Todėl ir reikalo patenkinimas nuo- 
savybės naudojimu niekados negali būti izoliuotas nuo visuome- 
nės. Kiek daikto turėjimas yra išskiriamojo pobūdžio, tiek daikto 
naudojimas yra telkiančiojo pobūdžio. Jis traukia prie savęs 
artimus asmenis, jis reikalauja tam tikro atsakingumo, tam tik- 
ros kontrolės ir net tam tikrų varžtų. Bendruomenė yra laukas, 
kuriame naudojimas vyksta. Kiek turėjimas yra daugiau onto- 
loginis dalykas, tiek naudojimas yra daugiau moralinis. Jis to- 
dėl negali priklausyti tik nuo asmens valios. Jis turi paisyti vi- 
suomenės interesų, visuomenės gyvenimo ir laiko aplinkybių. 
Naudojimas yra visuomeninė nuosavybės funkcija, todėl pa- 
lenkta visuomeniniams dėsniams ir principams. Šitie principai 

reikalauja, kad naudojama nuosavybė iš tikro būtų naudojama 
reikalui, kad naudojimas būtų prasmingas, kad jis nebūtų sau- 
vališkas eikvojimas, kad nuosavybe naudojąsis asmuo tenkintų 
tikrus, o ne fiktyvius reikalus, ir kad juos patenkinęs jis netruk- 
dytų sava nuosavybe pasinaudoti ir tiems, kuriems reikia. Čia 
visai yra nesvarbu, kad materijalinių gėrybių naudojimas yra 
dažniausiai ir jų sunaudojimas. Nuosavybės titulo arba turėji- 
mo naudojimas panaikinti negali. Jeigu toji nuosavybė, kuri jo- 
sios savininkui nereikalinga, pereina visuomenės reikalams, tai 
nereiškia, kad ji ir turėjimo atžvilgiu pasidarytų visuomeninė. 
Anaiptol. josios savininkas kaip buvo, taip ir liko atskiras as- 
muo, kuris ją buvo įsigijęs. Bet tik naudojimas pasidarė visuo- 
meninis, nes josios savininkas šito naudojimo buvo nereikalin- 
gas. Naudojimo visuomeniškumas neleidžia nuosavybės suindi- 
vidualinti tada, kai ji savininkui nereikalinga. Niekas neturi 
teisės neleisti savu daiktu pasinaudoti kitam tada, kai jam pa- 
čiam šito daikto nereikia. Reikalas — savas pirmoje eilėje, sve- 
timas paskui — apsprendžia naudojimą iš esmės. Reikalo ryšio 
su naudojimu niekas panaikinti negali. 

Šitaip supratus nuosavybės funkcijas, darosi aišku, kur 
klysta kapitalizmas ir komunizmas. Kapitalizmas teisingai gina 
turėjimo asmeniškumą. Bet jis neteisingai reikalauja naudojimo 
asmeniškumo. Kapitalizmas remiasi romėnišku nuosavybės prin- 
cipu, kuris skelbė, kad nuosavybės atžvilgiu žmogus turi „ius 
uti et abuti“, tegul šitą „abuti“ ir suprasime nebloga prasme. 
Iš kitos pusės, komunizmas teisingai gina naudojimo visuome- 
niškumą, bet jis klysta paneigdamas turėjimo asmeniškumą. 
Jis pamiršta, kad žmogui daiktas yra savas ne tik dėl to, kad jis 
juo naudojasi, bet ir dėl to, kad jis yra susijęs su jo asmeniu, 
kad jis jį yra įsigijęs ir todėl jį turi. Kapitalizmas pamiršta, 
kad naudojimas yra paremtas reikalu ir todėl gali būti vykdo- 
mas tik ryšium su visuomene. Komunizmas pamiršta, kad turė- 
jimas kyla iš asmens ypatingo susijimo su daiktu ir todėl negali 
būti nei panaikintas nei suvisuomenintas. Mūsų dienomis nuo- 
savybės supratimas ir svyruoja tarp šitų dviejų vienšališkų pa- 
žiūrų. Tuo tarpu supratimas, kad turėjimas yra asmeninis, o 
naudojimas. visuomeninis išsprendžia kapitalizmo ir komuniz- 
mo ginčą. 

Savaime suprantama, kad naudojimas, kaip fizinis, apčiuo- 
piamas ir konkretus dalykas, praktiškai turi didesnės svarbos, 
negu turėjimas, kuris yra daugiau ontologinio pobūdžio. Štai 

kodėl kapitalizmas ir komunizmas rungiasi bei laimi ne turė- 
jimo, bet naudojimo plotmėje. Tam tikra žmonių dalis, indivi- 
dualistinio nusiteikimo, nepasitenkina tiktai tuo, kad jie daiktą 
turi, kaip savo. Jie nori išskiriamąjį turėjimo pobūdį pritaikinti 
ir naudojimui. Jų tas skelbiamas naudojimo išskiriamumas kaip 
tik randa pritarimo visur ten, kur individualistinis principas 
yra įsigalėjęs. Iš kitos pusės, komunizmas taip pat praktiškai 
remiasi naudojimo koncepcija. Jis yra kilęs iš kolektyvistinio 
nusiteikimo. Todėl jo skelbiamas naudojimo visuomeniškumas 
esti priimamas visų tų, kurie šito kolektyvistinio principo yra 
valdomi. Turėjimo momentas, nebūdamas tokios didelės prak- 
tinės reikšmės abiejų šitų ekonominių sistemų nėra per daug 
nagrinėjamas ir pabrėžiamas, nes jis yra daugiau teorinis — 
ontologinis dalykas. Todėl ir mums reikia daugiau susipažinti 
"su naudojimo visuomeniniu pobūdžiu, nes jis šiuo tarpu yra 


neaiškiausias ir labiausiai puolamas. 
F a 


2. Visuomeninis nuosavybės pobūdis 


a. Visuomenė, kaip nuosavybės 
naudojimo laukas 


Teigimas, kad naudojimo atžvilgiu nuosavybė pačia pri- 
gimties teise yra visuomeninė, sudaro, pasak E. Mounier, svar- 
biausią įnašą į krikščioniškąją nuosavybės doktriną“. Šitas įna- 
šas iš tikro yra toks pat senas, kaip ir pati Krikščionybė. Per 
visą patristiką eina mintis, kad daiktai yra duoti visai žmonijai, 
„kaip tokiai, o ne atskiram žmogui, ir kad todėl žmogus negali 
išskiriamuoju būdu jais naudotis. Taip rašė šv. Ambrozijus, šv. 
Bazilijus Didysis, šv. Klemensas Aleksandrietis ir kiti didieji 
to meto teologai. Scholastikos metu šitos pažiūros buvo labai 
aiškiai išreikštos šv. Tomo veikaluose. Šv. Tomas, kalbėdamas 
apie tai, ar žmogus gali turėti ką nors sava, pastebi, kad išvir- 
šinio dalyko atžvilgio žmogus turi dvi teises: teisę daiktą jsi- 
„gyti (potestas procurandi et dispensandi) ir teisę daiktą var- 
toti (usus ipsarum). Pirmoji teisė yra asmeninė ir šioje srityje 
Žmogus gali turėti savų daiktų (licitum est guod homo propria 
possideat). Šv. Tomas šitą savo nusistatymą pagrindžia mora- 
liniais ir visuomeniniais argumentais, nes įsigijimo asmenišku- 


* Vom kapit. Eigentumsbegriff...., 54 p. 

mas; 1. labiau paskatina žmogų šio to įsigyti, jeigu jis žino, kad 
tai yra jo vieno, 2. geriau sutvarko žmogiškuosius reikalus ir 
3. geriau palaiko taiką visuomenėje. Įsigijimo asmeniškumo pa- 
neigimas vestų, pasak šv. Tomo, prie anarchijos (confusio)*. 
Šitoji žmogaus teisė galima, kaip matėme, pagrįsti ir ontolo- 
giškai, išeinant iš pačios įsigijimo sąvokos. 

Tuo tarpu antroji žmogaus teisė, teisė daiktais naudotis. 
yra, pasak šv. Tomo, visuomeninė. „Šiuo atžvilgiu, sako šv. To- 
mas, žmogus neprivalo išviršinių daiktų laikyti savais, bet ben-- 
drais, būtent, kad lengvai jais galėtų kam nors kitam padėti, 
esant reikalui“. Kitoje vietoje šv. Tomas pakartoja tą pačią 
mintį: „Laikiniai gėriai, kurie- Dievo yra žmogui suteikti, yra 
jo nuosavybės atžvilgiu (quantum ad proprietatem), bet naudo- 
jimo atžvilgiu (guantum ad usum) jie turi būti ne tik jo, bet 
ir kitų, kurie galėtų jais pasigelbėti, esant pertekliui““. Apie 
šv. Tomo pažiūras į perteklių mes jau esame kalbėję anksčiau. 
Čia reikia tik pastebėti, kad šv. Tomas naudojimo visuomeniš- 
kumą nesupranta taip, kad išviršiniai gėriai turėtų būti nusa- 
vinti ir paskui bendrai naudojami. Tokia interpretacija priešta- 
rautų šv. Tomo pripažįstamai teisei daiktą įsigyti (ius procu- 
randi). Šv. Tomas duoda laisvę atskiram žmogui, kad jis pats. 
savo gėrybes padarytų lengvai prieinamas kitiems. Jis turi 
pirmoje eilėje aprūpinti save ir savuosius, o paskui kitus. „Rei- 
kia, sako šv. Tomas, kad kiekvienas pasirūpintų savimi ir tais, 
kuriuos turi prižiūrėti, o paskui liekanomis padėtų kitų reika- 
lams“, Žodžiu, techninis naudojimo visuomeniškumo momen- 
tas šv. Tomo nėra nustatomas. Tai yra socijalinės praktikos: 
dalykas. Bet pats principas šv. Tomo doktrinoje yra aiškus: 
nuosavybės naudojimas yra visuomeninis. Šv. Tomas nedraudžia: 
turėti turto, bet jis tik draudžia kliudyti kitiems šituo turtu. 
naudotis. „Turtingasis, sako šv. Tomas nesielgia neleistinai, jei, 
pasisavindamas daiktą, kuris pradžioje buvo bendras, juo ir ki-- 
tiems leidžia naudotis (aliis etiam communicet); bet nusideda. 
tas, kuris kitus atstumia nuo šito daikto naudojimo“. Žemės. 
daiktai yra duoti ne atskiram žmogui, bet visai žmonijai. At- 
skifas žmogus gali savo veikimu įsigyti nuosavybės iš šitų vi- 


S. Th. 2 ae; g, 66; a. 2. 
ibd. 
S. Th. 2 2ae, q: 32, a. 5 ad 2. 

siems bendrų gėrių, nes prigimtis nėra nustačiusi, kad viskas 
būtų turima bendrai. Bet žmogus negali šitos nuosavybės nau- 
doti taip, tarsi, ji būtų tik jo vieno. Bendras pradinis charak- 
teris niekados jai neišnyksta. Įsigijimas pirmykštį bendrumą 
suskaldo, bet naudojimas vėl jį atnaujina. 

Visuomeninis nuosavybės pobūdis aiškiausiai pasirodo tada, 
kai žmogus daiktą pasivagia, esant būtiniausiam reikalui (in. 
extrema necessitate). Visi teologai su šv. Tomu priešakyje su- 
tinka, kad „jei yra toks aiškus ir spiriąs reikalas, kad aišku, jog 
reikia pasigelbėti tuo, kas pasitaiko, tuomet kiekvienas gali 
svetimais daiktais pasigelbėti, juos pasiimdamas slaptai arba 
viešai, ir tai nėra laikoma vogimu arba grobimu“?. Vogimu šitas 
darbas nelaikoma dėl to, kad jam trūksta vogimo esmės, kurią 
sudaro svetimo daikto pasisavinimas. Esant būtiniausiam reika- 
lui, pirmykštis visuomeninis ir bendras daiktų pobūdis atsigau- 
na, ir tokiu atveju daiktai yra visų tų, kurie yra patekę į būti- 
niausią reikalą. Jie todėl ir gali visiškai laisvai jais pasinaudoti, 
nesiklausdami jų savininko sutikimo ir nelaukdami, kada jis 
pats juos jiems atiduos. Šitoji krikščioniškosios etikos taisyklė 
yra labai prasminga ir remiasi pirmykščiu daiktų  bendrumu, 
kada daiktai dar nebuvo paskirstyti vienas vienam, o kitas kitam. 

Visuomeninis nuosavybės pobūdis praktiškai reikalauja, kad 
daiktas niekados nebūtų naudojamas izoliuotai. „Toks gėris ne- 
gali būti mūsų, sako E. Mounier, jeigu jis yra izoliuojamas ir 
pasilieka tiktai mums“!?, Tiesa, savininkas visados turi savo- 
tišką tendenciją ne tik daiktą Turėti, bet pats vienas juo nau- 
dotis ir išskirti kitus. Žinojimas, kad šitas daiktas yra absoliu- 

, čiai mano, kaž kaip glosto žmogaus individualizmą ir jo norą 
izoliuotis nuo visuomenės, nes žmogus yra ne tik socijalinis 
padaras, bet ir individualistinis. Bet prieš tokį norą kaip tik 
ir stoja krikščioniškoji nuosavybės koncepcija. Ji reikalauja, 
kad žmogus pergalėtų šitą individualistinę tendenciją, kad jis 
suprastų, jog savo daikto panaudojimas tiktai sau pačiam yra 
egojizmo ir šykštumo apraiška. E. Mounier sako, kad „išvidinis 
išsinėrimas iš savęs paties, arba tiksliau, pergalėjimas noro ir 
galios ką nors pasisavinti krikščioniui turi būti pilnutinis“““, 


Kitaip sakant, krikščionis turi nugalėti iš egojistinės prigim- |! 


ties kylantį norą ką nors pasisavinti taip, kad jis būtų tik jo 


* Šv. Tomas, S. Th. 2 2ae, q. 66 a. 7. 7 
* Vom kapit. Eigentumsbergriff...., 32 p. 

vieno; jis turi nugalėti ne tik norą, bet ir patį galėjimą taip 
padaryti. Tik tuomet jis bus tikras krikščionis. Žemiškų gė- 
rybių atžvilgiu, kaip mokė šv. Teresė (ispanė), krikščionis turi 
prieiti prie visiško indiferentizmo. Tai nėra savo vidaus nu- 
skurdinimas, bet tai yra įsigijimas dvasios laisvės. ir krikščio- 
niškosios meilės, kuri neleidžia išskirti nė vieno. Kol žmogus 
žemiškųjų gėrybių atžvilgiu elgiasi išskiriamai, tol jis nėra to- 
bulas krikščionis. „Jei nori būti tobulas, eik ir parduok visa, 
ką turi“. Tai reiškia, atsisakyk nuo savo turto taip, kad kiek- 
vieną momentą galėtum jį atiduoti kitam be jokio išvidinio gai- 
lesčio. Tai yra asketikos reikalavimas, bet asketika juk yra 
krikščioniškosios dvasios reikalavimas. Nuosavybės atžvilgiu 
šitoji dvasia nurodo, kad kiekvienas izoliuotas savų gėrybių nau- 
dojimas prasilenkia ir su pačių gėrybių paskirtimi ir su krikš- 
čioniškąja mintimi. Visuomenė yra laukas, kuriame turi vykti 


b. Nuosavybės naudojimas, 
kaip administravimas 


Visuomeninis nuosavybės pobūdis padaro, kad žmogus nau- 
dojimo atžvilgiu yra ne tiek neaprėžtas savininkas, kiek admi- 
nistratorius. Administracinis naudojimo charakteris, yra aiškus 
visoje krikščioniškoje nuosavybės teorijoje. Patristikos ir scho- 
lastikos metu į naudojimą buvo žiūrima, kaip į valdymą Dievo 
duotų visai žmonijai gėrybių. Daikto savininkas čia buvo laiko- 
mas atsakingu Dievui ir visuomenei. Šitos pirmykštės pažiūros 
šiuo metu atsinaujina vad. krikščioniškajame solidarizme, ku- 
riam ypatingu būdu atstovauja H. Peschas'“. Jis, pavyzdžiui, 
sako, kad „šios žemės gėrybės turi tarnauti visai žmonijai. Pri- 
vatinė nuosavybė nepanaikina šito žemės gėrybių paskyrimo. 
Savininkas turi save laikyti tiktai administratorium daikto, ku- 
ris yra skirtas visiems žmonėms““. Naudojimas, kaip admi- 
nistravimas vienam asmeniui patikėto visos žmonijos turto, yra 
tokia mintis, kuri mūsų laikais reiktų giliai įdiegti į visų žmo- 
nių sąmonę. Žemiškųjų gėrybių surišimas iš vienos pusės su 
visuomene, iš kitos su Dievu yra būtinas dalykas, kad mūsiš- 
kės pažiūros į nuosavybę ir mūsiškė nuosavybės naudojimo 


* Op. cit. 35 p 
* Plg. Der Christliche Solidarismus 
* Nationaloekonomie II, 243 p. 

praktika galų gale išsinertų iš stabmeldiškumo. Užkastų talentų 
palyginimas tinka ne tik dvasinėms žmogaus jėgoms, bet ir ma- 
terijalinėms jo gyvenimo gėrybėms. 

Jeigu nuosavybės naudojimas yra josios administravimas, 
tai šitas žmogaus žygis visų pirma yra saistomas bendrąja gero- 
ve. Administravimas yra vykęs tik tada, kai jis eina ne admi- 
nistratoriaus, bet tikrojo savininko naudos linkme. Administra- 
torius, kuris valdomą daiktą taip tvarko, kad jis nesiderina su 
savininko gerove, blogai administruoja ir padarytus nuostolius | 
turi atitaisyti. Taip yra ir su bet kurios nuosavybės naudojimu. 
Jeigu naudojimo atžvilgiu daiktai yra skirti visai žmonijai, 
visai visuomenei, tai šitos visuomenės reikalai ir josios gerovė 
yra norma, pagal kurią turi vykti kiekvienas administratoriaus 
žygis. Žmogus kiekvieną sykį turi pasiklausti, ar jo naudojamas 
daiktas iš tikro susiderina su visuomenės gerovės bendrąją kryp- 
timi, ar šitame naudojime nesama individualistinio ekskliuzi- 
vizmo, savotiško egojizmo ir smulkaus savų reikalų tenkinimo. 
Naudojimo atžvilgiu kiekvienas žmogus turi būti labai apdai- 
rus ir susilaikąs. N. Berdiajevas gražiai pastebi, kad „nuosavy- 
'bė reikalauja askezės ir savęs apribojimo ir jeigu jo nėra, ji išsi- 
gema““, Mūsų laikų palinkimas į liuksusą, į eikvojimą, į n2- 
atsakingą "švaištymąsi pinigais "kaip tik kyla iš askezės 
stokos. Mes manome, kad daiktas yra mūsų ir todėl galime su 
juo daryti, ką tinkami. Tuo tarpu pamirškime, kad mes esame 
atsakingi už savo nuosavybės naudojimą ne tik prieš Dievą, bet 
ir prieš visuomenę. „Kas ką nors turi tik sau, sako Mounier, 
tas parodo, kad jis T šykštus ir dvasiškai pakrikęs“"?. Niekas 
naudojimo atžvilgiu nėra absoliutus savo daikto savininkas. 
Jis yra tik administratorius, kurio veikimui normas ir ribas nu- 
stato visuomenės, laiko ir vietos reikalai bei sąlygos. 

Nuosavybės administravimas yra toks žygis, kurio teisėtu- 
mas priklauso nuo jo gerumo. Jeigu kas daiktą administruoja 
gerai, jis jį administruoja teisėtai. Jeigu jo administravimas 
pasidaro netikęs, jis tuo pačiu netenka teisės jį administruoti ir 
turi iš šitų pareigų pasitraukti. Nuosavybės naudojimo atveju 
šitoks netikęs administravimas reiškia visuomenės normų ir 
reikalų nepaisymą ir išskiriamąjį savo nuosavybės eikvojimą 
individualistiniams savo įgeidžiams. Nuosavybės naudojimas 


* De la Destination de ‘Homme, 283 p. 

turi patenkinti asmens ir visuomenės reikalus. Jeigu naudojimas 
yra“ taip pakreipiamas, kad jis šitų reikalų ne tik nepatenkina, 
bet net jiems priešinasi, aišku, toks žmogus nusideda visuome- 
nei, pasirodo esąs netikęs administratorius ir tuo pačiu netenka 
teisės daiktu naudotis. „Netikusio savininko iškrypimai, sako 
Mounier, įžeidžia teisingumo principą ne kurio nors atskiro 
atvejo, bet sulaužo bendrąjį legalinį teisingumą (iustitia lega- 
lis)'“*, Kitaip sakant, jeigu kas blogai naudoja savo daiktą, jis 
nusideda teisingumui visuomenės atžvilgiu. Aš negaliu sakyti, 
kad jis pažeidė mano teises, kad jis man turi grąžinti tai, ką ne- 
vykusiai išleido. Joks atskiras asmuo čia negali reikšti savų 
pretenzijų. Bet netikęs administravimas pažeidžia visuomenės 
interesus, ir visuomenė gali reikalauti, kad toks netikęs savi-- 
ninkas atsiteistų. Visuomenė turi teisę priversti tinkamai savo- 
nuosavybę naudotis arba atimti teisę ja naudotis, jeigu visuome- 
nės reikalai nėra paisomi. 

Savaime suprantama, kad visuomenės atstovė šioje srityje: 
yra valstybė. Tosios tad pareiga yra žiūrėti, kad nuosavybės nau- 
dojimas būtų iš tikro geras ir tikslingas administravimas, kad: 
būtų sudrausti visoki individualistiniai iškrypimai, kad stabmel- 
diškas „ius abuti“ nebūtų taikomas krikščioniškojoje bendruo- 
menėje. „Yra pareiga, sako H. Peschas, nuosavybės naudojimą 
pritaikinti prie valstybinės bendruomenės bendrosios gerovės. 
reikalavimų, ir valstybinė draugija turi teisę bei pareigą tokio 
pritaikymo reikalauti ir priversti, kad jis būtų vykdomas“““. 
Reikia pastebėti, kad net ir moderniosios valstybės šiuo atžvil!-- 
giu nepakankamai pasinaudoja sava teise. Prisitaikymo prie 
bendruomenės jos daugiau reikalauja dvasinėje, negu materija- 
linėje srityje. Jeigu liberalizmas spaudoje, draugijose, parla- 
mentuose pamažu vis labiau yra nugalimas, tai ekonominėje sri- 
tyje jis dar yra labai žymus. Čia valstybės veikimui dar yra 
labai plati dirva. Teisė suvaldyti individualistinį nuosavybės: 
naudojimą turi būti stipriau išnaudojama, negu buvo ligi šiol. 


3. Nuosavybės principas socijalinėje santvarkoje 
a. Nuosavybės naudojimo kontrolė 
Naujojoje socijalinėje santvarkoje šalia darbo principo tu-- 


ri eiti ir nuosavybės principas, kurio pagrindiniai reikalavimai. 


* Op. cit. 91 p. 
"“. Nationaloekonomie II, 244 p. 

turi atsispindėti šitos santvarkos bruožuose. Nuosavybės prin- 
cipas, kaip matėme, reikalauja, kad nuosavybė būtų asmeninė 
turėjimo atžvilgiu ir visuomeninė naudojimo atžvilgiu. Todėl 
ir naujoji socijalinė santvarka turėtų būti tokia, kad ji šituos 
abu reikalavimus įvykdytų ir saugotų nuo iškrypimo. 

Asmeninis ir visuomeninis nuosavybės pobūdis bus galima 
išsaugoti tik tada, kai tiek nuosavybės įsigijimas, tiek josios 
naudojimas bus kontroliuojamas. Naujojoje socijalinėje san- 
tvarkoje turi būti nuosavybės kontrolė. Jau praėjo tie laikai, 
kada vad. „privatinė nuosavybė“ buvo ištrūkusi iš bet kokios 
visuomeninės priežiūros ir kada kapitalizmo manijos pagauti 
individai ją naudojo, kaip tinkami. Šita individualizmo manija 
turi baigtis. Nuosavybės naudojimas turi būti palenktas vie- 
šiesiems reikalams. 

Nustatyti praktinius šitos kontrolės ir šito palenkimo bū- 
dus yra labai sunku. Jie turi išaugti iš vietos ir laiko sąlygų. 
Viena tik aišku, kad naujojoje socija "je santvarkoje. turi būti 
pajamų ir išlaidų kontrolės įstatymas, kuriuo pasiremdami val- 
stybės organai galėtų prižiūrėti atskirų asmenų turtėjimą ir jų 
nuosavybės naudojimą. Apie tokį įstatymą yra kalbama dauge- 
lyje šalių. Jo reikalingumas diena iš dienos vis labiau jaučia- 
mas. Toks įstatymas turėtų numatyti, kad nebūtų gyvenama be 
darbo, kad gaunamos pajamos būtų vienokiu ar kitokiu būdu 
uždirbtos arba būtų laikomos, kaip atlyginimas už veltui dirba- 
mą darbą. Iš kitos pusės, toks įstatymas turėtų paimti globon 
turtą tų, kurie dėl įvairių priežasčių jį leidžia be reikalo arba 
kurių reikalai yra nenormaliai išpūsti. Jau ir šiandien kalbama 
apie darbininkų šeimas, kurių vyras yra lošikas arba gėrikas :r 
Kuris visą uždarbį išeikvoja, nepalikdamas £ savo vaikams ir žmo- 
nai net nė minimumo. Tokių eikvotojų sudraudimas yra būti- 
nas. Bet tokių esama ne tik darbininkų sluoksniuose. Darbi- 
ninkuose jie yra greičiau pastebimi dėl to, kad dėl jų eikvoji- 
mo ten žmonės greičiau nukenčia. Bet aukštųjų sluoksnių eik- 
vojimas gėrimui, liuksuso dalykams;“lošimūi ir “pėrdėtiehs pad 
šilinksšminimams yra taip pat gėrai žinomas dalykas. Jeigu čia 
atskiri žmonės ir ne taip gretai nukenčia, tai vis dėl to čia ken- 
čia visuomenė ir visuomenei yra daroma- skriauda. Toki žmonės 
minėto įstatymo taip pat turėtų būti sudrausti. Kas savo turtą 
eikvoja be aiškaus reikalo, tas turėtų netekti teisės juo naudo- 
tis. Jam turėtų būti skiriama savotiška globa, kaip nepilname- 
čiui, nes toks eikvotojas kaip tik ir pasirodo nesubrendęs so- 

cijaliniu atžvilgiu. Jis turi būti prižiūrimas, kad dėl jo nesu- 
brendimo visuomenei nebūtų daroma skriaudų. 


b. Nuosavybės naudojimo 
suvisuomeninimas 


Visuomeninis nuosavybės naudojimo pobūdis reikalauja, 
kad šitas naudojimas vienokiu ar kitokiu būdu būtų susocija- 
lintas, nes kitaip jis liks tik teoretinis dalykas. Mes galime 
labai gražiai kalbėti apie tai, kad mūsų nuosavybė naudojimo 
atžvilgiu yra ne tik mūsų pačių, bet ir visų, kad ja pasinaudoti, 
esant reikalui, turi galėti kiekvienas. Bet ko] nuosavybė nėra 
įjungta į socijalinio gyvenimo tarnybą, tol minėtas reikalavimas 
yra tik ideja, kuri praktikoje neturi jokios reikšmės. "Todėl 
naujoji socijalinė santvarka turi privatinės nuosavybės naudo- 
jimą taip sutvarkyti, kad jis pasidarytų ne tik asmeninė, bet ir“ 
visuomeninė funkcija, kad ja lengvai galėtų pasinaudoti ne tik 
josios savininkas, bet ir kiti visuomenės nariai. Privatinė nuo- 
savybė turi būti suvisuomeninta, josios nepanaikinant. Įgytas 
daiktas visados turi likti to, kas jį įgijo. Šito titulo atėmimas 
būtų nusižengimas pagrindiniam principui — darbo principui. 
Bet tai dar anaiptol nereiškia, kad savo įsigijimu pasirėmęs 
daikto savininkas galėtų išskirti kitus nuo jo naudojimo. To- 
kio išskyrimo naujoji socijalinė santvarka neturėtų leisti; at- 
virkščiai, ji turėtų būti tokia, kad kiekvienas visais visuomenės 
turtais galėtų lengvai pasinaudoti. 

Šiam reikalui šalia pajamų ir išlaidų kontrolės įstatymo rei- 
kia dar vieno, būtent, kapitalo cirkuliacijos įstatymo. Visuome- 
ninis nuosavybės naudojimo pobūdis bus realus tik tada, kai 
visuomenėje bet koks turtas, pirmoje eilėje pinigai, nebus su- 
stingęs, bet judrus ir cirkuliuojąs. Kapitalo cirkuliacijos įstaty- 
mas neturi leisti gulėti nenaudojamiems kapitalams. Toki su- 
stingę kapitalai turi būti išjudinti, arba juos perimant visuo- 
menės tarnybai arba paverčiant kuria nors judresne forma. To- 
dėl net ir reikalingos gėrybės, bet kurios nėra čia pat naudo- ` 
jamos, turi būti sujugtos su visuomeniniais reikalais. Atrodo, 
kad gera priemonė būtų priverstinis nenaudojamų gėrybių pa- 
dėjimas į tam tikras įstaigas arba į savotiškus bankus. Tokio 
pobūdžio bankai, kaip yra dabar, naujojoje socijalinėje sant- 
- varkoje turėtų išnykti. Dabar bankai yra pelno ir biznio įstai- 
gos. Tuo tarpu naujieji bankai turėtų būti tarpininkai tarp 
atskirų asmenų nenaudojamų gėrybių ir visuomenės. Jie turėtų 

paimti nenaudojamas gėrybes, paversti jas judria forma ir su- 
daryti sąlygas jomis pasinaudoti visiems, kam tik reikia. Jie 
realizuotų praktiškai visuomeninį nuosavybės naudojimo po- - 
būdį. Aiškiausiai šitokių įstaigų vaidmuo galėtų pasirodyti ta- 
da, kai ekonominės nenaudojamos gėrybės yra pinigo pavidalu. 
Šiuo metu bankuose esą pinigai nėra tikra prasme visuomeni- 
niai. Jie yra prieinami tik mažam žmonių skaičiui, nes mūsų 
bankai iš skolinimo nori pralobti. Tuo tarpu naujojoje socijali- 
nėje santvarkoje bankas būtų tik tarpininkas tarp pinigų savi- 
ninko ir tų pinigų naudotojo, ne skolintojo, nes procentai nau- 
jojoje santvarkoje turėtų išnykti. Kiekvienas turi teisės pasi- 
naudoti svetimu daiktu be atlyginimo už jį, jeigu jo savininkui 
nereikia. Naujieji bankai galėtų imti tik tam tikrą mokestį už 
tarpininkavimą „recompensatio servitiorum“ titulu. Bet tai 
anaiptol nebūtų procentai. Šitas mokestis eitų, kaip atlyginimas 
naujųjų bankų tarnatojams. 

Kapitalo cirkuliacijos įstatymas priverstų visus savininkus. 
nenaudojamas gėrybes pavesti tokio banko žiniai. Bankas jas. 
paverstų judrios formos vienokiu ar kitokiu kapitalu, kaip 
rastų patogiau. Be abejo, piniginė forma čia būtų pagrindinė, 
nors nebūtina ir nevienintelė. Tuo būdu susidarytų didelė gėry- 
bių atsarga, iš kurios galėtų imti kiekvienas, kam reikia, pasi- 
naudotų šiomis gėrybėmis ir jas paskui tam tikru būdu grąžin- 
tų, nes pasinaudojimas dar nėra gėrybių pasisavinimas. Visuo- 
meninis nuosavybės naudojimo charakteris dar nereiškia, kad 
šitos gėrybės iš jų savininkų turėtų būti atimtos. Jos tik turėtų 
būti sutelktos į vieną vietą, kad visuomenė realiai galėtų jomis 
pasinaudoti. Savaime suprantama, kad panaudotų gėrybių grą- 
žinimas, pavyzdžiui, pinigų pavidalu, turėtų būti labai lengvas, 
kaip lengvas turėtų būti ir jų gavimas. Tuo būdu gėrybės ne- 
būtų sustingusios, ir kapitalas būtų cirkuliuojąs. Visuomeninis 
nuosavybės pobūdis tuomet tikrai būtų efektyvus: ne tik teo- 
rinis principas, bet ir praktinė galimybė. Atsiradus reikalui, į 
tokius bankus sutelktos gėrybės turėtų būti grąžintos jų savi- 
ninkams, kad jie jomis pasinaudotų, nes savininkas turi teisę 
savu daiktu pasinaudoti pirmas. 

Šitie du įstatymai — pajamų bei išlaidų kontrolės ir kapi- 
talo cirkuliacijos — būtų pagrindiniai stulpai nuosavybės prin- 
cipui realizuoti naujojoje socijalinėje santvarkoje. Kad jie pa- 
keistų dabartinį ekonominio mūsų gyvenimo vaizdą, aiškinti ne- 
reikia. Dabartinis gyvenimas pamažu prie jų jau eina. Nors ka- 


175 


pitalizmo šaknys yra ir labai gilios bei išsikerojusios, bet jos 
jau yra apipuvusios, ir visam kamienui išvirsti nereikia per daug 
didelio smūgio. Naujosios santvarkos vaizdas nuosavybės atžvil- 
giu daug kam gali atrodyti utopiškas. Jis toks ir yra, jeigu į jį 
žiūrėsime pro dabartinės santvarkos akinius. Bet, taikydami 
naujuosius principus, vargiai galėtume sukurti kitokį vaizdą. 

NETURTO PRINCIPAS 


1. Neturto supratimas 


a Neturtas ir skurdas 


Reikalaujant, kad naująją socijalinę santvarką tvarkytų 
darbo, nuosavybės ir neturto principai, visų pirma reikia skirti 
neturtą nuo skurdo. Neturtas giliausia savo esme yra ne kas 
kita, kaip gyvnimo paprastumas. Galima gyvenimą labai apsun- 
kinti, jį sukomplikuoti ir apkrauti. Bet galima gyventi kukliai, 
paprastai ir laisvai. iIPalyginkime rokoko salę ir įvairias cere- 
monijas didikų dvaruose su moderniniu salionėliu ir su drau- 
giškais santykiais, ir pajausime, kur gyvenimas yra apkrautas 
ir kur jis yra paprastas. Pirmuoju atveju gyvenimas yra valdo- 
mas turto, antruoju — nėtūrto. Turto valdomas gyvenimas yra 
apsunkintas tokiais daiktais ir veiksmais, kurie pasilieka gyve- 
nimo periferijoje. Turtingas žmogus jaučia savotišką pareigą 
turėti daug tarnų, daug baldų, daug kambarių, daug drabužių, 
rengti daug puotų, kviesti daug svečių, valgyti daug ir brangių 
valgių. Visam tam reikia ne tik pinigų. Čia reikia ir savotiškos 
energijos, kad visa tai įstengtum padaryti sava. Retai kas šitos 
energijos pakankamai turi. Todėl visi turto reikalaujami daly- 
kai lieka su žmogumi nesusiję iš vidaus, lieka tik jo periferi- 
joje. Labai dažnai atsitinka, kad žmogus šitos naštos pakelti 
negali, kad jis jaučia slegiantį visų šitų daiktų ir veiksmų po- 
būdį, todėl radikaliai keičia savo gyvenimą ir renkasi neturtą. 
Žmogui čia atsitinka, kaip tam vaikui, kuris, apkrautas visokiais 
dirbtiniais žaislais, galų gale juos visus meta ir eina žaisti su 
smėlio krūva, kuri netrukdo jo vaizduotei. Pasibjaurėjimas tur- 
tu psichologiškai yra visai suprantamas. 

Neturtas kaip tik ir yra turto priešginybė. Kiek turtas 
gyvenimą apsunkina ir apkrauna, tiek neturtas jį atpalaiduoja 

nuo šitos naštos, padaro jį paprastą ir todėl žymiai lengvesnį bei 
žmoniškesnį. Nereikia manyti, kad yra žmoniška taip save susi- 
varžyti, kaip pro visus tuos liuksuso daiktus ir liuksuso veiksmus 
nebūtų žymu asmenybės. Tai yra žmogaus pavergimas išvirši- 
miam materijaliniam gaivalui. Neturtas žmogų iš šito gaivalo 
kaip tik išlaisvina. Štai kodėl krikščioniškoje asketikoje netur- 
tas yra laikoma viena iš pagrindinių priemonių siekti tobulumo. 
Atpalaiduodamas žmogų nuo viso nereikalingo balasto, jis pa- 
daro dvasią laisvesnę ir labiau suprantančią tai, kas yra aukš- 
čiau šios tikrovės ribų. Turto ir neturto problema todėl nėra 
tiktai grynai socijalinė. Ji yra sykiu psichologinė ir moralinė 
problema: psichologinė tuo atžvilgiu, kad žmogus neturte 
atsipalaiduoja nuo jį varžančios materijalinės srities, moralinė 
tuo atžvilgiu, kad čia žmogus įgyja geresnį skonį aukštesnių 
idealų pasauliui. Neturtas yra pirmykštis laisvas žmogaus san- 
tykiavimas su materijalinėmis gėrybėmis. Tai yra turėjimas to, 
kas yra reikalinga, ir stoka to, kas žmogų varžo ir apsunkina. 
Gyvenimo paprastumas išreiškia neturto esmę. 

Tuo tarpu skurdas eina daug toliau. Jeigu neturtas yra gy- 
venimo paprastumas, tai skurdas yra stoka priemonių gyvenimo 
paprastumui. Neturtas yra daugiau psichologinis — išvidinis 
žmogaus nusiteikimas. Žmogus gali, kartais, būti net turtingas, 
bet savo dvasia ir savo veiksmais jis nesiduoda turto principo 
apvaldomas. Jis savo gyvenimą tvarko kukliai ir paprastai. To- 
kius tad žmones Apreiškimas vadina palaimintais : „Palaiminti 
beturčiai dvasioje“ (Mat. 5,3). Tuo tarpu skurdas jau yra fizinė 
kategorija. Skurdo, kaip dvasinio nusiteikimo, nėra ir negali 
būti. Štai kodėl skurdas gali sugyventi ir su neturto ir su turto 
principu. Skurdžiai gyvenąs žmogus gali būti nusiteikęs vesti 
kuklų ir paprastą gyvenimą, bet jis gali norėti ir tokio gyveni- 
mo, kuris yra valdomas turto principo. Tokių turtuolių dvasio- 
je mes galime rasti nemaža. Ir kai tik jiems pasitaiko proga 
pergalėti materijalinį savo skurdą, jie tuojau savo gyvenimą 
taip apkrauna, kaip retas turtuolis. Tai yra, tarsi, atsilyginimas 
už skurdo metus. Bet dvasinio nusiteikimo būti skurdžiumi nė 
vienas žmogus neturi. 

Taip yra dėl to, kad minimumas materijalinių gėrybių yra 
reikalingas nę tik kūno, bet ir dvasios gyvinimui bei tobulėji- 
mui. Neturtas žmogų pakelia, skurdas jį gniuždo. Neturtas jį 
atpalaiduoja nuo periferinio susijimo su nereikalinga materija- 
line sritimi. Skurdas žmogų dar labiau prie šitos materijalinės 

srities pririša, nes čia jis esti priverstas nuolatos rūpintis tuo, 
kas gyvybei yra būtina. Suprantama, kad toks nuolatinis pasinė- 
rimas materijaliniuose dienos rūpesčiuosė dvasiniam gyvenimui 
yra labai nepalankus. E. Mounier sako, kad „žmogaus kova su 
skurdu ir su nesibaigiančiais artimiausios dienos rūpesčiais yra 
tokia slegianti ir taip apimanti visą žmogų, kad ji apskritai visą 
dvasinį gyvenimą sugniuždo ir net jo užuomazgines apraiškas 
nustelbia“!. Dvasia gali tinkamai išsivystyti tik tada, kai ji yra 
laisva, vadinasi, kai ji nėra apsunkinta jau turimais daiktais ir 
veiksmais ir kai ji nėra apsunkinta rūpesčiais šitų daiktų 
įsigyti. Dvasią išlaisvina tik neturtas. Turtas ją pavergia išvir- 
šiniam gaivalui, o skurdas rūpesčiams dėl šito gaivalo. Dva- 
sia negali tinkamai veikti, jeigu fizinis žmogaus pradas yra per- 
didelis arba per mažas. Neproporcingas kūno išsivystymas ir 
neproporcingas jo suskurdimas dvasią apsunkina ir josios tobu- 
lėjimą stabdo. Taip yra ir ekonominėje srityje. Turtingame gy- 
venime dvasia pasineria, neturtingame — ji neturi pakankamos 
atramos. Kad iš tikro dvasiniu atžvilgiu turtas susiliečia su skur- 
du, galime pastebėti, palyginę dvasinį lygį mūsų dienų turtuo- 
lių su mūsų dienų skurdžiais. Tarp jų mes rasime nuostabaus 
panašumo. 


Todėl kova už neturtą yra sykiu kova su turtu ir su skurdu. 
E. Mounier yra formulavęs aštrų dėsnį, kad „niekas neturi tei- 
sės būti turtingas“?. Šitas dėsnis turi būti papildomas kitu: 
„Niekas neturi teisės būti skurdžius“. Turtingumas ir skurdas 
naujojoje socijalinėje santvarkoje turėtų būti nežinomi ir ne- 
suprantami dalykai. Tiesa, jų kaip jau buvo sakyta įvade, niekas 
išvengti neįstengs. Bet principijaliai jų būti neturėtų. Naujo- 
sios socijalinės santvarkos doktrina neturėtų remtis turto ar 
skurdo kategorijomis. Josios idealas turėtų būti neturtas arba 
gyvenimo paprastumas, kuris išlaisvina dvasią ir padaro ją tin- 
kamą kūrybiniams žygiams. Kūrybinis darbas, kuris sudaro pa- 
grindinį naujosios socijalinės santvarkos principą, yra galimas 
tik tada, kai žmogus nėra nei turtingas nei skurdžius, vadinasi, 
tada, kai jis yra neturtingas „kai jis veda paprastą ir kuklų gy- 
venimą. Neturto idealas yra naujosios santvarkos siekimas. Ko- 
va už šitą idealą yra kova už gyvenimo suprastininmą, už dva- 


- 


* Op. cit. 64 p. 
* Vom kapit. Eigentumsbegriff, 66 p. 

sios išlaisvininmą, už kūrybiškumą. Tai yra kova „už tolį ir di- 
dybę“, kaip gražiai yra pasakęs Mounier“. 

Skelbdami neturto ir paprastumo idealą, mes tuojau susi- 
duriame su priekaištų, kad turto principo paneigimas yra ne 
kas kita, kaip apdairumo dorybės paneigimas. Žmogus, būda- 
mas apdairus ir išmintingas, sakoma, turi rūpintis ne tik tuo, 
kas yra, bet ir tuo, kas bus. Jis turi paisyti ne tik savęs vienc, 
bet ir savo artimųjų. |Jis turi žiūrėti, kad ir jie būtų aprūpinti. 
Neturtas stumiąs žmogų lengvapėdiškai atsidėti tik šiai dienai, 
paliekant ateities reikalalus ir rūpesčius nežinia kam, Šitas prie- 
kaištas turi teisingą pagrindą, jeigu mes neturto principą ima- 
me izoliuotą nuo kitų principų ir jį skelbiame esančioje socija- 
linėje santvarkoje. Tuomet iš tikro nesirūpinimas savo ateitimi 
gali turėti labai skaudžių padarinių. Kapitalizmas palieka žmo- 
gų ekonominėje srityje vieną sau, nežiūrėdamas jo ir jo savųjų 
ateities. Bet šitas priekaištas netenka galios, kai imame netur- 
to principą sykiu su darbo ir su nuosavybės principu. Darbo 
principas reikalauja, kad kiekvienas gyventų arba tiktai iš dar- 
bo arba neimtų atlyginimo už darbą, jei jis turi pragyvenimą iš 
kur kitur. Nuosavybės principas reikalauja, kad nuosavybės 
naudojimo visuomeniškumas ne tik būtų skelbiamas, bet ir kon- 
krečiai vykdomas. Šitiems principams esant, ir neturto idealas 
negali sudaryti kokių nors ypatingesnių kliūčių ateičiai. Tas, 
kuris nori susikrauti turto, kad ateityje galėtų nedirbti, naujo- 
joje socijalinėje santvarkoje susikirs su darbo principu. Dirbti 
čia turi kiekvienas, kas tik gali. Tie, kurie negali, būtų išlaiko- 
mi iš bendro iždo. Jeigu kas norėtų sukrauti turto savo vaikams, 
susikirs su nuosavybės principu, nes vaikai paveldėtą turtą ne- 
galės laikyti savu, nes jie jį bus įsigiję ne savo darbu, ir turės 
ji atiduoti visuomenės tarnybai. Neturto principas eina sykiu su 
abiem minėtais principais ir vienas izoliuotai jis neturėtų būti 
nagrinėjamas. Be to, didelis rūpinimasis ateitimi ir tuo teisini- 
mas savo turto yra nekrikščioniškas dalykas. Šv. Tomas, kalb:- 
damas apie išmaldos davimą, gražiai yra pasakęs, kad reikia duoti 
iš dabartinio pertekliaus ir kad negalima „apsvarstyti visų atsi- 
tikimų, galinčių pasitaikyti ateityje, nes tai reikštų galvoti apie 
rytdieną, ką Viešpats yra uždraudęs“*. Rytojaus diena arba atei- 
tis yra Dievo rankose ir mūsų neva apsidraudimas turto pavida- 
lu nuo josios netikėtumų dažnai yra tik juokingas vaiko žai- 


* Op. cit. 62 p. 

dimas su nežinomybe. Štai kodėl E. Mounier ir sako, kad „mo- 
dernieji krikščionys, kaip ir kiti modernieji žmonės, lauko leli- 
jų palyginimą, kuris jiems turėtų tanauti, kaip pagrindinė gy- 
venimo taisyklė, yra visiškai pamiršę. Jie teisinasi, kad toje 
santvarkoje, kurioje jie gyvena, nėra lengva tokius principus 
savyje išlaikyti gyvus. Bet kokia yra toji santvarka, kuri, 
atima mažiesiems jų kuklias santaupas, o darbo besiilginčioms 
rankoms yra panaikinama bet kokia galimybė kurti. Taigi pa- 
siteisinimas eina pro šalį; nes tie, kurie teisinasi, galėtų šitą 
išsigimusią santvarką pakeisti geresne“. Neturto principo re- 
alizavimas kaip tik šitą santvarką ir pakeistų. 


b. Žmogiškojo pragyvenimo ideja 


Neturto principas ankštai yra susijęs su pragyvenimo ideja. 
Šiuo metu, kada pragyvenimo ideja yra pagrįsta individualine 
sauvalia, apie neturto principo realizavimą sunku būtų kalbėti. 
Neturto principas gali būti suprastas tik tada, kai bus gerai su- 
prasta pati pragyvenimo ideja „kai joje bus įžiūrėtas tam tikras 
kiekis, kuris yra reikalingas dvasiai tobulėti. 

Pragyvenimo ideja įvairiais laikais įvairiai yra sprendžiama. 
Reikalo ūkyje pragyvenimą apsprendė Iuomo reikalai. Tuo metu 
luominė pragyvenimo ideja buvo vyraujanti. Ji buvo pajamų ir 
išlaidų reguliuotoja ir jų pateisintoja prieš asmens sąžinę ir 
prieš visuomenę. Griuvus reikalo ūkiui ir atsiradus pelno ūkiui, 
luominė ideja užleido vietą individo idėjai. Čia ne luomas ir jo 
pareigos apsprendė pragyvenimui reikalingų gėrybių kiekį, bet 
individo noras ir jo polinkiai. Pelno ūkyje pajamos nėra regu- 
liuojamos reikalo. Todėl ir išlaidos šito reikalo nepaiso. Jos esti 
daromos pagal kiekvieno norą. Individualistinis visos pelno 
ūkio santvarkos pobūdis neleidžia šituos individo norus kokiu 
nors būdu reguliuoti. Todėl jeigu luominis pragyvenimas dar 
buvo varžomas luomo reikalų, tai individualinis pragyvenimas 
jau yra atsipalaidavčs nuo bet kokių varžymų. Jeigu luominiam 
pragyvenimui galima prikišti, kad jis buvo išpūstas ir netiks- 
lus, tai šitas priekaištas — tik dar labiau sustiprintas — tinka 
ir individualiniam pragyvenimui. Gyvendamas pagal savo luo- 
mą, žmogus dažnai iš paskutiniųjų stengėsi stovėti šito luomo 
reikalavimų aukštumoje. Čia ne turtingumas apsprendė pra- 


2 S. Th. 4 82; a. 5, ad 2 
"Op: citx 71 p. 

gyvenimą, bet luomo prestižas. Tuo tarpu šiuo metu, kada 
kiekvienam yra palikta teisė tvarkyti savo pragyvenimą, šito 
pragyvenimo būdą apsprendžia ne luomo ar profesijos presti- 
žas, bet kiekvieno individo turtingumas. Ne paslaptis, kad šian- 
dien ir toje pačioje profesijoje gyvenama labai įvairiai. Tai 
priklauso nuo kiekvieno turtingumo. Turto kiekis ir individo 
norai yra mūsų laikų individualinio pragyvenimo apsprendėjai. 

Abi šitos pragyvenimo idejos — luominė ir individualinė — 
negali būti pateisintos jau tik dėl to, kad jos pamiršta vieną 
pagrindinį dalyką, būtent, žmogiškumą. Reikia pripažinti, kad 
savų reikalų turi ir luomas ir kiekvienas individas skyrium. 
Juos reikia patenkinti ir todėl reikia turėti tam tikrą materija- 
linių gėrybių kiekį. Bet be šitų luominių ir individualinų rei- 
kalų esama dar ir bendrų žmogiškųjų reikalų, kurių patenkini- 
mas turi būti pirmutinis, nes jie yra pirmesni ir už luominius 
ir už individualinius reikalus. Kiekvienas žmogus turi teisę pa- 
doriai misti, padoriai apsirengti, padorų būtą turėti; kiekvienas 
turi teisę dalyvauti savos visuomenės gyvenime. Tai yra žmo- 
gaus teisė, vistiek ar šitas žmogus bus kiemsargis, ar darbinin- 
kas, ar ministeris, ar vyskupas, ar karalius. Tik paskui, tik an- 
troje vietoje eina luomo ar specijalūs individo reikalai. Todėl 
kiekvienas žmogus visų pirma turi tiek turėti, kad jis patenkin- 
tų bendrus žmogiškuosius reikalus, kad jis savo dvasią ir savo 
kūną apgintų nuo skurdo. Tik paskui jam gali būti pridėta 
tiek, kiek reikalauja su luomu ar su jo individualinėmis parei- 
gomis susijusios išlaidos. Tuo tarpu šiandien vieni neturi net 
būtiniausių dalykų, net tokių, dėl kurių stokos kenčia jų žmo- 
giškumas, o kiti eikvoja savo turtą neprotingiems ir netikslin- 
giems dalykams. Tokioje santvarkoje, be abejo, negali klestėti 
nei tikra kultūra nei tikras žmogiškumas, nes kultūra yra ku- 
riama ne tik atskirų asmenų, bet ir visos visuomenės sutartiniu 
darbu, o žmogiškumas klesti tik tada, kai niekam faktiškai jis 
nėra paneigiamas. Bet kaip galima kalbėti apie kultūros kūrimą 
tų žmonių, kurie neturi kasdieninės duonos, kurių drabužiai 
vos pridengia jų nuskurdusį kūną ir kurių butai mirksta drėg- 
mėje ir trenkia pelėsiais! Tai yra individualinio pragyvenimo 
idejos padarinys. Luominio pragyvenimo metu buvo beveik tas 
pat. Skirtumas tik tas, kad tada į skurde gyvenančius žmones 
buvo žiūrima, kaip į savotišką luomą. Tuo tarpu dabar kiek- 
vienas yra paliktas pats sau ir pats vienas turi kovoti už savo 
egzistenciją. Luominio pragyvenimo ideja jau yra žlugusi, nes 

mūsų laikais yra žlugę ir patys luomai. Individualinio pragyve- 
nimo ideja žlunga sykiu su nykstančiu kapitalizmu. Jų vietoje 
naujojoje socijalinėje santvarkoje turi atsirasti visai kitoks prin- 
cipas, kuris tvarkytų pragyvenimą ir su juo susijusius reikalus. 

Priešais luominio ir individualinio pragyvenimo ideją mes 
norime pastatyti žmogiškojo pragyvenimo ideją: vita secundum 
conditionem humanam. Žmogus yra visų pirma žmogus, o tik 
paskui kunigaikštis, vyskupas, ministeris, direktorius, kiemsa:- 
gis ar batsiuvis. Žmogiškumas ir su juo susiję reikalai turi būti 
visų pirma patenkinti.. Žmogiškumas turi būti padėtas į pragy- 
venimo idejos pagrindą. Žmogus turi vėl atsistoti į ekonominio 
gyvenimo ir veikimo centrą. Tai yra pagrindinis naujosios 
santvarkos reikalavimas. Reikalo ūkio santvarka su luominė 
savo ideja pirmoje eilėje statė tikras ar tik fiktyvias žmogaus 
pareigas. Pelno ūkio santvarka su savo individualinio pragyve- 
nimo idėja pirmoje eilėje pastatė žmogaus norus. Naujoji soci- 
jalinė santvarka pirmoje eilėje turi pastayti patį žmogų. Ūkis, 
pelnas, ekonominis veikimas, pinigas, pati santvarka — viskas 
čia turi būti žmogui. Žmogus yra ekonominio veikimo matas ir 
tikslas. Kiekviena ekonominė santvarka, kuri atitrūksta nuo 
žmogaus, yra pasmerkta žlugti. Kapitalizmo istorija tai aiškiai 
rodo. Kapitalizmo tragedija yra kiekvienos nuo žmogaus atitrū- 
kusios kultūros tragedija. 'Jeigu tad norime išsigelbėti iš da- 
bartinio ekonominio chaoso ir iš slegiančios jojo logikos, mes 
turime grąžinti ūkiui antropocentrinį charakterį. 

Ūkio antropocentrizmas pirmoje eilėje apsireiškia pragyve- 
nimo idejoje. Pragyvenimas yra pirmutinis ekonominio veikimo 
ir net visos ekonominės santvarkos pagrindas. Kaip jis yra su- 
prantamas ir pagal ką jis yra tvarkomas, tokia pasidaro ir visa 
socijalinė santvarka. Reikalaudami tad antropocentrinio pobū- 
džio visam ūkiui, mes jo visų pirma reikalaujame pragyveni- 
mui. Pragyvenimas turi būti antropocentrinis, vadinasi, žmo- 
gus turi apspręsti jo kiekį, jo pajamas ir išlaidas. Žmogiškojo 
pragyvenimo ideja turi būti vedamasis motyvas visam ekonomi- 
niam ir gocijaliniam naujosios santvarkos veikimui. 

Žmogiškojo pragyvenimo ideja slepia savyje du principu: 
lygumo ir skirtingumo.  Lygumo principas reikalauja, kad 
kiekvienas žmogus turėtų lygų pragyvenimą, nes kiekvienas 
yra žmogus ir kiekvienas turi patenkinti žmogiškuosius savo 
reikalus, kurie visiems yra vienodi. Žmogiškumas pats savyje yra 
lygaus pragyvenimo pagrindas. Iš kitos pusės, šitas visiems 

bendras žmogiškumas konkrečiai apsireiškia įvairiais darbais ir 
reikalauja tam tikro materijalinių gėrybių kiekio. Žmogiškasis 
pragyvenimas apima ne. tik žmogiškumą, kaip tokį, bet ir jo kon- 
kietų apsireiškimą visuomenėje. Žmogus negali žmogiškai gy- 
venti tada, kai jam stinga turto patenkinti bendriems žmogiš- 
kiems reikalams. Bet jis negali žmogiškai gyventi ir tada, kai 
jis neturi priemonių tinkamai atlikti savam darbui ir savoms 
pareigoms. Todėl žmogiškojo pragyvenimo ideja turi apimti ir 
bendrus žmogiškuosius reikalus asmens srityje ir žmogiškuo- 
sius darbus bei pareigas visuomenės srityje. Asmeninis ir visuo- 
meninis reikalas čia turi būti tinkamai paisomas. Asmeninis 
reikalas yra visiems vienodas. Kiekvienas žmogus turi išvys- 
tyti savo asmenį ir todėl kiekvienas turi lygiai turėti priemonių 
šiam darbui. Lygumo principas ekonomikoje yra iš esmės su- 
sijęs su lygumo principu etikoje. Jeigu pripažįstame, kad kiek- 
vienas žmogus yra kitam lygus ir kad kiekvienas 
turi pareigos lygiai išvystyti savo asmenį ligi kuo aukš- 
čiausio tobulumo, mes turime taip pat pripažinti, kad kiekvienas 
turi turėti ir lygiai priemonių, kurios yra reikalingos asmens 
išvystymui. Pragyvenimo lygumas yra būtina išvada iš žmo- 
giškųjų asmenų lygumo. Bet visuomeninis reikalas yra pragy- 
venimo skirtingumo pagrindas. Žmogiškumo apsireiškimas vi- 
suomenėje konkrečiais darbais ir konkrečiomis pareigomis ne- 
bėra vienodas. Vienos pareigos yra daugiau surištos su pragy- 
venimo dalykais, kitos mažiau; vienos reikalauja daugiau para- 
mos iš ekonominės pusės, kitos beveik jos visiškai nereikalauja. 
Todėl visuomeninio reikalo patenkinimas pragyvenimą padaro 
nelygų. Prie asmeninių reikalų, kurie yra visiems vienodi, čia 
reikia dar pridėti tiek, kad žmogus galėtų tinkamai atlikti savo 
darbus ir savo pareigas. Dirbamo darbo ir vykdomų pareigų 
skirtingumas įveda skirtingumo principą ir į pati pragyvenimą. 

Vis dėlto reikia pastebėti, kad tasai pragyvenimo kiekis, 
kuris yra skiriamas darbui ir pareigoms, yra tiktai šiam reika- 
lui. Jis negali būti panaudotas kam kitam. Jo turi būti tik tiek, 
kiek darbas ar pareiga griežtai reikalauja. Jis yra visuomeni- 
nės funkcijos dalykas, todėl turi būti visuomenės kontroliuo. 
jamas. Pragyvenimo kiekis visuomeniniam reikalui yra savotiš- 
ka reprezentacija su atsiskaitymų. Kiekvienas žmogus, kuris 
dirba tam tikrą darbą ar vykdo tam tikrą pareigą, turi turėti 
pakankamai materijalinių gėrybių šiam darbui ar šiai pareigai, 
Tai yra jo žmogiškoji teisė. Bet jis turi ir žmogiškąją pareigą 

duoti visuomenei apyskaitą iš jo vartojamų gėrybių. Jos nėra 
skiriamos jo asmens reikalui. Todėl pagal savo nuožiūrą jos ne- 
gali būti nė naudojamos. 

Tuo žmogiškojo pragyvenimo ideja ir skiriasi nuo luomi- 
nės pragyvenimo idejos, kuri į darbus ir į pareigas labai daug 
kreipdavo dėmesio. Bet ji pamiršo, kad turtas skiriamas dar- 
bams ir pareigoms „kyla iš visuomeninio reikalo, todėl turi būti 
vykdomas visuomeniniu būdu, vadinasi tam tikroj priežiūroj ir 
kontrolėj. To luominiame pragyvenime nebuvo. Čia turtas buvo 
naudojamas pagal savo asmens nuožiūrą. Todėl anoje santvar- 
koje kaip tik ir atsirado tas milžiniškas skirtumas tarp auk- 
štesniųjų ir žemesniųjų luomų. Žmogiškojo pragyvenimo idejoje 
visuomeninį reikalą apsprendžia ne luomas, kaip toks, bet kon- 
krečios pareigos ir konkretūs darbai. Skirtingumo principas, 
būdamas visuomeninio pobūdžio, jokiu būdu nepanaikina lygu- 
mo principo, nes jis yra palenkiamas visuomenės kontrolei. 
Naujoji socijalinė ir ekonominė etika skelbia, kad darbui ski- 
riamas pragyvenimo kiekis yra visuomeninis turtas, todėl sąži- 
nėje žmogus yra įpareigotas ji naudodamas žiūrėti visuomenės 
naudos. 'Juridiniu atžvilgiu šitas naudojimas turi būti tam tikrų 
organų kontroliuojamas. Šitaip galima išvengti tos lygumo fik- 
cijos, kurią skelbia komunizmas, ir sykiu tos individualios sau- 
valios, kuri išsivystė kapitalizme.  Kapitalistinėje santvarkojc 
darbai ir pareigos pateisina kiekvieną individo užgaidą, visiš- 
kai nepaisydami visuomenės reikalų. E. Mounier cituoja ir iro- 
nizuoja buržuazinį plataus pragyvenimo pasiteisinimą: „Supra- 
skite mane! Mano padėjime juk reikia turėti namą Passy, du 
automobiliu, 2, 3, ir net 5 tarnus... Juk negalima man nesurengti 
tiek ir tiek priėmimų, tiek ir tiek švenčių ir pietų. Ką gi man 
pasakytų, kad aš mažiausiai pora mėnesių nepraleisčiau prie 
jūros“. Be abejo, „padėjimo“ reikia visados žiūrėti. Žmogus 
gali turėti net ir 10 automobilių ir net 20 tarnų. Jis gali turėti 
keletą namų ir keletą mėnesių gyventi prie jūros ar ant jūros. 
Bet visi šitie dalykai turi būti pateisinti: jie turi būti pagrįsti 
reikalu. Toks žmogus turi visuomenei įrodyti, kad viso to iš 
tikro reikalauja jo einamos visuomeninės pareigos arba jo dir- 
bamas darbas. Jeigu ekspedicija keliauja ištirti Azijos ar Af- 
rikos gelmes, jai reikės daugiau automobilių ir tarnų, negu ko- 
kiam nors departamento direktoriui. Pats turėjimas yra visiš- 

kai neitralus. Jis nieko nei įrodo nei paneigia. Viską čia ap- 
sprendžia reikalas, susijęs su dirbamu darbu ir su einamomis 
pareigomis. Todėl mes neneigiame net ir didesnio turto kiekio. 
Mes tik reikalaujame, kad šitas kiekis būtų visuomenės aky- 
se pateisinamas tikru reikalu ir kad jo naudojimas būtų visuo- 
menės kontroliuojamas. 

Pragyvenimo kiekis, reikalingas darbui ir pareigoms, yra 
labai reliatyvus. Jis priklauso ne tik nuo vietos ir laiko sąlygų, 
bet ir nuo darbo pobūdžio, nuo darbo ryšio su materijaline sri- 
timi, nuo pareigų platumo ir tt. "Todėl nustatyti jam kokias 
nors taisykles iš anksto negalima. Jos turi kilti iš konkretaus 
gyvenimo. Bet pragyvenimo kiekis, reikalingas asmens reikalui, 
yra aiškesnis, nes jis turi didesnį absoliutumo laipsni, nors ir 
pasiduoda įvairioms pašalinėms ir išviršinėms įtakoms. Šitas 
kiekis turi būti visiems vienodas, nes jis remiasi vienodu rei- 
kalu išvystyti žmogiškąjį asmenį. Jis turi būti toks, kad žmo- 
gus galėtų ne tik vegetuoti, apsigindamas nuo mirties, bet kad 
jis galėtų žmogiškai gyventi ir tobulėti. |Jis yra visai kas kita, 
negu tasai kiekis, kurį senieji reikalo ūkio ekonomistai ir fi- 
losofai vadino „necessarium vitae“, vadinasi, tai, kas yra rei- 
kalinga žmogaus gyvybei ir be ko žmogus iš viso negalėtų eg- 
zistuoti. Toksai kiekis yra skurdo kiekis ir apie jį mes nekal- 
bame. Žmogiškojo pragyvenimo kiekis turi būti toks, kad jis ati- 
tiktų ne tik fizinius žmogaus reikalus, bet ir žmogiškąją vertę 
bei garbę. 

Prie žmogiškojo pragyvenimo asmens reikalui pirmoje ei- 
lėje priklauso fiziniai reikalai: maistas, drabužis ir butas. Šian- 
dien net šitie elementariausi dalykai yra suskirstyti pagal at- 
skirų individų sauvalią. Tuo tarpu vienodai gerai misti turi 
teisės kiekvienas žmogus. Maisto lygumas nereiškia jo sudėties 
ar jo kiekio vienodumo. Jis tik reiškia, kad kiekvienas žmogus 
turi turėti galimybės pavalgyti sočiai ir sveikai. Kiek ir kaip, 
jis nustatys pats pagal savo sveikatą, pagal organizmo struktū- 
rą ir pagal reikalingos energijos kiekį. Tuo tarpu šiandien vad. 
aukštesnieji sluoksniai valgo per daug gerai, o darbininkai ne- 
turi net pakankamo kiekio paprasčiausių valgių, nekalbant apie 
bangesnius produktus. Tokia socijalinė santvarka, kur net 
maistas yra neteisingai paskirstytas, be jokios abejonės, turi 
gauti galą. — Tas pat reikia pasakyti ir apie drabužį. Drabužio 
uždavinys yra apsaugoti kūną nuo klimato pasikeitimų. Šita 
apsauga yra visiems vienoda. Šiltai ir padoriai apsirengti turi 

teisės kiekvienas žmogus. Drabužio gražumą ir jo tvirtumą ap- 
sprendžia šalies skonis ir gamybos tobulumas. Bet šitie dalykai 
taip pat visiems turi būti prieinami. Negalima elgtis taip, kaip 
šiandien elgiamasi, kada drabužio estetika ir jo kokybė yra tik 
aukštųjų sluoksnių dalykas. Tuo tarpu darbininkai nešioja be 
jokio skonio pasiūtais ir trumpai tveriančiais apvalkalais. Ap- 
sirengimo skonis turi būti auklėjamas visuose, o gamybos pa- 
siekti laimėjimai turi būti visiems prieinami. — Dar vienodesni 
reikalavimai tinka butui. Butas yra ne tik sienos, bet ir oras, ir 
šilima, ir šviesa. Šių dalykų yra reikalingas kiekvienas žmogus. 
Kiekvienas tad turi turėti galimybės jais pasinaudoti. Kiekvie- 
no žmogaus butas turi būti pakankamai erdvus, šiltas ir šviesus. 
Visokios lindynės rūsiuose, fortuose, požemiuose yra mūsų ci- 
vilizacijos gėda, kuri turi būti kuo greičiausiai pašalinta. Kaip 
katalikai namų savininkai gali savo sargus laikyti rūsyje, kur 
tvanku ir tamsu, o patys gyventi kelių kambarių butuose, šitas 
dalykas netelpa krikščioniškai mąstančioje galvoje. Nustatyti 
buto kokybę ir kambarių skaičių yra negalima. Bet tam tikros 
ribos vis dėlto turėtų būti. Jeigu žiūrėsime tiktai asmens reika- 
lų, nerišdami jų su dirbamu darbu ar einamomis pareigomis, 
kurios gali pareikalauti ir didesnio buto, atrodo, galėsime šitas 
ribas išreikšti tokiu dėsniu: šeimai turi būti nemažiau, kaip du 
kambariai ir virtuvė, ir nedaugiau, kaip po vieną kambarį kiek- 
vienam šeimos nariui. Todėl augant šeimos skaičiui, turi augti 
ir buto dydis. Kitaip naujosios kartos auklėjimas labai smarkiai 
nukenčia. — Vadinasi, sotus ir sveikas maistas, šiltas ir pado- 
rus drabužis, erdvus, šiltas ir šviesus butas yra kiekvieno žmo- 
gaus žmogiškas reikalavimas, kuris naujojoje socijalinėje sant- 
varkoje turi būti patenkintas, aprėžiant ten, kur yra per daug, 
ir pridedant ten, kur yra per maža. Fizinių reikalų vienodumas 
yra aiškesnis, negu kurių kitų. Juos tad patenkinti lengviausiai 
galima. 

Dvasinių reikalų tam tikras kiekis asmens tobulėjimui taip 
pat yra vienodas. Prie jų priklauso visų pirma reikalingas išsi- 
lavinimas. Aukštos kultūros kraštuose einama prie to, kad visi 
žmonės būtų pasiekę tam tikro išsilavinimo laipsnio, kuris, be 
abejo, svyruoja pagal šalies ir laiko sąlygas. Šitas išsilavinimas 
turi būti padarytas prieinamas visiems žmonėms ne tik forma- 
liai, bet ir materijaliai. Toliau, pasiektas išsilavinimas turi būti 
palaikomas ir toliau, pasinaudojant tokiomis priemonėmis, ku- 
rios neleidžia dvasiai apsnūsti ir pamiršti tai, kas buvo pasisa- 

vinta. Čia taip pat kiekvienas žmogus turi teisę pasinaudoti 
šitomis priemonėmis, kaip spauda, knygomis, įvairiomis paskai- 
tomis, kursais ir t.t. Todėl pragyvenimo kiekis turi būti toks, 
kad jis leistų šitų priemonių įsigyti. Be to, kiekvienas žmogus 
turi teisę naudotis apskritai kultūriniais žmonijos laimėjimais 
mokslo, meno ir visuomenės gyvenimo srityje. Todėl tokios in- 
stitucijos, kaip teatras „muziejai, parodos, koncertai, bibliotekos 
turi būti prieinamos visiems. Reikalingos šiems dalykams išlai- 
dos priklauso prie žmogiškojo pragyvenimo. Todėl žmogus 
turi turėti tiek ekonominių gėrybių, kad jis patenkintų ne tik 
savo kūno, bet ir savo dvasios reikalavimus, kad jis turėtų rea- 
alios galimybės išvystyti ne tik savo kūną, bet ir savo sielą. 

Žmogiškojo tad pragyvenimo ideja apima ne tik asmeninį 
reikalą, bet ir visuomeninį, ne tik kūną, bet ir dvasią. Lygumo ir 
skirtingumo principais ji apsaugoja pragyvenimą nuo mechaniš- 
ko uniformavimo ir nuo nevaržomos sauvalios. Kiek žmogus yra 
asmuo, tiek jis /ygus kitam žmogui ir todėl turi turėti vienodą 
pragyvenimą. Bet kiek žmogus yra tam tikro darbo ar tam tik- 
ros pareigos reiškėjas, jis yra skirtingas ir todėl turi turėti skir- 
tingą pragyvenimą. Bet šitas skirtingumas turi būti kontro- 
liuojamas iš viršaus ir saistomas sąžinės iš vidaus. Žmogiškojo 
pragyvenimo idejos realizavimas apsaugotų kiekvieną žmogų ir 
nuo skurdo ir nuo turto. Skurdas čia būtų pakirstas lygumo 
principu. Turtui nurodytų ribas visuomeninės kontrolės funk- 
cija. Aukštieji sluoksniai čia turėtų daug ko atsisakyti, o že- 
mesnieji sluoksniai turėtų daug ko gauti. Visiškas lygumas nie- 
kados nėra įmanoma. Visiškai skurdą išnaikinti taip pat nepa- 
siseks. Bet minėtų principų įvykdymas sudarytų bent tokias 
sąlygas, kad žmogui nereikėtų visą laiką ir energiją išeikvoti 
kovai su badu, su šalčiu ir su tamsa. Jam liktų bent tiek, kad jis 
galėtų žmogiškai pasilsėti ir kad turėtų laiko patenkinti žmo- 
giškąjį tiesos, gėrio ir grožio alkį. 


2. Perteklius ir jo atidavimas 
a. Pertekliaus supratimas 
Pertekliaus problema yra surišta su pragyvenimo proble- 
ma. Kai pragyvenimą valdo luominė ideja, perteklius tada yra 
visa tai, kas yra nereikalinga luomui. Be abejo, šitas nereikalin- 


gumas yra reliatyvus ir praktiškai jis beveik niekados nepasi- 

taikydavo, nes luomo reikalai yra tiek platūs, kad jais visados 
turimą turtą galima pateisinti. Štai kodėl Vasguezas ir formu- 
lavo principą, kad net karaliai retai turi pertekliaus. Luominė 
pragyvenimo ideja penteklių paverčia grynai teoretine sąvoka, 
kuriai atitikmens praktikoje sunku surasti. Tai nereiškia, kad 
luominės idejos valdomame ūkyje pertekliaus tikrumoje nebū- 
tų. Jo esama ir labai daug. Bet šitos idejos reikalavimai yra toki 
platūs ir toki neaiškūs, kad kiekvienas sugeba objektyvų per- 
teklių įterpti į savo reikalų rėmus. 

Dar labiau pertekliaus sąvoka yra dingusi individualinio 
pragyvenimo idejoje, kuri atsiremia į individo norus. Žmogaus 
norai yra toki, kad jų ribų niekas neįstengia nustatyti. Kai ši- 
tais norais yra grindžiamas pragyvenimas, suprantama, kad jame 
pertekliaus klausimas visiškai dingsta. Šiandien, iš tikro, apie 
perteklių jau nekalbama. Pelnu paremta ekonominė mūsų sant- 
tvarka pertekliaus nebežino. Net ir milijonieriai skundžiasi, kad 
jiems trūksta tai šio, tai to, kad pradėtas biznis neinąs taip, kaip 
buvo numatyta, kad vienur ar kitur jie turėję nuostolių. Per- 
tekliaus sąvoka mūsų santvarkoje pasidarė nereali, Tai taip pat 
nereiškia, kad jo iš tikro nebūtų. Mūsų laikais pertekliaus esama 
daug daugiau, negu reikalo ūkio perijode. Visa tai, kas yra pel- 
noma, tikrumoje yra ne kas kita, kaip perteklius. Bet subjektyvi- 
nis mūsų ūkio pobūdis neleidžia objektyvaus pertekliaus rasti. 
Visa tai rodo, kiek pertekliaus supratimas yra susijęs su pragy- 
venimo ideja. 

Dedant į pragyvenimo pagrindą žmogų ir įvedant į ekono- 
minę santvarką žmogiškojo pragyvenimo ideją, reikia šitos 
idejos šviesoje įvertinti ir pertekliaus klausimą, nes čia jis yra 
nušviečiamas visai kitaip, negu 1uominiame arba individuali- 
niame pragyvenime. Žmogiškoji pragyvenimo ideja yra gyve- 
nimo paprastumo ideja, kuri kovoja su skurdu ir su turtingu- 
mu. Tikrumoje šitas turtingumas kaip tik ir yra perteklius, va- 
dinasi, toks turtingumas, kuris žmogui yra nereikalingas, kuris 
jį tik apsunkina ir apkrauna.  Žmogiškojo pragyvenimo kova 
virsta tikrumoje kova su skundu ir su perteklium. Naujojoje 
socijalinėje santvarkoje perteklius taip lygiai negali būti pa- 
kenčiamas, kaip ir skurdas, nes skurdas tikrumoje atsiranda tik 
tada, ir tik dėl to, kad yra žmonių, kurie turi per daug. Neturto 
principas, kuris naujojoje socijalinėje santvarkoje turi būti re- 
alizuotas šalia darbo ir nuosavybės principų, tikrumoje yra ne 
kas kita, kaip pertekliaus pašalinimas. Niekas negali gyventi 

skurde ir niekas negali turėti pen daug — štai du pagrindiniai 
neturto principo reikalavimai. Pertekliaus tad problema naujo- 
joje socijalinėje santvarkoje atsistoja visu rimtumu. 

Senieji reikalo ūkio ekonomistai ir socijologai skirdavo dvi 
pertekliaus rūšis: absoliutinį perteklių, kuris atlikdavo nuo luo- 
minio pragyvenimo (necessarium status) ir reliatyvų perteklių, 
kuris atlikdavo nuo būtino gyvybės palaikymo (necessarium vi- 
tae). Šituos terminus galime pasilaikyti ir mes. Tik į juos rei- 
kia įdėti kiek kitokį turinį. Kaip jau buvo minėta, žmogiškajame' 
pragyvenime esama dviejų dalių: asmens reikalo ir visuomeninio 
reikalo. Todėl ir perteklius žmogiškojo pragyvenimo atžvilgiu 
taip pat gali būti dvejopas. Vienos rūšies perteklius bus tos vi- 
sos ekonominės gėrybės, kurios atlieka nuo asmeninio reikalo, 
kurios nėra būtinos žmogaus asmens išvystymui ir ištobulini- 
mui. Pavadinkime šitą perteklių reliatyviniu pertekliumi. Kitos 
rūšies bus perteklius, kai juo bus laikomos tos ekonominės gė- 
rybės, kurios atlieka nuo visuomeninio reikalo, nuo darbo ir pa- 
reigu. Šitam pertekliui tiks absoliutinio pertekliaus vardas. 
Pirmąjį perteklių vadiname reliatyviniu dėl to, kad atliekamos 
nuo asmeninio reikalo gėrybės gali būti panaudotos visuomeni- 
niam reikalui „vadinasi, jos žmogui tik reliatyviai nėra reikalin- 
gos. Bet jos gali būti reikalingos ir dažnai faktiškai yra sunau- 
dojamos darbo priemonėms arba pareigų vykdymui. Tuo tarpu 
antrasis perteklius gauna absoliutinio vardą dėl to, kad tos gė- 
rybės, kurios atlieka jau ir nuo darbo bei nuo pareigų, yra abso- 
liučiai žmogui nereikalingos. Šitas skirtumas yra labai svar- 
bus ir praktiškai jis turi didelės reikšmės neturto principui re- 
alizuoti. 


b. Pertekliaus atidavimas 


Neturto principas naujojoje socijalinėje santvarkoje gali 
būti įvykdytas tiktai pertekliaus atidavimu. Jau esame kalbėję, 
kad nuosavybė naudojimo atžvilgiu yra visuomeninė, kad ja pir- 
moje eilėje pasinaudoja josios savininkas, o kai jam nereikia, ja 
turi teisės naudotis kiekvienas, kam yra reikalinga. Tai, be 
abejo, nereiškia, kad čia kiekvienas ja galėtų naudotis savo nuo- 
žiūra. Anaiptol! Nuosavybės naudojimas yra visuomeninis, todėl 
jis turi vykti visuomenėje ir per visuomenę. Tik būtiniausiais 
atvejais yra leidžiama pasinaudoti kito nuosavybe be visuomenės 
institucijų tarpininkavimo. Bet toki atvejai yra reti. Jie taisyk- 
lės nesudaro. i 

Jeigu naudojimo atžvilgiu visuomeninė yra kiekviena nuo- 
savybė, tai šitas visuomeninis pobūdis padidėja ypatingai per- 
tekliuje. Penteklius pačia savo esme priklauso visuomenei jau 
tik dėl to, kad jis yra perteklius, vadinasi, žmogui nereikalin- 
gas. Visuomeninė pertekliaus funkcija yra esminė. Asmeninio 
charakterio jis visiškai neturi. Tasai, kuris perteklių gamina, jį 
gamina ne sau, nes jam nereikia, bet visuomenei. Pertekliaus 
paskyrimas yra praturtinti visuomenę. Tiesa, gali atsirasti ir ka- 
pitalistinėje santvarkoje yra labai daug tokių žmonių, kurie 
perteklių laiko savu. Bet tai yra ne tik ekonominės, bet ir mora- 
linės tvarkos iškreipimas. Kaip galima savu laikyti tai, kas žmo- 
gui yra nereikalinga? Pagaminimo atžvilgiu perteklius yra to, 
ar kito asmens. Bet naudojimo atžvilgiu jis absoliučiai yra vi- 
suomenės. Naudotis tais daiktais, kurių žmogui nereikia, yra 
savotiškas persisotinimas ir šykštumas. Tai yra tas pat, ką val- 
gyti be noro, tik dėl to, kad kitam neliktų. Tokio iškrypimo 
normalioje santvarkoje neturėtų būti. Perteklius yra visuome- 
nės turtas ir tai visuomenei jis turėtų būti atiduotas. „Tą aki- 
mirksnį, sako E. Mounier, kai į atskiro žmogaus rankas susiren- 
ka tiek ekonominių vertybių, kad jos peržengia jo reikalų kieki, 
jos jau nebepriklauso jam“. _ 

Visuomeninis pertekliaus pobūdis reikalauja, kad jis būtų 
atiduotas visuomenei. Ir juo perteklius yra didesnis, tuo šita 
pareiga atiduoti yra griežtesnė. Aukščiausio laipsnio ji pasiekia 
absoliutiniame pertekliuje. Tos ekonominės gėrybės, kurios 
yra nereikalingos nei savam asmeniui, nei savam darbui bei pa- 
reigoms, yra svetimas turtas. Kas jį valdo, tas valdo svetimą 
daiktą ir turi jį grąžinti visuomenei. Absoliutinis perteklius 
turi būti atiduotas visas. Mūsų žemė yra per daug skurdi, kad 
mes galėtume pasilikti tai, kas mums nereikalinga. Mūsų eko- 
nominis gyvenimas niekados nebus toks tobulas, kad galėtume 
aprūpinti visus žmones reikalingais daiktais. Todėl negalima 
toleruoti, kad būtų tokių, kurie turėtų nereikalingų gėrybių. 
Mes turimę atnaujinti pirmųjų amžių krikščionių pažiūrą, kad 
absoliutinis perteklius yra svetimas turtas ir todėl turi būti 
atiduotas. Tai yra ne tiek juridinis, kiek moralinis reikalavimas. 
Tai yra ne tik meilės, bet ir teisingumo pareiga. Kas pasilaiko 
perteklių, įžeidžia paskirstomąjį teisingumą, nes jis telkia savo 
rankose tas gėrybes, kurios jam nereikalingos ir kurios todėl 


* Op. cit: 76 p. 

priklauso kitiems. E. Mounier todėl teisingai sako, kad „pareiga 
išdalinti perteklių reikia laikyti teisingumo ir artimo meilės 
įsakymu, kuris liečia visa tai, ką mes vadiname absoliutiniu per- 
tekliumi““. Pertekliaus pasilaikymas su krikščioniškąja dvasia 
yra nesuderinamas. 

Perteklius yra skiriamas tiems, kurie neturi. Šitą dalyką 
žinojo ir šv. Tomas, kuris reikalavo, pasiremdamas prigimtąja 
teise, perteklių išdalinti vargšams. Be abejo, išdalinimo būdas 
gali būti labai įvairus. Nėra būtino reikalo išdalinti pertekliaus 
substanciją ir tuo būdu jį patį likviduoti labai greitai, bet gal 
nevisai tiksliai. Galima perteklių išdalinti ir taip, kad būtų 
įsteigta kokia nors įmonė, kurioje darbininkai gautų darbo, ar 
kokia nors institucija, kuria galėtų neturtingi žmonės pasinau- 
doti. Bet būtų dar piktesnis farizejiškumas, jei pertekliaus ati- 
davimo priedangoje būtų steigiamos pelno įmonės, kurių už- 
dirbti pinigai eitų į neva perteklių atidavusių savininkų kiše- 
nes. Ūkio moralė neleidžia iš pertekliaus įsteigtų įmonių ar in- 
stitucijų imti pelną sau. Jis taip pat bus perteklius ir taip pat 
bus neteisėtai imamas. Perteklius turi būti atiduotas su visais 
savo vaisiais. Išdalinimo būdas gali kisti pagal laiko ir vietos 
reikalavimus. Bet viena yra tikra, kad pertekliaus pasilaikymas 
negali būti toleruojamas. 

Visa, kas čia buvo pasakyta, liečia absoliutinį perteklių. 
Reliatyvinis perteklius nėra tokia griežta prasme visuomeninis, 
nes jis yra susijęs su asmens darbu ir su jo pareigomis. Jį palie- 
čia tik socijalinės meilės principas, kuris liepia duoti išmaldą. 
Reliatyvinis perteklius yra saistomas išmaldos įsakymo. Jeigu 
žmogus turi tokių materijalinių gėrybių, kurios jam atlieka nuo 
jo asmens palaikymo ir išvystymo, jis nėra įpareigojamas jas 
atiduoti, bet jis yra įpareigojamas nuo jų duoti išmaldą. Koks tu- 
ri būti šitos išmaldos kiekis, tai paliekama kiekvienam, nes mei- 
lės žygiai negali būti matuojami. Našlės skatikas gali būti ver- 
tingesnis už farizejaus denarą. Kadangi darbui ir pareigoms pa- 
siliekamas turtas turi būti, kaip minėjome, kontroliuojamas, to- 
dėl čia nėra didelio pavojaus, kad reliatyvinio pertekliaus prie- 
dangoje gali susikrauti dideli turtai. Reliatyvinio pertekliaus 
palikimas jo savininko rankose ir jo apsunkinimas tik moraline 
išmaldos pareiga nesipriešina neturto principui, nes visuomeninė 
kontrolė visados reikalaus pateisinti savo pajamas ir išlaidas, o 


5 Op. cit. 70 p. 

krikščioniškoji meilės pareiga saistys sąžinę, reikalaudama iš- 
maldos. Išmaldos įsakymas mūsų dienų moralinėje santvarkoje 
pasidarė ar tik nepaskutinis. Apie jį labai maža kalbama ir ra- 
šoma. Socijalinės meilės nuodėmės nėra kvalifikuojamos, kaip 
sunkios, ir jų atitaisymas nėra taip reikalaujamas, kaip kurių 
nors kitų. Bet taip neturėtų būti. Krikščioniškoji sąžinė turėtų 
būti jautresnė artimo meilės įsakymui. Išmaldos davimas tu- 
rėtų būti vienas iš pirmaeilių  socijalinių krikščionies darbų. 
Naujoji socijalinė santvarka turėtų neturto principą realizuoti 
ne tik ekonomikoje, bet ir etikoje. 


3. Neturto principas socijalinėje santvarkoje 
a Reikalo principo atgaivinimas 


Neturto principas socijalinėje santvarkoje gali prasidėti 
tiktai reikalo principo atgaivinimu. Tai yra teoretinė neturto 
pusė. Bet ji yra būtina, kad neturtas galėtų iš tikro visuomenėje 
įsigalėti. „Kapitalistinės epochos pelno principas turi pajamų 
atžvilgiu vėl užleisti vietą reikalo principui“. Tai yra pagrin- 
dinis reikalavimas. 

Pelno principas yra tikrumoje medžiagos principas. Žmo- 
gus, kuris ekonominį savo veikimą tvarko pagal pelno principą, 
dirba ne sau, bet medžiagai; jis didina ekonomines vertybes dėl 
jų pačių; jis kuria ekonominę santvarką pačią savyje. Ekono- 
minis tokio žmogaus veikimas pasidaro panašus į estetinį vei- 
kimą, kuris savo esme yra nesurištas su Žmogaus reikalais. Bet 
tai yra tik išviršinis panašumas. Savo viduje ekonominis veiki- 
mas yra visiškai skirtingas nuo estetinio veikimo. Ir kas eko- 
nominį veikimą pradeda tvarkyti estetinio veikimo principais, 
tuojau pasuka tokiu keliu, kuris veda į žmogaus pavergimą ma- 
terijaliniam gaivalui. Estetinio veikimo nepriklausomumas nuo 
žmogaus reikalų yra pažadintas pačios šito veikimo esmės. 
Estetinis veikimas pačia savo prigimtimi eina daikto transfi- 
gūracijos arba perkeitimo linkme. Menas vaizduoja savimi per- 
keistąjį pasaulį. Tai yra būsimo pasaulio atšvaita. Todėl esteti- 
nis veikimas, kad ir nepalenktas žmogui, vis dėlto žmogaus ne- 
slegia ir nepavergia. Atvirkščiai, įvesdamas jį į aukštesnio pa- 
saulio simbolius, jis atpalaiduoja žmogų nuo šios neperkeistos 

realybės; jis jį pastūmi aukštyn. Štai kodėl menas, kad ir ne- 
tarnaudamas tiesioginiu būdu žmogui, visuomet jam daro kil- 
ninančios ir dorinančios įtakos. Meno kūriniai žmogaus netrau- 
kia į žemę ir prie josios nepririša, 

Visai kitaip yra su ekonominiu veikimu. Ekonominis vei- 
kimas yra valdomas naudingumo vertybės, kitaip jis nebūtų 
ekonominis. Ekonominė kultūra yra naudingumo vertybės rea- 
lizavimas. Tuo tarpu naudingumas daikto neperkeičia, kaip 
gražumas. Jis jį tik taip sutvarko, kad daiktas galėtų tikti ku- 
riam nors siekiamam žmogaus tikslui, kaip priemonė. Gražumas 
daro įtakos daikto vidui. Naudingumas sutvarko tik jo paviršių. 
Naudingumo realizavimas daiktuose anaiptol neturi transfigū- 
racinio pobūdžio. Visuotiniame pasaulio perkeitime jis neda- 
lyvauja. Jis yra tik parengimas žmogui priemonių jo numaty- 
tiems tikslams. Todėl ekonominės kultūros paliesti daiktai yra 
kultūringi tik pačiame savo paviršiuje. Ekonominė kultūra yra 
tik pats pirmasis ir pats žemiausias objektyvinės kultūros laips- 
nis. Ekonominio veikimo sutvarkytas daiktas nėra skiriamas 
jam pačiam. Jis yra padaromas priemone, vadinasi, jis yra ski- 
riamas tam tikram tikslui, kurį numato žmogus. Ekonominės 
kultūros laimėjimai pačia savo esme neturi vertingumo savyje. 
Jie yra vertingi tik tiek, kiek jie tinka žmogui ir jo tikslams. 
Priemoninis ekonominių vertybių pobūdis yra joms esmingas. 

Čia mes galime suprasti, kas įvyksta tada, kai ekonominis 
veikimas atsipalaiduoja nuo žmogaus ir pradeda kurti ekonomi- 
nes gėrybes dėl jų pačių. Visų pirma šitoks veikimas iškreipia 
pačią ekonominės kultūros esmę. Naudingumo realizavimas čia 
yra padaromas galutiniu tikslu, ir naudingi daiktai čia yra lai- 
komi ne priemonėmis, bet tikslais savyje. Naudingas daiktas 
čia yra skiriamas ne kam nors, bet sukuriamas ir paliekamas sau 
pačiam. Priemoninis ekonominių gėrybių charakteris čia nyksta, 
užleisdamas vietą tikslui savyje. Be abejo, šitoks kultūrinių 
gėrybių atpalaidavimas nuo žmogaus ir nuo jo numatytų tikslų 
gali būti pateisinamas, bet tik tada, kai pats veikimas yra toks, 
kad jis daiktą padaro vertingą savyje, kad jis stengiasi perkeisti 
patį jo vidų. Tuo tarpu ekonominis veikimas, kaip matėme, viso 
to nepadaro. Ekonominis veikimas nėra toks, kad jis galėtų įsi- 
brauti į daikto vidų, į pačią jo prigimtį, kaip teorinis, dorinis 
ar estetinis veikimas. Jis visados lieka paviršiuje ir jo paliesti 
daiktai yra kultūringi tik paviršiuje. Todėl ekonominių gėrybių 
atskyrimas nuo aukštesnių žmogaus tikslų reiškia ne ką kitą, 

kaip pasitenkinimą tuo paviršutinišku jų kultūringumu, kaip 
jieškojimą šitame paviršiuje ekonominio veikimo prasmės. Žmo- 
gus, kuris sukuria ekonominių gėrybių ir kuris nepalenkia jų 
žmogui, laiko savo veikimą vienoje plotmėje su estetiniu ar 
doriniu veikimu, bet sykiu žino, kad šitas jo veikimas pasilieka 
tik daikto paviršiuje. Tai yra kultūros prasmės iškreipimas, nes 
kultūra niekados negali būti tiktai daikto paviršiaus apdailini- 
mas, Daiktas, kuris yra suformuotas tik paviršiumi, nėra tikra 
prasme sukultūrintas. Tuo tarpu ekonominės gėrybės tokios kaip 
tik ir yra. Jos yra tik apdailintos. Gamtinis gaivalingumas jose 
yra dar labai žymus. Jeigu tad mes pradedam kurti ekonominę 
kultūrą skyrium nuo žmogaus, mes tuo pačiu į gyvenimą įveda- 
me tik pusiau kultūrinių gėrybių, mes gyvenime suteikiame 
joms vietą šalia mokslo, meno ir doros laimėjimų ir tuo pačiu 
gyvenimą grąžiname į pusiau gamtinį padėjimą, nes gamtiniai 
dėsniai iš ekonominių gėrybių kalba dar labai aiškiai. Štai dėl 
ko juo ekonominė kultūra apima platesnes gyvenimo sritis, tuo 
Jabiau šitas gyvenimas virsta gamtiniu, tuo labiau, mes sakome, 
jis barbarėja. Ekonominės kultūros atpalaidavimas nuo žmogaus 
tikrumoje reiškia gyvenimo subarbarinimą arba jojo sugamtini- 
mą. Ekonominė kultūra prasminga gali būti tik tada, kai ji yra 
kuriama žmogui, nes iš esmės ji yra ir turi likti priemone žmo- 
gaus tikslui. 17 

Iš kitos pusės, ekonominės kultūros atpalaidavimas nuo 
žmogaus iškreipia ne tik šitos kultūros prasmę, bet taip pat pa- 
vergia žmogų šios kultūros dėsningumui ir josios gėrybėms. 
Estetinis veikimas, kaip minėjome, nėra palenktas žmogui ir 
jis žmogaus neslegia, bet dar išlaisvina ir pakilnina. Tuo tarpu 
ekonominis veikimas, savo prigimtimi būdamas skirtas žmogui, 
kai tik nuo žmogaus atsipalaiduoja, tuojau žmogų pavergia ir 
pririša prie žemės. Taip yra dėl to, kad ekonominės gėrybės yra 
pusiau gamtinės, kad jos yra neperkeistos, kad žemės dvasia 
jose yra dar labai stipri ir galinga. Todėl kai tik žmogus šitas 
gėrybes padaro savarankiškas, kai tik jis užleidžia joms atskirą 
vietą savo gyvenime, jis visai savaime patenka gamtinio jų dės- 
ningumo vergijon, nes tai yra tikruomoje gamtinio principo 
įsileidimas ir padarymas savarankišku. Ekonominės gėrybės ne- 
gali kultūros santvarkoje būti šalia žmogaus, nes tuomet Žmogus 
pasidarys joms palenktas. Štai kodėl šiandien, kada ekonominės 
kultūros atpalaidavimas yra pasiekęs aukščiausią laipsnį, jau 
visai aiškiai kalbama apie ekonominę žmogaus vergiją, apie 

ekonominės srities atitrūkimą nuo žmogaus, apie savotišką jo- 
sios logiką ir dialektiką, kuri eina savu keliu, visiškai nepaisy- 
dama žmogaus ir jo reikalų. 

Pelno principo įsigalėjimas ekonominėje srityje kaip tik 
ir buvo ne kas kita, kaip ekonominių gėrybių atpalaidavimas 
nuo žmogaus. Kai žmogus veikia ne dėl reikalo, bet dėl pelno, 
jis tuo pačiu kuria ekonomines gėrybes ne tam, kad jos patar- 
nautų, kaip priemonės, kuriam nors tikslui, bet jis jas kuria dėl 
jų pačių. Jis paneiga joms priemoninį pobūdį ir naudingumo 
vertybę padaro pačiu kultūrinio ekonominio veikimo tikslu. 
Pelno principo iškilimas visiškai perkeitė ekonominį veikimą. 
Tai buvo tiesiog absurdiškas principas, nes jis užmušė ekono- 
minės srities prasmę. Tiesa, kai atsirado pinigas, šitas jo absur- 
diškumas buvo pridengtas ir pasidarė ne toks aiškus. Bet įsi- 
vaizduokime, kad pinigo nėra, kad mūsų ūkis yra natūralaus 
maino ūkis, ir pelno principo absurdiškumas pasidarys tuojau 
aiškus. Štai pelno siekiąs žmogus gamina daugybę gėrybių ir 
jas maino į kitas, kurių kraunasi ištisi kalnai. Argi neaišku, kad 
šitos gėrybės neturi jokios prasmės, nes jos nėra naudojamos. 
Šitų sukrautų gėrybių pavertimas pinigu iš esmės nieko nekei- 
čia, tik pačias šitas realaus vertingumo gėrybes paverčia sutar- 
tinio vertingumo gėrybe — pinigu, kuris yra daugiapusis ir ku- 
riuo galima įsigyti tai, kas norima. Bet esmėje sukrauto pinigo 
kiekis taip pat yra nevertingas, nes jis nėra naudojamas. Pini- 
gas tik užmaskuoja atpalaiduoto ekonominio veikimo nepras- 
mingumą. Bet jis anaiptol jo nepanaikina, Pinigais paverstos 
ekonominės gėrybės yra išgelbstimos nuo žlugimo, nes nenaudo- 
jamos jos tuojau žlugtų. Bet pinigas jų neįprasmina. Ar kas 
nors turės milijoną tonų obuolių ar keliolika milijonų litų, iš 
esmės čia yra tas pat. Skirtumas tik tas, kad obuoliai nenaudo- 
jami suges, o litai gali stovėti labai ilgai. Bet ir vienos ir antros 
rūšies gėrybės yra neprasmingos. Atpalaiduotas ekonominis 
veikimas gamina neprasmingų gėrybių, ir, siekdamas pelno, 
žmogus pats nežino, ko jis nori. š 

Reikalo tad principo atgaivinimas ekonominėje srityje visų 
pirma reiškia ekonominio veikimo prasmės atgaivinimą. Pelnas 
ekonominį veikimą nuprasmino. Reikalas turi jam vėl grąžinti 
prasmę. Toliau, reikalo principas palenkia ekonominę sritį 
žmogui ir tuo pačiū išgelbsti gyvenimą nuo subarbarėjimo. Čia 
žmogus vėl yra pastatomas ekonominės srities centre, Čia eko- 
nominėms gėrybėms vėl yra grąžinamas priemoninis jų pobū- 

dis. Čia žmogus vėl pasidaro ekonominės srities valdovas, ne 
valdinys, kaip yra dabar. Žmogus turi gaminti ekonomines gė- 
rybes dėl to, kad jam jų reikia, kad jam reikia pragyventi, kad 
jam reikia priemonių savo darbams ir pareigoms atlikti, tik tada 
jis pasidaro jų valdovas, tik tada jo ekonominis veikimas yra 
prasmingas ir visa ekonominė kultūra natūraliai įsijungia į žmo- 
gaus gyvenimą. Pelno principas išplėšė ekonominę kultūrą iš 
natūralios josios vietos ir ją pastatė daugeliu atvejų gyvenimo 
centre. Reikalo principas vėl jai grąžina prideramą vietą ir tuo 
pačiu prideramą vertingumą. Naudingumas, jeigu jis niekam ne- 
tarnauja, nustoja ne tik savo prasmės, bet jis esti net paneigia- 
mas pats savyje. Naudinga vertybė tampa nenaudinga tą mo- 
mentą, kai ji nustoja priemoninio savo pobūdžio. Todėl reikalo 
principas, skelbdamas priemoninį visos ekonominės kultūros 
pobūdį, tuo pačiu grąžina naudingumui jojo prasmę ir atitaiso 
iškreiptą jojo prigimtį. 

Tiesiant tad naujos socijalinės santvarkos gaires, reikalo 
principas atsistoja pirmoje eilėje. Jis turi reikšmės visiems prin- 
cipams realizuoti. Jis glūdi ir darbo, ir nuosavybės, ir neturto 
principuose. Bet su šiuo pastaruoju jis yra ypatingai surištas. 
Neturtas, kaip minėjome, yra gyvenimo paprastumas. Tai yra 
patenkinimas reikalo, išvengiant pelno. Todėl išvengti pertek- 
liaus galima tik tada, kai žmogus savo ekonominį veikimą tvar- 
kys pagal neikalo principą, kai jis norės turėti tik tiek ekono- 
minių gėrybių, kiek jam reikia. Tuomet tie milžiniški turtai, 
kurie šiandien kraunasi kapitalistų rankose, bus pervesti soci- 
jalinio gyvenimo tarnybon, tuomet skurdas sumažės, kiek tai 
galima netobuloje mūsų tikrovėje, tuomet neturtas bus ne tik 
atskirų asmenų gyvenimo būdas, bet visos visuomenės bendras 
nusiteikimas. 


b. Pertekliaus atidavimo 
ir paėmimo organizavimas 


Kad perteklius turi būti atiduotas, kad žmogus turi turėti 
tiek, kiek jam reikia, apie tai mes jau kalbėjome anksčiau. Nau- 
jojoje socijalinėje santvarkoje nereikalingos gėrybės negali būti 
statinės. Jos turi dinamiškai cirkuliuoti visuomenėje ir pa- 
gelbėti tiems, kurie jų neturi. Kad šitas pagelbėjimas būtų rea- 
lus, perteklius turi būti atiduotas visuomenės naudojimui, sykiu 
šitos visuomenės paimtas ir sutvarkytas. Jau pastebėjome, kad 

niekas pats vienas sava nuožiūra neturi teisės reikalauti, kad 
perteklius būtų atiduotas jam. Tai būtų sauvalia ir anarchija. 
Pertekliaus atidavimas įr paėmimas turi būti suorganizuotas tam 
tikromis formomis. Jis turi eiti pro visuomeninę kontrolę. 

Geriausia būtų, kad perteklius būtų atiduodamas laisvai, 
kad visuomeninė prievarta čia rastų kuo mažiausiai vietos. Tai 
reikia pabrėžti ypač mūsų laikais, kada kolektyvo valia vis la- 
biau pradeda slėgti asmens valią ir vertę. Todėl mūsų laikais 
perteklių turinčių žmonių pasipriešinimas neturto principui ir 
nesutikimas atiduoti to, kas jiems nereikalinga, būtų labai pa- 
vojingas. Toks nepateisinamas jų užsikirtimas duotų teisės įsi- 
kišti valstybei, kuri šiandien eina asmens gyvenimui nepalankia 
kryptimi. Būtų tad geriausia, jei pasiturintieji patys sugebėtų 
sava nuosavybe taip naudotis, kad šitas naudojimasis būtų be 
priekaištų, kad jis vyktų visuomenėje ir per visuomenę. Kitaip 
valstybinė - visuomeninė kontrolė gali padaryti labai daug 
skriaudos asmens gyvenimui. 

Vėl dėlto reikia pastebėti, kad šitoks pageidavimas yra dau- 
giau platoniškas, negu realus. Mūsų dienų gyvenimas yra dar 
valdomas ne personalistinio, bet individualistinio principo. 
Mes dar menkai paisome asmens reikalų ir asmenybės išsivysty- 
mo, o daugiau kreipiame dėmesio į individo reikalavimus ir gi- 
name individo teisę, visiškai, kartais, nepaisydami visuomenės 
reikalų. Todėl pageidavimas, kad patys pasiturintieji perteklių 
atiduotų visuomenės naudojimui, vargiai galės būti išgirstas. 
Individualizmas dar per daug yra įleidęs šaknis į mūsų gyve- 
nimą ir į mūsų mąstymą, kad platūs turtingųjų sluoksniai su- 
prastų visuomeninės kontrolės pavojingumą jų pačių asmenybei 
ir patys imtųsi inicijatyvos tvarkyti jiems nereikalingas gėry- 
bes. Laukti, kada taip bus, būtų per daug neišmintinga, nes mes 
šiandien neturime jokių garantijų, kad turtingieji labiau rūpin- 
tųsi visuomenės ir savo asmenybės, negu savo individualybės 
reikalais. Štai kodėl tikrumoje valstybė turės įsikišti ir paimti 
tai, kas kiekvienam yra nereikalinga. 

Valstybės įsikišimas čia bus būtinas dar ir dėl to, kad 
atskiri asmens nepajėgs tikslingai pertekliaus nei atiduoti nei 
jo paskirstyti. Šiam dalykui yra būtina tam tikros pastovios ir 
nuolatinės institucijos, kurios tarpininkautų tarp tų, kurie per 
daug turi, ir tų, kurie turi per maža. Asmeninis pertekliaus pa- 
skirstymas yra geras dalykas, bet dažnai jis nepatenkina tiks- 
lingumo reikalavimų nei iš pusės to, kuris duoda, nei iš pusės 

to, kuris ima. Vis dėlto valstybės veikimas pertekliaus paėmime 
ir jo paskirstyme čia turi būti savotiškas. E. Mounier yra pa- 
stebėjęs, kad „valstybė naudoja savo teisę prieš netikusį savi- 
ninką ne savo, kaip valstybės vardu, bet vardu bendrosios gero- 
vės, kurią ji saugo“!?. Valstybė čia neturi jaustis paimto pertek- 
liaus savininkė, bet tik administratorė, nes perteklius priklauso 
ne valstybei, kaip tokiai, bet tiems, kurie turi per maža. Per- 
tekliaus tiesioginiai savininkai yra vargšai. Valstybė šiuo at- 
veju yra tiktai jų globėja, jų gynėja ir organizuota aprūpintoja. 
Todėl valstybė gali ir turi įsikišti į pertekliaus administravimą. 
Bet ji tai turi daryti neturtingųjų vardu, vardu visos visuome- 
nės, kuriai perteklius priklauso. Kokiomis formomis valstybė 
galėtų pertekliaus paėmimą ir davimą suorganizuoti, čia məs 
nespręsime, nes tai priklauso nuo kiekvienos šalies aplinkybių. 

Baigiant reikia pastebėti, kad organizuota pertekliaus pa- 
ėmimo ir išdalinimo forma yra dar tolimos ateities dalykas. Ją 
sukurti ir įvykdyti nebus taip lengva, kaip principijaliai iš- 
spręsti. Bet paties principo vykdymas, bent katalikų gyvenime, 
turi prasidėti tuojau. Netikslu yra sakyti, kad perteklių aš ati- 
duosiu tik "tada, kai bus sukurtos tam tikros institucijos. |Jei 
institucija yra kuriama be esančios praktikos, ji visados yra ku- 
riama iš viršaus, ir josios buvimas yra sunkiai pergyvenamas. 
Insticucija organiškai išauga tik tada, kai ji atsiremia jau į 
esančią praktiką, kai ji šitą praktiką tik suorganizuoja ir sutei- 
kia jai didesnio tikslingumo. Taip yra ir su pertekliaus atidavi- 
mu. Pertekliaus paėmimas ir jo padalinimas bus natūralus tik 
tada, kai valstybinė organizacija su savo institucijomis čia ateis 
vėliau, negu privatinė inicijatyva. Visų pirma mes turime pa- 
rengti valstybės įsikišimui kelią asmeniniais savo žygiais. Tik 
tada neturto principas bus realizuotas be jokių didesnių sąmy- 
šių. Todėl reikia, kad kiekvienas krikščionis pradėtų neturto 
principą vykdyti asmeniniame savo gyvenime. Negalima ilgiau 
kęsti, kad tie, kurie atstovauja krikščioniškiems Evangelijos 
dėsniams, savo gyvenimą tvarkytų pertekliaus pagrindais, tuo 
tarpu šalia jų rūmų stovėtų lūšnelės ir juose gyventų ištisos 
šeimos skurdo pagrindais. Bent krikščioniškojoje bendruome- 
nėje, bent vadovaujančiuose katalikų sluoksniuose pertekliaus 
neturėtų būti. Nuo čia kaip tik ir turėtų prasidėti socijalinės 
reformos. Tik tada, kai krikščionys asmeniniu ir privatiniu 

savo veikimu parodys kelią į naują socijalinę santvarką, tik tada 
šitoji santvarka galės atsirasti ir išaugti organiškai. Ji atsiras 
vistiek, nes kapitalizmas neišvengiamai eina prie galo. Bet jeigu 
krikščionys jai nenurodys natūralaus kelio, ji atsiras ne evoliu- 
cijos, bet revoliucijos keliu. Tuo tarpu revoliucijos kelias yra 
pavojingas ne tik tiems, kurie įsikibę laikosi senosios tvarkos, 
bet ir patiems principams, nes visuotinio sąmyšio metu sunku 
pasakyti, kas laimės ir kaip visas gyvenimas pakryps. Naujo- 
sios santvarkos ramus ir organiškas išaugimas priklauso nuo 
kiekvieno krikščionies nusistatymo: ar jis vykdys savo gyveni- 
me darbo, nuosavybės ir neturto principus ir tuo pačiu prisidės 
prie organiško naujosios santvarkos sukūrimo, ar nevykdys ir 
tuo pačiu parengs revoliucinius nusiteikimus. Šiandien mes 
stovime didelių įvykių akivaizdoje, ir nuo mūsų didele dalimi 
priklauso, kokia forma tie įvykiai išsivystys. 

SOCIJALINIŲ PRINCIPŲ REALIZAVIMAS 
BAŽNYČIOJE 


1. Katalikų nusiteikimas socijaliniam veikimui 


a. Katalikai, kaip socijalinio 
veikimo pijonieriai 


Katalikiškieji socijaliniai principai į platesnę visuomenę 
pereis tik tada, kai jie visų pirma bus realizuoti socijaliniame 
pačios Bažnyčios gyvenime. Bažnyčia, kaip antgamtinė ben- 
druomenė, kaip Corpus Christi mysticum, yra amžina ir ne- 
kintanti. Bet šitoji antgamtinė bendruomenė, šitasai Corpus 
mysticum, gyvena ir veikia istorijoje, reiškiasi konkrečiomis 
istorinėmis formomis, kurios, kaip ir kiekvienas šios tikrovės 
dalykas, sensta ir kinta. Socijalinis Bažnyčios gyvenimas ir so- 
cijalinės josios formos yra žmogaus padarai. Jos yra sukurtos 
žmogaus, .ne Dievo, todėl yra netobulos, palenktos laiko ir vie- 
tos aplinkybėms, kintančios ir žlugančios. Jos gali ir net turi 
būti keičiamos, jei to reikalauja laiko balsas, kurį kardinolas 
Faulhaberis teisingai yra pavadinęs Dievo balsu. Bažnyčia, no- 
rėdama išspręsti socijalinį klausimą ir sutvarkyti pagal katali- 
kiškuosius principus socijalinę sritį, pati pirmoji turi duoti pa- 
vyzdį, kaip šitie principai realizuotini praktikoje. Ji pati pir- 
moji turi taip sutvarkyti socijalinį savo gyvenimą, kad jis būtų 
nurodymas visos visuomenės socijalinei santvarkai. Kol to nėra, 
kol bažnytinė socijalinė sritis yra valdoma tų pačių kapitalisti- 
nių principų, tol negalima tikėtis, kad Bažnyčios skelbiama so- 
cijalinė teorija galėtų turėti bent kiek didesnės reikšmės plates- 
nei visuomenei. Bažnyčios socijalinių praktikų viduje tūnanti 
kapitalistinė dvasia, lyg koks slogutis, gniaužia gražius aukš- 
čiausių josios atstovų užsimojimus. Ar ne šitoji dvasia yra kal- 
ta, kad Leono XIII idejos dar ligi šiol tebėra knygose ne tik 
apskritai pasaulio, bet net ir pačių katalikų praktikoje. 

Pateisindami socijalinį savo neveiklumą, katalikai dažnai 
pastebi, kad socijalinė problema galinti būti išspręsta tiktai 
tarptautiniu mastu. Posakis yra teisingas, jei jis reiškia socija- 
linio klausimo platumą ir reikalą jį spręsti visame pasaulyje, o 
ne tik vienoje kurioje šalyje. Bet jis yra neteisingas, jei juo 
norima socijalinio klausimo sprendimą perkelti į tarptautinę 
plotmę. Praktiškai tai reiškia klausimo palaidojimą, nes jeigu 
socijalinis klausimas bus sprendžiamas tarptautinėmis sutarti- 
mis ir diplomatiniu būdu, drąsiai galima tvirtinti, kad prieš pa- 
saulio pabaigą jis nebus išspręstas. Valstybės neturi priemonių 
perkeisti žmonių dvasios. Tuo tarpu, kaip jau įvade buvo sakyta, 
socijalinė problema visų pirma yra moralinė problema, kuriai 
išspręsti valstybinis aparatas yra nekompetentingas. Todėl net 
ir katalikų kalbos apie socijalinio klausimo perkėlimą į tarp- 
tautinę plotmę reiškia ne ką kitą, kaip tik viešą rankų nusiplo- 
vimą ir pasitenkinimą savo viduje, nes šitaip socijalinį veikimą 
pakreipus galima visiškai ramiai ilsėtis esančiame padėjime. 
Sąžinė tuo būdu esti apgaunama ir nerangumas pateisinamas. 

Bet socijalinė problema tarptautiniu mastu gali būti spren- 
džiama ne tik valstybine prasme. Perkelti socijalinį klausimą į 
tarptautinę plotmę galima ir religiniu, specijaliai katalikiškuo- 
ju atžvilgiu. Katalikybė juk yra tarptautinė ir anttautinė reli- 
gija ir šios religijos organizacija. Kodėl ji negalėtų ryžtis soci- 
jalinę problemą spręsti kaip tik tokiu tarptautiniu mastu: visų 
katalikų pastangomis, noru ir valia? Religinė bendruomenė, kuri 
turi tris šimtus milijonų savo narių, iš tikro gali perkeisti soci- 
jalinio gyvenimo veidą. Be to, reikia neužmiršti, kad bent Eu- 
ropoje yra nemaža kraštų, kuriuose katalikai sudaro daugumą. 
Jeigu šiandien socijalinė santvarka yra nepakenčiama ir jeigu 
tai įvyko krikščioniškojoje eroje, tai neišvengiama yra šitokia 
dilema: arba Katalikybė yra nepajėgi savo principuose arba ka- 
talikai yra nusikaltę savo praktikoje, Pirmoji dilemos pusė net 
ir istoriškai yra klaidinga, nes jeigu Katalikybė pajėgė perkeisti 
pagoniškojo pasaulio struktūrą, principijaliai ji gali perkeisti ir 
dabartinę. Nepasitikėti Katalikybės principų pajėgumu, reikš- 
tuit abejoti apie Dievažmogio misiją pasaulyje. Vadinasi, lieka 
antroji dilemos pusė, kad katalikų apsileidimas praktikoje pri- 
vedė pasaulį prie dabartinio socijalinio padėjimo. Katalikybė 
yra duota pasauliui atnaujinti ir perkeisti. Jeigu socijalinis gy- 
venimas šiuo metu pasidarė dar blogesnis, jeigu katalikiškieji so- 
cijaliniai principai buvo pamiršti ir pasiliko. tik dulkėmis ap- 

dengtuose folijantuose, čia yra kalti katalikai, kurie užmiršo, 
kad jie yra kiekvieno, taigi ir socijalinio, veikimo pijonieriai. 
Tai reikia pripažinti aiškiai ir viešai, nes nusikaltimo išpažįni- 
mas sudaro tiek individualinės tiek bendruomeninės pažangos 
pagrindą. Taigi šiuo metu, kada yra kalbama apie socijalinio 
klausimo perkėlimą į tarptautinę plotmę, katalikams reikia 
būti pirmose eilėse. Jie patys pirmieji turi šitą klausimą spręsti 
tarptautinėje plotmėje ne valstybiniu, bet religiniu mastu. So- 
cijalinio klausimo perkėlimas į tarptautinę plotmę katalikams 
reiškia naują dar platesnį uždavinį, kuriam įvykdyti kiekvie- 
nas turi daryti tai, ką jis sugeba ir pajėgia. 

Dažnai yra sakoma, kad socijalinę problemą turį spręsti ne. 
vieni tik katalikai. Posakis taip pat teisingas, jei jis reiškia 
nuoširdų susirūpinimą, kad socijalinė santvarka būtų perkeista 
visuotiniu būdu. Bet labai dažnai šitas posakis reiškia tik nu- 
siraminimą. Jeigu socijalinė problema turi būti sprendžiama 
visų ir jeigu šitie „visi“ josios nesprendžia, vadinasi, ir kata- 
likams čia nėra kas veikti. Vis dėlto šitas nusiraminimas yra tik 
iliuzija. Galima sutikti, kad socijalinė problema turinti rūpėti 
visiems. Bet jeigu ja nesirūpina arba per maža rūpinasi kitų pa- 
saulėžiūrų žmonės, tai dar nereiškia, kad kitų apsileidimu ar ne- 
noru katalikai galėtų pateisinti savo nerangumą. Reikia kovoti 
už socijalinės problemos visuotinumą. Bet taip pat nereikia už- 
miršti, kad šitas visuotinumas galės būti realus tik tada, kai 
kiekvienas individualiai jaus turįs pareigos dalyvauti socijali- 
nės problemos sprendime, nepaisydamas ar kiti dalyvauja ar ne. 
Pasiryžimas socijalinėje srityje veikti tik tada, kai kiti veiks, 
yra panašus į elgesį to anglų juokdario, kuris Londono laik- 
raščiuose paskelbė skirias 100.000 svarų sterlingų labdarybei, jei 
Londone atsiras dar kiti toki penki. Taip elgiasi ir tie katalikai, 
kurie savo gyvenime socijalinės problemos nesprendžia dėl to, 
kad nekatalikai josios nesprendžia. Katalikai ne tik neturėtų 
žiūrėti, kaip elgiasi socijaliniu atžvilgiu kitos pasaulėžiūros, 
bet jie patys pirmieji turėtų duoti joms pavyzdį. To reikalauja 
patys Katalikybės principai. Socijalinės problemos išsprendimas 
pagal katalikiškuosius principus yra ne kas kita, kaip socijali- 
nės gyvenimo srities perkeitimas. To negalima nė norėti iš ma- 
terijalistinės ar vitalistinės pasaulėžiūros. Taip pat negalima 
reikalauti, kad žmonių skurdu rūpintųsi platūs buržuazijos 
sluoksniai, kurie yra šito skurdo autoriai. Jeigu tad katalikai 
reikalauja, kad socijalinę problemą spręstų visi, jie daugumoje 

susiduria kaip tik su tais, kurie jokios socijalinės problemos 
nemato ir nenori matyti. "Jie yra dabartiniu padėjimu patenkinti 
ir nieko nenori čia reformuoti. Be to, jei kitos pasaulėžiūros, 
kaip komunizmas, socijalinę problemą ir sprendžia, tai jų spren- 
dimo būdai ir priemonės daugeliu atvejų katalikams yra nepri- 
imtini. Apeliuoti todėl į visus ir ryžtis prisidėti tik prie kitų 
darbo, nerodant savos inicijatyvos, katalikams yra rizikinga ir 
nevaisinga. Katalikai turi ne prisidėti prie kitų, bet patys pir- 
mieji veikti ir kitus kviesti į bendrą darbą gyvenimui sutvarkyti 
ir palengvinti. 


b. Caritas idejos persvara 
katalikų veikime 


Socijalinio gyvenimo formos klausimas sukasi aplinkui du 
dalyku: aplinkui teisingumą ir meilę. Teisingumo ir meilės 
priešginybė nėra tiktai loginė. Ji yra kilusi iš išvidinio žmo- 
gaus nusistatymo, iš dvasinės jojo struktūros, iš konkretaus gy- 
venimo. Tai yra priešginybė, kuri ištisus istorijos perijodus yra 
pažymėjusi savu ženklu. Mūsų laikais ji atgyja iš naujo. Mūsų 
laikai vėl kelia klausimą, pagal ką turi būti tvarkomas socijali- 
nis gyvenimas: pagal šaltą teisingumą ar pagal meilės reikala- 
vimus. Šitas klausimas katalikams turi ypatingai rūpėti, nes nuo 
jo supratimo ir išsprendimo priklausys, ar katalikų socijalinis 
gyvenimas bus tikrai katalikiškas ar stabmeldiškas, kaip buvo 
keletą paskutinių amžių. 

Socijalinio teisingumo esmę, kaip jau buvo sakyta aukščiau, 
sudaro principas „suum cuigue“. Atiduoti tai, kas kitam priklau- 
so, nesisavinti to, kas yra ne tavo — štai dvi: pozityvinė ir ne- 
gatyvinė — teisingumo pusės. Šv. Tomas pastebi, kad „teisin- 
gumo medžiaga yra išviršinis veiksmas“!. Teisingumas yra pa- 
tenkinamas ne išvidiniu nusiteikimu, ne gerais norais, bet efek- 
tyviu išviršiniu darbu, kuriuo kitam asmeniui yra suteikiama 
tai, kas yra jo. Objektyvinei teisingumo esmei subjektyvinis 
nusiteikimas yra nesvarbus. Žmogus patenkina teisingumo prin- 
cipą ir murmėdamas, ir priverstas, ir baudžiamas. Darbdavys ne- 
turi pareigos užmokėti darbininkui antrą kartą, jei, duodamas 
pinigus, jis keikėsi ir pavydėjo. Teisingumas yra pirmoje. eilėje 
išviršinis veiksmas, kuriuo kitam atiduodama tai, kas jam pri- 
klauso. 5 


* S. Th. 2 2ae, ą. 58, a. 11. plg. d: 58, a, 8.“ 

Išviršinis teisingumo pobūdis parodo, kad jis yra prigimto- 
sios tvarkos dalykas. Teisingumas nėra pirmoje eilėje kilęs iš 
antgamtinės srities. Krikščioniui jis yra bendras su pagonimi, 
nes jo pagrindas yra pati žmogaus prigimtis. Apie teisingumą 
antgamtinėje malonės srityje galima kalbėti tik analogiškai ne 
todėl, kad ten teisingumo nebūtų, bet todėl, kad ten jis yra visiš- 
kai kitoks. Visa, kas žmogui ateina, kaip malonė, neturi teisin- 
gumo charakterio: gratia gratis datur. Teisingumas, kaip žmo- 
nių santykiavimo forma, nėra todėl specifiškai krikščioniškas 
dalykas. Jis yra iš prigimtosios tvarkos kilęs ir šioje tvarkoje 
pasilieka. 

Teisingumas yra minimalinis socijalinio gyvenimo reikala- 
vimas. Be teisingumo socijalinis gyvenimas būtų visiškai negali- 
mas. Teisingumas saugo jo pagrindus, atitiesia iškrypimus ir 
nurodo kaltes. Vis dėlto teisingumas žiūri tiktai ribos: jis yra 
ribos sąvoka. Teisingumas neliečia to, kas kitam griežtai nepri- 
klauso. Jei darbininkui susitarta mokėti 5 litus už dieną, tai 
teisingumas neverčia pridėti dar vieną ar porą litų, kai dienos 
pasitaiko labai karštos. Bet jis verčia mokėti tuos pačius 5 litus 
ir tada, kai dienos vėsios ir dirbti yra lengva. Teisingumas visa- 
dos žiūri žmonių santykių, jų susitarimų, jų papročių ir visa tai 
interpretuoja labai griežtai. Be abejo, šitoks griežtumas socija- 
liniame gyvenime yra reikalingas. Bet griežtai matuoti ir sprę- 
sti galima tik elementarinius dalykus, tik pačius pagrindus, tik 
tai, kas yra regima ir apčiuopiama iš viršaus. Teisingumo nesi- 
laikymas griauna pačius socijalinio gyvenimo pamatus. Bet vie- 
no tik teisingumo laikymasis aukščiau šitų pamatų neiškyla. 
Teisingumas laiko socijalinio gyvenimo rūmą. Bet jis pats šita- 
me rūme negyvena. Teisingumas yra tik socijalinis minimum. 

Todėl dažnai ir sakoma, kad vieno tik teisingumo socijali- 
niam gyvenimui nepakanka. Socijalinis teisingumas, sakoma, 
turi būti papildytas socijaline meile. Iustitia turi susiderinti ir 
apsivainikuoti Caritas. „Vienas tik teisingumas, sako O. Schi- 
llingas, sugeba pašalinti tiktai atskirų konfliktų priežastis, bet 
jis nesujungia širdžių ir nesuvienija sielų. Be meilės krikščio- 
niškąja prasme net ir geriausi juridiniai nuostatai pasiliks ne- 
vaisingi“*. H. Mayeris pasisako dar griežčiau: „Drungnas tei- 
singumas, sako jis, ir geresnis materijalinis padėjimas pavirs 
niekais, jei ekonominės ir socijalinės reformos pradžioje ir pa- 


* Katholische Wirtschaftsethik, 71 p. 

baigoje nestovės antras didysis visuomenės ir gyvenimo veik- 
snys — dieviškoji meilė““. Iš tikro, teisingumas, apimdamas tik 
pačius socijalinio gyvenimo pagrindus, nepajėgia šito gyveni- 
mo pakelti į aukštesnius laipsnius ir realizuoti tobulesnių idėjų. 
Dažnai yra sakoma, kad mūsų laikais yra reikalaujama ne mei- 
lės, bet teisingumo. Posakis teisingas ta prasme, kad kapitalis- 
tinė santvarka savo struktūroje yra paneigusi teisingumą ir savo 
daromas skriaudas palieka išlyginti karitatyviniam veikimui. 
Prieš šitokį farizejiškumą aštriai yra pasisakęs pop. Pijus XI, 
kalbėdamas apie sunkų darbininkų padėjimą. „Tas padėjimas, 
sako popiežius, nereikia jokių sunkumų tiems, kurie, plačiausiai 
naudodamiesi pasaulio gėrybėmis, jose mato būtiną ekonominių 
įstatymų padarinį ir norėtų pavesti vien artimo meilei visus 
rūpesčius vargams švelninti, tarytum, artimo meilė turėtų pri- 
dengti savo skraiste tas teisingumo žaizdas, kurias įstatymų lei- 
dėjai toleruoja, o kartais net sankcijonuoja“*. Meilė, kaip auk- 
štesnis dalykas, visados suponuoja sveiką prigimtą socijalinio 
gyvenimo pagrindą. Jeigu šitas pagrindas yra sugadintas, jis 
visų pirma turi būti pataisytas griežto teisingumo priemonėmis, 
o tik paskui gali ateiti palaimingas meilės veikimas. Bet būtų 
klaida teisingumo reikalavimą suprasti taip, kad su teisingumo 
įvykdymu, tarsi, jau baigtųsi socijalinio gyvenimo pažanga. Dar- 
bininkai, iš kurių lūpų dažniausiai minėtas posakis išsprunka, 
labai apsiriktų, jeigu kapitalistinę santvarką jie norėtų persunk- 
ti tiktai vieno teisingumo principais. Be abejo, užmokesčio ne- 
galima imti išmaldos titulu. Reikia teisingumo ten, kur jo nėra. 
Bet reikia vykdyti meilės principą tada, kai teisingumas jau 
yra įvykdytas, jeigu nenorime, kad teisingumas pasiliktų be šir- 
dies ir be dvasios. 

Socijalinės meilės esmę sudaro pagelbėjimas negalinčiajam. 
Tai yra savotiškas dvasinis nusiteikimas, kuris verčia žmogų 
atkreipti dėmesį į tai, kuris vienokiu ar kitokiu būdu yra nu- 
skriaustas ar pažemintas. Kiek teisingumo objektas yra išvir- 
šinis veiksmas, tiek meilės objektas yra išvidinis pasiryžimas ir 
nusiteikimas. Socijalinis teisingumas pirmoje eilėje liečia iš- 
viršinį daiktą, o tik paskui išvidinį nusiteikimą, kurio dažnai 
gali ir nebūti. Tuo tarpu socijalinė meilė visų pirma liečia 
žmogaus vidų, pažadindama jame užuojautą, norą padėti, pa- 
gelbėti, o tik paskui ji apsireiškia išviršiniais darbais. Teisin- 


* Soziale Frage und Katholizismus, 211 p. 
* Ouadragesimo anno, liet. vert. 6 p. 

gumo simbolis ir įrankis yra daiktas. Meilės simbolis ir įrankis 
yra žodis. Štai dėl ko F. Ebneris tarp žodžio ir meilės jautė 
ypatingą ryšį. „Du yra dalykai, sako jis, du ir nedaugiau, kurie 
tarpininkauja tarp Aš ir Tu, būtent: žodis ir meilė. Juose glū- 
di žmogaus išganymas ir jojo Aš išlaisvinimas iš užsisklendi- 
mo“, Socijalinis gyvenimas, būdamas iš esmės nuolatinis ir iš- 
vidinis žmonių santykiavimas, santykiavimas tarp Aš ir Tu, 
reikalauja žodžio ir meilės daugiau, negu kurių kitų dalykų. 
Meilė apsireiškia žodžiu, pereina į veiksmą ir tuo būdu pasida-o 
vaisinga. Meilė suardo tas užtvaras, kurios skiria vieną asmenį 
nuo kito. Meilė pasiekia tąjį individuum ineffabile. ir žmones 
suriša neregimais ryšiais. Pasilenkti prie negalinčiojo, jam pa- 
dėti, jį suraminti ir paguosti — štai kas sudaro meilės ir sykiu 
pastovios socijalinės santvarkos esmę. Socijalinė meilė kyla iš 
asmens ir eina į asmenį. Socijalinė meilė yra ne kas kita, kaip 
išplėsta pedagoginė meilė, kurią Fr. X Eggersdorferis teisin- 
gai yra pavadinęs „Heilswille am Kind““. Nuosekliai socijalinė 
meilė galima būtų pavadinti „Heilswille am Menschen“ — no- 
ras Žmogų išgelbėti, o aukščiausiame laipsnyje net noras jį iš- 
ganyti. Socijalinė meilė savo atbaigą ir tikrąjį šaltinį randa 
religinėje srityje. 

Čia mes paliečiame religinį socijalinės meilės charakterį. 
Jau Leonas XIII yra pastebėjęs, kad meilės negalima atsieti 
nuo dieviškosios antgamtinės srities. Kiek teisingumas priklau- 
so dar prigimtajai tvarkai, tiek meilė jau peržengia ankštas 
prigimtosios srities ribas ir savo jėgą semia iš antgamtinių šal- 
tinių. Socijalinė meilė savo esmėje yra ne kas kita, kaip viena 
artimo meilės formų. Tuo tarpu artimo meilė yra vienas iš aukš- 
čiausių religinių dėsnių, kuriuo remiasi Įstatymas ir pranašai. 
Štai kodėl Bažnyčia nuo pat savo gyvenimo pradžios su dideliu 
įkvėpimu skelbė meilės principą ir daugiau ar mažiau jį vykdė 
praktikoje. „Caritas, sako Mayeris, yra bažnytinė socijalinė 
funkcija, kaip žodžio skelbimas arba sakramentų dalinimas““. 

Socijalinis teisingumas ir socijalinė meilė taip santykiuoja 
vienas su antru, kaip žemesnis dalykas su aukštesniu, kaip atra- 
ma su atbaiga. Socijalinis teisingumas sudaro socijalinei meilei 
prigimtą atramą. Socijalinė meilė pakelia teisingumą į antgam- 


* Wort und Liebe, 26 p. Regensburg 1935. 
* Jugendbildung, 9 p. Miinchen 1933. 
1 Soz. Frage u. Kath. 236 p. 

tines sritis ir jį atbaigia. „Meilė, sako E. Mounier, yra aukš- 
tesnė, negu teisingumas, Josios uždavinys yra teisingumo prin- 
cipus apvalyti ir paaiškinti; apskritai, ji turi peržengti teisin- 
gumo ribas““. Vienas tik teisingumas, kaip jau buvo minėta, 
nesugeba socijaliniam gyvenimui suteiktį tobulesnių formų. Tik 
teisingumu pagrįsta socijalinė santvarka yra vos pakenčiama, 
nes jai trūksta dvasios ir širdies. Tuo tarpu meilė suteikia tei- 
singumui gyvybės ir šilimos. Štai kodėl O. Schillingas ir sako, 
kad „meilė visados yra teisingumo siela ir galutinė jojo forma; 
teisingumą ji padaro gyvą, stiprų, nepajudinamą ir pasiauko- 
jantį“?. Būdama teisingumo atbaiga, socijalinė meilė yra būtinas 
aukštesnio socijalinio gyvenimo principas. 

Kalbant todėl apie socijalinio gyvenimo reformas ir apie 
naujus šitos santvarkos būdus, visados reikia atsiminti, kad 
šitose reformose ir šituose. būduose ypatingas vaidmuo turi būti 
skiriamas meilei. Sykiu su teisingumu, ir net aukščiau už jį, 
turi eiti meilė, kaip integralinis socijalinės santvarkos principas. 
Pijus XI yra pasakęs, kad „labai klysta anie neatsargūs refor- 
matoriai, kurie rūpindamiesi, kad būtų laikomas atlyginamasis 
(komutatyvus) teisingumas, išdidžiai atmeta meilės pagalbą. 
Be abejonės, meilė negali būti, tarsi, atlyginimas ar atpildymas 
už nesilaikymą teisingumo. Bet, jei prileisime, kad kiekvienas 
žmogus pagaliau gaus visa, ką jis privalo gauti, meilei visados at- 
sidarys plačiausioji veikimo dirva: vienas tik teisingumas, kad ir 
ištikimiausiai vykdomas, nepašalins socijalių kovų priežasčių ir 
niekad negalės sujungti nei širdžių nei dvasių“"?, Katalikų ku- 
riamoje socijalinėje santvarkoje, jeigu ji nori būti iš tikro 
vaisinga, meilė turi būti pastatyta pirmoje vietoje. Ligi šiol tei- 
singumas reikalavo, kad būtų kitam atiduota tai, kas yra jo. 
Ateina laikas, kada meilė pareikalaus atiduoti kitam tai, kas yra 
mano. Meilės pareiga yra tokia pat griežta, kaip ir teisingumo 
pareiga. Tik ji mūsų laikais yra palikta per lengvam subjekty- 
viniam sprendimui. z 

Socijalinė meilė gali tapti efektyviu socijalinės santvarkos 
principu tik tada, kai ji išeis iš grynai subjektyvinės sferos ir 
bus objektyvuota tam tikrais dėsniais. Tiesa, meilė negali būti 
priversta jėgos priemonėmis, nes tai panaikintų religinį josios 
charakterį. Bet tai dar nereiškia, kad ji galėtų pasilikti, kaip 


* Vom kapit. Eigentumsbegriff, 75 p. 
°? Kath. Wirtschaftsethik, 73 p. 
1 Quadragesimo anno, liet. vert. 38 p. 

yra dabar, tiktai grynai privatinis reikalas, ir kad josios pareigų 
neatlikimas nebūtų paisomas. H. Mayeris, kalbėdamas apie Leo- 
no XIII Caritas programą, pastebi, kad „jis nenorėjo bažnytinę 
Caritas vykdyti prievarta ir tuo būdu iškreipti pačią josios 
esmę, panaikinti josios turiningumą ir džiaugsmingumą; 
bet jis taip pat negalėjo pasitenkinti tik švelniu evangeliškuoju 
patarimu ir kukliu prašymu turtingiesiems, kad jie teiktųsi 
šiek tiek numesti nuo savo pertekliaus — juk mums yra gerai 
žinoma, kaip juokingai daugelis turtingųjų žaidžia su grynai 
moraliai saistančiomis pareigomis. Ne, Leonas reikalavo dau- 
giau“!!, Krikščioniškojoje socijalinėje santvarkoje žmogus, ku- 
ris Caritas pareigų neatlieka, negali būti lygiai traktuojamas su 
tuo, kuris šiuo atžvilgiu yra be priekaištų. Caritas pareigų ne- 
atlikimas yra ne tik privatinė ir subjektyvinė nuodėmė, bet in 
socijalinis viešas nusikaltimas, kuris negali nerasti atbalsio ir 
viešojoje nuomonėje ir viešosiose institucijose. Baudžiamasis 
kodeksas gali meilės nuodėmių neminėti. Bet šitokios nuodė- 
mės negali būti lengvai atleidžiamos ir toleruojamos. Krikščio- 
niškosios bendruomenės dvasia ir viešoji opinija turi versti 
meilės pareigas atlikti ir bausti neatliekančius. Caritas pareigos 
turi būti sankcijonuotos ne tik grynai religiniu, bet ir socijalinįu 
atžvilgiu, Tuo tarpu katalikų praktika šiuo atžvilgiu yra neaiš- 
ki ir netikra. 

Dabar jau gali būti aiškus tasai klausimas, kurį iškėlėme 
šio skirsnelio pradžioje, būtent, ar katalikų socijalinis gyveni- 
mas turi vykti teisingumo ar meilės persvaroje. Meilė, būdama 
specifiškai religinis ir antgamtinis principas, tuo pačiu yra spe- 
cifiškai katalikiškas principas. Jeigu katalikai vaduojasi soci- 
jaliniame gyvenime tik grynu teisingumu, jeigu jie atiduoda 
kitam tik tai, kas yra jo, jie nieko daugiau nepadaro, ką ir geri 
pagonys. Kiekvienas žmogus, jei jis nori būti dar žmogumi, turi 
laikytis teisingumo nuostatų. Bet katalikų gyvenime tokio gry- 
no žmogiškumo nepakanka, Katalikai turi būti ne tik geri pa- 
gonys, bet ir geri katalikai, vadinasi, ir socijaliniame gyvenime 
jie turi apreikšti specifiškus katalikiškus principus, kurie visi 
telpa viename Caritas principe. Caritas idejos persvara santy- 
kyje su teisingumo ideja yra pagrindinis reikalavimas katalikams 
jų socijaliniame gyvenime. Tik tada, kai bus atnaujintas seno- 
vės stabmeldžių posakis „žiūrėkite, kaip jie myli kits kitą“, kai 


1 Soziale Frage und Katholizismus, 235 p. 

katalikai kitam atiduos ne tik tai, kas yra jo, bet ir tai, kas yra 
mano, tik tada socijalinis jų gyvenimas bus pavyzdys naujajai 
socijalinei santvarkai. Katalikai turi būti socijalinio gyvenimo 
pijonieriai, bet visų pirma savo pačių bendruomenėje. 


2. Neturto principo realizavimas 


a. Socijalinis bažnytinių 
turtų pobūdis 


Kalbėdami apie nuosavybę, esame sakę, kad vienintelis tik- 
ras nuosavybės titulas yra darbas. Tik tai yra man sava tikra 
prasme, ką aš pats pagaminau arba ką aš pats uždirbau. Mano 
paties pagamintas arba uždirbtas dalykas duoda man teisę šitą 
- daiktą laikyti savu (turėjimo nuosavybė) ir juo naudotis (nau- 
dojimo nuosavybė). Visi kiti titulai yra netikri: jie kyla iš po- 
zityviosios teisės, jie todėl gali būti aprėžti ir net panaikinti. 

Kokiu titulu yra įgyti bažnytiniai turtai, vistiek ar juos 
imsime bendruomeniniu ar individualiu atžvilgiu, ar į juos žiū- 
rėsime, kaip į pačios Bažnyčios nuosavybę ar kaip į atskirų re- 
ligijos atstovų turtą? Bažnytiniai turtai visų pirma nėra tiesio- 
ginio asmeninio darbo padariniai. Jie nėra religijos atstovų arba 
dvasininkų pagaminti. Tasai religinis veikimas, kuris apsireiš- 
kia mokymo, ganytojavimo ir sakramentų dalinimo praktikomis 
nė iš tolo nėra ekonominis veiksmas, kuris gamintų materijalinių 
gėrybių. Religinis veikimas ne tik nėra ekonominis, bet jis net 
nėra šios prigimtosios tvarkos dalykas. Todėl iš jo jokia prasme 
nekyla ekonominės gėrybės, ir, bažnytiniai turtai nieko bendra 
su religiniu veikimu neturi. Darbo, kaip pagaminimo, titulas 
šiems turtams visiškai netinka. 

Bet į bažnytinius turtus negalima žiūrėti nė kaip į uždirb- 
tus. Mokslinis, meninis ar visuomeninis veikimas taip pat tie- 
sioginiu būdu ekonominių gėrybių negamina. Vis dėlto iš šito 
veikimo kylą turtai turi ankšto ryšio su minėtomis veikimo rū- 
šimis, nes šitas veikimas gali būti ir faktiškai yra apmokamas. 
Iš mokslinio, meninio ar visuomeninio veikimo kilęs turtas yra 
uždirbtas. Uždarbis čia yra minėtos nuosavybės titulas. Todėl 
darbo principas ir darbas, kaip nuosavybės titulas, moksliniam, 
meniniam ar visuomeniniam veikimui gali būti taikomas. Visai 
kitaip yra su religiniu veikimu. Religinis veikimas ne tik ekc- 
nominių gėrybių negamina, bet jis jų nė neuždirba. Religinis 
mokymas, religinis ganytojavimas ir religinis sakramentų dali- 

nimas yra tokis darbas, kuris kyla iš išvidinio žmogaus ` pašau- 
kimo. Religinis veikimas yra pašaukimas, bet jokiu būdu ir jo- 
kia prasme ne amatas ir ne profesija. Tuo tarpu atlyginama gali 
būti tiktai už amato arba už profesijos darbus. Atlyginama taip 
pat gali būti už tam tikras gėrybes, kuriomis kas nors nori.nau- 
dotis. Mokslininkas gauna algą už savo darbą, nes jis šituo dar- 
bu įsijungia į tam tikrą profesiją. Jis gauna tam tikrą atlygi- 
nimą už savo veikalus, nes jie yra tam tikros kultūrinės verty- 
bės, kuriomis kiekvienas gali pasinaudoti. Tas pat yra su meni- 
ninko ir visuomeninko veikimu. Visų šitų žymių  nėrandame 
dvasininko veikime. Dvasininko darbas negali susikristalizuoti 
amatu ar profesija, nes tai būtų paties šito darbo esmės -išda- 
vimas. Niekas taip nepurto religinės žmogaus sąmonės, kaip 
amatininkiškas arba profesiškas religinis veikimas. Iš kitos 
pusės, iš religinio veikimo kilusios gėrybės yra tokios, kad jos 
negali būti nei perkamos, nei parduodamos, jei nenorime legali- 
zuoti simonijos nuodėmės. Jos yra tokios, kad ekonomine verte ne 
tik negali būti matuojamos, bet iš viso jos negali būti siejamos su 
pinigais ar su kitais materijaliniais daiktais. Nei pamokslas, nei 
Mišios, nei bet kuris sakramentas ar. palaiminimas bei. pašven- 
tinimas negali būti atlyginamas tokia prasme, kokia yra atlygi- 
namas mokslinio veikalo parašymas, portreto nupiešimas ar, va- 
dovavimas kokiai nors organizacijai. Niekas negali pasakyti, 
kad religiniu savo veikimu jis uždirbo tiek ir tiek. Šitas .posa- 
kis, jeigu jis būtų imamas tikra savo prasme, būtų tiktai gryna 
blasfemija, daugiau nieko. 

Visa tai rodo, kad bažnytiniai turtai kyla ne iš darbo. Reli- 
ginis veikimas jų negamina ir už šitą veikimą negali būti už- 
mokama. Bažnytiniai turtai yra aukojimo padarai. Jie iš esmės 
yra aukos pobūdžio. Kadangi mūsų laikais religinis veikimas 
reikalauja daug laiko ir energijos, nepalikdamas dvasininkams jo- 
sios kitokiems darbams, tai yra visai natūralu, kad tikintieji 
duoda tam tikras aukas, kuriomis religijos atstovai gali išsilai- 
kyti. Bet niekados nereikia užmiršti, kad visoks dvasininkams 
teikiamas užmokestis — ar jis bus viešas ar privatinis — yra! 
auka, ne uždarbis ar alga. Todėl kai kuriose valstybėse esamas 
dvasininkų suskirstymas etatais ir kategorijomis ir jų trakta- 
vimas, kaip visų kitų valdininkų, yra tikrumoje dvasininkų pa- 
žeminimas. Jeigu tikintieji ir patys dvasininkai šito pažeminimo 
nejaučia, tai tik dėl to, kad aukinis jų pragyvenimo charakteris 
mūsų sąmonėje yra labai nublukęs ir nusitrynęs. Dvasininkas 

turi teisę pragyventi iš altoriaus. Bet jis neturi jokios teisės 
reikalauti už savo religinius veiksmus užmokesčio ar algos. Jis 
pragyvena iš aukos, esmingai iš aukos. Religinių savo veikimu 
jis nieko neuždirba ir nieko nepelno. Štai kodėl šv. Povilas nors 
ir žinojo, kad gali valgyti iš altoriaus, vis dėlto dirbo visai ki- 
tokį darbą, gamindamas palapinėms medžiagą, kad tuo būdu 
pelnytų sau pragyvenimą ir kad religinis jo apaštalavimas ne- 
būtų siejamas su materijaliniais jo reikalais. Šiandien bažny- 
tinis gyvenimas yra išsivystęs kita linkme. Dvasininkai šiandien 
neuždarbiauja šalia religinio veikimo. Bet tai dar nereiškia, kad 
tai, ką jie gauna iš tikinčiųjų, būtų uždarbis — tik kitokia for- 
ma. Tai yra auka, nes altoriui gali būti tik aukojama, ne par- 
duodama. Bažnytiniai turtai ir Bažnyčios atstovų pragyvenimas 
kyla iš aukos, ir aukos charakterio jis niekados nenustoja. 
Aukos charakteris bažnytiniams turtams įspaudžia visai ki- 
tokių žymių, negu tiems daiktams, kurie kyla iš darbo. Iš aukos 
gyvenas žmogus su surinktomis materijalinėmis gėrybėmis turi 
elgtis visai kitaip, negu tas, kuris savo darbu yra jas uždirbęs 
arba pagaminęs. Paaukotos gėrybės visados yra bendruomeninio 
pobūdžio. Jeigu apskritai nuosavybė yra bendruomeninio pobū- 
džio, tai šitas pobūdis pasidaro dar ryškesnis ten, kur nuosavy- 
bė kyla iš aukos. Tikintysis, kuris duoda auką, tikrumoje ją 
duoda ne tam ar kitam asmeniui, bet Bažnyčiai. Jis ją duoda 
dvasininkui, kaip dvasininkui, vadinasi, kaip Bažnyčios atsto- 
vui, už religinius jo patarnavimus. Tikinčiųjų aukos anaiptol 
nėra skiriamos dvasininkams, kaip privatiniems asmenims. Jos 
yra duodamos bažnytinei bendruomenei per dvasininką, ir dva- 
sininkas turi teisės jomis naudotis, kaip dvasininkas, ir tik tol 
kol jis yra dvasininkas ir kol jis vykdo religinius veiksmus. So- 
cijalinis bažnytinių turtų, kaip aukų, pobūdis neleidžia juos 
naudoti taip, tarsi, jie būtų uždirbti asmeninėmis pastangomis. 
Bažnytiniai turtai, gauti už religinius patarnavimus, turė- 
jimo atžvilgiu yra aiški Bažnyčios nuosavybė, nes jie Bažnyčiai 
yra duoti. Visa tai, ką dvasininkai gauna už Mišias, už pastora- 
cinį veikimą, už kai kuriuos sakramentus yra tikrumoje ne jų 
nuosavybė, bet Bažnyčios, kaip tokios, kaip visų tikinčiųjų. 
bendruomenės''a, Naudojimo atžvilgiu šitie turtai priklauso atski- 
riems dvasininkams, bet tik tiek, kiek jiems yra reikalinga. Su- 


“æ Bažnyčios Kanonai šiandien leidžia dvasininkams vad. „iura 
stolae“ laikyti nuosavybę, kas rodo, kad Ji gali ir neleisti, vadinasi, kad 
tikraja šitų gėrybių savininke Bažnyčia laiko pati save. 

rinktų už religinius patarnavimus turtų nė vienas dvasininkas 
negali vadinti savais ir naudoti taip, kaip jam patinka. Visų 
pijma šitų turtų jis negali naudoti asmeniniams savo pomė-- 
giams, kurie su dvasininko veikimu neturi nieko bendra. Tikin- 
tieji savo aukų neskiria prabangai, neskiria gėrimams, kortoms, 
automobliams ir pasilinksminimams. Jeigu dvasininkas nori visa 
tai turėti arba daryti, jis turi šiems reikalams užsidirbti pinigų 
iš kur kitur ir kitokiu savo veikimu, ne religiniu. Eikvoti to- 
kiems dalykams tikinčiųjų už religinius patarnavimus suneštas 
aukas yra nusikaltimas bažnytinei bendruomenei ir savam pa- 
šaukimui. Toliau, dvasininkas už religinius patarnavimus su- 
rinktų turtų negali niekam perleisti paveldėjimo ar pardavimo 
keliu. Jis nėra tikrasis jų savininkas. Jis yra tik jų naudotojas. 
Jie yra duoti jam, kaip dvasininkui, ir iš bažnytinės bendruo- 
menės jie išeiti negali. Mirus dvasininkui, už religinį veikimą 
surinkti jo turtai turi palikti Bažnyčiai, ne giminėms ar pavel- 
dėtojams. Dvasininkas testamentu savo nuožiūra gali disponuoti 
tik tokį turtą, kurį jis uždirbo ne religiniu (moksliniu, meniniu 
ar kuriuo kitokiu) veikimu. Galop dvasininkas iš žmonių aukų 
savo asmeniui gali naudoti tik tiek, kiek jam) tikrai yra reika- 
linga. Reikalo principas čia turi būti realizuotas visu griežtumu. 
Pelnyti ir pralobti iš aukų yra krikščioniškosios dvasios paže- 
minimas ir iškreipimas. Jeigu apskritai perteklius krikščioniš- 
kojoje socijalinėje santvarkoje yra nepakenčiamas, tai dar la- 
biau jis yra nepakenčiamas bažnytinėje bendruomenėje, kuri 
minta aukomis. Visa tai, kas atlieka nuo dvasininko pragyveni- 
mo, turi būti grąžinta patiems tikintiesiems pašalpų, paramos, 
gerų darbų ar kuriuo kitu pavidalu. Iš bažnytinių beneficijų 
gaunamas pajamas ir aukas už religinius patarnavimus dėti ei- 
namojon sąskaiton yra toli gražu nekrikščioniška, ypač dabar- 
tiniu metu, kada kultūrinės ir religinės funkcijos bažnytinėje 
bendruomenėje yra labai skurdžios. Bažnytinis turtas neturi 
būti sustingęs. Jis turi cirkuliuoti bažnytinėje bendruomenėje 
labai greitu tempu ir gaivinti visa, kas materijalinės pagalbos 
yra reikalinga. Kapitalistinis“ pelno ir pertekliaus principas 
čia turi būti išrautas su visomis savo šaknimis. 


b. Dvasininkų pragyvenimo 
suorganizavimas 


Tie laikai, kada dvasininkai uždarbiavo šalia religinio savo 
veikimo, kaip šv. Povilas, yra negrįžtamai praėję. Gal net yra 

tikslingiau ir geriau, jei dvasininkai neįsitraukia į profaninį 
veikimą; iš kurio jie pragyventų ir kuris jiems atimtų daug lai- 
ko ir energijos reikalingos pastoraciniam darbui. Tarnavimas 
altoriui turi patikrinti dvasininkams pragyvenimą. Uždarbis čia 
yra pér daug profaninis dalykas, kad jis galėtų būti siejamas 
su dvasininkų gyvenimu. Štai kodėl kanonų teisė draudžia dva- 
sininkams verstis prekyba (can. 142), medicina (can. 139 $ 2), 
advokatūra (can. 139 $ 3) ir kitais įvairiais amatais arba profe- 
sijomis, kurios paprastai yra jungiamos su pasauliniu gyveni- 
mu. Tarnavimas altoriui turi užimti visą dvasininko laiką ir 
apimti visą jo gyvenimą. Iš jo jis tad turi teisę gyventi ir ap- 
rūpinti savo reikalus. Dvasininkų pragyvenimas iš tikinčiųjų 
aukų šiandien yra tapęs visuotiniu dėsniu ir vargiai kada nors 
jis bus pakeistas. 

Vis dėlto šiandieninė dvasininkų pragyvenimo sistema yra 
iš vienos pusės labai pasenusi, iš kitos — turinti daug ydų. Mū- 
sų dienomis dvasininkai savo pragyvenimu rūpinasi patys. 
Jiems yra leista reikalauti aukos už tam tikrus religinius pa- 
tarnavimus, kaip: Mišios, laidotuvės, jungtuvės, krikštas, kai kur 
net išpažintis. Kasmetinė parapijos vizitacija taip pat yra su- 
jungta su aukų rinkimu. Šitos praktikos pagrinde glūdi indivi- 
dualinio apsirūpinimo ideja. Kiekvienas dvasininkas čia turį 
apsirūpinti pats. Ir juo labiau jis sugeba savo reikalus tvarkyti, 
juo gyvena geresnėje parapijoje, tuo aukos gausiau plaukia ir 
tuo geriau jis pragyvena. Senaisiais laikais, kada religinis gy- 
venimas nebuvo tiek koncentruotas, kada net patys religiniai 
patarnavimai buvo rečiau daromi, šitokia pragyvenimo sistema 
gal ir buvo gera. Bet dabar, kai dvasininkas nuolatos turi būti 
kontakte su žmonėmis, kai žmones jis turi traukte traukti baž- 
nyčion ir jiems siūlytis su savo religiniais patarnavimais, nuo- 
latinis ėmimas ir net reikalavimas aukų darosi netikęs ir kenks- 
mingas. 

Dvi pagrindinės ydos žymu dabartinėje dvasininkų pragy- 
venimo sistemoje. Pirmoje eilėje religiniai veiksmai čia per 
arti yra susieti su materijalinio atlyginimo sąvoka. Patys kas- 
dieniniai posakiai ir terminai, kaip „užpirkti Mišias“, „užmokėti 
už jungtuves, už laidotuves, už krikštą“ parodo, kad aukos cha- 
rakteris čia yra nusitrynęs. Nors tikintieji teoretiškai ir žino, 
kad Mišių negalima nusipirkti, kad' 'už sakramentus negalima už- 
mokėti, bet nuolatinis šitų veiksmų jungimas su piniginiais kie- 
kiais savaime žadina minti, kuri religinius dalykus suprofanina 


214 


ir net išniekina. Tai įvyksta tuo labiau, kad nuo piniginio kie- 
kio dažnai priklauso religinių patarnavimų gausumas ir jų iškil- 
mingumas. Mes žinome, kad jungtuvės Mišių metu „kaštuoja“ 
brangiau, negu tik paprastas sutuokimas. Tuo tarpu tik Mišių 
metu įvykstančios jungtuvės turi savo specijalius laiminimus 
ir specijalias maldas. Vadinasi, kas neįstengia brangiau sumo- 
kėti, tam šitos maldos ir šitie laiminimai pasidaro neprieinami. 
Mes taip pat žinome, kad laidotuvių apeigos yra ankštai susietos 
su „atlyginimu“. Laidotuvės su dvejomis Mišiomis, su egzekvi- 
jomis ir palydėjimu į kapus kaštuoja žymiai brangiau, negu tos, 
kai kunigas tik atlaiko skaitytąsias Mišias. Arba „užpirkti“ Mi- 
šias kuria nors specijalia prašančiojo intencija galima tik tada, 
kai duodama tam tikra auka (stipendium missae). Kas šitos 
aukos duoti neišgali, kas yra tiek neturtingas, kad neįstengia 
„Mišių užpirkti“, tas gali tik netiesioginiu būdu dalyvauti lai- 
komose Mišiose kitų intencijomis. Be abejo, mes nežinome, 
kaip visa tai tvarko Dievas. Reikia manyti, kad Jis viską daro 
tobulai ir tikslingai. Vis dėlto ir žmonių sistema religinėje sri- 
tyje galėtų būti kiek tobulesnė ir ideališkesnė. Ankštas religi- 
nių patarnavimų siejimas su nuolatiniu atlyginimu, su pinigu 
ar su kitomis materijalinėmis gėrybėmis pažemina pačią religiją 
ir jai pelno neužtarnautų priekaištų. Aukštoje kultūroje reli- 
gija turėtų būti išlaisvinta nuo tokių ją žeminančių dalykų. 

Antra yda, kuri liečia jau ne pačius religinius veiksmus, 
bet dvasininką, yra nuolatinis dabartinis dvasininkų „elgetavi- 
mas“ ir rūpinimasis pragyvenimo reikalais. Kai dvasininkas ne- 
žino, koks bus jo pragyvenimo kiekis, jis yra priverstas praši- 
nėti aukų kiekvieną kartą ir kiekvieną proga. Todėl labai di- 
delis dabartinių religinių patarnavimų skaičius yra susietas su 
pinigais, ir dvasininkas yra priverstas jų reikalauti, nes jis ne- 
žino, ar vėliau jam pasiseks surinkti tiek, kiek reikalauja jo dar- 
bas ir jo asmuo. Šitoks nuolatinis prašinėjimas ir reikalavimas 
yra nemalonus ir pačiam dvasininkui ir tikintiesiems. Santykiai 
tarp ganytojo ir parapijiečių tokioje santvarkoje niekados ne- 
gali būti giliai nuoširdūs, nes čia labai dažnai įsiterpia pinigas, 
kuris griauna pasitikėjimą, meilę ir prisirišimą. [Pastoracinė 
praktika aiškiai parodo, kiek nepasitenkinimo ir net pasipikti- 
nimo kyla iš dabartinio nuolatinio dvasininkų „elgetavimo“. 
Dažnai čia yra kalta stoka takto. Bet kalčiausia yra pati siste- 
ma, kuri atidaro duris visokiems netikėtinumams, piktnaudo- 
jimui ir savimeilei. 

Iš kitos pusės, dabartinė sistema dvasininkus labai dažnai 
pastato į keblų padėjimą. Parapijos nevisos yra lygiai turtingos 
ir todėl nevisos gali lygiai aukoti. Tuo tarpu kunigų reikalai 
yra maždaug visų vienodi.  Gyvendami nelygaus turtingumo 
parapijose, kunigai ir patys. yra nelygiai pasiturį ir nelygiai ap- 
rūpiną savo reikalus. Vieni iš jų gyvena prabangoj, kiti — 
net skurde. Toks nelygumas bažnytinėje bendruomenėje ne- 
turėtų būti toleruojamas. Kiekvienas dvasininkas turi teisės. 
` gauti tokį pragyvenimo kiekį, kurio užtektų jo fiziniams ir dva- 
siniams reikalams. Iš kitos pusės, nė vienas dvasininkas, kaip 
jau buvo minėta, neturi teisės pralobti iš žmonių aukų. Dabartinė: 
dvasininkų pragyvenimo sistema, leidžianti bažnytinėje ben- 
druomenėje perteklių ir, skurdą, serga tomis pačiomis ligomis, 
kaip ir visa mūsų socijalinė santvarka. Ji tad turi būti pakeista.. 

"Kalbant apie naujos dvasininkų pragyvenimo sistemos prin- 
cipus, visų pirma reikia iškelti aikštėn bendruomeninio apsirūpį- 
nimo ideją. Šiuo metu savo pragyvenimu rūpinasi kiekvienas 
dvasininkas skyrium. Naujojoje sistemoje dvasininkų pragyve- 
nimu turėtų rūpintis bendruomenė. Dvasininkai turėtų būti vi- 
siškai atsieti nuo pragyvenimo reikalų. Apaštalavimas yra toks 
kilnus uždavinys, kad jis neturėtų būti temdomas bet kokių ma- 
terijalinių gėrybių. Dvasininkų pragyvenimo šaltinis turėtų 
būti koncentruotas tam tikrose vietose, o ne išbarstytas atskirose 
parapijose, kaip yra dabar. Dvasininkų pragyvenimas turėtų būti 
maždaug suvienodintas, panaikinant ir perteklių ir skurdą. Ga- 
Jop bet koki religiniai patarnavimai turėtų būti atskirti nuo at- 
lyginimo. Aukos bažnyčios tarnams išlaikyti turėtų būti ne- 
jungiamos su religiniais veiksmais. 

Praktiškai šitų principų realizavimas galėtų eiti kad ir to- 
kiu keliu, nors jis ir nėra vienintelis. Kunigų pragyvenimo šal- 
tinis turėtų būti vyskupijos iždas. Parapijose organizuoti tokius. 
iždus būtų negalima, nes nevisos parapijos yra vienodo turtin- 
gumo ir nevisos pajėgs surinkti reikalingą lėšų kiekį. Tuo tar- 
pu vyskupijos, būdamos didesnės apimties, jau yra žymiai vieno- 
dėsnės, nors visiško lygumo ir čia nėra. Parapijose būtų tik sa- 
votiški komitetai, kurių uždavinys būtų surinkti iš tikinčiųjų 
aukas ir jas pasiųsti vyskupijos iždui. Šitas komitetas būtų 
sudarytas pačių tikinčiųjų, kunigai jame visiškai nedalyvautų. 
"Jie galėtų būti tiktai patarėjai, bet jokiu būdu ne pirmininkai 
ar vykdytojai. Tikintieji patys skirtų komitetan jiems patiki- 
mus žmones, juos kontroliuotų ir prižiūrėtų. Komitetas metų: 

pradžioje arba jų eigoje paimtų iš kiekvieno tikinčiojo tam tikrą: 
auką pagal jo turtingumą, išduotų tam tikrą pažymėjimą, kuris. 
jam duotų teisės gauti visus jam reikalingus religinius patarna- 
vimus be jokių specijalinių mokesčių ar aukų. Surinktos komi-- 
teto aukos būtų siunčiamos vyskupijos iždan, iš kurio būtų mo- 
kamas tam tikras kickis kunigų pragyvenimui. Šitas kiekis būtu 
vienodas pagal kunigų einamas pareigas ir dirbamus darbus. 
Be abejo, ir šitokia sistema turi trūkumų. Bet ji 1. atpalaiduotų 
religinius veiksmus nuo per ankšto susijimo su atlyginimo są- 
voka, 2. išlaisvintų dvasininkus nuo rūpinimosi savu pragyveni- 
mu ir nuo nuolatinio „elgetavimo“ , 3. religinius patarnavimus 
padarytų prieinamus visus visiems, 4. kunigų pragyvenimo kie- 
kį maždaug sulygintų ir pritaikytų prie gyvenamų sąlygų bei 
„prie dirbamo darbo. Tuomet išnyktų tasai nepasitenkinimas, ku- 
ris lydi dvasininkus dėl jų reikalavimo nuolatos aukoti. Parapi- 
jos komitetas spręstų, kas gali duoti ir kiek gali. Kunigai čia 
visiškai nesikištų. Santykiai tarp tikinčiųjų ir ganytojo galėtų. 
todėl būtų daug švelnesni ir, gilesni, negu yra dabar, kada nuo- 
latinis piniginis reikalas drumsčia ir vieną ir antrą pusę. Pati 
pastoracinė praktika ir pats mūsų religijos garbingumas reika- 
lauja, kad dabartine netikusia dvasininkų pragyvenimo sistema 
nusikratytume. 


c. Pertekliaus sutelkimas 
ir paskirstymas parapijoje 


Bažnytinės bendruomenės celė yra parapija. Ji yra toji pa- 
grindinė mistinio Kristaus kūno ląstelė, kurioje religinis gyve- 
nimas prasideda, kurioje jis vyksta, kuri šitą gyvenimą palaiko 
ir gaivina, Todėl kiekvienas katalikiškasis veikimas turi atsi- 
remti ne į kuriuos kitus bendruomeninius junginius, bet į pa- 
rapij4. Jeigu šiandien katalikiškoji akcija praktiškai daugiau 
remiasi mechaninio pobūdžio organizacijomis, kurios daugumc- 
je yra profaninės, tai tik dėl to, kad katalikiškoji Akcija savo 
atsiradime susidūrė pirmoje eilėje su šitomis organizacijomis ir 
kad parapijos, kaip bendruomenės, gyvenimas mechanistiniame 
mūsų amžiuje buvo nusilpęs. Vis dėlto turi ateiti laikas, kada 
parapija vėl atgaus savo vietą katalikų gyvenime ir kada visas 
katalikiškasis veikimas bus sukoncentruotas parapijos bendruo- 
menėje. 

Jeigu parapija yra pagrindinė celė apskritai viso katalikų 

gyvenimo ir veikimo, tai dar labiau ji yra tokia socialiniu atžvil- 
giu. Jau nuo pat Krikščionybės pradžios tikinčiųjų bendruo- 
menės vykdė tam tikras socijalines funkcijas. Šitos funkcijos 
neišnyko nė šiandien. Tik mūsų laikais jos yra daugiau privati- 
nio pobūdžio. Parapija, kaip tokia, jose dalyvauja daugiau ne- 
tiesioginiu būdu. Bet norint, kad katalikų gyvenime būtų re- 
alizuoti socijaliniai principai, yra būtina grąžinti parapijos ben- 
druomenei pirmykštes socijalines funkcijas, padaryti parapiją 
socijalinio katalikų gyvenimo centru, sutelkti parapijos ben- 
druomenėje visas katalikų socijalines jėgas ir gėrybes, parapi- 
jos vardu šitas gėrybes skirstyti ir dalinti. Parapija turi būti 
„socijalinio katalikų veikimo vienetas su savo funkcijomis, už- 
daviniais ir pareigomis. 

Pirmoji socijalinė parapijos funkcija yra pagyvinti ir pa- 
greitinti ekonominių gėrybių cirkuliaciją katalikų tarpe. Šiar.- 
dien beveik visame pasaulyje skundžiamasi, kad katalikai kul- 
tūrinių uždavinių tinkamai vykdyti neįstengia dėl to, kad jiems 
stinga ekonominio pagrindo. Spauda, mokyklos, mokslinės ar 
meninės institucijos reikalauja lėšų, kurių, sakoma, katalikams 
stinga. Todėl beveik visur, išskyrus vieną kitą turtingesnį kraš- 
tą, katalikų kultūrinis pajėgumas nusilpęs. Bet taip yra ne dė! 
to, kad katalikai lėšų iš tikro neturėtų, bet dėl to, kad šitos lė- 
šos yra labai nejudrios, kad jos yra sustingusios ir kad jų panau- 
dojimas katalikų reikalams yra labai sunkus. Mūsų krašte, pa- 
vyzdžiui kultūrinės katalikų funkcijos yra tiesiog apverktinos. 
Visi skundžiasi lėšų stoka. Tuo tarpu esant gerai valiai ir pa- 
greitinus ekonominių gėrybių cirkuliaciją, šitų lėšų atsirastų ne- 
maža, ir mes galėtume padaryti didelių dalykų. Pertvarkant tad 
socijalinį pačių katalikų gyvenimą, būtinai reikia taip jį pa- 
kreipti, kad parapijose esančios ekonominės gėrybės negulėtų 
stskirų asmenų žinioje ir malonėje, bet kad jos būtų įtrauktos į 
socijalinio katalikų gyvenimo tarnybą, kad jos gyvai cirkuliuotų 
parapijos bendruomenėje ir padėtų visur ten, kur esama reikalo. 

- Ekonominių gėrybių cirkuliacija yra galima tik tada, kai 
atliekamos lėšos nėra kraunamos vienoje vietoje, bet kai jos 
tampa visos bendruomenės nuosavybe naudojimo atžvilgiu. To- 
dėl antroji pagrindinė socijalinė parapijos funkcija yra neleisti 
susikrauti pertekliui katalikų gyvenime. Jeigu perteklius apskri- 
tai negali būti socijalinėje santvarkoje pakenčiamas, tai dar la- 
biau jis negali būti pakenčiamas religinėje katalikų bendruome- 
nėje. Tik krikščioniškosios dvasios pamiršimas gali pateisinti 

tokį faktą, kad toje pačioje parapijoje esama tokių, kurie svaido 
pinigus be protingo tikslo, ir tokių, kurie dėvi skarmalais ir 
minta trupiniais. O juk abu šitie žmonės yra to paties Kristaus 
Kūno nariai ir tos pačios religinės celės atstovai. Ar gi tad ga- 
lima toleruoti tokias skirtybes? Parapijoje tokio nelygumo ne- 
turėtų būti. Parapija turi būti socijalinio savo narių gyvenimo 
reguliuotoja. Ji turi neturto principą įgyvendinti savo nariuose. 
Ji turi neleisti susikrauti pertekliui ir visas atliekamas ekono- 
mines gėrybes pervesti į socijalinių savo funkcijų tarnybą. Be 
abejo, parapija neturi fizinės jėgos, kad galėtų prievarta išrei- 
kalauti tai, kas pragyvenimui nereikalinga. Bet parapija yra di- 
delė moralinė galybė, kuri savo dvasia gali priversti neklusniuo- 
sius. Reikia tik atgaivinti ir žmonėms įskiepyti pirmųjų amžių 
pažiūras į perteklių. Kai žmonės nuo pat mažens bus išmokyti į 
perteklių žiūrėti, kaip į svetimą turtą, kai kiekvienas atlieka- 
mas centas bus nešamas į parapijos iždą, tuomet nebus sunku 
sudrausti ir tuos, kurie, norėdami būti katalikais, vis dėlto steng- 
tųsi perteklių pasilaikyti sau. 

Pagrindinė parapijos iždo atrama būtų katalikų įgyjamas 
perteklius. Šitame ižde turėtų būti koncentruojama visa, kas at- 
lieka nuo katalikų pragyvenimo. Niekas parapijoje neturėtų būti 
turtingas. Šitam iždui priklausytų taip pat bažnytinės žemės, 
kurios iš kunigų naudojimosi turėtų būti paimtos. Šiandieninis 
klebonijų aprūpinimas žeme pastoracijos atžvilgiu yra klaidin- 
gas žingsnis, kuris turėtų būti kuo greičiausiai atitaisytas, Jei- 
gu kunigas pragyvena ir savo reikalus aprūpina iš esamos že- 
mės, tuomet jis neturi tiesės imti mokesčio už religinius patar- 
navimus. Parapija jam yra skyrusi tam tikrą beneficiją žemės 
„pavidalu tam „kad jis tikintiesiems patarnautų. Gauti pragyve- 
nimą iš žemės ir dar imti tam tikras sumas už patarnavimus yra 
neleistina, nes tai sudaro du pragyvenimo šaltinius, kas norma- 
lioje, o ypač katalikiškoje, socijalinėje santvarkoje yra nepa- 
kenčiama. Jeigu kunigas iš žemės nepragyvena, tuomet ji jain 
yra nereikalinga, nes ji reikalauja daug energijos, kurią kunigas 
turi skirti tikinčiųjų reikalams, o ne ūkininkavimui. Bažnyti- 
nės žemės yra parapijų ir todėl parapijos turi jas naudoti soci- 
jalinėms savo funkcijoms. Bažnytinių žemių susocijalinimu bū- 
tų baigtas pertekliaus sutelkimas parapijos bendruomenėje, 

Pertekliaus paskirstymas yra lengvesnis dalykas. Parapijos 
tam tikri organai, apie kuriuos kalbėsime vėliau, turėtų žiūrėti, 
kad bažnytinėje katalikų bendruomenėje nebūtų nė vieno, kuris 


219 


skurstų be savo kaltės. Parapijoje nė vienas negali būti turtingas. 
ir nė vienas negali būti skurdžius. Todėl senelių, ligonių, naš- 
laičių, bedarbių šelpimas, organizavimas tokių institucijų, ku- 
riose galėtų žmonės gauti darbo, steigimas mokyklų, ligoninių 
ir prieglaudų būtų parapijos konkretūs darbai socijalinėje sri-- 
tyje. Parapija turi aprūpinti savo neturtinguosius. Tai yra krik- 
ščioniškoji josios pareiga. Tiesa, visi šitie darbai šiandien jau 
yra pradėti dirbti. Bet visi jie palikti privatinei iniciatyvai 
ir atskirų žmonių gailestingumui. Parapija, kaip bendruomenė, 
juose nedalyvauja, retai net žino, kas yra daroma; ji nesijaučia 
už juos atsakinga ir juos palaikanti. Todėl visi jie neina tokiu 
tempu ir tokiu kiekiu, kokiu turėtų eiti ir koks yra reikalingas. 
Visiems jiems stinga ekonominio pagrindo. Šitas blogybes paša- 
linti bus galima tik tada, kai iš vienos pusės bus visa parapija, 
kaip bendruomenė, įtraukta į socijalinių savo funkcijų vykdy- 
mą, iš kitos, kada parapijos nariai šitoms funkcijoms numes ne: 
trupinius, bet atiduos visa, kas jiems atlieka nuo pragyvenimo. 
Parapijos, kaip bendruomenės, įtraukimas į socijalinį veikimą 
ir pertekliaus sutelkimas į parapijos iždą yra du pagrindiniai 
uždaviniai, kurie turi būti įvykdyti socijaliniame katalikų gyve-- 
nime. 


d. Socijalinio Bažnyčios 
veikimo organas 


Kalbėdami apie Caritas idejos persvarą katalikų gyvenime,. 
esame sakę, kad meilė gali tapti socijalinės santvarkos principu 
tik tada, kai ji bus iškelta iš grynai subjektyvios sferos, kai ji 
bus objektyvuota ir suorganizuota, kai ji bus kontroliuojama ir 
kai josios pareigų neatlikimas bus griežtai žiūrimas. Šitoks rei- 
kalavimas savaime suponuoja tam tikras bažnytines institucijas 
ir tam tikrus bažnytinius organus, kurie Caritas darbais specija-- 
liai rūpintųsi ir Caritas pareigų atlikimą prižiūrėtų. Krikščio- 
niškojoje socijalinėje santvarkoje, kuri turi prasidėti nuo pa- 
rapijos bendruomenės, Caritas darbai turi būti suorganizuoti 
Bažnyčios priežiūroje ir vadovybėje, kuri sektų kiekvieną pa- 
rapijos narį, jo veiksmus šiuo atžvilgiu kontroliuotų ir atitin- 
kamai kvalifikuotų. Savaime aišku, kad nė vienas iš dabar ešan- 
čių bažnytinių organų šiam darbui netinka jau tik dėl to, kad 
kiekvienas iš jų turi savas specijalias funkcijas. Socijaliniam 
veikimui reikia specijalaus naujo arba geriau atnaujinto organo,. 

Kurį mes vadiname SOCIJALINIU DIJAKONATU. Dijako- 
nato institucija kaip tik ir yra atsiradusi socijaliniam karitaty- 
viniam reikalui. Kai apaštalai nenorėjo būti dėl Caritas darbų 
atitraukiami nuo Evangelijos skelbimo, jie paliepė tikinčiųjų 
bendruomenei išrinkti iš savo tarpo keletą vyrų, kuriuos ir pł- 
šventė dijakonais socijaliniams darbams. Šiandien dijakonatas 
yra netekęs pirmykštės savo prasmės ir reikšmės. Jis yra lyg ir 
įžanga į kunigystę. Bet tai dar nereiškia, kad Bažnyčioje nega- 
lėtų būti atgaivintas pirmykštis socijalinis dijakonatas. Apie 
tokį bažnytinį organą yra svajojęs ir Leonas XIII. 

Socijalinio dijakonato atgaivinimas šiandien Bažnyčiai yra 
reikalingas jau tik dėl to, kad karitatyvinė josios funkcija pasi- 
darytų vėl efektyvi, kaip buvo pirmaisiais amžiais. Aukščiau 
esame citavę Maycrio žodžius, kuriais jis pasako, kad Caritas 
yra tokia pat Bažnyčios funkcija, kaip mokymas ir sakramentų 
teikimas. Deja, turime pripažinti, kad praktikoje šiandien ka- 
ritatyvinė Bažnyčios funkcija yra žymiai atsilikusi nuo moko- 
mosios ar sakramentinės funkcijos. Caritas funkcija šiandien 
didele dalimi yra vykdoma privatinių asmenų savo vardu ir savo 
atsakingumu. Net ir Bažnyčios atstovai karitatyviniuose žygiuo- 
se dalyvauja ne tiek, kaip Bažnyčios įgaliotiniai, kiek 
kaip privatūs asmens. Karitatyviniai darbai šiuo metu yra iš- 
trūkę iš viešosios bažnytinės globos, iš viešosios bažnytinės kon- 
trolės. Karitatyvinė Bažnyčios funkcija pasidarė daugiau teori- 
nė ir istorinė, negu praktinė ir aktuali. Tai nėra normalus padė- 
jimas, nes tuo būdu Bažnyčiai yra atimama viena iš gražiausių 
josios veikimo sričių. Jeigu Bažnyčia nori turėti reikšmės so- 
cijaliniam gyvenimui ir jeigu nori efektyviai prisidėti prie so- 
cijalinės problemos išsprendimo, ji turi vėl eiti į karitatyvinę 
sritį ne privatiniu, bet viešu būdu. Ji turi atgaivinti karitatyvinę 
savo funkciją „padaryti ją efektyvią ir vaisingą. Tik tokiu būdu 
Bažnyčios veikimas bus išvystytas visu platumu ir gilumu. Tik 
tokiu būdu plačios masės pajaus realią Bažnyčios paramą ir pa- 
galbą. 

Bet karitatyvinei funkcijai atgaivinti kaip tik ir reikia spe- 
cijalaus organo arba socijalinio dijakonato. IPavesti šį darbą ku- 
nigams šiuo metu nėra galima jau tik dėl to, kad mokymo, val- 
dymo ir pašventimo funkcijos dabar yra tokios plačios ir to- 
kios sykiu painios, kad kunigams nebelieka nei laiko nei jėgų 
atsidėti dar ketvirtai karitatyvinei funkcijai, kuri savo apimtimi 
yra be galo plati. Šalia kunigų, jų priežiūroje ir vadovybėje, 

turi karitatyvinėn sritin ieiti nauji žmonės, tinkamai parengti įr 
išmokyti. Bažnyčioje turi būti atnaujinta pirmųjų amžių dija- 
konų ir dijakonių institucija ir jai pavesta socijalinė bažnyti- 
nės bendruomenės sritis. 

Žmonės socijaliniam dijakonatui galėtų būti parengiami tam 
tikrose katalikų steigiamose socijalinėse mokyklose, kuriose jie 
susipažintų su socijalinio gyvenimo principais, su ekonominė- 
mis bei socijalinėmis teorijomis ir igytų reikalingo praktinio 
pasiruošimo karitatyviniam darbui. Tai būtų savotiškos „soci- 
jalinės seminarijos“, kuriose būsimieji Caritas veikėjai būtų ne 
tik mokslinami, bet ir auklėjami. Socijalinis dijakonatas būtų 
oficijali Bažnyčios institucija. Todėl josios naiai turėtų būti ne 
tik mokyti, bet ir dori žmonės. Dorumas yra sujungtas jau ir su 
pirmykščio dijakono institucija. Caritas yra bažnytinė - sakra- 
linė funkcija. Ji todėl turi būti vykdoma gryna širdimi ir šva- 
riomis rankomis. 

Taip paruoštiems žmonėms būtų pavesta tvarkyti socijalinis 
parapijų gyvenimas. Jie vykdytų pertekliaus rinkimą ir skirsty- 
mą, jie kontroliuotų socijalinį parapijos narių gyvenimą ir jų 
socijalines pareigas, jie rūpintųsi parapijos neturtingaisiais ir 
nelaimingaisiais, jie tarnautų ligoninėse, prieglaudose ir šiaip 
įvairiose parapijos institucijose. Socijalinė sritis yra labai plati, 
todėl darbo čia būtų pakankamai. 

PABAIGA 


Artimesniojo veikimo programa 


Socijaliniai katalikiškieji principai savo visumoje gali būti 
realizuoti tiktai tolimoje laiko perspektyvoje. Jiems suprasti, pa- 
gal juos perauklėti žmonių širdis reikia ilgų metu. Tik tada, kai 
jie bus įėję į protų ir širdžių gelmes, kai pagal juos žmones mąs- 
tys ir gyvens privatiškai, tik tada jie objektyvuosis visuomeni- 
nėje santvarkoje. Bet tai yra tolimas uždavinys. 

Šiuo tarpu mmus rūpi, ką mes turime daryti artimesniu lai- 
ku. Kaip turi reikštis mūsų veikimas, kad jis būtų kelias katali- 
kiškiems socijaliniams principams įsikūnyti? Kitaip sakant, ko- 
kia turi būti artimesniojo mūsų veikimo programa? Apie tokią 
programa reikia kalbėti „nes kitaip tik grynas principų svarsty- 
mas visados pasiliks akademinėje plotmėje. Jeigu sykį principai 
yra iškelti ir jeigu jie yra pripažinti teisingais, belieka juos 
vykdyti. Tiesa, šitas vykdymas gali prasidėti siauru mastu, tik- 
tai privatiškai. Tai yra kiekvieno didžio uždavinio pradžia. Tik 
iš garstyčių grūdelio išauga pasaulinės reikšmės medis. Todėl 
mes ir klausiame, kas reikia katalikams šiuo metu daryti, kad so- 
cijalinis jų gyvenimas būtų priartintas prie to idealo, kurį rodo 
socijaliniai Katalikybės principai? 

Pirmas dalykas, kuris šiuo metu turi būti padarytas privati- 
nėmis pastangomis, yra nupūsti dulkes nuo socijalinės katalikų 
pasaulėžiūros. Šitoji pasaulėžiūra, Krikščionybės pažiūros į dar- 
bą, į nuosavybę, į turtą yra tokios, kad jos visiškai patenkina 
socijalinius dabarties reikalavimus. Bet visos jos yra apneštos 
storu dulkių sluoksniu. Reikia tad šitas dulkes nupūsti, reikia 
grąžinti pirmykštėms Krikščionybės socijalinėms teorijoms gy- 
venimiškumą, reikia jas prikelti naujam gyvenimui. Kristaus 
dvasia, kuri kalbėjo iš šv. Ambrozijaus, iš Bazilijaus Didžiojo, 
iš Klemenso Aleksandriečio raštų turi prabilti ir dabar dvide- 
šimtojo amžiaus kalba. 

Antras dalykas, kuris turi būti pradėtas organizuoti, yra 
praktinis socijalinių Katalikybės principų vykdymas. Teorinis 
šitų principų nušvietimas ir atgaivinimas turi eiti sykiu su jų 
realizavimu praktikoje. Be abejo, plačiu mastu šitas realizavimas 
iš sykio negali būti pradėtas. Socijaliniai Katalikybės principai 
yra toki, kad jie reikalauja iš esmės perkeisti visą dabartinę so- 
"-cijalinę santvarką, kas greitai yra neimanoma. Vis dėlto čia ga- 
uima pradėti nuo menkesnių ir lengvai įvykdomų dalykų, kuriv 
turėtų labai daug reikšmės platesnėms reformoms. 

Du dalykai, atrodo, siūlytųsi šiuo tarpu: socijalinis katalikų 
fondas ir konkreti parama vargstantiems. Socijalinis katalikų 
fondas turėtų įnešti daugiau jėgos į visą katalikų praktinį kul- 
tūrinį gyvenimą, paremdamas katalikiškąsias institucijas, aprū- 
:pindamas kultūrinius darbininkus, juos parengdamas, organizuo- 
damas neturtingųjų pašalpą platesniu ir viešesniu būdu, negu 
yra daroma dabar. Konkreti parama vargstantiems turėtų būti 
teikiama žymiai labiau ir žymiai greičiau, negu šiuo tarpu. Mū- 
»sų dienų karitatyvinis veikimas yra beveik grynai privatinis. 
Tuo tarpu jis turėtų tapti oficijalia bažnytine funkcija. Socija- 
` linis fondas sutelktų savyje perteklių, o parama vargstantiems 
šitą perteklių paskirstytų. 

Socijaliniam fondui turėtų katalikai atiduoti: 

1. antrąjį atlyginimą. Nemaža yra tarp katalikų tokių, ku- 
rie dirba du darbu arba eina dvi pareigas, už abejas gaudami at- 
lyginimą. Socijaliniu ir karitatyviniu atžvilgiu tai yra nesveikas 
dalykas, nes yra nemaža žmonių, kurie jokio atlyginimo negau- 
na, nes neturi darbo. Vienas tad atlyginimas kaip tik ir turėtų 
būti katalikų atiduotas socijaliniam fondui. Katalikas, jeigu jis 
nori būti katalikas ir socijalinėje srityje, negali pasilaikyti 
dviejų atlyginimų, kai tūkstančiai yra pagalbos reikalingų. 

2. nevartojamas brangenybes. Šitų brangenybių pasitaiko 
ir pas atskirus asmenis ir senesnėse bažnyčiose. Tiesa, asmenų 
brangenybės dažnai yra susijusios su atminimais. Bet dažnai jos 
vra tik sena nevartojama ir nebūtina liekana. Jų vertė kartais 
yra gana didelė. Jos kaip tik ir galėtų būti atiduotos socijaliniam 
fondui, kuris jas vienokiu ar kitokiu būdu pervestų socijalinėn 
tarnybon. Dar daugiau tokiu nevartojamų brangenybių pasitaiko 
senesnėse bažnyčiose. Nors šios studijos autoriui šiuo atžvilgiu 
buvo daroma daug priekaištų, bet jis ir šiandien pasilieka įsi- 
tikinęs, kad tokių nevartojamų ir nenaudingų brangenybių net 
ir mūsų bažnyčiose esama. Apie jas jis yra kalbėjęs K. V. C. 

konferencijos paskaitoje, tik apie jas jis kalba ir dabar. Be abe- 
jo, mūsų bažnyčios, ypač senesnės, jų turi tik vieną kitą. 
Bet užsienyje šiuo atžvilgiu yra žymiai geriau. Autoriui yra 
tekę matyti vad. „Schatzkammer“ arba „trėsor“ didelėse kated- 
rose, kur esamų brangenybių vertė siekia dideles sumas. Ar mūsų 
laikais geriau yra stebinti šitais turtais žmones ar perleisti jas 
socijaliniam gyvenimui, tegu sprendžia kiekvienas. 

3. 1% nuo pajamų. 'jau atėjo laikas, kada socijalinis katali- 
kų patarnavimas turi būti sistemingas, kada duodamos aukos turi 
būti nuolatinės ir pastovios. Seniau Bažnyčia reikalavo atiduoti 
josios reikalams dešimtąją dalį. Ar socijalinis gyvenimas šiuo 
metu nėra toks, kad jam neverta būtų atiduoti nė šimtosios da- 
lies? Laisvas katalikų apsidėjimas tam tikrais mokesčiais soci- 
jaliniam fondui turėtų būti jų sąžinės jautrumo išraiška. 195 nuo 
gaunamų pajamų neatrodo, kad būtų nepakeliama našta. Tuo 
tarpu iš šitų menkų nuotrupų jau susidarytų Jabai graži pradžia. 

4. pusę pajamų ne iš darbo. Pajamos ne iš darbo iš viso ne- 
turėtų geroje socijalinėje santvarkoje egzistuoti. Katalikai tu- 
rėtų būti pirmieji, kurie šitų pajamų išsižadėtų. Todėl tegul jie 
prie to pratinasi. Tegul šiuo tarpu pradžiai jie atiduoda socija- 
liniam fondui bent pusę to, ką jie pelno nedirbdami. Čia įeina 
procentai, dividentai, rentos ir šiaip įvairios kitos pajamos, ku- 
rios nėra uždirbtos. Jos turėtų būti pasidalintos per socijalinį 
fondą su tais, kurie nedirba, nes negali arba negauna dirbti, 

5. 1095 nuo absoliutinio pertekliaus. Absoliutiniu pertekliu- 
mi męs vadiname, kaip jau buvo anksčiau sakyta, tas gėrybes, 
kūrios yra nereikalingos ne tik pragyvenimui, bet kurios jau 
nereikalingos nė pareigoms. Tokio pertekliaus bent dešimtoji 
dalis turėtų būti atiduota socijaliniam fondui. Tai būtų atnau- 
jinimas, bent iš dalies, krikščioniškosios dvasios, kuri lydėjo 
visus vad. dešimtinių davimo žygius. Absoliutinį perteklių visa 
krikščioniškoji klasikinė moralė laiko vargšų turtu. Šiuo metu 
atiduokime mes jiems bent dešimtą šio turto dalį. Tai yra ar- 
timiausios programos reikalavimas. (Programoje maksimum tu- 
rėtų būti atiduotas visas absoliutinis perteklius, nes jis yra sve- 
timas turtas. 

Štai koki dalykai turėtų sudaryti socijalinio fondo pajamas, 
nekalbant jau apie atskiras ir iš anksto nenumatomas aukas. Čia 
paminėta tik keletas tokių šaltinių, kurie visiems yra aiškūs, 
suprantami ir kurie turėtų būti atidaryti. Jeigu katalikai neno- 
rėtų atiduoti antrojo atlyginimo, pragyvendami gerai iš pirmojo, 

jeigu jie laikytų rūsyse arba seifuose nevartojamas brangenybes, 
kai aplinkui žmonės neturi žiemai kuro, jeigu jie neduotų varg- 
stantiems nė 1% nuo savo pajamų ir dešimtosios dalies nuo 
absoliutinio pertekliaus, jeigu jie drįstų pasilaikyti visas paja- 
mas be darbo, jie nusikalstų ir krikščioniškosioms tradicijoms 
ir laiko dvasiai, per kurią, pasak kardinolo Faulhaberio, kalba 
pats Dievas. 

Kaip pajamos socijaliniam katalikų fondui, taip ir katalikų 
parama vargstantiems turėtų būti labiau nuolatinė ir žymiai pla- 
tesnė. Paramą vargstantiems reikia teikti ne tik pinigais arba 
daiktais. Ją reikia teikti visu tuo, kuo yra galima. Kiekvienos 
srities specijalistas gali vargstantiems patarnauti savo specijalybe 
kiekviena įstaiga ar įmonė savo darbais arba gaminiais. Čia iš- 
skaičiuojami dalykai kaip tik turėtų būti katalikų realizuoti: 

1. katalikiškos knygų leidyklos turėtų duoti bent 5% eg- 
zempliorių nuo išleistų vadovėlių, kad neturtingi mokiniai ga- 
lėtų jais pasinaudoti. 

2. gydytojai katalikai turėtų skirti bent vieną dieną savaitėje 
apžiūrėti veltui neturtingus ligonius. 

3. katalikai vaistininkai turėtų atiduoti savikaina vaistus 
tiems, kurie turi nemokamo gydymo receptus. 

4. katalikai advokatai turėtų skirti taip pat bent vieną die- 
ną savaitėje neturtingiems žmonės duoti veltui patarimų ir jų 
bylas teismuose ginti taip pat veltui. 

5 kinai ir teatrai turėtų bent syki į mėnesį surengti veltui 
po vieną spektaklį neturtingiesiems ir jų vaikams. 

6. katalikų dirbtuvės ir fabrikai turėtų duoti bent 57 savo 
gaminių neturtingiesiems tiesiog arba per socijalinį fondą bei 
karitatyvines organizacijas. 

6. katalikai pirkliai turėtų skirti bent 5% nuo gryno pelno 
neturtingųjų reikalams. 

Be abejo, autorius tai gerai žino, šitie dalykai nepakeis ne- 
tikusios socijalinės mūsų dienų santvarkos. Bet jie yra naudingi 
tuo, kad jie parengs šiam pakeitimui psichologinę dirvą. Žinoma 
jie yra tik menki darbeliai, palyginus su tomis reformomis, ku- 
rių socijalinis gyvenimas laukia. Tai yra programa minimum, tai 
artimiausioji programa, kurioje kiekvienas privatiškai gali da- 
lyvauti. Apie programą maksimum buvo kalbėta, nagrinėjant 
katalikiškuosius socijalinius principus. Šitoji programa yra toli- 
mų laikų uždavinys. Ji negali būti realizuota staiga, Mes turime 
pradėti nuo mažesnių dalykų. Bet mes turime pradėti, Mes ne- 

galime nieko neveikti, pasiteisindami, kad programa maksimum 
šiuo metu neįgyvendinama. Jeigu negalima įgyvendinti visko, 
reikia daryti tai, kas galima. Atrodo, kad minėti dalykai: socija- 
linis fondas arba jo atitikmens — karitatyvinės draugijos turėtų 
gauti tai, kas joms priklauso, kad vargstančiųjų parama būtų 
pastūmėta žymiai labiau priekin. Jeigu katalikai leidėjai, gydy- 
tojai, vaistininkai, advokatai, fabrikantai, kinų savininkai, pir- 
kliai ir visų kitų profesijų atstovai įstengs numesti tik trupi- 
nius nuo savo stalų, bet neįstengs patarnauti neturtingiesiems 
savo specijalybe arba savo įmone ir patys laisvai prisidėti pric 
socijalinių reformų, be abejo, šios reformos bus padarytos radi- 
kaliu socijalinės sistemos pakeitimu. „Jei vieną dieną, sako H. 
Simonas, nusivylusi minia veršis prie jūsų turtui pagrobti, kokio 
principo jūs šauksitės, kad paleistumėte ugnį iš kulkosvydžių ? 
Teisingumo? Bet juk jūs išmokėte minią eiti neteisybės keliu. 
Moralės? Bet juk jūs jai davėte instinktų viešpatavimo pavyzdį. 
Socijalinės gerovės? Bet juk jūs mąstote tik apie save. Dvasinių 
gėrybių? Bet juk visa jūsų kultūra yra tuščia ir dekoratyvinė... 
Gal jūs šauksitės palaikyti tvarką? Bet kokiai tvarkai jūs atsto- 
vaujate, jūs, kurie naudojatės savo galia smaguriauti, bet ne 
tarnauti! Ką tad galop jūs turėsite? Stipresniojo teisę? Galimas 
daiktas! Bet tuomet, prašau jus, šalin kryžius nuo nedegamų 
spintų! Šalin religinius ženklus nuo jūsų vėliavų! Ir ką mes, 
krikščionys, veiksime tarp jūsų sargų? |Jūsų žlugimas mums yra 
visiškai nesvarbus: jis nieko nepakeis iš esmės, nes jūs jau vis- 
ką esate praradę“. Tai smarkūs žodžiai. Bet reikia gerai. 
apsidairyti, kad jie netiktų ir mums, kad mūsų neryžtingumo 
pažadintas žlugimas nebūtų įvykęs anksčiau, negu mums atrodo, 
ir prasiveržusi išviršinė katastrofa kad nebūtų tik kelio nuvaly- 
mas, naujoms, deja, jau nekatalikiškoms jėgoms. ' i 


1 Les catholiques, la politique et l'argent, 72—73 p. 

P-REIDIAIS 


TURTAS KRIKŠČIONYBĖS PRADŽIOJE. 


1. Turtas ir jo vartojimas 


Pirmaisiais Krikščionybės amžiais krikščionims teko grum- 
tis su dviem gyvenimo kryptimis, kurios turėjo didelės reikšmės 
socijalinei sričiai. Visų pirma tai buvo antikinio pasaulio eko- 
nominis palaidumas.  Žlungąs helenistinis perijodas jau buvo 
netekęs tų sveikų socijalinių pradmenų, kurie anksčiau valdė 
graikų ar rymiečių ūkį. Šiuo metu palinkimas į lėbavimą, į liuk- 
susą, į eikvojimą buvo bendras nusiteikimas. Turto vartojimas 
buvo netekęs saikingumo ir virtęs netvarkingu išlaidumu: nerei- 
kalingu ir netikslingu. Iš kitos pusės, rytietiškas gnosticizmas, 
o vėliau manichejizmas, laikydamas medžiagą blogio pradu, nei- 
gė turtą, kaip tokį, ir nekartą prikaišiojo krikščionims, kam jie 
iš viso turį žemiškų gėrybių, kurios esančios iš esmės priešingos 
Dievui, kaip gėrio pradui. Todėl Bažnyčios Tėvams šiuo atžvil- 
giu atsirado du uždaviniai: 1, apginti patį turtą, kaip tokį, nuo 
gnostikų ir mamichejų puolimų ir 2. sutvarkyti kasdieninį turto 
vartojimą, kad jis neprasilenktų su krikščioniškosios moralės 
reikalavimais. 


Per visus Bažnyčios Tėvų raštus eina mintis, kad turtai 
patys savyje yra geri, nes jie mums Dievo duoti. Šv. Ambrozi- 
jus aiškiai pastebi, kad „ne turtai yra blogi, bet jie yra blogi 
tiems kurie blogai jais naudojasi, nes visa, ką Dievas padarė, 
yra labai gera“!. Tas pats Ambrozijus kitoje vietoje pastebi, kad 
„ne tuos smerkia dangiškasis autoritetingas nutarimas, kurie turi 
turtų, bet tuos, kurie nemoka jais naudotis“2. Geriems žmonėms, 


* Non erigo malae sunt divitiae, sed male utentibus malae sunt, guia 
bona, guae Deus fecit, bona sunt valde, De Trin. 574. Migne P. L. 17. 

* Non eos qui habeant divitias, sed eos qui uti nesciant, senten- 
tiae coelestis auctoritate condemnat, Expos. i. Luc. 5, 1740 p. P. L. 15. 

pasak Ambrozijaus, turtai net gali būti naudingi ir moraliniam 
jų gyvenimui: „Kaip nedoriems turtai yra kliūtis, taip gerie- 
siems jie yra parama dorybei““. Tą patį teigia ir šv. Jonas Chri- 
zostomas, sakydamas, kad „ne turtai yra blogis, bet netikęs 
jų naudojimas... Lozoriaus laikais gyvenęs turtuolis buvo kan- 
kinamas ne todėl, kad buvo turtingas, bet kad buvo žiaurus ir 
nežmoniškas““, Arba: „Turtai nėra blogi, jei jais norime naudo- 
tis, kaip pridera, blogas yra išdidumas ir puikybė... Ne turtai 
yra blogi, bet neteisėtas jų naudojimas“". Todėl savo homilijose 
šv. Jonas Chrizostomas nuolatos ir aiškiai primena: „Aš visados 
atakuoju turtinguosius; ne, ne' turtinguosius bet tuos, kurie 
blogai turtais naudojasi. Aš visados sakau, kad Kaltinu nc tur- 
tingąjį, bet grobiką““, arba: „Kaip jau sakiau: ne vynas yra blo- 
gas, bet girtuoklystė, taip ir ne turtas yra blogas, bet blogas yra 
šykštumas, blogas godumas““, 

Vis dėlto Bažnyčios Tėvai žinojo, kad materijalinės gėry- 
bės yra žmogui tik išviršinės, kad jos yra visai kitos reikšmės, 
kaip dvasinės ir apskritai idealinės gėrybės. Šv, Ambrozijus tei- 
singai pastebi, kad turtai yra mums svetimi: „Svetimi mums 
yra turtai, nes jie yra šalia mūsų prigimties; jie su mumis nei 
gema, nei miršta... Mes esame mūsų daiktų svečiai, ir kas yra 
iš pasaulio, pasaulyje pasilieka““, Tik šito nusistatymo šviesoje 
mes galime suprasti tokius Bažnyčios Tėvų posakius, kac „bėgli 
yra turtų prigimtis“?, kad „niekas nėra toks nepatikimas, kaip 


* Nam divitiae ut impedimenta in improbis, ita in bonis sunt adiu- 
menta virtutis, Expos. i. Luc. 8, 1882 p. P. L. 15. | 

t Nam neque divitiae malum sunt, sed divitiis male uti... Torque- 
batur dives ille qui aetate Lazari vixerat, non quia dives erat sed) quia 
crudelis et inhumanus, Hom. i. Peccata fratrum, 355 p. Migne P. G. 51. 


5 Neque enim malum sunt divitiae, si eis ut opportet uti volueri- 
mus, sed superbia et arrogantia.. Non sunt igitur malum: divitiae, sed 
illegitimus earum usus est malum, Hom. i. inscr. altaris, 69 p. P. G. 51. 

* Ego vero semper incesso divites; non, inquam, divites, sed eos qui 
male divitiis utuntur. Semper enim dico me non criminari divitem, sed 
rapacem, Hom. de capto Eutrapio, 399 p. P, G. 52. 

T Sicut enim dixi: non mala res vinum, sed ebrietas, ita non mala 
res divitiae, sed mala avaritia, mala cupiditas, Ad pop. Antioch. hom. 
2, 40 p. P. G. 49. 

* Alienae sunt a nobis divitiae, quia extra nostram naturam sunt: 
neque enim nobiscum nascuntur, aut transeunt... Hospites ergo sumus 
rerum nostrarum; quidquid enim de saeculo est, in saeculo remanet, De 
Trin. 574 p. Migne P. L. 17. 


’ Fluxa est divitiarum natura, S. Basilius, Hom. i. Ps. 61, Migne P. 
G. 29. 

turtai“, kad „pinigų niekinimas yra teisingumo forma“, To- 
dėl visuose patristikos raštuose kyšo mintis, kad neverta prisi- 
rišti prie turtų, kad žmogus turi jais naudotis be didelio su jais 
susijimo. Turtingasis, sako šv. Augustinas, „tesinaudoja pasau- 
liu, taip kaip ir nesinaudotų. Tegul jis atsimena, kad yra kelio- 
nėje, ir kad į turtą pateko, kaip į kokią užeigą. Tepasistiprina, 
juk yra keleivis; tepasistiprina ir tekeliauja toliau, neimdamas 
to, ką rado užeigoje“!*. Per didelis susirišimas su turtais pastū- 
mi žmogų į daugelį pavojų ir atpalaiduoja jo žemesniąsias ais- 
tras. „Turtai greičiau įžiebia godumo žibintą“, sako šv. Ambro- 
zijus'“. Štai kodėl, nors Bažnyčios Tėvai turtą ir laiko geru 
daiktu, vis dėl to meturtą žymiai labiau vertina, nesigailėdami jam 
nuolatinių pagyrimų. Šv. Jonas Chrizostomas neturtą vadina 
„turtu, kurio negalima prarasti, stipriausiu ramsčiu, negalinčia 
žlugti nuosavybe“!*. Kitoje vietoje šv. Jonas Chrizostomas pa- 
stebi, kad „tikrieji turtai yra ne būti turtingam, bet turtų neno- 
rėti“"', Tasai prigimtas, Dievo duotas gerumas žemiškoms gė- 
rybėms praktikoje lengvai yra iškreipiamas, todėl Bažnyčios Tė- 
vai ir pataria geriau išsižadėti ir paties turto, kad nebūtų pavo- 
jaus pakenkti doriniam savo gyvenimui. Kovodami prieš gnos- 
ticizmą ir manichejizmą, Bažnyčios Tėvai teigė turtą, kaip tokį. 
Bet kovodami prieš to meto ekonominį palaidumą, jie reikalavo 
turtą vartoti labai saikingai ir pirmoje eilėje piršo neturto 
idealą. 


2. Bendruomeninis turto pobūdis 


Jau seniai “yra pastebėta, kad Bažnyčios Tėvų pažiūrose į 
turtą esama savotiškų komunistinių tendencijų. Be abejo, šitos 
tendencijos neturi nieko bendra su dabartiniu atejistiniu komu- 


. X Nihil enim tam infidum quam divitiae, S. Joan. Chrisostomus, 
Ad. pop. Antioch. hom. 2, 39 p. Migne P. G. 49; plg. dar „nihil divitiis 
fallacius“, ibd. 41 p. 

“ Pecuniae contemptus justitiae forma est, S. Ambrosius, De off. 
min. 2, 147 p. Migne P. L. 16. 

2 Utatur mundo tanquam non utens. Sciat se viam, ambulare, et in 
has divitias tanguam in stabulum intrasse. Reficiat, viator, est; reficiat 
se et transeat, non secum tollit, guod in stabulo invenit, Sermo 14, 114 
p. Migne P. L. 38. 

3 Quoniam divitiae magis facem cupiditatis inflammant, Ennar. i. 
Ps. 36, 1027 p. Migne P. L. 14. 

* Thesaurus qui nequit auferri, baculus firmissimus, damni expers 
possessio, Ad pop. Antioch. hom 2, 45 p. Migne P. (G. 49. 

5 Non enim divitem esse, sed divitias nolle, hae sunt verae divi- 
tiae, Expos. i. Ps. 48, 503 p. Migne P. G. 55. 

nizmu. Jos tik ypatingai iškelia aikštėn ir pabrėžia bendruome- 
ninį turto pobūdį. Šiandien mes esame įpratę nuosavybėje skirti 
dvi funkcijas: turėjimą ir naudojimą. "Turėjimas, mes sakome, 
yra asmeninis. Tuo tarpu naudojimas yra visuomeninis. Jeigu 
kuris nors daiktas yra mano, tai jis yra mano individualiai. Bet 
šito daikto naudojimas turi būti prieinamas visiems. Pirmoje 
eilėje juo turiu teisės pasinaudoti aš pats, kaip jo savininkas, 
bet jei jis man nereikalingas arba nebereikalingas, aš negaliu 
drausti tam tikrų būdu juo pasinaudoti ir kitiems. Kapitalizmas 
reikalauja, kad ir turėjimas ir naudojimas būtų individualinis. 
Komunizmas reikalauja, kad ir turėjimas ir naudojimas būtų ko- 
lektyvinis, Tuo tarpu Bažnyčios Tėvai, neneigdami turėjimo in- 
dividualumo, vis dėlto labai aiškiai pabrėžia naudojimo bendruo- 
meniškumą. 

Bendra Bažnyčios Tėvų mintis yra ta, kad žemiškosios gė- 
rybės pačia savo prigimtimi yra visiems bendros. Prigimtis ne- 
suskirstė vienų gėrybių vieniems, kitų kitiems, bet visas jas davė 
visiems žmonėms. Suskirstymas atsirado tik dėl žmonių godu- 
mo, dėl to, kad kitaip socijalinė santvarka būtų sunku palaikyti. 
Šv. Cyrilijus Aleksandrietis, kalbėdamas apie tai, kad vienas 
gyvena labai turtingai, o kitam stinga net reikalingiausių daly- 
kų, pastebi, kad „prigimtis nežino jokio skirtingumo“, bet kad 
„tai yra žmonių godumo ir puikybės išradimas“!*, Labai aiškiai 
už bendrą žemiškųjų gėrybių naudojimą kovoja šv. Ambrozijus. 
„Kai kas laikė teisingumu, jei bendri dalykai bus laikomi vie- 
šiaisiais, o privatiniai privatiniais. Bet tai nėra pagal prigimtį, 
nes prigimtis leido visa visiems bendrai. Taip tad Dievas įsakė 
viskam atsirasti, kad pragyvenimas būtų visiems bendras ir kad 
žemė būtų tam tikra visų nuosavybė. Prigimtis todėl sukūrė 
bendrąją teisę, o uzurpavimas teisę padarė privatinę“. Kitoje 
vietoje šv. Ambrozijus tą pačią mintį dar aiškiau išreiškia: 
„Viešpats Dievas norėjo, kad ši žemė būtų visų bendra nuosa- 
vybė ir kad ji savo vaisius teiktų visiems. Bet šykštumas pa- 
skirstė nuosavybės teises“““. Šituo žemiškųjų gėrybių bendrumu 


2 Nullum nempe novit discrimen. natura.. sed haec hominum 
cupiditatis et superbiae inventa, Hom. pasch. 9, 650 p. Migne P. G. 77. 

Deinde formåm iustitiae putaverunt, ut quis communia, id est pub- 
lica pro publicis habeat, privata pro suis. Ne hoc quidem secundum na- 
turam, natura enim omnia omnibus in commune profudit. Sic enim Deus 
generari iussit omnia, ut pastus omnibus communis esset, et terra foret 
omnium quaedam communis possessio. Natura igitur ius commune gene- 
ravit, usurpatio ius fecit privatum, De offic. ministr. 1, 67 p. Migne 
P. L. 16. 

šv. Ambrozijus kaip tik grindžia pareigą duoti šavo turimo 
turto dalį vargšams: „Todėl yra teisinga, kad, jei ką nors laikai 
privatišku, kas visai žmonių giminei net visiems gyviams ben- 
drai buvo skirta, bent kiek iš to duotum vargšams““?, nes „ne 
iš savo (gėrybių A. M.) duodi vargšui, bet iš jo. Kas yra bendra 
ir visų vartojimui skirta, tu pats vienas pasiimi. Žemė yra visų, 
ne turtingųjų““?,. Kokiu būdu atsirado žemiškųjų gėrybių pasi- 
dalinimas ir kokio pobūdžio buvo jų bendras naudojimas mums 
paaiškina Lactancijus, kalbėdamas ir komentuodamas žinomą 
padavimą apie buvusį žmonijos aukso amžių, kurį jis laiko 
tikru. „Dievas žemę davė bendrai visiems, kad vestų bendrą gy- 
venimą, o ne kad plėšrus ir šėlstąs šykštumas sau viską glemž- 
tų; kad niekam nepritruktų to, kas visiems atsiranda. Tai, kas 
poeto pasakyta, reikia suprasti ne taip, tarsi, nieko nebūtų buvę 
privatiško, nes tai yra poetiškas vaizdas. Tikrumoje žmonės 
buvo taip .duosnūs, kad gautus vaisius neuždarydavo ir vieni 
nevartodavo, bet prileisdavo ir varginguosius dalyvauti savo 
darbe (565 p.)... Bet visų blogybių šaltinis buvo godumas... 
Tie, kurie šį tą įgydavo, ne tik neleisdavo kitiems dalyvauti, bet 
"net svetimas gėrybes plėšdavo, viską paversdami privatinių 
pelnu. Tai, kas pirmiau net atskirų žmonių buvo skiriama visų 
vartojimui, dabar buvo sutelkta į nedaugelio namus... Jie iš- 
leido sau teisingumo vardu nedoriausių įstatymų, kad jais ap- 
saugotų grobimą ir šykštumą nuo minios jėgos“*!. Šitie žodžiai 


* Dominus Deus noster terram hanc possessionem omnium homi- 
num voluerit esse communem, et fructus omnibus ministrare, sed avaritia 
possessionum iura distribuit, Expos. i.. Ps. 118, 1372 p. P. L. 15. 

* Justum est igitur, ut si aliquid tibi privatum vindicas, quod generi 
humano, imo omnibus animantibus in commune collatum est, saltem 
aliquid inde pauperibus aspergas, ibd. 

%2 Non de tuo largiris pauperi, sed de suo reddis. Ouod enim com- 
mune est in omnium usum datum, tu solus usurpas. Omnium est terra, 
non divitum. Liber de Nab. 783 p. Migne P. L. 14. . 

* Quippe cum Deus communem omnibus terram dedisset, ut com- 
munem degerent vitam, non ut rabida et furiens avaritia sibi omnia ven- 
dicarent, nec ulli desset quod omnibus nasceretur. Quod poetae dictum 
sic açcipi opportet, non ut existimemus nihil ommino tum: fuisse privati 
sed more poetico figuratum; ut intelligamus, tam liberales fuisse ho- 
mines, ut natas sibi fruges non includerent, nec soli absconditis incu- 
barent, sed pauperes ad communionem proprii laboris admitterent... 
Quorum omnium malorum. fons cupiditas erat... Non tantum enim non 
participabant alios ii quibus aliquid affluebat, sed aliena quoque rapie- 
bant in privatum lucrum trahentes omnia, et quae antea in usus hominum 
etiam singuli laborabant, in paucorum domos conferebantur.. Leges 
etiam sibi nomine justitiae iniguissimas iniguissimasgue saxerunt, quibus 
rapinas et avaritiam suam contra vim multitudinis tuerentur, Divin. 
inst. 2, 5—6 c. Migne P. L. 6. 

yra skiriami pirmykščiams žmonijos amžiams. Bet ar daug reik- 
tų juose pakeisti, kad jie tiktų ir mūsų laikams? Bendruome- 
ninį turto pobūdį aiškiai teigia ir šv. Bazilijus: „Kam darau 
skriaudos, sakoma, jei saugau ir slepiu tai, kas yra mano? Bet 
kas gi, sakyk man, yra tavo? Iš kur tu visa gavai?... Paimdami 
tai, kas yra bendra, jie tai pavertė sava nuosavybe“?2. Šv. Bazi- 
lijus nurodo į gyvulių pavyzdį, kaip jie bendrai naudojasi jiems 
reikalingais daiktais. Taip pat liepia stebėtis kai kurių pir- 
mykščių tautų Žmoniškumu, kur yra „vienas ir tas pat stalas, 
bendri valgiai, tas pat židinys“. Žodžiu, Bažnyčios Tėvai pasi- 
sako, kad esantis žemiškų gėrybių-pasiskirstymas yra padarytas 
pačių žmonių ir padarytas nevykusiai, todėl revizijos reikalin- 
gas ir net būtinas. Bažnyčios Tėvai neneigia gyvenimiškos šito 
pasiskirstymo reikšmės, kurią vėliau gražiai formulavo šv. To- 
mas, Vis dėlto jie šito pasiskirstymo nesuabsoliutina, nelaiko jo 
teisingu ir todėl reikalauja pertvarkyti atskiro asmens ekono- 
minius santykius su visuomene. 

Privatines gėrybes laikydami uzurpavimo padariniu, Baž- 
nyčios Tėvai nuosekliai reikalauja, kad šitos pasisavintos gė- 
rybės būtų laikomos visuomenės nuosavybe ir kad jų valdymas 
būtų ne kas kita, kaip administravimas. Nuosavybės turėjimas, 
kaip administravimas, yra ryški patristikos mintis. Šv. Grego- 
rijus Teologas turtų savininką vadina „svetimų daiktų dalin- 
„toju“?*, Šv. Jonas Chrizostomas kalba apie turtų padėjimą, tarsi, 
depositan: „Jei kas pas tave pasideda ką nors, argi gali būti va- 
dinamas turtingu? Anaiptol! Kodėl? Nes svetimus daiktus 
turi“. Dievas gausiai dalina savo gėrybes visiems. Taip turįs 
elgtis ir žmogus. Jo elgesys, kaip teisingai pastebi C. Spica, 
kalbėdamas apie Bažnyčios Tėvų nusistatymą turto atžvilgiu, 
turi būti suderintas su dieviškosios Apvaizdos planu““. Niekas 
negalįs turtų valdyti taip, kad jo veikimas eitų priešais arba 
šalia bendruomenės reikalų. 


* Cui, inquit, iniuriam facio, dum mea custodio et claudo? Quae, 
dic mihi, tua sunt? Unde accepta in vitam intulisti?... Nam communia 
praeocupantes propria sibi faciunt eo quod praeocupaverint, Sermo de 
divitiis et paupertate, 117 Op. Migne P. G. 32. 

“ Una eademque mensa, communes cibi, idem fere focus, cit. S. 
Joan. Damasceni Sacra parallela 1498 p. Migne P. G. 95. 

* Tanquam alienorum dispensator, Oratio 26, 1247 p. Migne P. G. 63. 

= Si quis depositum tibi tradiderit, num te divitem possum vocare? 
Minime! uae? Quod possideas aliena, De 8576 conc. 6, 1039 p. 
Migne P. G. 

* Plg. = des sciences philosophigues et ias 91 p. 1934, 

3. Dinaminis turto pobūdis 


Jeigu turto valdymas yra tik administravimas, suprantama, 
kad jis negali virsti turto telkimu ir jo laikymu. Turto admi- 
nistratorius turi stengtis, kad jo valdomos gėrybės sklistų kuo 
greičiausiai, kad jos negulėtų, nes kitaip jis prasilenktų su savo 
pašaukimu. Šita mintis nuosekliai plaukia iš bendruomeninio 
nuosavybės pobūdžio. Bažnyčios Tėvų raštuose ji yra ypatingai 
žymi. Bažnyčios Tėvai aiškiai pasisako už dinaminį turto su- 
pratimą, vadinasi, kad turtas yra prasmingas tik tada, kai jis 
sklinda visuomenėje, kai jis nėra sustingęs ir uždaras. Šv. Jonas 
Chrizostomas ypatingai yra pabrėžęs dinaminį turto pobūdį. „Yra 
turtingųjų, sako, jis, kurie visų gėrybes grobia, ir yra turtingųjų, 
kurie savas vargšams išdalina: pirmieji yra turtingi rinkdami, 
antrieji dalindami“*", Nėra jokios abejonės, kad šv. Jonas Chri- 
zostomas pasisako už antrąją turtingųjų rūšį: „Turtingas, pasak 
jo, yra ne tas, kuris daug turi, bet tas, kuris daug dalina““. Tik 
iš dalinimo turtai gauna savo prasmę ir savo vertę. Jeigu turtai 
yra laikomi, jie savaime esti naudojami saviems reikalams ir sa- 
viems malonumams. Retas žmogus išvengia pavojaus juos pa- 
naudoti sau taip, kad nesudarytų skriaudos moraliniam savo 
gyvenimui. Tuo tarpu turtų gerumas priklauso nuo jų panaudo- 
jimo. Kas panaudoja juos netikusiems reikalams, iškreipia jų pa- 
čių pobūdį. „Turtai, sako šv. Jonas Chrizostomas, yra savinin- 
kui geri ne tada, kai jis juos naudoja malonumams, girtavimui 
ar aistrai, bet tada, kai, saikingai pasinaudojęs, likusius išdali- 
na vargšams“, Tik išdalinti, ne išeikvoti, turtai tikrai pri- 
klauso jų savininkui: „Turtai yra laukiniai; jei juos laikysi, 
pabėgs; jei išdalinsi, pasiliks... Išdalink, kad pasiliktų! neuž- 
kask, kad nepabėgtų““?. Tą pačią mintį kartoja ir šv. Bazilijus. 
IJis taip pat pabrėžia, kad turtai yra duoti ne smaguriauti, bet 
dalinti. „Semiami šuliniai pilnėja, apleidžiami teršiasi. Taip 


* Est dives qui omnium bona rapit, et est dives qui sud paupėribus 
erogat: hic in colligendo, 1lle in spargendo dives est, Expos. i. Ps. 48, 
503 p. Migne P. G. 55. 

Dives est non qui multa possidet, sed qui multa largitur, Ad pop. 
Antioch. hom. 2, 40 p. Migne P. G. 49. 

* Nam divitiae bonae sunt possessori, quando non in delicias tan- 
tum, nec in ebrietatem et noxias voluptates expendit, sed cum deliciis 
moderato perfruens, reliqua vero in pauperum ventres distribuit, De 
Lazaro conc. 7, 105 p. Migne P. G. 48. 

* Ferae sunt divitiae; si retineantur, fugiant; si dispergantur, ma- 
nent... Disperge, ut maneant; ne defodias, ne fugiant, Hom. de cinta 
Eutropio, 398 — 399 p. Migne P. G52 

lygiai pastovūs turtai yra nenaudingi: judėdami ir keliaudami 
pas kitus, jie virsta bendrais ir vaisingais...  Turtai, kaip 
Viešpats įsakė, išdalinti paprastai pasilieka, tuo tarpu laikomi 
ir saugomi pasidaro svetimi. Jei juos saugosi, tuo pačiu jų ne- 
teksi; jei išdalinsi, neprarasi“*!, 

Kad turtus reikia išdalinti ir kad tik tada jie pasidaro 
prasmingi, Bažnyčios Tėvai liepia mums mokytis iš pačios že- 
mės. Šią mintį nuolatos kartoja ypač šv. Ambrozijus, kuriam 
žemė yra savotiška žmonių mokytoja: „Žmoniškumo pavyzdį 
teikia pati žemė. Ji duoda vaisių, kurių nesėjai, padauginus 
grąžina tai, ką priėmė... Todėl mums reikia pasekti žemės pri- 
gimtimi, kuri gautą grūdą padauginus atiduoda““*. Turto dali- 
nimas šv. Ambrozijui yra tik jo grąžinimas visai žmonijai, iš 
kurios kiekvienas yra gavęs savo dalį. Todėl laikyti turtą yra 
nepateisinamas dalykas: „Sutikime, kad kas nors pasiteisins, 
jog nedavė. Bet kaip pasiteisins tas, kuris neatidavė? Neduoti 
vargiai yra galima, neatiduoti iš viso negalima“. 

Dabar galėsime suprasti, kodėl Bažnyčios Tėvai yra nusi- 
statę prieš turto telkimą bet kokia forma. Sutelktas turtas yra 
neprasmingas ir tuo pačiu jo rinkimas yra nevertas žmogiškųjų 
pastangų. Turtą pateisina tik reikalas. Visa, kas yra nereikalin- 
ga, yra neprasminga, nevertinga ir todėl turį būti išdalinta. 
„Nenorėk daugiau, negu reikia, savo šv. Jonas Chrizostomas, 
kad neprarastum visko; nerink daugiau, negu reikia naudoti, 
kad neprarastum ir reikalingų daiktų““*. Šv. Ambrozijus yra įsi- 
tikinęs, kad „kai stengiamės didinti turtus, rinkti pinigus, užimti 
žemes, viršinti turtingumu, pametame teisingumą ir prarandame 


" Putei cum exhauriuntur, uberius fiunt; dum autem negliguntur, 
putrescunt. Eodem modo stabiles guogue divitiae inutiles sunt: guae 
vero moventur et alio migrant, in commune conducunt et fructiferae 
sunt... Divitiae, quo pacto Dominus praecepit, dispersae permanere so- 
lent; retentae autem et coercitae alienantur. Si eas cuestodias iam non 
habes; si spargas, non 'amittes, cit S. Joan. Damasc. Sacra | parallela 
1463 p. Migne P. G. 95. f 

= Humanitatis exemplum ipsa terra suggerit. Spontaneos fructus 
ministrat, quos non severis, multiplicatum quoque reddit, quod acceperit... 
Unde imitanda nobis est in hoc quoque natura terrarum, quae 
suscpetum semen multiplicatiori solet numero reddere, De off. min. 
1, 75 p. Migne P. L. 16. 

2 Esto tamen ut aliquis excusare possit, quod non dederit; quo- 
modo excusare potest, quod non rediderit? Non dare cuiquam vix licet, 
non reddere vero non licet, ibd. 


“* Noli plus concupiscere, quam. exigit necessitas, ne totum amittas; 
noli quae supernat usum congregare, ne perdas etiam necessaria, Hom. i. 
Cum Saturninus 416 — 417 p. Migne P. G. 52. 

bendrąją geradarybę““". Tik reikalas pateisina ekonomines žmo- 
gaus pastangas ir reikalo principo įvykdymas sutvarkytų nevy- 
kusiai padalintas žemės gėrybes. „Jeigu kiekvienas pasitenkintų 
tiktai tuo, kiek jam reikia, o stokojančiam paliktų, kas yra per- 
tekliaus, nė vieno nebūtų turtingo ir nė vieno vargšo“, sako šv. 
Bazilijus““, 

Bažnyčios Tėvai žinojo, kad šitam jų reikalavimui bus tuoj 
padarytas priekaištas, esą reikia rūpintis savo šeimos ateitimi. 
Patristikoje šitas priekaištas yra dažnai minimas. Bet jis Baž- 
nyčios Tėvų nebaido visu griežtumu skelbti reikalo principą. 
Šv. Bazilijus pastebi: „nekaltink vaikų, šykštuoli. .. Geriau jiems 
palik gerą vardą, kaip didelius turtus““". Kitoje vietoje tas pat 
Bazilijus sako: „Sakai turtai yra reikalingi vaikams. Tai yra 
gražus šykštumo pridengimas. Vaikais teisinatės, tuo tarpu pa- 
tenkinate savo norą. Neperkelk kaltės nemokančiam teisintis, 
Jis turi savo Viešpatį, savo vedėją: iš ko gavo gyvybę, iš to gaus 
ir priemonių gyvybei““3. Plačiau ir konkrečiau šį priekaištą pa- 
liečia šv. Augustinas. „Nedaugink pinigų meilės priedangoje. 
Sakai: rūpinuosi savo vaikais. Didelis, mat, pasiteisinimas — 
rūpinuosi savo vaikais. Žiūrėkime: tavo tėvas tavimi rūpinasi, 
tu rūpiniesi savo vaikais, tavo sūnus savo vaikais ir taip toliau, 
ir niekas neįvykdys Dievo įsakymų““?. Praktiškai šv. 'Augusti- 
nas stengiasi įtikinti, kad mirusiojo šeimos nario dalis būtų ati- 
duota vargšams, o ne padalinta tarp likusiųjų brolių, nes kaip 
pats žmogus nuėjo pas Kristų, taip turi ten eiti ir jo dalis, bū- 
tent, ji turi būti atiduota neturtingiesiems, kurie Kristui atsto- 


“ Dum augere opes, aggregare pecunias, occupare terras posses- 
sionibus cupimus, praestare divitiis, iustitiae formam exuimus, benefi- 
ciam communem amisimus, De off. min. 1, 68 p. Migne P. L. 16. 


3 Quod si suae quisque necessitati sublevandae in medio quod sa- 
tis est caperet, egenti vero relinqueret quod superfluum est, nemo esset 
dives, nemo pauper, Sermo de div. et paupert, 1170 p. Migne P. G. 32. 

* Ne liberos causeris, o avare!... Filiis tuis bonum potius nomen, 
quam divitias multas relinque, cit. S. Joan. Damasc. Parallela sacra 
1498 — 99 p. Migne P. G. 95. 

3 Sėd, inquis, necessariae opes sunt propter liberos; speciosus hic 
avaritiae praetextus; liberos namque praetenditis, interea vero satisfacitis 
animo vestro. Noli culpam reicere in insontem; proprium Dominum 
habet proprium rectorem: a quo vitam accepit, ab ipso vitae subsidia 
expectet, Sermo de divit. et pauper. 1170, Migne P. G. 32. 

< ™ Noli sub imagine pietatis augere pecuniam. Filiis meis servo: 
magna excusatio, filiis meis servo. Videamus: servat tibi pater tuus, 
servas tu filiis tuis, filii tui filiis suis, et sic per omnes, et nullus factu- 
rus est praecepta Dei, Sermo 9, 88 p. Migne P. L. 38. 

vauja: „mortuo debes, guod vivo servabas“ — „atiduok mirusiam 
tai, ką saugojai gyvam“““, 

Jeigu jau šeimos rūpesčiai nekliudė Bažnyčios Tėvams 
piršti turtų dalinimą, tai tuo labiau to negalėjo padaryti kiti 
titulai, kurių priedangoje būtų buvę kraunami turtai. Patristi- 
kos metu nebuvo draudžiama būti turtingam. Bet buvo drau- 
džiama turimus turtus laikyti nevaisingus visuomenei ir juos 
naudoti tik savo asmens reikalams. Dinaminiame turto suprati- 
me išeina ryškiai aikštėn ir bendruomeninis turto charakteris. 


4. Karitatyvinis turto pobūdis 


Dar labiau turto visuomeniškumas apsireiškia karitatyvinia- 
me jo pobūdyje. Caritas žygiai patristikos metu buvo ypatingai 
pabrėžiami ir vertinami. Bažnyčios Tėvai reikalavo turtą da- 
linti, o tie, kurie turėjo dalinamo turto gauti, buvo ne kas kita, 
kaip vargšai. Jiems buvo skiriamos žemės gėrybės, jie buvo pir- 
mieji, kurie turėjo pasinaudoti bendruomeniniu turto charakte- 
riu. „Pinigai, sako šv. Jonas Chrizostomas, su darbais yra gar- 
bingi. Kokiu būdu garbingi? Jei padeda neturtui ir jei paša- 
lina skurdą“*!. Todėl šv. Cyrilijus Aleksandrietis turto savi- 
ninkus vadina „pagal Dievo mintį, tarsi, vargšų ekonomais““?, 
kurie turi dalinti žemės gėrybes ir teisingai dalinti. Šiuo at- 
žvilgiu aštrių žodžių yra pasakęs šv. Bazilijus, peikdamas visus 
tuos, kurie turtus laiko paslėpę, nes tikrumoje šitie turtai pri- 
klauso ne jiems, bet vargšams: „Jei kas apnuogina apsirėdžiusį, 
vadinamas vagimi; jei kas neaprengia nuogo, kai gali, ar vertas 


yra kitokio vardo? Alkstančiam priklauso duona, kurią pasilai- 
kai; nuogam priklauso apsiaustas, kurį slepi savo spintoje; ba- 
sam priklauso apavas, kuris pas tave pūsta; reikalingajam. pri- 
Eiūnis palal, Filan aisel Žemėj“ Arba vėl šv. Bazili- 
jus stato turtingajam tokius klausimus: „Ką atsakysi Teisėjui 
tų, kuris apmuši sienas, o neaprengi žmogaus, kuris puoši ark- 


£ Plg. Sermo 8, 90 p. Migne P. L. 38. 

“ Pecuniae enim cum „operibus honestae sunt. Quomodo honestae? 
si paupertatem sublevent, si inopiam sustentent, Expos, i. Ps. 48, Migne 

G. 55. 

2 Juxta Dei mentem oeconomi veluti pauperum constituti sunt, 
Comm. i. Luc. 311 p. Migne P. G. 72. 

* Si qui indutum nudat, fur appellatur; qui nudum non induit, cum 
facere possit, quanam alia appellatione dignus est? Esurientis est panis, 
quem tu detines; nudi est pallium, quod tu in arca servas; discalceati 
calceus, qui apud te putrescit; indigentis argentum, quod defossum 
habes, Sermo de eleemos. 1158 p. Migne R, G. 32. | 

lius, o atstumi skarmalais apsitaisiusį brolį, kuris pūdai javus, 
o nepavalgydini išalkusio?“**, Davimas vargšams buvo taip labai 
pabrėžiamas, kad šv. Ambrozijus net teigia, jog „niekas neturi 
gėdintis, jei, šelpdamas vargšus, pats taptų vargšu““". 

Motyvas, kuris vedė Bažnyčios Tėvus pabrėžti karitatyvinį 
turto pobūdį, buvo artimo meilė. Bažnyčios Tėvai gerai suprato 
Kristaus posakį „mylėk savo artimą, kaip pats save“. Paties savęs 
meilės sulyginimas su artimo meile patristikai buvo aiškus 
dėsnis, ir ji ekonominiuose santykiuose šitą lygumą ypatingai 
pabrėžė. Šv. Augustinas gražiai pastebi: „Jei nori mylėti savo 
artimą, kaip pats save, pasidalink su juo pinigais““. Pinigais 
šv. Augustinas vadina bet kurią žemiškąją gėrybę: „Tebūna ar 
tai vergas, ar tai indas, ar laukas, ar gyvulys, visa tai yra vadi- 
nama pinigų““'. Dar griežčiau paties savęs ir artimo meilės ly- 
gumą ekonominėje srityje yra pabrėžęs šv. Bazilijus. „Sakaisi 
mylįs artimą, kaip pats save. Bet Viešpaties posakis rodo, kad 
tau dar toli ligi to. Nes jei kiekvienam būtum davęs tiek, kiek 
pats sau, iš kur tau būtų tiek turto? Kas myli artimą, kaip pats 
save, neturi daugiau, negu artimas. Kadangi turi daugiau, aiš- 
kiai parodai, kad savo paties naudą statai aukščiau, negu dau- 
geliui pagalbą. Todėl juo labiau turtėji, tuo labiau toliniesi nuo 
meilės“*. Kitoje vietoje šv. Bazilijus trumpai ir aiškiai sako: 
„Kas myli artimą, kaip pats save, turi nedaugiau, kaip artimas““". 

Turto dalinimas, vykdomas artimo meilės motyvu, apsireiš- 
kia išmalda. Išmalda Bažnyčios Tėvų raštuose sudaro vieną iš 
tokių klausimų, kurie dažniausiai keliami ir ryškiausiai spren- 
džiami. Išmaldos davimas buvo laikomas aukščiausia moraline 


“ Quid respondebis Iudici tu, qui parietes vestis, hominem non 
vestis; gui eguos ornas, fratrem panniculis laceris coopertum. aspernaris; 
gui putrescere sinis frumentum, esurientes non alis?, Hom. in divites, 
287 p. Migne P. G. 31. 

“ Neminem debet pudere, si ex divite pauper fiat, dum largitur 
pauperi, De off. ministr. 1, 73 p. Migne P. L. 16. 


“ Volebas diligere proximum tanquam teipsum, divide cum illo 
pecuniam tuam, Sermo de discip. christ. 672 p. Migne P. L. 40. 

“ Servus sit, vas, ager, pecus, quidquid horum est, pecunia dicitur, 
ibd. 

* Tu vero dicis proximum tuum a te diligi ut teipsum; sed quod 
dictum est a Domino, demonstrat te a vera charitate longe abesse. Si 
enim tantum tribuisti unicuique, quantum et tibi ipsi, unde quaeso haec 
divitiarum copia? Qui enim diligit proximum uti seipsum, nihil amplius 
quam proximus possidet. Quia autem plus possedisti, manifeste decla- 
ras te propria commoda multorum. solatio praeferre, Sermo de elee- 
mos. 1158 p. Migne P. G. 32. 

9 Qui diligit proximum sicut seipsum, nihil amplius quam proxi- 
mus possidet, Hom. in divites, 282 p. Migne P. G. 31. 

dorybe. Šv. Dionyzijus Aleksandrietis sako, kad „nėra nieko 
kilnesnio, nieko žmoniškesnio, kaip pasigailėti ir gera daryti“““. 
Šv. Jonas Chrizostomas pastebi: „Atkreipk dėmesį į išmaldos 
didybę, kad jokia dorybė su ja negali susilygintį.  Nepasakė 
(Kristus A. M.): saugojai dėl manęs mergystę. To nepasakė. 
Bet: buvau alkanas ir davėte man valgyti. Kilni yra mergystė 
ir kilnus pasninkas bei kitos dorybės, bet vis dėlto žemesnės už 
išmaldą“?*, 

Du dalykai yra charakteringi patristinėje išmaldos teori- 

fiie būtent: 1. išmaldos davimas visiems be skirtumo vargšams 
ir 2. išmaldos davimas nuo reikalingų daiktų. Šiuo atžvilgiu 
mūsų laikai yra toli atsilikę nuo patristinio amžiaus. Duodami 
išmaldą mes žiūrėme, kad ji būtų vertaį sunaudota. Mes duo- 
dame išmaldą iš to, kas mums atlieka. Bažnyčios Tėvai mokė 
kitaip. 

„Nesakyk, kalba šv. Bazilijus, šis draugas, šis giminė, šis 
man gero padaręs, o anas praeivis, svetimas, nežinomas. Jei 
žiūrėsi nelygybių, nepasieksi gailestingumo. Prigimtis yra 
"viena. Taip š šis, taip anas yra žmogus... Dievas nori, kad padė- 
tum reikalaujantiems, nežiūrėdamas asmenų; visi esame arti- 
mi, visi broliai, visi vieno Tėvo vaikai““*, Šv. Jonas Chrizosto- 
mas, sakydamas pamokslus, dažnai savo klausytojams priminda- 
vo, kad jie neklausinėtų prašančiųjų kilmės, turto ar doros, bet 
duotų visiems: „Daugelis smalsiai vargšus klausinėja tėvynės, 
gyvenimo, doros, profesijos, kūno sveikatos, dažnai kaltina ir 
prikaišioja, kad sveikam nereikią elgetauti... Todėl prašau pa- 
mesti šį nenaudingą smalsumą ir gausiai duoti visiems neturtin- 


æ Nihil praestantius, nihil humanius est, quam misereri et benefa- 
cere, cit. S. Joan. Damasc. Sacra parallela, 1474 p. Migne P. G. 95. 


& Attende vero granditatem eleemosynae, quod nulla virtus aeque- 
tur illi. Non enim dixit: Virginitatem propter me custodistis. Sed: Esu- 
rivi et dedistis mihi manducare. Magna est virginitas et ieiunium et 
caeterae virtutes, at eleemosynae inferiores, Hom. de eleemos. Migne 
P. G. 64. 


£ Ne dixeris: hic amicus, hic consanguineus, hic bene de me me- 
ritus; ille peregrinus, alienus, ignotus. Inaequalia si videas, non con- 
sequere misericordiam. Natura est una; tum hic tum ille homo est... 
Vult Deus te indigentibus solatium affere, nullam personarum rationem 
habere propinquo dare, peregrinum vero reppelle. Omnes enim propin- 
qui, omnes fratres, unius patris filii omnes, Sermo in eleemos. 1161—62 p. 


Migne P. G. 32. K 

giesiems““*. Arba vėl: „Nesakykime šis nedoras ir nevertas, kad 
gautų išmaldos; anas bjaurus, anas atstumiantis, Žiūrėk ne 
vertingumo to, kuris reikalauja pagalbos ir paramos, bet tiktai 
jo skurdo““*, 

Antras dalykas, kuris charakteringas patristinėje išmaldos 
teorijoje, yra tas, kad išmalda liepiama duoti ne iš to, ko turime 
per daug, ne iš pertekliaus, bet iš reikalingų daiktų. Pertek- 
liaus klausimu Bažnyčios Tėvai buvo nusistatę labai vienin- 
gai. Šita jų vieningumą yra išreiškęs šv. Augustinas žinomu 
posakiu: „Kas perteklių valdo, valdo svetimą turtą“. Perteklius 
turėjo būti išdalintas visas, o nuo likusiųjų reikalingų daiktų 
turėjo būti duodama išmalda. Nuo išmaldos nebuvo laisvas nė 
vienas. Šv. Jonas Chrizostomas sako: „Niekas nėra laisvas nuo 
šios pareigos... bet kiekvienas teduoda; šiam davimui net skur- 
das nesipriešina“““, Šv. Ambrozijus aiškiai pabrėžia; kad reikia 
duoti „ne perteklių, -bet kas reikalinga“. Išmaldos davimas 
buvo daugiau moralinis — asketinis dalykas. Išmaldos davimo 
negalėjo patenkinti grynas materijalinis davimas. Su juo turė- 
jo būti surištas išvidinis nusistatymas ir noras lengvai bei 
džiaugsmingai duoti. Tuo tarpu pertekliaus išdalinimas buvo 
daugiau socijalinio teisingumo reikalavimas, kuris su išvidiniu 
nusiteikimu yra susijęs tik iš tolo. 


5. Patristinių pažiūrų reikšmė mūsų laikams 


Štai keletas bruožų, kaip Bažnyčios Tėvai buvo nusistatę 
turto klausimu. Kaip matome, jie skelbė, kad turtas savyje yra 
geras dalykas, bet blogybės kylančios iš jo vartojimo. Todėl 
vartojimas turįs būti labai atsargus ir kuo mažiausias. Neturtas 
visados esąs geresnis už turtą. Taip pat Bažnyčios Tėvai skelbė, 
kad turtas savo kilme ir savo paskirtimi esąs bendruomeninis, 


“ Quia plerique egenos curiose interrogant, inguirunt patriam, vi- 
tam, mores, artem, corporis valetudinem; accusationes intentant sexcen- 
tas rationes de sanitate repetunt... Quapropter rogo, inopportunam hanc 
curiositatem abiicientes egenis omnibus largiamur, idque abundanter 
faciamus, Hom. de eleemos. 269 — 270 p. Migne P. G. 51. 

š% Neque dicamus,- ille improbus est et indignus, qui beneficiam 
accipiat; ille vilis est, ille abiectus. Ne dignitatem spectas cius, qui cultu 
et subsidio indiget, sed inopiam tantum, Hom. in Vidua eligatur, 336 p. 
Migne P. G. 51. - 

5 Nullus est ab hoc ministerio immunis... sed unusquisque offerat; 
neque collationi huic obstet inopia, Hom. de eleemos. 265 p. P. G. 51. 

“ Non superflua, sed competentia, De off. ministr. 2, 41 p. Migne 
P. L. 16. 

kad privatinė nuosavybė esanti žmonių netobulumo ir net nuo- 
dėmingumo padaras. Šitas turto bendruomeniškumas apsireiš- 
kiąs turto dinamiškumu, kad turtas turįs būti dalinamas. Jis 
apsireiškiąs turto karitatyvinių pobūdžiu, vadinasi, kad turtas 
pirmoje eilėje turįs būti duodamas vargšams pagal artimo mei- 
lės principą. 

Visos šitos pažiūros yra priešingos mūsų laikais vyraujan- 
čioms pažiūroms turto atžvilgiu. O. Schillingas teisingai yra 
pastebėjęs, kad „Bažnyčios Tėvų nuosavybės sąvoka yra tiesiog 
priešinga romėniškosios teisės nuosavybės sąvokai, kuri yra 
individualistinė ir absoliutistinė. Jų sąvokos pagrinde glūdi pa- 
žiūra, kad laikyti negyvą kapitalą tada, kai kitas dėl materi- 
jalinių priemonių stokos skursta, yra nusikaltimas prigimtajai 
teisei““". Bet tokia pat individualistinė ir absoliutistinė yra ir 
kapitalistinė mūsų laikų nuosavybės sąvoka. Privatinės nuosa- 
vybės gynimas ne tik turėjimo, bet ir naudojimo atžvilgiu, tur- 
to telkimas be aiškaus reikalo, karitatyvinių darbų pamiršimas 
yra toki dalykai, kurie charakterizuoja mūsų amžių ir sykiu 
kurie yra priešingi patristinei nuosavybės ir turto teorijai. Ši- 
tuo savo priešingumu patristinė teorija kaip tik ir yra reikšmin- 
ga mūsų laikams. Dr. Jos. Biederlackas S. J. yra pastebėjęs, kad 
visi katalikiškai mąstantieji žmonės sutinka, jog piniginio ka- 
pitalo apribojimas ekonomikoje, tikslesnis turtų padalinimas ir 
ekonominės autonomijos susiaurinimas yra toki dalykai, kurie 
būtinai turį būti realizuoti“. Šiuo atžvilgiu patristinė turto 
teorija kaip tik gali duoti labai sveikų minčių. Pabrėždama tur- 
to bendruomeniškumą jį sudaro atsvarą prieš dabartinį turto 
suindividualistinimą. Pabrėždama turto dinaminį pobūdį, ji pa- 
sisako prieš negyvo kapitalo telkimą ir prieš jo laikymą atskir- 
tą nuo visuomenės reikalų. Pabrėždama karitatyvinį turto po- 
būdį, ji prieš šaltą teisingumą pastato meilės principą ir tuo pa- 
čiu socijalinei santvarkai žada geresnę ateitį. Štai kodėl šūkis 
„Atgal prie Bažnyčios Tėvų“ šiandien yra reikšmingas ne tik 
liturgijoje, ne tik moralėje, bet ir socijaliniame gyvenime. Iš 
tikro, anie žmonės buvo arčiau tiesos, nes jie buvo arčiau Sek- 
minių stebūklo, kada realizavosi Kristaus pažadėjimas, jog Šv. 
Dvasia išmokys visos Tiesos. 


“ Reichtum und Eigentum in der altkirchlichen Literatur, 208 — 
209 p. Freiburg i. Brsg. 1908. 


= Plg. Theologisch - Praktische Guartalschrift, 715 p. 1927. 

